 Eric Linklater THE WIND ON THE MOON New York The Macmillam Company 1945 © ERIC LINKLATER COPERTA DE MAGDA BÎRSAN DESENE DE NICOLAS BENTLEY Capitolul I O ramură a Mărului, cenuşiu de bătrîneţe, izbi în fereastra camerei unde maiorul Ţînefrîu îşi făcea bagajul Stîrni un zgomot atît de brusc şi de surprinzător, la fel ca un poştaş mînios într-o dimineaţă geroasă, încît maiorul îşi ridică privirea, dintr-o dată încruntată, iar Dina scăpă flaconul de argint ce-1 ţinea în mînă, şi Dorinda scoase un ţipăt ascuţit, ca o bufniţică Maiorul se îndreptă spre fereastră şi trase de-o parte perdeaua ― Ia uitaţi-vă la lună, zise Printre ramurile Mărului, luna privea drept în odaie Chipul îi era palid şi rătăcit şi i se aninase de jur împrejur un rotocol de pîclă luminoasă ― E vînt pe lună, spuse Tata Nu-mi place deloc cum arată Cînd e vînt pe lună, trebuie să fiţi foarte atente cum vă purtaţi Fiindcă, dacă-i un vînt rău şi vă purtaţi prost, are să vă sufle drept în inimă şi înseamnă că atunci vă veţi purta prost multă vreme Aşa că sper că în seara asta o să vă purtaţi bine, de vreme ce eu am să fiu, cel puţin un an de aici înainte, foarte departe, într-o ţară străină – şi nu vreau să vă ştiu o pacoste pentru Mama, s-o hărţuiţi cu năzbîtiile voastre cît va fi singură Credeţi c-aţi putea să fiţi cuminţi dacă vă daţi într-adevăr osteneala? ― O să fie foarte greu, spuse Dina ― Da, foarte greu, zise şi Dorinda ― Aproape sigur c-o să facem o mulţime de rele, oricît de mult o să ne silim să fim cuminţi, oftă Dina ― Foarte des, spuse Dorinda, cînd credem noi că ne purtăm bine, unii dintre oamenii mari spun că sîntem foarte rele E greu să ştii cînd eşti cuminte şi cînd nu ― Oare v-ar fi de folos, întrebă Tata, dacă v-aş da o bătaie bună înainte de plecare? Adesea vorbea el de bătaie, fiindcă dînsul, cînd fusese mic, mîncase cîte o bătaie în fiecare săptămînă şi gîndea că asta îi făcuse foarte bine Dar era prea milos ca să pună în aplicare această convingere ― O bătaie zdravănă, repetă, aproape sigur că v-ar folosi V-ar ajuta să mă ţineţi minte ― Ne-ar face să plîngem, spuse Dina ― Am ţipa ca din gură de şarpe, zise şi Dorinda ― Şi asta, reluă Dina, ar supăra-o pe Mama, care nu poate să sufere să ne audă ţipînd ― O să lipsesc un an întreg, urmă Tata, şi cum luna are un cerc alb împrejur, ceea ce înseamnă că s-ar putea să sufle un vînt rău, sînt foarte îngrijorat în privinţa voastră ― Eu nu-s îngrijorată, spuse Dina ― Nici eu, adăugă Dorinda ― Codiţele mele o să fie cu şapte centimetri mai lungi cînd ai să vii înapoi, zise Dina ― Şi eu voi învăţa pînă atunci să înot, spuse Dorinda Tatăl lor arăta mîhnit şi se duse după două pistoale pe care voia să le pună în valiză, pentru că ţara unde se ducea era plină de oameni primejdioşi, iar el ştia că vor fi comploturi şi urzeli împotrivă-i Iar după ce ieşi, Dina spuse: ― Hai să încercăm să fim cuminţi, doar ca să se bucure Tata – fiindcă aşa mult îi place să se bucure ― Am putea să-i ajutăm să împacheteze, spuse Dorinda ― Noi am şti să împachetăm cu mult mai frumos ca el ― Ia uite ce de lucruri mai sînt de împachetat! ― Nu prea mai e mult loc unde să încapă ― Noi am şti cum să facem o mulţime de loc Ce-ar fi dacă am strînge toate vestoanele şi toţi pantalonii ca pe nişte cîrnaţi lungi, în loc să atîrne aşa pe umeraşe? Încît luară trei costume obişnuite şi două de uniformă de pe agăţătoarele care le ţineau frumos de o parte a valizei şi le strînseră sul, ca pe nişte cîrnaţi Apoi împinseră cîrnaţii în valiză şi-i călcară în picioare ca să-i mai turtească, şi după aceea puseră şase cămăşi albe la mijloc şi aşezară două perechi de cizme deasupra cămăşilor ― Sînt sigură c-aşa e mai bine, spuse Dina Dar Dorinda asculta zgomotul pe care-l făcea Mărul, izbindu-şi de fereastră crengile mai lungi Vîntul se înteţea şi creanga scotea un zgomot mînios şi unul urîcios cînd rămurelele zgîriau geamul: rrt, rrt, rrt, hîrş, hîrş, rrt ― Dacă în meri ar creşte clopoţei în loc de mere, spuse Dorinda, ce zgomot drăguţ ar face de cîte ori ar sufla vîntul! ― Poate am putea noi să legăm nişte clopoţei în Măr, spuse Dina ― Chiar la asta mă gîndeam şi eu! se grăbi să spună Dorinda ― E un clopot mare în camera în care ne facem lecţiile şi mai sînt şapte clopoţei de argint în salon, şi trei de bronz în hol, pe care i-a adus Tata din China ― Şi eu ştiu unde putem găsi un ghem de sfoară, spuse Dorinda ― O să-i placă foarte mult Tatii, făcu Dina, să-şi aducă aminte de Măr, cum suna din toţi clopoţeii în ultima seară pe care a petrecut-o el acasă Se duseră aşadar jos şi luară clopoţeii de argint, clopoţeii de bronz din China şi clopotul mare din camera de lecţii şi ieşiră cu ei în grădină Mărul, de parcă şi-ar fi ieşit din fire, îşi scutura ramurile spre cer şi zgomotul ce-l făcea semăna cu al unei mulţimi mari care şuieră şi şopteşte mînioasă Dar de fapt nu era supărat, ci doar îşi juca jocul lui favorit cu vîntul ce se tot înteţea, iar cînd se apropiară Dina şi Dorinda, se potoli de tot şi le lăsă să se caţăre pînă în cele mai înalte ramuri ale sale Ele se pricepeau să se caţăre în pomi, aşa că legară clopoţeii de argint în ramurile cele mai de sus, clopoţeii chinezeşti de ramurile mijlocii şi clopotul mare din camera de lecţii, de cea mai joasă dintre crengi De cum terminară şi coborîră jos, Mărul dete îndată un brînci ramurilor sale şi clopotele prinseră a suna Din odaia unde-şi făcuse Tata bagajul, Dina şi Dorinda stăteau şi ascultau concertul ― Bim-bam, făcea clopotul cel mare de şcoală Bim-bam, nu mai sta, că te spun la maică-ta! Două ori două, haimana! Nu mai sta, că te spun Bim-bam, bum! Bim-bam-bum! ― Bima-buma, galben-puma, cîntau clopoţeii de bronz din China Clac, tac, scrin de lac Oho, ho! La Hong Kong cînd ajung? Drumu-i lung! Drumu-i lung! Iar clopoţeii de argint, sus, în înaltul pomului, cîntau: ― Ţiuilă, ţiuici, călare pe un arici, încălţaţi cu ciupici, vin-aici, vin-aici! Ca să fure, ghici, ghici, ce?… O găoace cu mărgele şi-un ceaun cu cireşele… Piţigoi şi mierle, voi şi căţeii amîndoi Ţiu, ţiu, ţiu! Vau, vau, vau! Eu c-un bici, (plici, plici, plici! Îi luăm la goană prin urzici ― Ce concert drăguţ! spuse Dina ― E foarte frumos! adeveri Dorinda Dar în clipa aceea intrară în odaie tatăl şi mama lor şi se putea vedea foarte bine că erau amîndoi speriaţi şi supăraţi Mama era înaltă şi frumoasă, dar se îngrijora din te miri ce Ea purta totdeauna la gît un şirag lung de mărgele Uneori erau albe, uneori verzi şi alteori roşii, dar totdeauna se legănau de colo-colo cînd mergea, şi deseori, cînd se întorcea în grabă, mărgelele se zvîrleau în lături şi răsturnau cîte ceva de pe masă ― Ce s-a întîmplat? strigă Mama De unde vine zgomotul ăsta îngrozitor? ― E un zgomot foarte drăguţ, spuse Dina ― Credeam că arde casa! făcu doamna Ţinefrîu O, ce tare m-aţi speriat! ― Două ori două, haimana!… făcu supărat clopotul de şcoală ― Mărul dă un concert, spuse Dina ― Fiindcă e ultima seară pe care o petrece Tata acasă, explică Dorinda ― La Hong Kong cînd ajung? Drumu-i lung! Drumu-i lung! cîntau clopoţeii din China ― Ar fi trebuit să vă închipuiţi ce tare o să mă sperii, spuse doamna Ţinefrîu A fost foarte, foarte nechibzuit din partea voastră să faceţi una ca asta! ― V-am interzis să vă căţăraţi în pomi pe întuneric, spuse Tata ― E foarte primejdios ce-aţi făcut Sînteţi două fetiţe rele ― Ţiuilă, ţiuici, călare pe un arici, flecăreau clopoţeii de argint din vîrful pomului Vin-aici, vin-aici! Ţiu, ţiu, ţiu, plici, plici, plici ― Nu puteam să păţim nimic, spuse Dina Pomul nici nu s-a clintit cînd ne-am urcat noi în el ― Doamne fereşte! exclamă Mama Ia uite-aicea!… ― Nu, că asta-i prea de tot! strigă Tata, uluit, neputînd să-şi ia ochii de la valiză, unde hainele lui stăteau înfăşurate strîns în chip de cîrnaţi şi cizmele aşezate frumos deasupra cămăşilor albe ― Zău că-i prea de tot! făcu şi doamna Ţinefrîu Nu mai pot să suport ― Aşa e! spuse maiorul Chiar aşa, chiar aşa! Nici nu mai ştiu ce să spun Cred că trebuie să vă dau la amîndouă cîte o bătaie zdravănă ― Ţi-am ajutat să-ţi faci bagajele, spuse Dina ― Fiindcă nu mai era loc în valiză, zise Dorinda ― Da noi am găsit loc pentru toate! adăugă Dina ― Uniforma mea de gală! exclamă maiorul Ţinefrîu, desfăşurînd unul dintre cîrnaţi şi înălţînd la vedere o tunică roşie încreţită ca o armonică ― Copii răi ce sînteţi! ţipă doamna Ţinefrîu Dina avea o înfăţişare posomorîtă, iar Dorinda arăta mînioasă Părinţii lor, gîndeau ele, erau cît se poate de nerecunoscători Nu ştiuseră să preţuiască un ajutor însemnat în aranjarea bagajelor, nu se bucuraseră de minunatul concert din pom „Părinţii noştri, gîndeau Dina şi Dorinda, se poartă cum nu se poate mai prost“ ― De ce ne-am sili să fim copii buni, întrebă Dina, dacă tot nu vă daţi seama ce copii buni sîntem? ― Atunci mai bine să ne facem de cap şi să fim copii răi! spuse Dorinda ― Sînteţi într-adevăr nişte copii foarte răi! zise Mama ― Poate că nu e vina lor, spuse Tata E vînt pe lună, şi, dacă e cumva un vînt rău, poate că le-a suflat în inimă ― Mai bine aţi merge la culcare pînă nu mai faceţi şi alte pozne! hotărî Mama Dar trecu mult pînă ce Dina şi Dorinda să adoarmă, pentru că, atunci cînd ridicară jaluzeaua, luna privi în odaie şi amîndurora li se păru că luna rîdea Aşa că, în loc să le pară rău de ce făcuseră, începură şi ele să rîdă Dar dimineaţa, îndată după micul dejun, fură foarte mîhnite cînd tatăl lor le sărută de rămas bun, pentru că ştiau că el va lipsi vreme îndelungată Toată ziua aceea rămaseră liniştite de tot şi nu le veni să facă nimic, nici bune, nici rele Iar Mama gîndea că se purtau foarte bine Capitolul II Casa în care trăiau fetiţele se afla în împrejurimile unui tîrguşor numit Băgărici La un capăt al tîr- guşorului era Pădurea Cucui, iar la celălalt capăt se găsea un domeniu mare, împrejmuit cu un zid înalt şi aparţinînd unui domn bogat, care avea o grădină zoologică a sa Numele lui era Sir Lanţcastru Lămîie Era şi un Scuar în mijlocul tîrgului unde locuia doctorul, într-o casă mare Îl chema doctorul Fosfor şi avea un ochi de sticlă El da bolnavilor lui nişte flacoane cu doctorii, mai mari decît dădea oricare alt doctor de care auziseră ei, încît era foarte iubit De cealaltă parte a Scuarului se găsea o brutărie, o băcănie şi o măcelărie Măcelarul era domnul Pielevacă, băcanul, domnul Mierosu, iar brutarul, domnul Fărîmă Domnul Pielevacă era un omuleţ gras, cu o faţă roşie şi fără un fir de păr pe cap; domnul Mierosu era înalt şi slab, cu gît lung şi cu o faţă tristă; domnul Fărîmă avea un picior de lemn Toţi trei erau însuraţi cu nişte neveste cum nu se poate mai vorbăreţe Domnul şi doamna Pielevacă erau părinţii a patru băieţi; domnul şi doamna Fărîmă aveau şi ei trei fete, pe cînd domnul şi doamna Mierosu rămăseseră fără copii Un rîuleţ curgea către capătul dinspre nord al tîrguşorului şi cu faţa la un cot al apei se ridicau casa parohiei şi o altă casă mare, care-i aparţinea domnului Justin Zbîrci, Judecător al Maiestăţii Sale – într-atîta de bucuros să judece, încît nu-şi lepăda peruca din cap nici cînd îşi lua gustarea de dimineaţă Domnul Turlă, vicarul, care locuia în casa parohiei, era un om prietenos, căruia îi plăcea să audă oamenii cîntînd şi care-şi dăruia toţi banii săracilor Nevasta lui era mai chibzuită şi nu-i dădea să mănînce domnului Turlă nici cît să se sature Tatăl ei fusese de asemenea preot, iar dîn- sa mai avea şapte surori, dintre care una era guvernanta fetiţelor Dina şi Dorinda Ţinefrîu O chema domnişoara Bătrăştie Domnişoara Bătrăştie era convinsă că cel mai important lucru din lume este să cunoşti cît mai multe, şi în fiecare ceas al zilei ea îşi dădea cea mai mare silinţă ca să le facă pe Dina şi pe Dorinda să înveţe tot felul de lucruri, indiferent dacă erau folositoare sau nu Chiar în timpul micului dejun, sau la masa de prînz, ea vorbea cam aşa: ― Eşti bună să-mi dai mai aproape piperul, Dorinda? Piperul, după cum sper că ştiţi, este un condiment Există piper negru, piper alb şi piper roşu Piperul era pe vremuri un monopol al regelui Portugaliei La ora actuală, parte din producţia de piper provine din Penang Penang înseamnă Insula Nucilor Areca La un moment dat, a fost folosită ca penitenciar, adică închisoare Cuvîntul închisoare se trage din cuvîntul prehensio, adică prins Închisorile noastre erau mai înainte foarte prost întreţinute, dar, treptat, s-au introdus reforme Newgate a fost o celebră închisoare veche, Sing-Sing este o binecunoscută închisoare modernă Pune, te rog, piperul la loc Într-o zi, pe cînd vorbea ea cam aşa, Dina spuse: ― Eu ştiu ceva cu mult mai important decît să înveţi cîte şi mai cîte ― Ce anume? întreabă domnişoara Bătrăştie ― Să mănînci, spuse Dina Aş mai vrea puţină budincă, dacă se poate ― Şi mie mi-e foame, zise Dorinda ― Cred că trebuie să-l chem pe doctorul Fosfor, să vă vadă, zise mama lor Mîncaţi mult mai mult ca de obicei şi vă îngrăşaţi amîndouă prea tare ― Ne place să mîncăm, spuse Dina ― Da, ne place mult, zise şi Dorinda ― Pentru că mîncarea e tot ce-i mai important pe lume, zise Dina Mie îmi place să mănînc Chiar în clipa cînd spunea asta, Dina îşi dădea seama că era pe cale să se poarte, într-adevăr, foarte necuviincios Ea şi Dorinda vorbiseră destul de mult despre vîntul din lună, care poate că le-o fi suflat în inimi, şi amîndouă simţeau că se apropia timpul cînd aveau să facă pozne mai mari ca oricînd Erau, aşadar, foarte nerăbdătoare, pentru că se aşteptau să se distreze de minune Şi iată că Dina descoperise subit că unul dintre mijloacele cele mai bune pentru a deveni un copil nesuferit este să te arăţi nemăsurat de lacom Totodată, simţea că-i este o foame extraordinară, aşa că lăcomia îi părea lucrul cel mai firesc din lume ― Îmi place mult să mănînc, repetă ― Şi doamnei Zgripţobuna îi place, spuse Dorinda, iar Dina rîse auzind-o, pentru că doamna Zgripţobuna era un personaj despre care li se interzisese să vorbească Aşa că Dina îşi dete seama că Dorinda, ca şi ea, era gata de nişte pozne năstruşnice ― Copii! exclamă mama lor V-am spus să nu mai pomeniţi niciodată numele ăsta Nici nu cred să existe un personaj ca doamna Zgripţobuna ― Ba da, există, spuse Dina ― Nu trebuie niciodată să-ţi contrazici mama, interveni domnişoara Bătrăştie Orice mamă îşi iubeşte copiii şi ştie ce e mai bine pentru ei În Grecia antică a fost o mamă pe care o chema Niobe şi care avea nu mai puţin de doisprezece copii, şase băieţi şi şase fete Nici unul dintre ei, sînt sigură, nu-şi contrazicea mama ― Doamna Zgripţobuna locuieşte în Pădurea Cucui şi eu am fost la ea în vizită ieri Aş mai vrea puţină budincă! urmă Dina cu îndărătnicie Foarte puţină lume o văzuse pe doamna Zgripţobuna, deşi mulţi auziseră de dînsa După poveştile Dinei, era o femeie bătrînă, cu un neg păros pe bărbie şi cu un ochi mai mare ca celălalt Trăia singură, aşa spunea Dina, într-o căsuţă verde, cu obloane galbene şi cu o uşă roşie, în cel mai întunecat colţ al Pădurii Cucui ― Prima oară cînd am întîlnit-o eu, continuă Dina, doamna Zgripţobuna îşi lua masa de prînz ― şi era un prînz grozav! Mai întîi şi întîi, a mîncat o omletă din douăsprezece ouă de potîrniche, pe care le găsise dînsa După asta a mîncat potîrnichea friptă, cu sos alb şi cu conopidă, şi cartofi prăjiţi ca garnitură Apoi a mîncat brînză cu smîntînă şi o bucată de tort cu cremă de migdale ― Dacă persoana aceasta există, spuse domnişoara Bătrăştie, noi de ce n-am văzut-o niciodată? ― Pentru că ea ştie o mulţime de vrăji, explică Dina, şi poate să se facă nevăzută de cei care nu-i plac ― Hai că vorbeşti prostii, interveni Mama Spui numai răutăţi şi prostii şi dacă ar fi Tata aici, l-aş pune să-ţi dea o bătaie ― Dar el nu ne-ar bate, făcu Dorinda Niciodată nu ne-a bătut de-adevărat ― Ah, cît sînteţi de urîcioase! spuse Mama Mă scoateţi din fire Domnişoara Bătrăştie, care tot se mai străduia să fie isteaţă, îi spuse Dinei: ― Mi-ar plăcea foarte mult s-o cunosc şi eu pe doamna Zgripţobuna N-ai vrea să mă iei şi pe mine cînd te mai duci la ea? ― Degeaba v-aş lua, spuse Dina, pentru că dumneavoastră sînteţi dintre aceia care nu-i plac ― Atunci sînt dintre aceia care trebuie să refuze să creadă că ea există, spuse domnişoara Bătrăştie, supărată Pentru că nici tu şi nici dînsa, pare-se, nu-mi puteţi da vreo dovadă a existenţei ei ― Ba putem, făcu Dina ― Cum? întrebă Mama ― Mai dă-mi budincă şi-o să dovedesc ― Şi mie! strigă Dorinda, plîngăcios ― Aţi mîncat şi aşa prea multă, oftă Mama, dar ce să fac, să vă mai dau Şi le mai dădu la amîndouă cîte o porţie mare de budincă ― Şi acum, dovada existenţei doamnei Zgripţobuna! ― Mai aşteptaţi pînă mîine, spuse Dina Şi atunci o să vă dovedesc În dimineaţa următoare, ea şi Dorinda suiră scările şi bătură la uşa camerei domnişoarei Bătrăştie Era o odaie drăguţă, cu o fereastră spre sud, un pat de frasin şi o masă de toaletă din frasin; mai avea şi un birou de frasin, la care şedea de obicei domnişoara Bătrăştie şi le scria scrisori celor şapte surori ale ei Pereţii fuseseră îmbrăcaţi de curînd cu nişte tapete, alese chiar de domnişoara Bătrăştie Pe tapete erau pictaţi trandafiri roşii, atîrnînd în ghirlande mari, unduinde, şi în mijlocul fiecărei ghirlande şedea cîte un porumbel albastru cu o fundă roz la gît ― Intră! strigă domnişoara Bătrăştie, care şedea la biroul ei de frasin şi scria o scrisoare uneia dintre surorile ei Bănuiesc că aţi venit, adăugă, ca să-mi aduceţi dovada că doamna Zgripţobuna există cu adevărat ― Da, zise Dina ― O să fie foarte interesant, spuse cu răceală domnişoara Bătrăştie Dina îi arătă o cutiuţă plină cu seminţe galbene ― Asta e sămînţă pentru porumbei, spuse, şi mi-a dat-o doamna Zgripţobuna Cînd o s-o zvîrl pe jos, toţi porumbeii de pe tapetul dumneavoastră din perete or să se însufleţească şi or să zboare Aţi face bine să deschideţi fereastra ― De cînd sînt n-am auzit asemenea absurdităţi! exclamă domnişoara Bătrăştie Sper că n-o să vă apucaţi să-mi murdăriţi camera, aruncînd pe jos sămînţă pentru păsări! Dar Dina, dintr-o singură mişcare, împrăştie toată sămînţa pe covor şi imediat toţi porumbeii de pe tapetul de hîrtie din perete începură să-şi mişte capetele, să-şi întindă aripile şi să umple camera cu gînguritul lor Gu-guu, gu-guu-gu, făceau Domnişoara Bătrăştie rămase foarte uluită şi se făcu albă ca varul la faţă cînd întîi un porumbel, apoi altul îşi desfăcură fundele roz de la gît şi le lepădară pe jos Gu-guu, făceau, în timp ce-şi dezlegau fundele, una după alta, şi după felul cum gungureau era limpede că le displăceau aceste podoabe neghioabe Apoi se lăsară din zbor pe podea şi ciuguliră sămînţă Toată podeaua era plină de porumbei, iar cînd se înălţară, iscară un vînt mare în cameră cu bătaia aripilor lor Domnişoarei Bătrăştie îi fîlfîia părul pe lîngă ochi şi Dinei i se ridicară poalele rochiţei, iar pe Dorinda fu cît p-aci s-o răstoarne bătaia vîntului Dar Dina deschise fereastra şi toţi porumbeii îşi luară zborul şi se duseră drept către Pădurea Cucui ― Acum credeţi în doamna Zgripţobuna? întrebă Dina triumfător Domnişoara Bătrăştie era însă cu totul şi cu totul copleşită de această întîmplare şi nu ştia ce să răspundă Fără să mai zăbovească măcar să-şi aranjeze părul, coborî în fugă scările pentru a-i povesti cu de-amănuntul doamnei Ţinefrîu ce se întîmplase Doamna Ţinefrîu n-a crezut-o pînă ce nu văzu ea însăşi tapetul de pe pereţii odăii domnişoarei Bătrăştie Ghirlandele de trandafiri mai erau la locul lor, dar toţi porumbeii pieriseră, iar pe duşumea zăceau lepădate funduliţele roz pe care şi le rupseseră de la gît Cînd văzu doamna Ţinefrîu una ca asta, fu foarte tulburată şi trebui să se întindă pe divan şi să se odihnească o oră În ziua aceea, bucătăreasa le servi la prînz supă de roşii, limbă rece cu salată şi tartă cu jeleu de coacăze Dina mîncă două farfurii cu supă, trei porţii de limbă şi trei tarte Dorinda a mîncat trei farfurii de supă, o porţie de limbă şi patru tarte Mama lor ştia că ele mănîncă peste măsură de mult, dar era atît de speriată de întîmplarea cu porumbeii care zburaseră de pe tapet, încît nu cuteză să refuze de a le da tot ce cereau Domnişoara Bătrăştie mai era şi acum niţel cam palidă şi, cu toate că se uita dezolată la cantităţile enorme pe care le înghiţeau fetiţele, mai că nu putea vorbi Dădu, totuşi, cîteva lămuriri despre salate ― Cuvîntul salată, spuse, vine de la latinescul salare, care înseamnă a săra Eu, una, nu prea sînt amatoare de sare, filozoful Platon, însă, o numeşte o substanţă îndrăgită de zei În unele părţi ale Africii Centrale este de asemenea mult preţuită şi folosirea ei este restrînsă la clasa celor bogaţi Puţini oameni îşi dau seama de întinderea enormă a continentului african Are aproape douăsprezece milioane de mile pătrate şi din nord pînă la capul Angulhas, în sud, e o distanţă de cinci mii de mile Printre cele mai celebre nume legate de Africa sînt cele ale reginei Cleopatra şi al doctorului Livingstone… Dar nimeni nu-i prea dădu atenţie – şi tăcu degrabă Cu timpul, Dina şi Dorinda începură să mănînce tot mai mult La gustarea de dimineaţă mîncau fulgi de ovăz cu smîntînă, peşte şi slănină, şi ouă, şi cîrnat, şi roşii, pîine prăjită şi marmeladă, şi cornuri unse cu miere La prînz mîncau friptură de vacă şi miel rece, friptură de berbec cu sos de capere, borş scoţian şi supă cu găluşte, ciorbă, de iepure şi supă de linte, pui fript cu umplutură de cimbru şi pătrunjel, vînat înăbuşit, cu garnitură de orez şi umplutură de ceapă, raţă friptă cu sos de mere, tartă cu mere şi plăcintă cu cireşe, budincă de Yorkshire şi budincă de prune, dulceţuri şi peltele, şi savarină, în afară, bineînţeles de diverse salate, şi cartofi, şi varză de Bruxelles, şi conopidă, şi fasole verde, şi mazăre verde, şi tot felul de brînzeturi După masă, la ceai, mîncau brioşe şi ecleruri cu frişcă, şi bezele, şi cozonac cu nucă, şi cozonac cu stafide, şi cozonac cu mac, şi turtă dulce, şi cîte o tartă cu prune, şi plăcintă cu cremă, şi tort de şocolată – şi pe lîngă toate astea mai mîncau uneori şi niţică pîine cu unt Iar la cină mîncau compot de fructe, şi fructe crude, portocale şi banane, şi mere coapte – şi vreo trei, patru litri de lapte, pe puţin Se îngrăşau din ce în ce mai mult Atît de tare se îngrăşau, încît la fiecare trei, patru zile le crăpau rochiţele şi jacheţelele, şi nu mai puteau deloc să-şi tragă ciorapii în picioare, într-atîta li se îngroşaseră Aşa că, la cîteva zile o dată, Mama trebuia să le cumpere rochiţe noi şi jacheţele noi Dar chiar dacă le cumpăra rochiţe şi jacheţele noi marţea, să zicem, era sigur că pînă vineri, sau cel tîrziu pînă sîmbătă, aveau să le crape toate cusăturile Iar ele tot aşa mult mîncau Ştiau că nu e cuviincios să fii atît de lacom, dar, cum porniseră să fie lacome, le era aproape imposibil să se mai oprească „Mîncarea, spuneau, e lucrul cel mai important pe lume Ne place să mîncăm şi avem de gînd să mîncăm tot mai mult şi mai mult“ Mama lor era foarte îngrijorată şi spunea că va trebui să-l cheme pe doctorul Fosfor Se gîndea că poate cîteva flacoane mari cu doctorii de-ale lui le-ar vindeca de această groaznică poftă de mîncare Dar Dina, ca o fetiţă rea ce se făcuse, o ameninţă: ― Doctorul Fosfor are un ochi de sticlă şi, dacă-l chemi, să ştii că mă duc la doamna Zgripţobuna şi o rog să-mi împrumute coţofana ei ― Are totdeauna o coţofană acasă la ea, spuse Dorinda ― Şi coţofenelor le place să fure ochii de sticlă de la oameni, mai zise Dina Iar mama lor se sperie atît de rău, cînd auzi asta, încît multă vreme nu mai pomeni de doctorul Fosfor Aşa că, între gustarea de dimineaţă şi masa de prînz, Dina şi Dorinda mînca biscuiţi cu gem de căpşuni şi frişcă cu gem de zmeură, şi pandişpan cu marmeladă de corcoduşe Între prînz şi ceaiul de după-amiază, mîncau de obicei jumătate kilogram de bomboane de ciocolată şi ceva fructe glasate, şi cîteva caramele Iar pe la miezul nopţii se trezeau adesea şi coborau jos la bucătărie, unde mîncau tot ce puteau găsi, de exemplu pui rece şi ouă tari, şi ceva pateu, şi cîte o plăcintă cu prune, şi cîte o felie, două de cozonac Încetul cu încetul se îngrăşaseră într-atîta, încît se făcuseră aproape rotunde de tot Şi într-o bună zi băgară de seamă că abia mai puteau să meargă, aşa că se dădură de-a dura pe scări şi săriră în sufragerie, de parcă ar fi fost nişte baloane Atunci mama lor fu atît de speriată, încît nu-i mai păsa de ameninţările lor, şi atît de supărată, încît nu-i mai fu frică de doamna Zgripţobuna ― O să vă duc imediat să vă vadă doctorul Fosfor! spuse Aţi căpătat o înfăţişare cu totul dezgustătoare! Mi-e şi ruşine că sînt mama unor fetiţe care seamănă mai mult cu nişte baloane decît cu nişte fiinţe omeneşti Nu e mult de cînd mi se părea că sînteţi cei mai drăguţi copii Tu, Dina, cu ochii tăi albaştri şi cu codiţele tale galbene, erai un copil tare drăgălaş, iar Dorinda, cu ochii ei negri şi părul ei negru, inelat, era la fel de încîntătoare Dar acum abia pot răbda să mă uit la voi, atîta sînteţi amîndouă de urîte Dacă nu mă credeţi, veniţi pînă în hol şi o să vedeţi singure Aşa că se rostogoliră de pe scaune, tot de-a dura, şi săriră în chip de mingi pînă în hol, unde atîrna deasupra căminului o oglindă rotundă Era dintr-o sticlă ce părea aproape neagră, dar reflecta totul în culori limpezi şi vii, şi cînd stătură Dina şi Dorinda în faţa oglinzii şi se uitară într-însa, fură şi ele uluite Pentru că văzură că mama lor spusese adevărul şi că, într-adevăr, semănau mai mult a baloane decît a copii Erau chiar niţel speriate de ce li se întîmplase ― Repede, repede! strigă Mama Puneţi-vă pălăriile şi am să vă duc numaidecît la doctorul Fosfor Nu mai e timp de pierdut! Domnişoară Bătrăştie, trebuie să vii să mă ajuţi Dina şi Dorinda se duseră să-şi ia pălăriile, dar constatară că nu le mai puteau folosi Fiindcă într-atîta se îngrăşaseră şi se rotunjiseră, încît nici pălăriile nu le mai stăteau pe cap ― Cine-a mai auzit să-i pui pălărie unui balon! făcu domnişoara Bătrăştie, cu răceală Capitolul III Era o dimineaţă rece şi însorită şi de-a lungul drumului spre tîrguşorul Băgărici se înşirau fagi mari ale căror crengi, desfrunzite acum, pentru că era iarnă, aruncau o reţea deasă de umbre subţiri dintr-o parte într-alta Era o plimbare plăcută şi nu mai lungă de jumătate de milă Dar nici Dina, nici Dorinda nu prea se puteau bucura de ea De cînd se apucaseră să mănînce atît de mult, nu mai avuseseră timp să se plimbe, încît nu mai fuseseră la Băgărici de cîteva săptămîni Şi acum, fiind într-atîta de grase şi de rotunde, abia se mai puteau urni, încît mama lor şi domnişoara Bătrăştie trebuiau să le împingă Ba se dădeau de-a dura, ba săreau ca mingile – şi nu ajunseseră departe că se şi umpluseră de praf şi se încălziseră grozav — Nu ştiu ce-or să gîndească oamenii sau ce-or să zică Spuse doamna Ţinefrîu, cînd au să ne vadă împingîndu-le pe Dina şi Dorinda în felul ăsta nemaipomenit şi ridicol Poate n-ar fi trebuit să venim la tîrg! Poate c-ar fi fost mai bine să-l chemăm pe doctorul Fosfor să vadă copiii acasă Şi-i dădu Dinei încă un brînci care o mînă de-a rostogolul pe pavajul străzii principale a tîrgului ― Să sperăm că toată lumea e prin case şi că n-are să iasă, spuse domnişoara Bătrăştie şi-i dete Dorindei un brînci care o făcu să sară de trei ori pe caldarîm Într-adevăr, nu se vedea nimeni pe stradă, dar asta nu fiindcă toată lumea ar fi fost prin case Era o zi prea frumoasă pentru aşa ceva şi toată populaţia tîrgului se găsea în Scuarul unde locuia doctorul Fosfor Şi se întîmplă tocmai atunci ca vicarul să vină să cumpere o sticlă de vopsea pentru păr de la domnul Ceară, farmacistul I se părea că părul lui începuse să bată spre roşu, culoare cu totul nepotrivită pentru un vicar Şi tocmai era pe cale să-şi procure o sticlă cu vopsea de o culoare serioasă, neagră, cînd se întîlni în piaţă cu cei patru băieţi ai domnului Pielevacă, măcelarul, cu cele trei fete ale domnului Fărîmă, brutarul, cu Mierluţu şi Mierluţa, copiii gemeni ai domnului Ceară, farmacistul, şi cu doamna Mierosu, nevasta băcanului, care le împărţea la toţi bomboane, fiindcă nu mai era mult pînă la Crăciun Deodată îi dete în gînd vicarului că de cel puţin două zile nu mai auzise pe nimeni cîntînd şi, fiindcă îi plăceau grozav cîntecele frumoase şi cîntatul în cor îi strigă pe copii şi pe doamna Mierosu şi le zise: ― Cred că ar fi bine dacă am cînta cu toţii La secerat de secară Doamna Mierosu, care avea şi ea o voce frumuşică, fu îndată de acord, iar copiii la fel ― Acu’ – toţi deodată! exclamă vicarul Trăiască cei ce seceră secara! Băieţi, trăiască cei ce seceră secara! Pînă să termine ei cîntecul ăsta, se adunaseră în Scuar patruzeci şi opt de persoane şi patru dulăi Aşa că porniră să cînte: Soarbe cupa tăcînd şi privindu-mă doar! Şi frumoasa melodie, cîntată foarte tare, mai aduse în Scuar alte treizeci şi trei de persoane şi încă optsprezece cîini Căţărîndu-se pe statuia reginei Victoria, aflată în mijlocul Scuarului, vicarul, care între timp se însufleţise de-a binelea, strigă: ― Şi acum, un cîntec splendid, pe care-l ştie toată lumea: John Peel! ― Deschideţi-vă buzele, să vuiască bolta cerească! Deschideţi-vă inimile, pentru el, cel de spiţă regească! Îl ştiţi pe John Peel, cel cu strai cenuşiu? Atît de tare şi atît de frumos vuia văzduhul de cîntecul John Peel, cîntat de o sută şi unsprezece persoane, fiecare cît putea mai tare, pe cînd cei douăzeci şi cinci de cîini băteau cu toţii cu cozile în pămînt în cel mai perfect ritm, încît toţi ceilalţi locuitori ai tîrgului veniră în mare grabă să li se alăture Şi cînd toată populaţia se află în Scuar, vicarul îi puse să cînte Funiculi Funicula Asta se petrecea în timp ce doamna Ţinefrîu şi domnişoara Bătrăştie intrau cu Dina şi cu Dorinda în tîrg şi fireşte că nu întîlneau pe nimeni pe străzi, pentru că toată lumea se afla în Scuar Auziră de departe cîntecul Funiculi Funicula, iar Dina şi Dorinda continuară să înainteze sărind ca baloanele pe pavaj – pop-bop, bop-pop – în ritmul melodiei Apoi cîntecul se termină şi cîtăva vreme fu relativă tăcere în Scuar, pentru că unii doreau să cînte Iarmarocul din Widdicombe, iar alţii gîndeau că ar fi de cîntat acum Luntraşii de pe Volga, iar vicarului însuşi i-ar fi plăcut să se cînte Voios ce-aş fi de-aş auzi Însă nu se puteau hotărî ce cîntec să aleagă Şi atunci Dina şi Dorinda apărură, săltînd, în Scuar şi la mică distanţă îndărătul lor se iviră doamna Ţinefrîu şi domnişoara Bătrăştie Tom Pielevacă, băiatul cel mai mare al măcelarului, sta în marginea mulţimii şi lîngă el se aflau Catinca Fărîmă, fata brutarului, şi Mierla şi Mierluţu Ceară De cum le văzură pe Dina şi Dorinda, strigară într-un glas: „Baloane, baloane, baloane! Ia uitaţi-vă ce baloane mari!“ De îndată, fiece copil care se afla în Scuar începu să se repeadă şi să împingă şi să îmbrîncească şi să se înghesuie, spre a-şi croi drum prin mulţime şi, în mai puţin de un minut, Dina şi Dorinda erau înconjurate din toate părţile de vreo cincizeci, şaizeci de băieţi şi fete, care cu toţii şi cu toatele strigau în gura mare: „Baloane, baloane – ce mai baloane mari!“ Oameni vîrstnici se luară după copii şi se adunară şi ei în jurul Dinei şi Dorindei – şi fură uluiţi de înfăţişarea lor Vicarul rămăsese cocoţat pe statuia reginei Victoria, dar nimeni nu-i mai dădea atenţie acum, în afară de doamna Mierosu, care se căţărase şi ea pînă la dînsul ca să-l întrebe dacă era de acord să se cînte Crinul din Lagună Iar doamna Ţinefrîu şi cu domnişoara Bătrăştie se găseau de partea cealaltă a mulţimii şi nu se puteau apropia de Dina şi de Dorinda Ei – şi se întîmplă că tocmai atunci Catinca Fărîmă, fata brutarului, cumpărase un pacheţel cu ace cu gămălie de la domnul Bigudiu, proprietarul magazinului de galanterie şi mărunţişuri Această Catinca avea un păr foarte negru, o faţă foarte albă şi picioare foarte lungi şi subţiri Era destul de drăguţă, dar avea o inimă rea Scoase pachetul cu ace din buzunar şi dădu cîteva lui Tom Pielevacă şi cîteva lui Mierluţu şi Mierlei Ceară, spunîndu-le să le împartă la toţi băieţii şi toate fetiţele care se aflau în mulţimea aceea de oameni Apoi strigă: ― Dacă sînt de adevărat baloane, atunci ar trebui să crape cînd le înţepi! Şi înfipse un ac în Dorinda Tom Pielevacă înfipse şi el un ac în Dina – şi toţi copiii strigară: „Spargeţi baloanele!“ Şi cei care erau mai aproape de Dorinda înfipseră ace în ea, iar ceilalţi în Dina Dina şi Dorinda începură să ţipe cît le ţinea gura Ţipau atît de tare, încît toată lumea se miră şi toţi cîinii începură să latre Doamna Pielevacă, nevasta măcelarului, puse mîna pe Tom şi-i dete cîteva după ceafă, doamna Bigudiu, nevasta negustorului de galanterie şi mărunţişuri, care era foarte mioapă, puse mîna pe Mierluţu şi pe Mierla Ceară, crezînd că sînt copiii ei, şi-i ciocni cap în cap Aşa că doamna Ceară o trase de păr pe doamna Bigudiu, iar doamna Bigudiu fu trîntită la pămînt de către domnul Fărîmă, care se ţinea dîrz pe piciorul lui de lemn şi da în cine nimerea Unii dintre copii tot mai înfigeau ace în Dina şi în Dorinda, care urlau mai tare ca oricînd, şi şaptesprezece căţei de toate rasele începură să se încaiere în opt părţi diferite ale Scuarului, pe cînd toţi ceilalţi cîini lătrau din răsputeri ca să-i încurajeze Doamna Mierosu căzu de pe statuia reginei Victoria, dar, din fericire, pică peste domnul Hîrahîrb, proprietarul magazinului de fierărie, care, fiind foarte gras, o salvă de la orice rănire Vicarul striga: „Pace vouă! Tăcerea e de aur!“ Dar, neputîndu-l nimeni auzi, nu-i dădea nimeni atenţie Atunci, sergentul Bum, gardistul tîrgului, suflă din fluieraşul lui Prima oară cînd suflă, toţi oamenii vîrstnici se opriră din ceartă şi se uitară să vadă ce se întîmplă A doua oară cînd suflă, copiii încetară să mai ţipe şi nici nu mai înfipseră ace în Dina şi în Dorinda A treia oară cînd suflă, cîinii încetară să latre şi se făcu o linişte desăvîrşită ― În numele regelui! tună sergentul Bum Dacă nu vă purtaţi cuviincios, vă bag pe toţi la închisoare! Bătaia, muşcatul, lătratul şi orice zaiafet şi marafet sînt strict interzise Fiţi oameni de treabă şi duceţi-vă imediat la casele voastre Cine nu-şi vede la timp de mîncare, o să ia cîteva la spinare! Trăiască regele! Aşa că se duseră cu toţii acasă, foarte ruşinaţi, iar doamna Ţinefrîu şi domnişoara Bătrăştie făcură tot ce se pricepură ca să le consoleze pe Dina şi Dorinda Dar nimic nu fu în stare să le potolească plînsul, cu toate că domnul Oişte, căruţaşul, le duse acasă cu căruţa, ceea ce era un mijloc de locomoţie cu mult mai comod decît să te dai de-a dura Capitolul IV Dina şi Dorinda nu se mai opreau din plîns Plîngeau zi şi noapte Îşi pierdură pofta de mîncare; nu mai doreau să mănînce nimic În schimb beau cantităţi enorme – de lapte şi de apă şi de limonadă şi de ceai de chimen – şi poate că toate aceste lichide se transformau în lacrimi Căci, pe zi ce trecea, plîngeau tot mai mult De-a lungul sărbătorilor de iarnă plînseră într-una şi zi de zi slăbeau Se făcură slabe ca nişte stîlpi de felinar, şi apoi slabe ca nişte beţe, şi apoi şi mai slabe Şi obrajii le erau totdeauna roşii de plîns Într-o zi, pe cînd se găseau în grădină, plîngînd sub Măr, mama lor le privi şi spuse: ― Sînt slabe ca nişte chibrite! Cu bietele lor feţişoare roşii, arată întocmai ca beţele acelea mari de chibrit cu care-şi aprindea tatăl lor pipa! ― O primă încercare de a produce chibrituri cu sulf, spuse domnişoara Bătrăştie, a fost iniţiată de către omul de ştiinţă Robert Boyle, în anul 1680 Robert Boyle, fiu al contelui de Cork, a descoperit Legea lui Boyle, care ne spune că volumul unei cantităţi de gaz variază invers cu presiunea 1680, fireşte, este anul în care Parlamentul votă Legea Excluderii, al cărei obiect a fost, după cum ne putem închipui, excluderea ducelui de Monmouth Doamna Ţinefrîu nu da atenţie domnişoarei Bătrăştie, ci clătina din cap cu mîhnire, oftînd: ― Vai, copii, cîte supărări şi griji îmi faceţi! Trebuie să vă duc să vă vadă doctorul Fosfor – dar îmi promiţi, Dina, că n-ai să aduci vreo coţofană oribilă care ar putea să-i fure ochiul de sticlă? ― Nu-mi place doctorul Fosfor, spuse Dina ― Nici mie, zise Dorinda ― Dar nici nu puteţi umbla printre oameni cu înfăţişarea asta de beţe de chibrit, stărui Mama, uitîndu-se de aproape la ele şi clătinînd din cap foarte mîhnită Mama purta un colier lung la gît; de data aceasta era din mărgele mari, galbene; şi pe cînd se întorcea ca să o privească ba pe Dina, ba pe Dorinda, colierul se legăna încoace şi încolo, şi la un moment dat se încîlci într-o crenguţă a Mărului ― Ah, ia uite ce-am păţit! exclamă plictisită şi, fără să se gîndească, făcu un pas înapoi Aţa colierului se rupse şi toate mărgelele se risipiră în iarbă ― Mărgelele, spuse domnişoara Bătrăştie, sînt probabil cea mai veche formă de podoabă cunoscută omului Ele au fost găsite nu numai în ruinele antice ale Babilonului, ci şi în locuinţele primitive ale Epocii de piatră din Europa nordică ― Asta nu m-ajută cu nimic să le găsesc aici, spuse doamna Ţinefrîu Avea o voce supărată, aşa că domnişoara Bătrăştie se grăbi să îngenuncheze alături de ea ― Să vă ajut, spuse ― Dina! Dorinda! le strigă doamna Ţinefrîu Veniţi să vă uitaţi şi voi după mărgelele mele! Dar Dina şi Dorinda o şterseseră Străbătură în grabă grădina, trecură pe lîngă straturile de zarzavat şi ajunseră într-o pajişte de lîngă spălătorie, unde se atîmau rufele la uscat Pajiştea era împrejmuită cu un gard viu, aproape de nepătruns, din tufişuri de ilice foarte dese, care străluceau verzi chiar sub soarele de iarnă ― Nu zău, arătăm ca nişte chibrituri? întrebă Dina ― Tu da, răspunse Dorinda, căscînd bine ochii Ei, bineînţeles, nu chiar exact, dar semeni destul de mult ― Şi tu la fel, spuse Dina Ia du-te niţel mai departe Da, semeni foarte bine cu un băţ de chibrit Dorinda se puse iar pe plîns ― Încetează cu plînsul, spuse Dina Dacă plîngi, slăbeşti şi mai rău ― Eu credeam c-o să petrecem bine, dacă n-o să fim cuminţi, şi c-o să ne placă, hohotea plîngînd Dorinda, dar pînă acum, de fapt, nu ne-a plăcut ― Ne-a plăcut să mîncăm din cale-afară de mult, spuse Dina ― Dar nu ne-a plăcut să se-nfigă ace în noi, zise Dorinda, şi nici să ne vină să plîngem zile întregi ― La început ne-a plăcut şi să plîngem, spuse Dina Era foarte drăguţ – să-ţi dai drumul aşa, să urli şi să hohoteşti ca altă aia, şi să nu-ţi dai nici un pic de osteneală ca să te opreşti E şi asta o distracţie, pe care nu şi-o poate permite oricine cu una, cu două, aşa cred eu ― Dar a ţinut prea mult, spuse Dorinda ― Da, prea am plîns mult Partea proastă e – acum îmi dau eu seama – că va trebui să învăţăm cum să nu fim cuminţi Ştii şi tu ce greu e să înveţi să fii cuminte Ei, poate c-o fi la fel de greu şi să înveţi cum să nu fii cuminte Adică să nu fii cuminte fără neplăceri, vreau să zic În clipa aceea, auziră îndărătul lor un glas spunînd: ― Uite-le acolo! Două beţe de chibrit! ― Chibrituri cu picioare în curtea spălătoriei?! spuse alt glas N-am mai pomenit! Fetiţele se uitară repede în juru-le şi văzură, aplecate peste gardul de tufişuri, pe Catinca Fărîmă, fata brutarului, şi pe madam Bigudiu, nevasta negustorului de galanterie şi mărunţişuri Madam Bigudiu, fiind foarte mioapă, era hotărîtă să vadă cît mai lămurit ce era de văzut, aşa că pătrunse de-a binelea în tufiş, şi ramurile se îndoiau în faţă-i, iar obrazul i se roşise de atîta osteneală Catinca Fărîmă ţopăia pe loc, cu laţele ei negre fluturînd, de parcă ar fi fost o cioară mare, neagră, grăbită să se întoarcă acasă Dar Dina şi Dorinda stăteau neclintite; erau prea speriate ca să se mişte ― Două beţe de chibrit?! repetă madam Bigudiu Nici c-am mai pomenit! ― Nu v-am spus? se mîndri Catinca Şi aşa era Ea îi spusese Le spionase pe Dina şi Dorinda timp de mai multe zile şi, pe cînd ele plîngeau şezînd sub Măr, ea sta ascunsă printre rododendronii care creşteau sub zidul grădinii O auzise pe mama lor asemuindu-le cu nişte beţe de chibrit şi dîndu-şi seama că le-ar putea juca o festă, se grăbise s-o facă Poarta grădinii dădea într-un drumeag şi în drumeag Catinca Fărîmă se întîlnise cu madam Bigudiu, nevasta negustorului de galanterie ― Am văzut chiar acum ceva grozav!… îi spusese Catinca Fărîmă ― Ce anume? o întrebase madam Bigudiu ― Două chibrite mari, îi comunicase Catinca ― Ei, şi ce aşa mare scofală! făcuse madam Bigudiu ― Da’ nu erau chibrite ca toate chibritele, o asigurase Catinca Fărîmă Erau chibrite cu două picioare ― Fugi de-aici! s-a mirat madam Bigudiu ― Vreţi să le vedeţi şi dumneavoastră? o întrebase Catinca Fărîmă ― Nu zic că n-aş vrea, admisese madam Bigudiu ― Sînt pe pajiştea spălătoriei, o informase Catinca Fărîmă, şi apoi dăduseră fuga amîndouă, coborînd drumeagul pînă ajunseseră la tufişul de ilice Uite-le colo! strigă fata ― N-am mai pomenit! făcu madam Bigudiu, după ce-şi croise drum pînă-n mijlocul gardului de tufişuri Ei nu, că la aşa ceva chiar că nu m-aşteptam!… Că bine zici – chibrite cu două picioare!… În ce lume curioasă am apucat să trăim! ― Ce credeţi dumneavoastră c-ar trebui să facem cu ele? o întrebă Catinca Fărîmă Dina şi Dorinda, încă prea speriate ca să se mişte, aşteptară pe nerăsuflate răspunsul Madam Bigudiu se gîndi foarte atent, apoi strigă cu glas triumfător: ― Păi, bineînţeles, să le-aprindem! Dacă-s chibrituri, să le aprindem! ― Aşa ziceam şi eu, spuse Catinca Fărîmă ― Pentru asta-s făcute chibriturile, zise madam Bigudiu Pentru ca să fie aprinse Şi se porni să rîdă Ei, şi cînd rîdea madam Bigudiu, făcea un fel de zgomot de parcă ar fi zdrăngănit careva cu nişte pietricele într-o cutie de tinichea; şi cînd auziră Dina şi Dorinda acest zgomot groaznic, se speriară şi mai tare, atît de tare încît se smulseră din neclintire şi o luară la fugă, şi alergară spre casă pe cît puteau picioarele lor firave să le ducă de repede – şi nu se mai opriră pînă n-ajunseră în odaia lor, unde încuiară repede uşa Atunci o luă la fugă şi Catinca Fărîmă, lăsînd-o pe madam Bigudiu înfiptă în gardul de tufişuri Madam Bigudiu era atît de mioapă, că nu vedea cîtuşi de puţin unde şi încotro se dusese fiecare şi rămase perplexă cînd se văzu singură Fu şi mai îngrijorată cînd constată că nu se putea desprinde din tufiş O împungeau crenguţele din toate părţile şi totodată o ţineau prinsă Faţa i se roşea tot mai tare pe cînd se străduia să se desprindă Îi căzu de pe cap pălăria şi pică în grădină – şi atunci madam Bigudiu strigă după ajutor ― Ajutor, ajutor! strigă… Nu trecu mult şi auzi nişte paşi grei pe drumeag Cine e? întrebă ― Eu sînt, madam Bigudiu, spuse o voce groasă, pe care doamna Bigudiu o recunoscu drept vocea sergentului Bum ― Ajută-mă să ies de-aicea! strigă ea ― S-o luăm încet! făcu sergentul Mai întîi şi-ntîi, să-mi spuneţi cum s-a făcut c-aţi intrat aici… Nu cumva puneaţi la cale vreun delict? Văd spînzurînd pe frînghia de rufe două perechi de ciorapi de mătase Nu cumva aveaţi de gînd să-i furaţi, madam Bigudiu? ― O, cum îndrăzneşti! exclamă ea Vai, dar una ca asta nici că mi-ar fi trecut prin cap vreodată! Eu sînt cinstea personificată, după cum ştie toată lumea ― Aşa o fi, spuse sergentul Bum, dar legea nu vrea să ştie ce ştie toată lumea Legea se ia numai şi numai după indicii – iar indiciile, madam Bigu- diu, regret, dar sînt foarte limpede împotriva dumitale Vezi, cucoană, c-aicea-i buba – după una ca asta te-aşteaptă duba În numele legii, madam Bigudiu, te arestez Trăiască regele! După care sergentul Bum o trase pe madam Bigudiu afară din tufiş şi-i prinse cu cătuşe încheietura mîinii drepte de încheietura mîinii sale stîngi Şi cu toate protestele ei pătimaşe, o duse în marş forţat la puşcărie Dina şi Dorinda, între timp, aveau o discuţie foarte serioasă ― Mie mi se pare, spuse Dina, că trebuie să ne hotărîm ori să încetăm de a ne purta rău, ori să ne purtăm rău într-un fel rezonabil Tu vrei să încetăm? ― Nu, zise Dorinda Cum, păi abia am început! Ar fi o laşitate să încetăm atît de repede ― Atunci trebuie să fim rezonabile N-are nici un rost să ne purtăm rău ca să n-avem decît neplăceri ― Eu vreau să ne răzbunăm, spuse Dorinda ― Pe madam Bigudiu şi pe Catinca Fărîmă? ― Şi pe toţi cei din tîrg care au înfipt ace în noi ― Da, cred că ai toată dreptatea Dar cum putem s-o facem fără ca să ne înţepe iar cu ace sau să ne facă să plîngem în vreun alt fel? ― Nu ştiu Dar gîndeşte-te tu la ceva, Dina Tu totdeauna ai idei bune ― Am şi început să mă gîndesc la ceva, spuse Dina Tu mai ţii minte ce rău s-a speriat toată lumea din tîrg cînd a intrat la domnul Hîrahîrb, în magazinul lui de fierărie, un urs cenuşiu? ― Ţiu minte, zise Dorinda Cu toate că ursul n-a făcut nimic altceva decît că i-a dat domnului Hîrahîrb un plic pe care scria numele şi adresa lui Sir Lanţcastru Lămîie ― El voia doar să intre în grădina zoologică a lui Sir Lanţcastru, spuse Dina Dar toată lumea s-a speriat îngrozitor, şi o mulţime de oameni s-au suit în copaci ca să fie cît mai departe de el ― Era un urs foarte drăguţ, îşi aminti Dorinda, şi mai e şi acum în grădina zoologică L-am văzut deunăzi cînd am fost acolo ― Ei, să ştii c-o să-i speriem şi noi pe cei din tîrg, la fel de rău cum i-a speriat ursul ― Nu zău!? Cum asta!? întrebă Dorinda Hai, spune-mi, cum, ? ― O să-ţi spun mîine, zise Dina, îndată ce o să mă hotărăsc definitiv ― Ce plăcută o să fie răzbunarea! zise Dorinda Dina se îndreptă spre o masă pe care sta un ulcior mare, albastru şi alb, plin cu lapte Turnă două pahare şi-i dete unul Dorindei ― Ţii minte cum obişnuia Tata să închine pentru cineva, cînd bea? Pentru rege, sau pentru prietenii absenţi, sau pentru regiment, sau în memoria lui Nelson – şi de-alde astea? Ei, să închinăm şi noi paharul pentru Răzbunare! ― Pentru Răzbunare! repetă Dorinda şi dădu pe gît laptele atît de repede, că fu cît pe-aci să se înece Cînd îşi reveni, întrebă: Şi ce-o să-mi spui mîine? Dina se duse în vîrful picioarelor pînă la uşă şi o deschise binişor, ca să se încredinţeze că nu era nimeni de partea cealaltă care să tragă cu urechea la gaura cheii Apoi veni îndărăt, tot în vîrful picioarelor, şi şopti: ― De cum o să ne simţim mai bine şi o să mai prindem puteri, o să mă duc la doamna Zgripţobuna şi ea o să ne-ajute să facem ceva cu adevărat îngrozitor! Capitolul V Cu cîteva săptămîni mai tîrziu, tolănită printre rădăcinile unui stejar din marginea Pădurii Cucui, Dorinda o aştepta cu răbdare pe sora ei Ar fi dorit foarte mult să meargă şi ea cu Dina la doamna Zgripţobuna, dar Dina spusese că nu se poate De fapt, îi explică ea, doamnei Zgripţobuna nu-i prea plăceau vizitatorii şi ar fi fost păcat s-o supere aducînd pe cineva pe care ea nu-l cunoştea Pentru că, de se întîmpla una ca asta, dînsa pur şi simplu s-ar fi făcut nevăzută şi atunci ele şi-ar fi putut pierde toată dimineaţa căutînd-o, fără să găsească nimic Şi cîteodată, cu oameni care veneau s-o vadă doar din curiozitate, ea se purta foarte puţin politicos; era în stare să ţipe la ei de-i băga în sperieţi Oricine înţelegea că unul dintre lucrurile cele mai înspăimîntătoare din lume era să te ocărască doamna Zgripţobuna Era mai înţelept, spunea Dina, să meargă numai ea singură; iar Dorinda, deşi, bineînţeles, decepţionată, încuviinţase Dorinda mai totdeauna cădea de acord cu soră-sa, pe care o admira foarte mult fiindcă era deşteaptă şi avea un păr atît de frumos, blond Dar Dina, la rîndul ei, o admira foarte mult pe Dorinda fiindcă era curajoasă şi avea un păr atît de frumos, negru Aşa că Dorinda o aştepta răbdătoare şi, după vreme îndelungată, o văzu pe Dina venind din pădure, de-a lungul unei cărări, şi-i alergă în întâmpinare Amîndouă arătau acum foarte bine şi se simţeau în toată puterea, pentru că de mult încetaseră de-a mai plînge, şi în ajun avuseseră o cină bună, şi, în dimineaţa aceea, o gustare încă şi mai şi ― Ce-a spus doamna Zgripţobuna? strigă Dorinda Vrea să ne-ajute? Cum arăta? Pentru cînd aţi hotărît răzbunarea noastră? Ce trebuie să facem? Zău, Dina, grăbeşte-te şi spune-mi! ― Poţi să duci tu asta, dacă vrei, spuse Dina, şi-i dete soră-si o casetă împletită din rafie Dar ai grijă de ea, e foarte preţioasă ― Ţi-a dat-o doamna Zgripţobuna? E vrăjită? întrebă Dorinda ― Sigur că da, răspunse Dina, am să-ţi povestesc exact tot ce s-a întîmplat Ei, mai întîi şi întîi, află c-am găsit-o acasă pe doamna Zgripţobuna Îşi lua ceaiul, stînd de vorbă cu ţapul ei, Nap, şi cu Fana, coţofana ei Nu prea ştiu ce vorbeau, dar era în legătură cu unul dintre animalele din grădina zoologică a lui Sir Lanţcastru Lămîie Mi se pare că era vorba de Puma Aurie ― Am văzut-o, spuse Dorinda E cea mai frumoasă puma pe care am văzut-o vreodată ― Nu prea ai văzut multe, bineînţeles, zise Dina ― Nici tu, spuse Dorinda ― Adevărat, făcu Dina, cu părere de rău Dar asta n-are importanţă pentru moment, fiindcă acum vorbim despre doamna Zgripţobuna, nu despre Puma Aşa, şi le-a spus lui Nap şi Fanei, coţofanei, să iasă din odaie, şi m-a servit cu o ceaşcă cu suc de fragi sălbatici, care era destul de bun, iar eu i-am povestit tot ce ni s-a întîmplat I-am spus că tu vrei să te răzbuni pe lumea din tîrg şi ea a zis că asta arată că ai caracter şi că odată pot să te duc şi pe tine la ea, în vizită ― Ce drăguţ! exclamă Dorinda, foarte însufleţită Cînd mergem? Mîine? ― După ce o să mai creşti, spuse Dina cu fermitate Eu nici nu visam să mă duc la doamna Zgripţobuna cînd eram de vîrsta ta ― E cum nu se poate mai urît să profite cineva aşa, că e cu doi ani mai mare ca altul ― Ba nu e! zise Dina E foarte normal ― Ba e urît! repetă Dorinda ― Peste doi ani, cînd o să ai vîrsta mea de-acum, n-o să mai zici aşa ― Ba da, răspunse Dorinda, pentru că tu tot o să fii în avantaj faţă de mine într-un fel oarecare Dina reflectă la asta aproape jumătate de minut şi apoi spuse: ― Dar gîndeşte-te ce o să se întîmple cînd o să fim bătrîne de tot! Cînd o să fii tu de nouăzeci de ani eu o să am deja nouăzeci şi doi, şi la nouăzeci şi doi de ani n-ar fi deloc de mirare ca să fiu pe patul de moarte Pe cînd tu, care n-o să ai decît nouăzeci, tot o să te mai duci pe la petreceri, şi-o să faci cîte-o plimbare, şi-o să mănînci lucruri bune, şi-o să le povesteşti strănepoţilor tăi despre tot ce făceai cînd erai fetiţă Tu o să te distrezi destul de bine, cînd eu o să fiu pe patul de moarte – şi asta… E clar că nu va fi deloc în avantajul meu Aşa că, vezi, o să fim chit odată şi odată ― Probabil că ai dreptate, zise Dorinda, dar eu va trebui să aştept foarte mulţi ani Bine, hai, spune mai departe despre doamna Zgripţobuna ― A spus că odată, cînd era plecată, nişte băieţi din tîrg au aruncat cu pietre în casa ei şi i-au spart un geam Aşa că i-a părut foarte bine cînd a auzit că noi vrem să-i speriem şi a promis că o să ne-ajute cum va putea Şi atunci i-am spus de ursul cenuşiu care a intrat în magazinul de fierărie al domnului Hîrahîrb, şi ce tare i-a speriat pe toţi Şi am rugat-o să ne dea o băutură fermecată care să ne schimbe şi pe noi în urşi cenuşii ― Da’ nu pentru totdeauna? întrebă Dorinda ― Nu, bineînţeles, numai pentru cîteva zile ― Nu mi-ar plăcea să fiu un urs cenuşiu tot restul vieţii, spuse Dorinda ― Las’ că n-o să fii deloc, o asigură Dina, fiindcă doamna Zgripţobuna a găsit că nu-i o idee practică Un urs cenuşiu are o blană foarte groasă; ne-ar fi prea cald şi nu ne-am simţi deloc bine într-o asemenea haină, aşa a spus Ne-ar ieşi probabil nişte pistrui mari sub piele, aşa a spus Şi ne-a sfătuit să ne facem mai bine crocodili Crocodilului, zicea ea, îi e totdeauna răcoare – şi apoi nici nu-şi putea închipui ceva care să-i sperie mai rău pe cei din tîrg decît să vadă o pereche de crocodili enormi, umblînd pe uliţă şi venind spre dînşii ― Nu cred că mi-ar plăcea să fiu crocodil enorm, zise Dorinda ― Nici mie, făcu Dina, şi i-am şi spus asta imediat Iar dînsa a zis că ea a ales crocodilul, şi că dacă nu ne e pe plac, atunci să ne gîndim la altceva A zis că o să ne dea o băutură fermecată care o să ne schimbe în orice vrem – dar că trebuie s-aştept pînă o face, fiindcă n-are gata pregătită una bună pentru aşa ceva Şi de asta am întîrziat, fiindcă a durat cam vreo oră pînă s-o facă A pus o oală pe foc şi, în timp ce pregătea băutura, cînta un cîn- tec, care era de fapt reţeta pentru băutura vrăjită ― Cînta frumos? întrebă Dorinda ― Nu prea frumos, zise Dina, dar foarte desluşit Se înţelegea fiecare cuvînt ― Îţi aminteşti cîntecul? ― Cred că da Stai o clipă, o să încerc să ţi-l cînt Dina se încruntă şi începu a şopti, repetîndu-şi în gînd versurile, şi apoi, cu o voce mică şi limpede, cîntă: Un Ceas cu cuc, jumate Praz, De Maimuţă o labă, de Godac un obraz, Mătrăgună noptatecă – Acu’ sare presară! O mustaţă de Tigru, doi bobi de Secară, Un Mormoloc şi-un Rechin ghimpos, Ceva Alb şi ceva Negricios — Pui în Oală, să se-ncingă, (Sufli-n Foc, să nu se stingă!) Pui în Oală, laşi să fiarbă În cel mai gras Ulei de iarbă O pană de Pasăre ce zboară arar, Un Trandafir şi-o Ridiche, şi-un Lăstar amar, De Viperă o limbă, de Năpîrcă o fiere, O măsea de Balaur unsă cu miere, Trei peri negri dintr-o coadă de Taur, Un Piţigoi, un Păianjen şi-o rădăcină de Laur – Pui în Oală, să se-ncingă, (Sufli-n Foc, să nu se stingă!) Pui în Oală, laşi să fiarbă În cel mai gras Ulei de iarbă Un ou de Şopîrlă, sînge de Guzgan, O ureche cheală de Motan, Un creier de Dihor şi-un ochi de Păun, O mînă de Urzici şi-un Gărgăun, Apă de Iaz cu licăr de Lună, Fulg de zăpadă şi brumă de Prună — Pui în Oală, să se-ncingă, (Sufli-n Foc, să nu se stingă!) Pui în Oală, laşi să fiarbă În cel mai gras Ulei de iarbă! ― E drăguţ cîntecul, spuse Dorinda, dar doctoria cred că nu prea o să fie bună la gust ― Mă tem c-o să fie groaznică! spuse Dina ― Dar putem să ne astupăm nasul şi s-o bem repede de tot, zise Dorinda, şi apoi o să devenim – ei, ce-o să devenim? Sînt aşa multe animale – e foarte greu să alegi Nu vreau să fiu hipopotam, sau aşa ceva Mi-ar plăcea să fiu o antilopă, dar bineînţeles că o antilopă n-ar speria pe nimeni Ce să devenim, Dina? ― Eu m-am gîndit foarte bine la asta, răspunse Dina, şi mi-am dat seama că e totuşi un mare dezavantaj să fii animal Animalele de obicei n-au buzunare şi nu pot purta cu ele un portofel sau o geantă de mînă Dar dacă noi o să fim plecate de acasă cîteva zile, sigur c-o să vrem să luăm cu noi o perie de dinţi şi o batistă curată ― Şi niţică ciocolată, adăugă Dorinda ― Şi-ar fi o bună idee să luăm şi-un carneţel pentru însemnări ― Şi nu mi-ar plăcea să plec fără să-mi iau şi ceasul meu cel nou, spuse Dorinda ― Şi o să trebuiască să luăm cu noi şi băutura fermecată, ca să putem să ne prefacem iar în fetiţe, cînd vrem ― Eu cred că am putea să ne legăm fiecare de gît cîte o punguţă în care să ducem lucrurile, fu de părere Dorinda ― Eu m-am gîndit la ceva mai bun, spuse Dina Există un fel de animale care au buzunare ― Ştiu! se bucură Dorinda Cangurul! ― Da, spuse Dina Bineînţeles că ceea ce poartă de obicei un cangur în punga lui e un pui, dar nu văd de ce n-ar putea purta la fel de bine şi un carneţel pentru însemnări, şi o batistă, şi o perie de dinţi, şi niţică ciocolată, şi orice ne-ar mai trebui ― O să fim cu mult mai bine echipate decît alte feluri de animale mai obişnuite, spuse Dorinda, şi lumea din tîrg o să tragă o spaimă grozavă cînd or să ne vadă venind pe uliţă, în nişte salturi de vreo şase metri ― O să-i facem să se urce iarăşi în copaci, zise Dina ― O să ne distrăm cum nu se poate mai bine, spuse Dorinda Dar nu ţi se pare cam ciudat cînd te gîndeşti că mîine, pe vremea asta, ai să fii cangur? ― Da, mi se pare într-adevăr cam ciudat, spuse Dina ― Cînd bem băutura fermecată? Chiar acum? ― Dimineaţa, după micul dejun Acum să mergem acasă şi să împachetăm Adică, de fapt, nu s-ar chema chiar împachetat, fiindcă pentru moment încă n-avem în ce să punem pachetele ― Abia aştept! exclamă Dorinda şi, mai înainte de-a ajunge acasă, stătu locului şi spuse într-un chip foarte solemn: Deseori m-am întrebat ce-o să fiu cînd am să mă fac mare, dacă profesoară de dans, călăreaţă de circ, sau mamă a zece copii – dar niciodată, niciodată nu m-aş fi aşteptat să fiu cangur! Capitolul VI La Tribunalul de Flagrante Delicte din Băgărici, domnul judecător Justin Zbîrci o ancheta pe doamna Bigudiu, nevasta negustorului de galanterie şi mărunţişuri, pentru tentativa de a săvîrşi un delict grav, numit sustragere, adică, în vorbirea obişnuită, pentru că încercase să fure două perechi de ciorapi de mătase Domnul Justin Zbîrci şedea pe un fel de tron, deasupra căruia se găsea drapelul britanic, iar de o parte a sa spînzura o imagine a Britaniei şi de cealaltă, un portret al ducelui de Wellington şi pe lîngă acestea, un motto în limba latină care spunea: Fiat Justitia Ruat Coelum Acest motto teribil însemna: Cu Tunet şi Fulger, Cutremur şi Piatră, Sentinţa-mi o să te doboare, Eu stau aici şi nu mă las, pîn’ nu te bag la închisoare Judecătorul purta o robă roşie şi o perucă nouă, plină de bucle frumoase, albe, şi arăta foarte măreţ Madam Bigudiu, în boxa acuzaţilor, cu un gardian alături, plîngea amarnic Domnul Bigudiu îi adusese chiar atunci o duzină de batiste noi, direct de la magazin, şi ea folosise deja trei Avocatul Acuzării era domnul Balea, iar avocatul Apărării, domnul Halea Ei erau prieteni la cataramă şi se aranjaseră să cîştige procesele cu rîndul Domnul Balea obişnuia să cîştige lunea, miercurea şi vinerea, iar domnul Halea, marţea joia şi sîmbăta Dar fireşte că această înţelegere trebuia să fie ţinută strict secret, fiindcă altfel nimeni nu l-ar fi plătit pe domnul Halea ca să-l apere într-o luni, sau miercuri, sau vineri Acum era joi, aşa că domnul Balea şi domnul Halea erau înţeleşi ca doamna Bigudiu să fie declarată Nevinovată Domnul Balea, avocatul Acuzării, i se adresă lui madam Bigudiu: ― Aveaţi intenţia să furaţi acei ciorapi, doamnă Bigudiu? ― Nu! răspunse cu indignare madam Bigudiu ― … Aha!… făcu domnul Balea, prefăcîndu-se foarte dezamăgit Eu aşa credeam!… Ce păcat!… Zău că e păcat! Fiindcă, dacă nu sînteţi vinovată, mă tem că nu prea ştiu ce aş mai putea spune Şi aşezîndu-se iar la locul lui, trase pe nas o priză zdravănă de tabac Dar domnul Justin Zbîrci, care era prost dispus, strigă la domnul Balea: ― Înseamnă că sînteţi un naiv! Un mare fraier, asta sînteţi! Şi către madam Bigudiu zbieră: De ce plîngi dacă nu eşti vinovată? Asta o făcu pe madam Bigudiu să plîngă mai tare ca oricînd, ceea ce impresionă foarte nefavorabil numerosul public Apoi domnul Halea, avocat al Apărării, ţinu o cuvîntare foarte bună Era atît de bună, încît una, două, domnul Balea aplauda şi exclama: „Bine spus, Halea! Da, foarte bine exprimat, domnule!“ Fu o cuvîntare atît de magnifică, încît toţi cei care veniseră să asiste la proces şi şedeau în sala tribunalului, mîncînd sandvişuri şi ouă tari şi bînd ceai din sticle de termos, se ridicară în picioare, cînd se termină, şi aplaudară puternic Unii dintre ei strigară chiar: „Bis!“ Iar domnul Halea, foarte mulţumit de sine, se ridică şi dînsul şi făcu nişte plecăciuni şi împărţi, jur împrejur nişte cărţi de vizită, pe care era tipărit: DOMNUL HALEA, CONSILIER REGAL Cel mai bun Avocat din Anglia Specialitéde la Maison: Apărarea Asasinilor! Judecătorul însă intrase acum într-o mînie furibundă De cîtva timp tot striga: „Evacuaţi sala! Evacuaţi sala!“ Dar nimeni nu-l auzea, fiind atîta zgomot, şi în cele din urmă el coborî de pe tronul său, îşi suflecă mînecile şi împrumută un baston de la sergentul Bum Cu el porni să pocnească şi să împungă pe oricare-l putea ajunge, inclusiv pe domnii Halea şi Balea, scoţîndu-i pe toţi afară din sala Tribunalului Apoi se întoarse la tronul său, unde se aşeză, gîfîind şi suflînd din greu, cu peruca strîmbă şi mînecile comod suflecate pînă peste cot ― Acum să continuăm procesul, spuse În tot acest timp, membrii Juriului şezuseră foarte liniştit şi cuviincios în boxa lor Unii dintre juraţi făceau pasienţe, unii deseneau cerculeţe şi zigzaguri, alţii citeau cărţi, şi unele persoane tricotau Toţi juraţii simţeau că ei erau cei mai importanţi în tot Tribunalul şi erau hotărîţi să nu dea atenţie nimănui Cu mult înainte de-a începe procesul, deciseseră cu toţii în ce fel să voteze şi era deci foarte firesc să nu vrea să asculte nimic care ar fi putut să le influenţeze părerile Juriul consta din următorii cetăţeni binecunoscuţi, vrednici de încredere şi bucurîndu-se de un înalt respect: doctorul Fosfor, domnul şi doamna Pielevacă, domnul şi doamna Mierosu, domnul şi doamna Fărîmă, doamna Ceară, nevasta farmacistului, domnul Oişte, căruţaşul, doamna Hîrahîrb, nevasta negustorului de fierărie, doamna Turlă, soţia vicarului, şi domnul Casimir Corvo, profesor de muzică şi dans Primul jurat era doctorul Fosfor, care pentru moment îşi lustruia ochiul de sticlă cu o batistă de mătase ― Doamnelor şi domnilor din Juriu! tună judecătorul Vă voi acorda cinci minute pentru ca să vă formaţi o opinie şi să daţi un verdict Aţi auzit mărturiile, l-aţi auzit pe domnul Halea debitînd o mulţime de prostii şi l-aţi auzit pe bietul domnu’ Balea nespunînd nimic, ca un fraier ce este După opinia mea, doamna Bigudiu trebuie trimisă la închisoare Dar, conform Legii Britanice care e cea mai bună din lume… ― Urra! se dezlănţui sergentul Bum ― Conform Legii Britanice, continuă judecătorul, verdictul trebuie să-l hotărîţi dumneavoastră Vinovat sau Nevinovat; una, ori alta Dacă hotărîţi că doamna Bigudiu este Vinovată, nenorocita trebuie să meargă la puşcărie, după cum o merită pe deplin Dacă dumneavoastră hotărîţi că e Nevinovată, atunci voi fi obligat s-o eliberez, iar dînsa va continua să cutreiere ţinutul, furînd ciorapi de mătase de unde va putea ― Niciodată n-am furat şi niciodată n-am să fur! strigă madam Bigudiu, dar nimeni nu-i dete atenţie ― Totuşi, eu nu voi spune nimic cu scopul de a vă influenţa, continuă judecătorul Răspunderea e a dumneavoastră! Aveţi cinci minute şi nici o secundă în plus! Judecătorul îşi scoase ceasul şi-l aşeză pe pupitrul din faţa sa Doctorul Fosfor, care era uneori cam distrat, îşi puse ochiul de sticlă în buzunarul vestei şi o bucată de gumă în locul unde ar fi trebuit să-i stea ochiul, şi vorbi Juriului: ― Acum vă voi pune fiecăruia pe rînd întrebarea: „Credeţi că madam Bigudiu, biata de ea, e Vinovată, sau că e Nevinovată?“ Şi voi însemna răspunsurile dumneavoastră pe bucata asta de hîrtie Ei, dumneata, domnule Pielevacă; ce opinie ai? ― Nevinovată! spuse domnul Pielevacă ― Vinovată! spuse doamna Pielevacă ― Vinovată! răspunse doamna Mierosu ― Nevinovată! răspunse domnul Mierosu ― Nevinovată! zise domnul Fărîmă ― Vinovată! zise doamna Fărîmă ― Vinovată! declară doamna Ceară ― Vinovată! afirmă şi doamna Hîrahîrb ― Nevinovată! spuse domnul Oişte ― Vinovată! opină doamna Turlă ― Nevinovată! declară domnul Cazimir Corvo ― Iar eu, încheie doctorul Fosfor, declar de asemenea că e Nevinovată Ei, dacă vom număra acum părerile celor care cred că e Vinovată şi ale acelora care spun că e Nevinovată, o să descoperim îndată care a învins Dar, un moment mai tîrziu, exclamă: Ce situaţie neplăcută! Şase dintre noi o consideră Vinovată, şi alţi şase dintre noi cred că e Nevinovată! Aşa încît, nici una dintre păreri n-are întîietate şi deci nu putem da un verdict Mă tem că judecătorul va fi cam supărat din pricina asta Şi într-adevăr, judecătorul fu foarte supărat ― Insist să daţi un verdict! răcni el Şi dumneata, domnule, se referea la doctorul Fosfor, scoateţi bucata aia de gumă din ochi! ― De ce? întrebă doctorul Fosfor E cu mult mai comodă decît ochiul meu de sticlă ― De ce, de ne-ce, fă ce-ţi spun! Iar eu o să acord mizerabilului dumneavoastră Juriu încă un minut! Membrii Juriului, însă, fireşte că-şi formaseră o opinie cu mult înainte şi nimic nu-i putea face acum să şi-o schimbe Toţi bărbaţii erau convinşi că madam Bigudiu era Nevinovată, fiindcă toţi o compătimeau Şi toate femeile erau la fel de convinse că era Vinovată şi că trebuia să meargă la închisoare, pentru că, ziceau ele, e ruşinos ca nevasta unui negustor de galanterie, care putea să ia ciorapi din prăvălia lui, pe gratis, să cutreiere ţinutul încercînd să fure Aşa că doctorul Fosfor trebui să renunţe şi să-i spună judecătorului că nu se puteau pune de acord şi deci nu puteau da un verdict ― Atunci, răcni judecătorul, grozav de furios, o să vă trimit pe toţi la închisoare! Pentru ce? Pentru Desconsiderare a Curţii, domnule! Şase luni de puşcărie pentru tot cîrdul! Asta o să vă înveţe minte să fiţi rezonabili şi să-mi daţi un verdict cînd vi-l cer Pune-le cătuşe, sergent Bum, şi ia-i de aici! Iar cît priveşte pe doamna Bigudiu, cer să fie ţinută sub pază, aşa că şi dînsa trebuie să meargă la închisoare Du-i de-aici pe toţi! Membrii Juriului fură cu desăvîrsire consternaţi de această sentinţă teribilă, dar, pînă să se poată gîndi careva ce să spună, sergentul Bum le şi pusese cătuşe la mîini şi îi legase perechi, apoi le ordonă pornirea, luînd comanda în fruntea şirului O mare mulţime îi aştepta afară Erau cei care fuseseră evacuaţi din sala de judecată şi foarte mulţi alţii care nu putuseră intra Fură foarte surprinşi, şi mulţi foarte indignaţi, cînd îi văzură pe toţi membrii Juriului astfel legaţi în cătuşe, grămadă, şi cînd auziră ce era pe cale să li se întîmple Se iscă mare vuiet şi vîlvă, iar sergentul Bum arăta cam îngrijorat Cu toţii încercau să se apropie cît mai mult de bieţii domni juraţi şi bietele doamne jurate, să le strîngă mîinile şi să le exprime simpatia lor, iar sergentul se temea să nu-şi piardă jumătate din deţinuţi în aglomeraţie Şi atunci, sfinţia-sa vicarul, domnul Turlă, avu un gest nobil Deşi propria sa soţie se afla în cătuşe în drum spre închisoare, dînsul se căţără pe un camion, şi din această poziţie superioară declară cu glas tare: ― Dragii mei! E foarte dureros să-i vedem pe atîţia dintre prietenii noştri luaţi de lîngă noi, dar trebuie să fim răbdători! Nu trebuie să ne lăsăm doborîţi Trebuie să ne amintim de multele bucurii cu care rămînem binecuvîntaţi Să fim voioşi, să întîmpinăm viitorul cu inimi viteze Şi părerea mea este că ar fi o bună idee să cîntăm un cîntec pe care-l ştim cu toţii, şi care se întîmplă să fie, într-adevăr, foarte potrivit cu această ocazie Şi intonă, deci, cu glas frumos şi puternic: Rămas bun, vă spun, mîndre doamne ale Spaniei, Adio, rămas bun, vă spun, ale Spaniei doamne! Poruncitu-ni-s-a îmbarcarea spre bătrîna Anglie! Dar să vă vedem sperăm, peste puţine toamne! Nu trecuse mult şi toată lumea cînta, şi după ce terminară cîntecul acesta, cîntară cu multă simţire Mîndra m-aşteaptă dincolo de ocean Apoi sergentul Bum spuse că deţinuţii săi ar trebui să se grăbească, pentru că la închisoare se serveşte totdeauna dejunul la ora douăsprezece şi că, dacă întîrziau, n-avea să li se mai servească deloc Aşa că juraţii şi juratele, şi madam Bigudiu de asemenea, o porniră în pas alergător, cu cătuşele zbîrnîind şi zăngănind, şi toţi ceilalţi din mulţime mărşăluiau, de fiece parte, pe lîngă ei, în două coloane mari Dar nu merseseră nici o sută de metri cînd fură opriţi de cea mai extraordinară privelişte Coborînd uliţa, văzură înaintînd spre dînşii, cu nişte salturi de cîte şapte metri, doi canguri mari, cenuşii!… Capitolul VII Dorinda fusese prima care se trezise în acea dimineaţă Visase că se şi preschimbase în cangur şi fu dezamăgită cînd se văzu tot cu înfăţişare omenească Începu să-şi închipuie, sau să încerce a-şi închipui, cum o să se simtă închisă într-o piele păroasă şi rezemîndu-se ca într-un scaun de propteaua unei cozi lungi şi puternice Şi din poziţia aceea are să fie în stare să facă nişte sărituri cît o odaie mare de lungi! Într-un fel, era bine de canguri, cînd stăteai să te gîndeşti Se strecură binişor din pat ca să exerseze o săritură şi în aceeaşi clipă, binişor, se dete jos din pat şi Dina, care avea aceeaşi intenţie Pentru că şi ea, de cum se trezise, începuse a se gîndi la experienţele noi ce-o aşteptau Aşadar, şi ea, şi Dorinda începură să se antreneze la salturi de cangur pe podeaua camerei lor de culcare, dar le fu greu fără nişte cozi care să le ajute Pînă să fie gata gustarea de dimineaţă, li se păru foarte lungă aşteptarea După aceea, de îndată ce au putut să plece, au părăsit casa şi au alergat, fără a se mai opri, către cea mai apropiată parte a Pădurii Cucui Acolo hotărîseră ele că era locul cel mai potrivit pentru a bea băutura fermecată, fiindcă bineînţeles că nu voiau să se prefacă în canguri acasă, în odaia copiilor, unde şi-ar fi putut speria mama „Şi poate c-ar fi fost greu de coborît scările“, adăugă Dina Bănuia că la scări nu prea erau grozavi cangurii Aşadar, zoriră către pădure, ducînd cu ele caseta de rafie, cu leacul doamnei Zgripţobuna în ea, şi două legături în care încăpuseră toate lucrurile ce voiau să le ia ca bagaj Cînd ajunseră într-un loc potrivit, se opriră şi priviră împrejur, ca să se încredinţeze că nu era nimeni care să le vadă Apoi deschiseră caseta de rafie şi citiră instrucţiunile de pe sticlă Iată ce scrisese doamna Zgripţobuna pe etichetă: INSTRUCŢIUNI PENTRU A VĂ PRESCHIMBA ÎN ORIŞICE DORIŢI SĂ FIŢI Scuturaţi sticla Dezbrăcaţi-vă Strîngeţi-vă frumos hainele şi puneţi-le într-un loc sigur Întoarceţi-vă de trei ori către soare şi rostiţi: „Vreau să fiu…” (Ce aveţi chef să fiţi) Scuturaţi iar sticla Beţi o porţie Puneţi înapoi dopul Faceţi o mică plimbare (semnat) DOAMNA ZGRIPŢOBUNA ― E un moment solemn, spuse Dina, pe cînd începeau să-şi scoată ghetele ― Foarte solemn, zise Dorinda Bine că-i o zi caldă ― E o scorbură în stejarul de colo, spuse Dina Putem să ne punem hainele în ea Le îndesară în scorbura stejarului, apoi scuturară sticluţa Erau în ea exact patru porţii, şi Dina nu uitase să aducă o lingură Îi dete Dorindei prima porţie şi repede o bău şi ea pe a ei ― O! strigă Dorinda, pălind foarte tare ― În viaţa mea n-am gustat ceva mai oribil! făcu Dina Dar băgă dopul la loc şi, cu glas hotărît, îi spuse Dorindei: Acum trebuie să facem o mică plimbare Tu o iei în partea aceea, şi eu într-asta Voia să fie singură, pentru că i se părea c-o să i se facă rău Dar peste puţin se simţi cu mult mai bine şi ciudat de puternică Se simţea cu mult mai puternică decît fusese vreodată sau decît visase vreodată că ar putea fi, şi niciodată, gîndi ea, nu-i păruseră atît de atrăgătoare frunzele şi iarba Puse cîteva frunze în gură şi le mestecă şi, spre surprinderea ei, aveau gust de pîine cu miere După asta, văzînd în faţa ei un tufiş, sări peste el Gîndi cu mirare: „Niciodată pînă acum n-am fost în stare să sar atît de sus!“ Dar apoi se sperie cumplit, fiindcă, la cîţiva metri depărtare, văzu un animal sălbatic! Un cangur mare, cenuşiu! Aproape că încetă să-i mai bată inima de spaimă, pentru că niciodată nu se aşteptase să întîlnească un cangur adevărat, şi tocmai se pregătea să se întoarcă şi s-o ia la fugă cît putea de repede, cînd îşi aminti de Dorinda Trebuie s-o prevină pe Dorinda să se ferească din calea animalului sălbatic Cît putu de tare, strigă: „Dorinda! Dorinda! Ai grijă, e un cangur în pădure!“ Glasul ei suna ciudat – deosebit de tot ce auzise pînă atunci – dar asta, presupunea ea, se datora spaimei ce-o trăsese Cangurul, se părea, fusese şi el cît pe-aci s-o ia la fugă, dar se opri cînd o auzi pe Dina, şi apoi Dina auzi glasul Dorindei Cel puţin aşa presupunea, că era glasul Dorindei – cu toate că nu semăna cu glasul ei obişnuit – şi spunea: „Dina! Dina! Ai grijă, văd un cangur pe aci!“ Şi vocea, care era a Dorindei, venea de la cangurul de care se apropiase Dina Acel cangur era Dorinda Şi Dina, simţindu-se cam încălzită şi foarte stânjenită, îşi coborî privirea spre propriile-i picioare lungi şi apoi se uită peste umăr la coada ei cea lungă şi puternică, şi-şi dete seama că şi ea devenise cangur şi că, la rîndul ei, o speriase pe Dorinda Doctoria avusese efect ― O, Dorinda! exclamă Dina ― O, Dina! făcu Dorinda ― Ce tare m-am speriat cînd te-am văzut! spuse Dina ― Şi eu la fel, cînd te-am văzut pe tine, zise Dorinda ― E sigur că arătăm ca nişte canguri adevăraţi, constată Dina ― Doamna Zgripţobuna trebuie să fie o vrăjitoare foarte iscusită, îşi dădu cu părerea Dorinda ― Cred că, atunci cînd ne-om obişnui, are să fie foarte drăguţ, spuse Dina Am şi făcut vreo două salturi minunate ― Da, într-adevăr, pare cam ciudat la început, spuse Dorinda Însă în cîteva minute se simţiră absolut la largul lor în noua lor formă şi foarte mulţumite de cum arătau Se antrenară la sărituri lungi şi la stat în coadă şi aflară că braţele lor de canguri, deşi foarte mici în comparaţie cu picioarele lor mari, erau totuşi foarte folositoare Aproape la fel de folositoare, de fapt, ca şi braţele şi picioarele oamenilor După ce se antrenară la alergat cam vreo jumătate de oră, hotărîră să meargă în tîrg Dar, mai întîi de toate, se înapoiară la locul unde băuseră doctoria fermecată şi băgară cu grijă în pungile lor lucrurile pe care le aduseseră de acasă Dina luase un caieţel de însemnări şi un creion, şi o gumă de ras; două batiste de buzunar şi o perie de dinţi; cheia de la uşa din dos şi o tabletă de ciocolată Le puse pe toate în punga ei, şi sticla cu doctoria şi lingura, de asemenea Dorinda luase nişte ciocolată cu lapte şi ceasul ei cel nou; o perie de dinţi şi un pieptene, şi o ascuţitoare de creioane, şi o carte cu titlul: Viaţa sălbatică în Borneo, care gîndea ea că i-ar putea fi utilă; dar era prea mare ca să poată intra în punga ei şi trebui lăsată Uitase să-şi aducă o batistă, dar Dina spuse că o să-i împrumute ea una cînd o să aibă nevoie Apoi porniră către tîrg: ― Acum, Răzbunare! spuse Dina ― Răzbunare! strigă Dorinda şi sări peste un tufiş şi iar înapoi În străzile lăturalnice ale tîrgului nu văzură pe nimeni Uliţele erau pustii, pentru că absolut toată lumea aştepta în faţa Tribunalului de Flagrante Delicte rezultatul procesului doamnei Bigudiu Nu se zări ţipenie de om pînă cînd ajunseră în Calea Ulmilor şi acolo văzură apropiindu-se un alai mare Erau toţi acei care-i escortau pe membrii Juriului spre închisoarea din Băgărici Cîntau un foarte frumos cîntec franţuzesc pe care îi învăţase vicarul să-l cînte, cu cîteva săptămîni înainte Se chema Avec mes sabots Văzînd atîţia oameni laolaltă şi auzind hărmălaia pe care o făceau cu cîntatul, Dina şi Dorinda se simţiră niţel intimidate şi se opriră o clipă Îşi dădeau seama că le trebuie mult curaj ca să atace toată populaţia din Băgărici Nu se aşteptaseră să-i întîlnească pe toţi laolaltă, ca acum Dar oamenii din Băgărici, cînd văzură doi canguri mari, cenuşii, venind spre dînşii, fură cu mult mai speriaţi decît Dina şi Dorinda Se opriră şi dînşii, iar frumosul lor cîntec se stinse Apoi Dina spuse: „Tata e soldat El niciodată n-ar da înapoi din faţa duşmanului Să atacăm, Dorinda! Să atacăm!“ Sărind şi fluturîndu-şi labele dinainte, înaintau cu cea mai mare viteză Niciodată pînă atunci nu se mai văzuse aşa ceva în Calea Ulmilor Tîrgoveţii se întoarseră şi o luară la fugă în toate direcţiile, dar deţinuţii, care se aflau încătuşaţi de mîini, doi cîte doi, erau în oarecare dezavantaj şi unii dintre ei rămaseră în urmă Un singur om încercă să apere tîrgul, şi acesta fu sergentul Bum El stătu vitejeşte în mijlocul drumului şi răcni către canguri: „În numele regelui! Opriţi! Opriţi să vă arestez!“ Dar Dina, azvîrlindu-i o copită în trecere, îl răsturnă grămadă Făcu asta cu cea mai mare blîndeţe posibilă, fiindcă ţinea destul de mult la sergentul Bum, care era un om simpatic, dar picioarele ei mari de cangur fiind atît de puternice, măcar şi-o copită blîndă ca aceea îl făcu să se dea de două ori peste cap După asta, îl ajunse pe Tom Pielevacă, băiatul măcelarului, şi-l pocni de-l aruncă într-un şanţ Iar Dorinda îi prinse pe Mierluţu şi pe Mierla Ceară care încercau să se caţăre într-un copac; însă copacul era deja plin de lume, aşa încît ei nu mai găsiră loc şi Dorinda îi pocni pe amîndoi, de zburară într-o grădină care se afla la distanţă bunicică Toţi copacii de pe Calea Ulmilor erau plini de oameni care se căţăraseră în ei ca să scape de canguri Dar foarte mulţi dintre tîrgoveţi, inclusiv deţinuţii care se aflau încătuşaţi şi deci nu se puteau căţăra în copaci, alergară înspre Scuar, iar Dina şi Dorinda îi goniră de-a lungul Căii Ulmilor şi pînă sus, în Uliţa Lalelelor, şi jur împrejurul statuii reginei Victoria Cînd trecură pe lîngă poarta Tribunalului de Flagrante Delicte, domnul judecător Zbîrci ieşi afară ca să vadă de ce era atîta scandal Tot mai avea mînecile cămăşii sumese şi fuma o ţigară de foi Cînd dădu cu ochii de canguri, se retrase foarte repede în localul Tribunalului de Flagrante Delicte şi trînti uşa îndărătul lui şi-i puse nişte drugi de fier şi un lacăt Apoi se duse la telefon şi îl chemă pe Sir Lanţcastru Lămîie Dina şi Dorinda goniră lumea de trei ori împrejurul statuii Vicarul, care era un bun căţărător, şedea în poala reginei Victoria, împreună cu doamna Mierosu; şi domnul Turlă spunea: „O, de-aş avea la mine aparatul fotografic! O, ce-aş mai vrea să am la mine aparatul fotografic!“ Dar toţi ceilalţi nu voiau decît un singur lucru pe lume, şi anume să nu fie pocniţi de canguri În timpul ultimei runde împrejurul statuii, Dina şi Dorinda dădură cu ochii de Catinca Fărîmă, călare pe o bicicletă care aparţinea lui Wilfrid Pielevacă, cel de-al doilea băiat al măcelarului ― Ia uită-te! strigă Dina Uite-o pe Catinca Fărîmă! ― După ea! strigă Dorinda Încît alergară după ea prin Strada Rozelor, tăiară Calea Stejarului şi goniră de-a lungul acestei străzi La capătul Căii Stejarului, Catinca Fărîmă se abătu spre stînga în Drumul Băgăriciului, cu Dina şi Dorinda la doi paşi pe urmele ei Dar bicicleta lui Wilfrid Pielevacă era o bicicletă de curse, şi Catinca Fărîmă gonea şi ea foarte repede, cu capul aplecat peste ghidon şi cu picioarele ei lungi şi subţiri pedalînd ca nişte pistoane De mai multe ori erau gata s-o ajungă, dar Catinca izbuti să rămînă în frunte; pedala tot mai repede Dina şi Dorinda, din pricină că nu prea aveau antrenament în viaţa de canguri, începuseră să cam obosească Drumul Băgăriciului ducea la Castelul Băgărici, unde locuia Sir Lanţcastru Lămîie La intrarea pe domeniul lui erau nişte porţi mari de fier şi, niţel mai sus, drumul trecea peste spinarea arcuită a unui pod care traversa rîul Lucea Porţile de fier erau larg deschise şi Catinca Fărîmă goni drept înainte pe bicicleta ei Trecu podul, cu Dina şi Dorinda la nici jumătate metru înapoia-i Cînd deodată, dindărătul unui copac care se înălţa în stînga drumului, veni săltînd prin aer un colac lung de frînghie… Şi laţul acestuia se abătu în jurul gîtului Dinei Totodată, dindărătul unui copac de pe partea dreaptă a drumului, săltă la vedere altă funie şi încercui gîtul Dorindei Fură trîntite la pămînt şi se dădură de-a berbeleacul prin iarbă, de nu se mai termina Se izbiră în cădere şi apoi li se păru că văd drumul şi podul, şi iarba, şi copacii, şi pe Catinca Fărîmă pe bicicleta ei, şi pe cei doi oameni care aruncaseră funiile, rotindu-se neîncetat Apoi se opriră din rostogolire şi se aşezară în coadă, dobîndind o vedere mai limpede asupra întregii privelişti Sir Lanţcastru Lămîie şi domnul Prună, intendentul său, erau cei care le capturaseră, prinzîndu-le cu un „lasso“ Avertizat de judecătorul Zbîrci că se aflau canguri în vecinătate, Sir Lanţcastru făcuse pregătirile necesare; el şi cu domnul Prună erau gata, pe cînd Dina şi Dorinda goneau în urma Catincăi, ajungînd pînă pe domeniul său Sir Lanţcastru, foarte mulţumit de a putea aduce în grădina sa zoologică doi canguri frumoşi, îi dădu Catincăi Fărîmă un şiling drept răsplată pentru partea ce o avusese în această captură Catinca Fărîmă arăta foarte năduşită şi şleampătă, dar fu bucuroasă că primise un şiling întreg cu care putea face ce-o tăia capul şi plecă pe bicicletă cu un aer grozav de triumf Dinei şi Dorindei însă nu le plăcea deloc întorsătura pe care o luaseră lucrurile Erau, fireşte, niţel speriate, şi le cam dureau vînătăile ce şi le făcuseră căzînd Şi mai erau şi foarte supărate pe Sir Lanţcastru că-i dăduse bani Catincăi Fărîmă Dar nu încercară să scape cînd domnul Prună le porni către parcul zoologic şi intrară supuse în cuşca ce le fusese pregătită Aceasta era mare şi curată, cu o căsuţă în spatele ei, şi îndărătul acesteia cu un fel de grădiniţă împrejmuită de un gard înalt Era un parc zoologic foarte bine îngrijit; totul aici se vedea a fi foarte curăţel şi confortabil Domnul Prună le scoase funiile de la gît şi, încuind cuşca în urmă-i, le lăsă singure ― Şi-acum ce-o să facem? întrebă Dorinda, jalnic ― Nu mi se pare c-am putea face ceva, răspunse Dina ― O, ia priveşte! exclamă Dorinda, arătînd spre cuşca vecină, din dreapta Din casa de la spatele acesteia, mult mai mare decît a lor, ieşea o girafă înaltă, cu ochii bulbucaţi, care se holba la ele într-un fel foarte bănuitor ― Şi ia uită-te şi dincolo! spuse iar Dorinda, arătînd spre cuşca vecină din cealaltă parte E ursul cenuşiu care a intrat la domnul Hîrahîrb, în magazinul de fierărie, adăugă în şoaptă Ursul se uita la ele cam posac, de parcă ar fi fost un urs nu prea iubitor de tovărăşie Dar nu spuse nimic ― Nu-mi place să se holbeze la mine o girafă şi un urs cenuşiu, spuse Dorinda ― Nici mie, făcu Dina Hai să intrăm în căsuţa noastră, acolo unde nu ne pot vedea Căsuţa lor n-avea nimic altceva decît o iesle pentru hrană – dar le dădea sentimentul că sînt în siguranţă şi la ele acasă Se aşezară jos, proptite în cozi, şi chibzuiră ce-i de făcut În cele din urmă, după ce se gîndiră îndelung, Dorinda spuse: ― Totuşi, de răzbunat ne-am răzbunat şi din băutura fermecată a doamnei Zgripţobuna mai avem Dacă mai luăm şi celelalte două porţii şi ne schimbăm iar în fetiţe, Sir Lanţcastru o să trebuiască să ne dea drumul Nu poate să ţină fetiţe în cuşcă, în parcul zoologic ― Ar fi greu de explicat cum am ajuns aici, spuse Dina ― Ai putea tu să născoceşti o poveste, sugeră Dorinda ― N-ar fi uşor, răspunse Dina, dar totuşi se pipăi în pungă după sticluţa cu doctoria vrăjită Scoase caieţelul de însemnări şi creionul, lingura şi o batistă Dibui iar, şi apoi încă o dată, dar nu mai era nimic altceva în punga ei! ― Vai, Dorinda! exclamă Am pierdut-o! Am pierdut şi cheia de la uşa din dos, şi ciocolata, şi periuţa de dinţi, dar toate astea n-ar fi nimic! Ce ne facem însă fără doctoria doamnei Zgripţobuna? ― Poate că va trebui să rămînem canguri tot restul vieţii noastre! strigă Dorinda Vai, Dina! ― Vai, Dorinda! făcu Dina Capitolul VIII Sir Lanţcastru Lămîie era un bărbat înalt şi subţiratic, cu un cap mic şi ochi mari, de un albastru deschis, care dădeau privirii sale un aer de bunătate, dar şi de oarecare fixitate mirată Era un mare călător şi în diferite ţări îndepărtate învăţase a folosi arme ciudate, ca arcul şi săgeata, puşca cu alice, bolas-ul, lasso-ul, suliţa de aruncat şi bumerangul Obişnuia să facă exerciţii cu ele de două ori pe săptămînă, în parc Avea o soţie la fel de înaltă şi subţiratică, dar lipsită de importanţă Ea nu făcea altceva decît să cîrtească şi să bombăne, pentru că nu se distra pe cît i-ar fi plăcut, şi Sir Lanţcastru n-o băga în seamă Toată atenţia el şi-o consacra animalelor din grădina zoologică; făcea tot ce putea pentru ca ele să fie fericite Multe dintre ele erau foarte mulţumite de viaţa pe care o duceau, dar era acolo o Puma, un animal frumos de culoare aurie, care nu putea uita libertatea din jungla unde se născuse, soarele ce dogorea ziua şi luna strălucind pe cer, pe cînd vîna; şi ea nu era fericită Şi se mai afla acolo un Şoim din Groenlanda, al cărui penaj era aproape la fel de alb ca zăpada; şi el se gîndea mereu la văzduhul de cristal al Nordului îndepărtat şi la priveliştile vaste ale munţilor cu creste de gheaţă; şi nici el nu era fericit În dimineaţa de după capturarea Dinei şi Dorindei, Sir Lanţcastru veni foarte devreme ca să afle cum le mergea Dina şi Dorinda se bucurară să-l vadă Ele îl cunoşteau bine din vedere – şi odată, cînd venise la ceai acasă la ele, îi şi vorbiseră Le făcea bine să-i amintească asta şi Dina se gîndi cît de surprins ar fi el dacă ar descoperi cine erau în realitate Cangurii săi Sir Lanţcastru purta un costum de stofă „tweed“ cu o vestă galbenă şi o pălărie verde, fuma pipă, şi din buzunarul hainei îi ieşea un exemplar al ziarului Times Ca înfăţişare, gîndi Dorinda, nu se deosebea mult de tatăl ei Şi, tristă, îşi aminti cît era acesta de departe, într-o ţară străină şi poate că în primejdie Domnul Prună, intendentul, care îl însoţea pe Sir Lanţcastru, era un om scund, lat în umeri, cu o expresie voioasă şi cu obrajii roşii Purta o jachetă de doc, pantaloni bufanţi din gabardină şi o pălărie „melon“ El şi cu Sir Lanţcastru, rezemîndu-se de cuşca vecină, în care Ursul Cenuşiu sta şi căsca în soarele de dimineaţă, îi priveau gînditori pe Canguri, iar Sir Lanţcastru îi spunea domnului Prună: ― Sînt cei mai frumoşi Canguri pe care i-am văzut pînă acum, dar arată nefericiţi Să-i luăm să se plimbe şi să le arătăm grădina cu animale Poate că asta o să-i mai învioreze Aşadar, domnul Prună descuie cuşca şi le puse fiecăreia în jurul gîtului un fel de zgardă mare, asemănătoare cu o zgardă de cîine, de care erau ataşate nişte lanţuri de oţel, şi apoi le conduse afară Sir Lanţcastru o ducea pe Dina, şi domnul Prună pe Dorinda ― Şi acum, spuse Sir Lanţcastru cu glas prietenos, o să vă facem cunoştinţă cu ceilalţi locatari ai noştri şi sperăm că o să vă împrieteniţi Cei mai mulţi dintre ei se înţeleg foarte bine între dînşii – şi aceştia ies în fiecare zi şi se joacă în parc şi jos, pe lîngă rîu Desigur că l-aţi şi văzut pe Bendigo, Ursul Cenuşiu, şi pe Mister Parker, Girafa Ei sînt printre cei mai distinşi membri ai grădinii zoologice Şi iat-o pe Marie-Louise, o lamă din Peru E cam mîndră; judecînd după expresia ei, aţi putea crede că se uită la voi oarecum batjocoritor Adevărul e că are o inimă de aur Nu-i aşa, Marie-Louise? Lama, într-adevăr, afişa o purtare foarte rece şi dispreţuitoare, dar cînd Sir Lanţcastru întinse mîna printre gratiile cuştii ei şi îi scărpină ceafa, ea surîse într-un anume fel şi, închizînd ochii pe jumătate, murmură: „Nu-i aşa că Sir Lanţcastru e cel mai frumos bărbat ce s-a pomenit vreodată? Nu are cele mai încîntătoare purtări?“ Nici Sir Lanţcastru, nici domnul Prună, fireşte, nu înţelegeau ce spunea Marie-Louise, dar Dina şi Dorinda, spre surprinderea lor, o înţelegeau perfect Fiind canguri, ele acum înţelegeau limba animalelor, pe lîngă limba lor, engleza, şi o învăţaseră fără nici o greutate Asta li se păru foarte mulţumitor faţă de lungile ore obositoare petrecute cu domnişoara Bătrăştie, cînd încercau să înveţe franţuzeşte „Şi la urma urmei, gîndi Dina, la ce bun să înveţi franţuzeşte? De vreme ce oamenii care-s francezi vorbesc despre aceleaşi lucruri ca şi noi, nu văd de ce am dori să vorbim despre aceleaşi lucruri în două limbi diferite Dar o convorbire cu o cămilă sau cu un leopard, de pildă, ar putea fi cu adevărat interesantă “ Atît ea, cît şi Dorinda se mai înveseliră puţin, iar Sir Lanţcastru le făcu cunoştinţă cu o Antilopă, cu o Maimuţică Lemur cu coada inelată, cu un Urs Furnicar şi cu o Zebră Un Piton foarte, foarte mare, de care Sir Lanţcastru era deosebit de mîndru, dormea însă buştean şi nu-l deranjară ― Doarme foarte mult, spuse Sir Lanţcastru, dar dacă se întîmplă vreodată să-l întîlniţi treaz, veţi vedea cît e de interesant E, fără îndoială, unul dintre membrii cei mai distinşi ai parcului nostru Apoi se plimbară prin grădină şi văzură într-un colţ un ţarc unde trăiau o pereche de Struţi Se numeau Sir Bobodil şi Lady Lil ― Au avut de curînd o supărare mare, explică Sir Lanţcastru Acum cîteva zile, Lady Lil a ouat primul ei ou Era un ou cît se poate de frumos şi fireşte că amîndoi părinţii au fost foarte mîndri de el Şi noi cu toţii, de asemenea Dar apoi s-a întâmplat un lucru cum nu se poate mai trist Oul a dispărut! Am cercetat peste tot ca să-l găsim, dar n-a putut fi descoperită nici o urmă A rămas un mister total Iar Sir Bobodil şi Lady Lil, bieţii de ei, erau nebuni de durere Dar ieri Lady Lil a făcut un al doilea ou – şi erau amîndoi atât de încîntaţi, încît acum sper c-au uitat de dureroasa lor pierdere Pentru că, la urma urmei, un ou e la fel cu celălalt Uitaţi-vă, acolo, lîngă teii aceia, locuiesc Struţii ― S-a întâmplat ceva, spuse domnul Prună ― Ce vrei să spui? întrebă Sir Lanţcastru ― S-a întâmplat ceva cu Struţii, preciză domnul Prună De ce or fi făcînd atâta hărmălaie? Apropiindu-se de împrejmuire, îi văzură pe Struţi plimbîndu-se cu paşi mari în sus şi-n jos, foarte agitaţi Ţipau unul la celălalt, cu glasuri mînioase, iar Dina şi Dorinda aflară curînd motivul pentru care se certau ― E numai vina ta! repeta întruna Lady Lil Numai, şi numai vina ta! A ta şi numai a ta Ah, mi-e silă de tine! ― Ba nu e deloc vina mea! striga Sir Bobodil Am plecat şi eu puţin să mă plimb – nu m-am dus departe, m-am plimbat doar un pic; n-am lipsit mai mult de jumătate de ceas ― După ce eu l-am clocit toată noaptea! scrîşni Lady Lil Tot ce ţi-am cerut a fost să-l păzeşti o oră, două, cît m-am dus să-mi iau micul dejun – şi cînd m-am înapoiat, nu erai nicăieri Şi nici oul! Şi acum mi se rupe inima de durere O, ce să mă fac? Întîi unul, apoi celălalt! Drăgălaşele mele ouă, dragele, dragele mele ouă!… Vai, de ce-ai plecat? De ce n-ai stat să-l păzeşti? ― M-am dus doar pînă la rîu, să-i spun o vorbă domnului Lebădă Neagră, se dezvinovăţi Sir Bobodil Înseamnă c-am făcut ceva rău? ― Dac-ai făcut ceva rău? exclamă Lady Lil, indignată Cum îndrăzneşti să mai întrebi una ca asta? Oul meu frumos şi alb a fost furat pentru că tu n-ai vrut să stai să-l păzeşti, şi acum întrebi ce rău ai făcut! O, struţ ticălos, struţ ticălos! ― Ba nu, nu-s ticălos, protestă Sir Bobodil cu durere Nu spune că-s ticălos Te rog, nu spune asta! ― Ba da, eşti un ticălos, repetă Lady Lil M-ai făcut atît de nefericită! Cred c-o să mor dintr-asta ― Era al meu, ca şi-al tău, se apără Sir Bobodil Nu trebuie să crezi că numai tu suferi Am şi eu o inimă foarte, foarte gingaşă, şi în clipa asta sufăr îngrozitor Poate că am făcut o greşeală, dar, dacă am făcut-o, plătesc acum pentru ea Sînt la fel de nefericit ca şi tine – sînt sigur de asta Poate că şi eu o să mor Aşa că să nu mai agravăm lucrurile şi mai tare, certîndu-ne Te rog, nu te mai certa cu mine, Lil! ― Nu, n-ar trebui să ne certăm, plîngea cu sughiţuri Lady Lil ― Atunci spune-mi că mă ierţi! se rugă Sir Bobodil ― Îţi pare cu adevărat rău? ― Cu adevărat! Cu adevărat!… Îmi pare tare rău! ― Atunci te iert… şopti nevastă-sa Dar totuşi, ai făcut foarte rău, se însufleţi iar, să pleci şi să-l laşi singur O, ce nemernicie, ce prostie a fost! O asemenea prostie, că nici nu-mi pot închipui cum de-ai putut s-o faci! Şi ce-a putut să se întîmple oare oului nostru atît de drăgălaş? Ce-a putut să se întîmple cu amîndouă – amîndouă drăgălaşele noastre ouă? Ce bandit cu inima neagră ne-a jefuit de amîndouă – amîndouă iubitele noastre ouă? O, unde-or fi oare? ― Să-l am aici pe nelegiuit, exclamă Sir Bobodil, l-aş face eu să se căiască de purtarea sa criminală! O, linişteşte-te, dragă Lil! Te rog, linişteşte-te! Poate tot le mai găsim ― Niciodată, niciodată, oftă Lady Lil Cu capul lăsat pe piept, părea imaginea însăşi a nefericirii ― O, Doamne, o Doamne!… Murmură Sir Bobodil De ce-am fost atît de nechibzuit? Şi-şi plecă şi el capul, arătînd la fel de nefericit ca şi doamna sa Cu toate că Dina şi Dorinda înţeleseseră toată convorbirea, lui Sir Lanţcastru şi domnului Prună agitaţia perechii de Struţi le rămînea neînţeleasă şi numai după ce examinară amănunţit ţarcul ştiură dînşii cu adevărat ce se întîmplase ― Cuibul e gol, spuse Sir Lanţcastru ― Hoţii! fu replica domnului Prună ― Dar cum au putut s-o facă? întrebă Sir Lanţcastru E imposibil ca cineva să poată pătrunde în parc Grilajele sînt încărcate cu electricitate: oricine s-ar atinge de ele ar fi electrocutat ― Aeroplan! spuse domnul Prună Şi-au dat drumul cu paraşuta ― Prostii! făcu Sir Bobodil Am fi auzit dacă zbura un aeroplan, şi dacă ar fi coborît un paraşutist în parc, n-ar mai fi avut cum să iasă Nu, nu! Hoţul e printre noi ― Degeaba-mi spuneţi mie, făcu domnul Prună Eu sînt intendent, nu-s detectiv ― S-a comis o faptă criminală, declară Sir Lanţcastru Nu-i nici o îndoială ― Două fapte criminale, preciză domnul Prună Două ouă, două fapte criminale ― Du-i înapoi pe Canguri în cuşca lor, spuse Sir Lanţcastru, şi eu voi mai cerceta o dată Încît domnul Prună le luă în primire pe Dina şi pe Dorinda, iar Sir Lanţcastru se uita de colo pînă colo după oul care lipsea, pe cînd Sir Bobodil plecă să caute într-o direcţie, şi Lady Lil în alta Iar Oaia de Berberia şi Căpriorul Roşcat, care locuiau şi ei în parc, veniră să ajute; şi celelalte animale aflară curînd ce se întîmplase, pentru că noutăţile se răspîndesc degrabă într-o grădină zoologică Cu toatele începură să fie din ce în ce mai îngrijorate la gîndul că unul dintre ele era hoţ Cînd li se dădu drumul în parc, ca să se joace şi să facă mişcare, se adunară cu toatele în jurul ţarcului Struţilor, iar Sir Bobodil şi Lady Lil trebuiră să ia mereu de la capăt trista lor poveste Şi fiecare animal se uita la fiecare dintre celelalte animale şi se întreba cine să fie sinistrul criminal Dinei şi Dorindei nu li se dete voie în parc, deoarece era prima lor zi în grădina zoologică şi Sir Lanţcastru era de părere că noii sosiţi trebuie la început să stea în cuştile lor, ca să se obişnuiască, Încît, timp de o săptămînă, zilele se scurseră foarte plicticos pentru ele şi, cu toate că îi compătimeau foarte mult pe Struţi, se copătimeau foarte tare şi pe ele înşile ― Şi-o fi pierdut Lady Lil oul, zicea Dina, dar eu nu cred că pierderea asta a ei e mai rea decît pierderea băuturii noastre vrăjite Pentru că Lady Lil, aşa cred eu, poate să facă alt ou, dar noi nu putem avea altă doctorie vrăjită decît dacă ne-am duce s-o vedem pe doamna Zgripţobuna Şi dacă nu mai avem acea doctorie, înseamnă că trebuie să rămînem canguri cît om trăi ― Poate putem evada, zise Dorinda ― Sir Lanţcastru a spus că nici un hoţ nu poate pătrunde în grădina zoologică şi nici nu poate ieşi Toate grilajele sînt încărcate cu electricitate Şi dacă nu poate ieşi un hoţ, noi cum o să putem? ― S-ar putea să găsim noi o cale despre care nu ştie Sir Lanţcastru, spuse Dorinda ― O să ne uităm noi bine, fireşte, încuviinţă Dina, de îndată ce-or să ne dea drumul în parc Sir Lanţcastru poate că se înşală Deseori se înşală oamenii ― Foarte des, fu de părere şi Dorinda În fiecare zi mîncau un dejun bun, adus de domnul Prună De obicei era alcătuit din ceva fîn şi cîteva gulii, vreo două kilograme de morcovi, vreo două verze şi o găleată cu boabe de fasole Iar morcovii şi fînul, spre surprinderea lor, aveau acum gust de friptură de pui şi de budincă de şocolată – aşa că-şi luau masa cu plăcere şi adesea trăgeau după aceea un pui de somn Dar cînd se trezeau, aveau mai totdeauna un sentiment de tristeţe şi de singurătate şi abia se stăpîneau să nu plîngă Obişnuiau să se culce foarte devreme Într-o noapte, după ce dormiseră timp de vreo două, trei ore, Dina se trezi şi văzu mijind o lumină printr-o crăpătură a peretelui stîng al căsuţei lor De cealaltă parte a acelui perete locuia Bendigo, Ursul Cenuşiu – şi Dina se miră de ce să fie oare lumină la dînsul? Nu cumva era bolnav? Se sculă şi privi chiorîş prin crăpătura din perete, iar ceea ce văzu era cit se poate de surprinzător O lumînare de vreo opt centimetri sta înfiptă, lipită în propria-i ceară, de marginea ieslei din casa lui Bendigo, iar el însuşi, aşezat confortabil în locul luminat, citea ziarul Times Ea recunoscu numaidecît ziarul, pentru că taică-său îl citea mereu cînd era acasă – de fapt chiar în dimineaţa aceea văzuse un exemplar al acestui ziar care ieşea din buzunarul lui Sir Lanţcastru pe cînd se rezemase de cuşca lui Bendigo, în turul său zilnic prin grădină Îşi aducea foarte limpede aminte de asta Apoi îşi mai aduse aminte ceva: nu fusese nici un ziar în buzunarul lui Sir Lanţcastru cînd plecase! Unde dispăruse ziarul? Nu exista decît un singur răspuns: Bendigo îl furase Bendigo era hoţ! Şi de vreme ce era hoţ, nu cumva el era cel care furase şi oul lui Lady Lil? Fu atît de tulburată de această posibilitate, încît uită cu totul ce ciudat era să vezi un urs cenuşiu citind jurnalul O trezi pe Dorinda şi-i spuse să nu facă nici un zgomot şi să se uite prin crăpătura din perete Dorinda se uită bine şi apoi şopti: ― Tu ai auzit vreodată că urşii ştiu să citească? ― Nu, şopti Dina ― Asta arată ce multe nu ştim noi, murmură Dorinda ― Trebuie să fi furat ziarul de la Sir Lanţcastru, fu de părere Dina ― Poate că se face numai că-l citeşte, zise Dorinda Mai uită-te o dată şi vezi dacă nu cumva îl ţine de-a-ndoaselea Dar în clipa aceea lumina din casa lui Bendigo se stinse ― Crezi că ne-a auzit vorbind? întrebă Dina, apucînd mîna Dorindei Timp de două, trei minute fu linişte deplină, apoi Dorinda şopti: ― Parcă mai aud pe cineva vorbind Ciuliră urechile: din cuşca vecină care aparţinea lui Mister Parker, Girafa, auziră un mormăit înfundat Mişcîndu-se cît se poate de încet, priviră din uşa casei lor şi văzură proiectată pe cerul înstelat silueta înaltă şi gîtul lung şi întunecat al celuilalt vecin al lor Se plimba încolo şi încoace, parcă adîncit în gînduri, şi-şi vorbea sie-şi, foarte liniştit ― Un mister foarte uluitor, – spunea Foarte uluitor, într-adevăr Cazul ouălor de struţ furate Un caz dintre cele mai uluitoare pe care mi le amintesc Mai întîi de toate, că n-au existat urme de paşi; asta face cazul uluitor După cîte pot eu să-mi dau seama, nu există nici un motiv pentru furt; asta face cazul şi mai uluitor Şi cum nu ştim cine e hoţul, nu-l putem întreba dacă are un alibi; şi asta face cazul complet uluitor Domnul Parker se plimbă încoace şi încolo un minut, două, fără să mai spună nimic Dar capul lui, clătinîndu-se atît de înţelept printre stele, arăta că se gîndeşte foarte intens ― Un carnet de notiţe! exclamă subit Dac-aş avea un carnet de notiţe, aş putea să notez diferitele indicii, numele fiecăruia pe care am motive să-l suspectez etc , etc Dar fără un carnet de notiţe ce pot face? Ce-ar putea face oricare detectiv într-o asemenea situaţie? Chiar nimic! ― Dacă doriţi, exclamă Dina, am eu un carnet de notiţe şi, dacă într-adevăr vă trebuie, o să-mi facă plăcere să vi-l împrumut Mister Parker se sperie atît de tare, că mai să-şi iasă din piele El nu ştiuse că-l ascultă cineva – şi să auzi un Cangur străin făcîndu-ţi o asemenea propunere, chiar că poate să te facă să-ţi pierzi cumpătul Dintr-un singur salt fu înapoi în casa lui şi, cu toate că uşa era înaltă de vreo patru metri, se pocni cu capul de pragul de sus – şi începu imediat să zbiere: ― Aoleo, aoleo, cineva m-a lovit! Sînt sigur că cineva m-a lovit! Sînt sigur că cineva m-a lovit! Jumătate oră mai tîrziu, foarte prudent, îşi scoase afară gîtul lung şi întrebă: ― Voi m-aţi lovit? ― Bineînţeles că nu noi, spuse Dina ― Atunci cine? ― Singur v-aţi lovit, îl asigură Dorinda ― Mi-a spus mie mama deseori că nu-mi cunosc puterile, spuse Mister Parker, apoi, aplecîndu-şi foarte jos capul, îşi frecă vînătaia cu copita dreaptă dinapoi După asta întrebă brusc: ― Cine sînteţi? ― Numele meu e Dina Ţinefrîu şi ea e sora mea, Dorinda ― Atunci umblaţi deghizate, spuse Mister Parker ― Aşa s-ar părea, admise Dina ― De ce? întrebă Mister Parker ― E cam greu de explicat, făcu Dina ― O circumstanţă foarte suspectă, trase concluzia Mister Parker Cu adevărat foarte suspectă Vă plac ouăle? ― Nu ne plac ouăle de struţ ― Mă întreb, spuse Mister Parker Mă întreb cu toată seriozitatea Da, da Da, da! E de văzut Capitolul IX Dimineaţa fu liniştită Dina şi Dorinda şezură în cuşca lor şi nu le vorbi nimeni pînă ce Sir Lanţcastru veni să le spună bună dimineaţa „O să vă dăm drumul în parc azi după-masă, le spuse, şi sper c-o să petreceţi bine“ Mister Parker se plimba încoace şi încolo şi se uita deseori la ele cu o privire foarte bănuitoare, dar nu spunea nimic, iar lor nu le venea să-i vorbească dacă nu vorbea el întîi Bendigo dormea la soare Dar după-masă, puţin înainte ca animalele să fie lăsate afară, ca să se joace şi să facă mişcare, Mister Parker scoase capul pe deasupra gratiilor cuştii sale şi-i şopti Dinei: „Adu-mi carnetu’ acela de notiţe!“ Apoi veni domnul Prună să deschidă uşile şi le spuse Dinei şi Dorindei: „Ei, acu’ băgaţi de seamă să vă purtaţi bine, ca să puteţi şi voi să vă distraţi laolaltă cu ceilalţi“ Iar ele ieşiră foarte liniştit şi modest, deşi erau amîndouă tulburate la gîndul că le aşteaptă puţină libertate şi întîlnirea cu atît de multe animale ciudate Mister Parker le aştepta „Urmaţi-mă!“ murmură, şi o luă înainte spre nişte sălcii care creşteau pe malul rîului Nu mai erau în preajma lor nici un fel de alte animale, în locul acela Mister Parker le privi foarte sever şi zise: ― Spuneţi-mi de ce sînteţi deghizate în canguri! Aşa că Dina începu să-i povestească despre doamna Zgripţobuna şi băutura vrăjită, dar Mister Parker o întrerupse: ― Eu nu cred în vrăji ― Atunci cum am devenit noi canguri? întrebă Dorinda ― O întrebare uluitoare, opină Mister Parker Într-adevăr, foarte uluitoare Adesea m-am întrebat cum am devenit eu, unul, girafă ― N-aţi foşti girafă cînd v-aţi născut? întrebă Dina ― Vezi bine că nu! ripostă Mister Parker cu indignare Am fost unul din cei mai frumoşi copilaşi din Anglia Am luat premiul întîi la o Expoziţie de Copii Mici! Apoi am crescut mare şi am devenit detectiv Eram unul dintre cei mai buni detectivi din lume Prindeam asasini cu duzina, falsificatori cu zecile şi sute de spărgători Dar într-o zi, cînd mă străduiam să mă uit peste un zid foarte înalt, căznindu-mă să mă ridic din ce în ce mai sus, tot întinzîndu-mi picioarele şi lungindu-mi gîtul, s-a întîmplat un lucru ciudat Deodată am constatat că vedeam foarte bine dincolo Devenisem colosal de înalt Iar dincolo, de cealaltă parte a zidului, era un spărgător care îngropa o grămadă de tacîmuri de argint într-un strat de flori „Te arestez!“ am strigat, dar glasul meu suna ciudat şi cînd hoţul şi-a ridicat privirea a scos o exclamaţie de mare uimire… ― Deveniseţi girafă, spuse Dina ― Da, făcu Mister Parker, trist ― Şi apoi ce s-a mai întîmplat? întrebă Dorinda ― Hoţul, care era un om îndrăzneţ şi cu prezenţă de spirit, s-a apropiat şi m-a mîngîiat, povesti Mister Parker Eu eram foarte mirat, pentru că, după cum ştiţi probabil, este foarte neobişnuit ca un detectiv să fie mîngîiat de un hoţ M-am depărtat uşor de el şi în aceeaşi clipă s-a întîmplat să-mi văd picioarele Mi-am întors capul şi atunci mi-am văzut şi spatele Eram năucit de schimbarea ce se petrecuse cu mine, iar hoţul, profitînd de zăpăceala mea, mă duse cu el şi în cele din urmă mă vîndu lui Sir Lanţcastru Lămîie, pentru cincizeci de lire ― O vrajă trebuie să vă fi schimbat în girafă, spuse Dina ― Eu nu cred în vrăji, repetă Mister Parker cu încăpăţînare ― Atunci cum a putut să se întîmple? întrebă Dorinda ― Nu ştiu, spuse Mister Parker, dar oamenii obţin adesea ce doresc, dacă o doresc vreme destul de îndelungată Gîndiţi-vă ce mulţi oameni spun: „Tot ce doresc e pace şi linişte “ Şi, mai curînd sau mai tîrziu, vine moartea – şi ce poate fi mai liniştit? Iar eu, vedeţi, totdeauna am dorit să mă uit peste ziduri ― Credeţi că multe dintre animalele de aici au fost la început oameni? întrebă Dorinda ― Ei! exclamă Mister Parker, şi ochii i se bulbucară şi mai tare Ei! Ştiţi că asta e într-adevăr o idee grozavă! Niciodată nu mi-a dat prin gînd că vreunul dintre ceilalţi n-ar fi veritabil! Credeam că eu sînt cu totul şi cu totul deosebit de oricare altul ― Nu ne uitaţi pe noi, spuse Dina ― Sper că n-aţi uitat să aduceţi carneţelul acela, spuse Mister Parker cu severitate ― Ce vreţi să faceţi cu el? ― Să-mi notez toate observaţiile asupra cazului ouălor de struţ furate, spuse Mister Parker E unul din misterele cele mai uluitoare pe care le-am întîlnit vreodată Şi după ce îl voi soluţiona, o să încep numaidecît să fac investigaţii în viaţa particulară a fiecărui animal de-aci Acum îmi vine să cred că jumătate dintre ei s-ar putea să fie fiinţe omeneşti deghizate Chiar şi vecinul nostru cel mai apropiat, Bendigo, Ursul Cenuşiu, s-ar putea să fie în realitate un om! ― Eu mă aştept să fie, spuse Dorinda Aseară, am văzut… ― Lasă asta, o întrerupse tăios Dina Nu e cîtuşi de puţin important Ce avem de făcut, fără să mai pierdem timp, e să-l ajutăm pe Mister Parker să găsească ouăle pierdute ― Cîtă dreptate ai! făcu Mister Parker Cîte un lucru o dată şi cele dintîi mai întîi Aşa trebuie procedat Acuma, dacă vrei, să notezi ce-o să-ţi dictez eu Ai un creion? Bun Dacă eu îmi dictez observaţiile şi dumneata le scrii, vom vedea acest caz dificil mult mai limpede decît acum Aşadar, Dina îşi scoase carnetul de notiţe şi creionul, şi iată ce avu de scris: CAZUL OUALOR DE STRUŢ DISPĂRUTE Pe cine suspectez: Pe toţi Indicii: Nici unul Obiectul delictului: Nu-l cunosc N B S-ar putea să fie răpire de copii A se aştepta şi a se vedea dacă cineva îi cere lui Bobodil o sumă de răscumpărare Ouăle erau proaspete Alibiuri: Toţi vor trebui să dovedească un alibi Natura cazului: Uluitoare ― Asta e! încheie Mister Parker Acum a devenit totul cu mult mai limpede, nu-i aşa? ― Ce-i aceea un „alibi”? întrebă Dorinda ― Uite, spuse Mister Parker, dacă eu te-aş întreba: „Ai fost în Birmingham în seara crimei?“ dumneata ar trebui să răspunzi: „Nu, ci am fost la Blackpool“ Ei, asta e un alibi ― E ca jocul „familiile fericite” zise Dorinda ― Da, pe de o parte este, spuse Mister Parker, cam cu îndoială, şi pe de altă parte nu e, dacă înţelegi ce vreau să spun Şşt! Ce-i asta? Cu toţii se ridicară Nu erau prea departe de casa lui Sir Lanţcastru şi, de pe pajiştea din faţa ei, puteau auzi nişte glasuri mînioase Era un glas de femeie şi-apoi un zgomot ciudat – jumătate ca de ţipăt, jumătate ca de sufocare Apoi îl văzură pe Sir Bobodil alergînd spre ei şi pe Lady Lămîie gonindu-l cu o crosă de crochet Dînsa rămăsese însă cu mult în urmă şi, gîfîind prea de tot, trebui să renunţe la urmărire ― Haideţi! spuse Mister Parker Haideţi repede! S-ar putea să fie important S-ar putea să fie un indiciu Încît se grăbiră să-i iasă înainte lui Sir Bobodil, care păru cam ruşinat ― Ce-ai făcut? întrebă Mister Parker cu severitate ― A, nu cine ştie ce… făcu Sir Bobodil; şi se dădu niţel de o parte ca să tuşească ― E ceva în gîtlejul dumitale, spuse Mister Parker şi-şi aplecă capul pentru a examina mai de aproape o gîlcă mare, rotundă, chiar la mijlocul gîtului lui Sir Bobodil ― Nu-i decît o cojiţă, spuse Sir Bobodil, înecîndu-se pe cînd vorbea ― Seamănă mai mult a gogoaşă decît a coajă, constată Dina ― E o minge, spuse Dorinda ― O minge de crochet! exclamă Dina E exact de mărimea unei mingi de crochet, şi cu o crosă de crochet îl urmărea Lady Lămîie ― E adevărat, ei joacă uneori crochet, făcu Mister Parker, adîncit în gînduri Apoi, părînd dintr-o dată foarte supărat, se aplecă şi şopti: Ei, să ştii că asta nu-i corect din partea dumitale! Eu sînt detectivul, nu dumneata Trebuia să mă laşi pe mine să ghicesc întîi ― Îmi pare rău, zise Dina Încercam doar să ajut ― Ei da, dar n-ar trebui să ajuţi aşa repede, spuse Mister Parker Sir Bobodil, între timp, tot înghiţise, iar gîlca o lua acum binişor în jos, prin gîtlejul său Pieri cu totul tocmai în clipa cînd Mister Parker se întoarse iar ca să-l chestioneze ― De ce te urmărea Lady Lămîie? întrebă Mister Parker ― Aşa-i place ei să se distreze, replică Sir Bobodil ― I-ai furat mingea de crochet, ripostă Mister Parker ― E absurd, răspunse Sir Bobodil Ce dovadă aveţi? Şi, ţanţoş, îşi întinse gîtul lui cel lung, ca să arate cît de neted şi subţire era ― Aha! făcu Mister Parker Ai înghiţit-o ― Ce să fi înghiţit? întrebă Sir Bobodil ― Dovada, spuse Mister Parker ― De unde ştii că n-a fost un cartof? întrebă Sir Bobodil, şi hohotind zgomotos şi răguşit, se îndreptă cu pas rar ― Repede, îi şopti Mister Parker Dinei Notează asta în carnetul dumitale Repede, repede! Gata? Indiciul numărul unu: Sir Bobodil a mîncat o minge de crochet Ai scris asta? Atunci lasă-mă Trebuie să lucrez singur acum O să-l urmăresc discret şi persistent Călcînd binişor şi rar în vîrful copitelor, Mister Parker începu să-l urmărească pe Sir Bobodil, care acum se depărtase cu vreo optzeci de metri, iar Dina şi Dorinda rămaseră singure ― Tu crezi că să fi furat Sir Bobodil ouăle? întrebă Dorinda ― Dacă poate să înghită o minge de crochet, cred că poate înghiţi şi un ou de struţ, spuse Dina ― Trebuie să fie foarte ticălos ca să fi mîncat un ou pe care l-a făcut propria lui nevastă! se scandaliză Dorinda ― Arată cam ticălos, privit din profil, spuse Dina ― E un caz foarte tulburător, trase concluzia Dorinda ― Şi e foarte tulburător să întîlneşti un detectiv adevărat, spuse Dina, chiar dacă e o girafă Se îndreptaseră în plimbarea lor către altă parte a grădinii şi acum văzură, într-una din două cuşti izolate de celelalte, un animal fermecător care lucea auriu şi păşea repede din umbră în lumina soarelui, din lumina soarelui în umbră Era Puma Aurie În cealaltă cuşcă, foarte înaltă, la cîţiva metri depărtare, se afla un colţ de stîncă între doi arbori, şi în vîrful stîncii sta o minunată pasăre, albă ca zăpada Era Şoimul de Groenlanda, dar în grădina zoologică i se spunea de obicei Şoimul Argintiu Amîndoi erau atît de frumoşi, încît Dina şi Dorinda rămaseră locului între cele două cuşti şi nu se puteau hotărî la care dintre ei să se uite mai întîi ― Vă doresc o după-amiază plăcută, spuse Puma ― Salut! strigă Şoimul ― Dumneavoastră ce mai faceţi? întrebară politicos Dina şi Dorinda Capitolul X ― Cred că trebuie să vă spunem, mărturisi Dina, că noi nu sîntem canguri veritabili Sîntem de fapt copii de oameni, schimbaţi în canguri printr-o băutură vrăjită ― Ce interesant! zise Puma Aurie ― E foarte onest din partea voastră, spuse Şoimul Argintiu, că vă recunoaşteţi o obîrşie atît de inferioară ― Inferioară? repetă Dina Niciodată nu m-am gîndit c-ar fi aşa Dumneavoastră dispreţuiţi făpturile omeneşti? ― De, făcu Şoimul, cu greu ar fi de presupus să le admir! Fireşte că în Groenlanda, unde trăiam eu, nu prea erau multe fiinţe omeneşti, dar cred c-am văzut totuşi suficient de multe ca să-mi fac o părere destul de exactă Se găseau acolo nişte eschimoşi şi cîţiva vînători cu capcane, cîţiva neguţători şi pescari – şi n-am să neg că erau nişte fiinţe foarte întreprinzătoare Se străduiau să facă o mulţime de lucruri, dar nu puteau face nimic bine Ştiau puţin să vadă, să audă puţin, să alerge puţin, să înoate puţin, dar cu adevărat bine nu ştiau să facă nimic ― Mie îmi plac făpturile omeneşti, spuse Puma Îmi place cum le sună glasul şi cum ştiu să rîdă sau să arate mîhniţi Deseori am dorit să mă împrietenesc cu unul din ei ― Şi asta numai bine nu ţi-a prins! spuse Şoimul, asta te-a adus în grădina zoologică ― Ştiu spuse Puma cu glas melancolic Am fost foarte neroadă Nu mi-am dat seama că fiinţele omeneşti pot fi viclene ― Nu vă place să trăiţi în grădina zoologică? întrebă Dorinda Cuşca Pumei arăta foarte confortabilă; în spatele ei era un loc unde se putea alerga puţin – cu tufişuri, cu o mică înălţime pleşuvă şi stîncoasă şi cu un pîrîiaş Puma rămase cîtva timp tăcută apoi spuse: ― Eu am trăit într-o pădure din Brazilia – şi în fiecare parte a acelei păduri era ceva nou de privit Fiece copac avea altă înfăţişare, şi unii erau netezi, cu frunza fragedă, iar alţii aveau coaja zgrunţuroasă şi brăzdată Rămurişul lor făcea desene pe cer şi noaptea se schimba într-o plasă şi prindea stelele ca pe un roi de peştişori Flori cu miresme dulci creşteau în arbori, ca nişte pîlnii – iar printre colibele unui sat indian se jucau în soare copilaşi cu pielea şocolatie În pădure erau cărări lungi, unduioase – puteam alerga cîte cincizeci de mile Era şi un rîu pe-acolo – uneori cafeniu şi vijelios, alteori limpede ca oglinda Obişnuiam să stau tolănită pe o creangă deasupra malului şi să-mi privesc imaginea într-un ochi de apă verzui Şi cînd eram flămîndă, plecam la vînat – şi asta-i tot ce există mai frumos pe lume, să mergi să vînezi în lumina lunii şi să-ţi simţi sîngele în vine ca argintul viu O pasăre nu se trezeşte, să n-o auzi; o frunză nu se închide, să nu-i vezi marginile înfăşurîndu-se domol; nimic nu mişcă, fără să-i adulmeci adierea mişcării Şi tu treci ca o umbră printre arbori şi pînă şi pielea şi ghearele îţi rîd şi-ţi sînt vii ― Bănuiesc că o pădure braziliană e bună în felul ei, spuse Şoimul, dar aş dori să puteţi vedea Groenlanda Nu există pe lume nimic la fel de frumos ca platoul acela imens, acoperit de zăpadă, încununat cu piscuri înalte şi strălucind în soare, spintecat de prăpăstii enorme şi presărat cu fîşii de umbre albastre Pluteam pe aripile unui vînt molcom la o milă deasupra acelui platou, într-un aer de cristal, şi de fiece parte cuprindeam cu privirea cîte-o sută de mile de zăpadă şi de ocean, şi aisbergurile naufragiate pe ţărm, şi gheţurile plutitoare, şi eschimoşii pescuind în caiacele lor Apoi îmi strîngeam aripile şi ţîşneam ca un glonţ, mă cufundam prin cerul de diamant către tufişurile mici şi bolovanii lucioşi, şi buruiana neagră, şi salcia pitică, ce se făceau mai mari, mai mari, tot mai mari, către macii galbeni, înălţîndu-se ca o vîlvă- taie de foc să mă întîmpine, către cuarţul stîncilor de granit, scăpărînd ca nişte ace de lumină Cu capul înainte, mă lăsam în jos şi văzduhul subţire ţiuia – apoi zvîrrr! cu aripile desfăcute şi capul sus, mă opream la două picioare de buruiana neagră, unde izbeam vîrtos, cu picioarele întinse, într-un ptarmigan gras, prea trîndav ca să poată să-mi scape, şi-l săgetam la pămînt Ha! încîntarea, viteza O, libertatea aceea! ― Libertatea! suspină Puma Viaţa fără libertate e un lucru jalnic ― Pe voi nu vă lasă niciodată să ieşiţi din cuştile voastre? întrebă Dina ― Niciodată, spuse Puma N-au încredere în noi Şoimul sta în vîrful ghearelor pe culmea stîncii sale şi-şi întindea domol aripile frumoase, de parcă ar fi vrut să-şi amintească de puterea lui Apoi, strîngîndu-şi-le iar, privi către Dina şi Dorinda şi spuse: ― Presupun că voi sînteţi fericite aici? Voi nu puteţi regreta că v-aţi pierdut libertatea, de vreme ce-aţi fost doar copii de oameni şi niciodată n-aţi ştiut ce înseamnă libertatea ― O, ba da, sînt sigură c-am ştiut! spuse Dina Aveam de făcut lecţii, desigur, şi trebuia să fim punctuale la masă, şi să mergem la culcare la şapte şi jumătate, dar, printre toate astea, aveam foarte multă libertate Nu-i aşa, Dorinda? ― Nu aveam nici pe departe destulă, zise Dorinda Adu-ţi aminte cît de des ne punea mama să ne spălăm mîinile şi cum domnişoara Bătrăştie ne silea să purtăm ghete, cînd nouă ne-ar fi plăcut să umblăm desculţe Eu cred c-aveam foarte puţină libertate ― Dar nu eram încuiate! spuse Dina ― Nu, încuiate nu eram ― Aşadar, nici voi nu sînteţi mulţumite de viaţa într-un parc zoologic? făcu Puma ― O să vi se pară curios, dar noi n-avem de gînd să rămînem aici ― Cum o să ieşiţi? întrebă Puma ― O să evadăm, zise Dorinda ― Cum? întrebară Puma şi Şoimul într-un glas ― N-am hotărît încă, spuse Dina, dar, într-un fel sau altul, o s-o facem, o să găsim ceva Voi singuri aţi spus că fiinţele omeneşti sînt foarte întreprinzătoare, iar Dorinda şi cu mine devenim pe zi ce trece mai întreprinzătoare ― Vreţi să ne ajutaţi şi pe noi să evadăm? întrebă Şoimul ― Bineînţeles că vă vom ajuta, răspunse Dorinda ― O, Canguri nobili şi măreţi! strigă Şoimul, întinzîndu-şi iar aripile, de parcă ar fi gustat bucuria zborului Făgăduiţi asta? O, Groenlanda! Voi revedea zăpada şi sloiurile plutitoare, topindu-se în verdeaţă, şi Marea Arctică Auzi, Puma? Vom fi liberi! ― Da, aud, îi răspunse Puma Dar pentru mine e mai greu Tu poţi să zbori pînă-n Groenlanda, dar eu nu pot alerga pînă în Brazilia ― Este o pădure foarte mare şi frumoasă nu departe de aici Se cheamă Pădurea Cucui N-ai putea oare trăi acolo? ― Fireşte că ar putea, spuse Şoimul ― E o pădure adevărată? întrebă Puma ― Fără îndoială, spuse Dina ― E mare de mii şi mii de mile, adăugă Dorinda Poţi uşor să te rătăceşti în ea ― Şi dacă aş trăi acolo, întrebă Puma, voi aţi veni să mă vedeţi? ― Ne-ar plăcea mult! strigară Dina şi Dorinda Capitolul XI Chiar atunci îl auziră pe domnul Prună sunînd dintr-un clopot mare, ceea ce era semnalul pentru animale de a se înapoia în cuştile lor, încît Dina şi Dorinda îşi luară rămas bun, şi curînd, cînd fură, singure, Dina spuse, gînditoare: ― Se pare că sîntem în toiul unor aventuri pasionante N-am crezut ca viaţa într-o grădină zoologică să fie atît de aventuroasă ― Ce e sigur e că avem treabă pînă peste cap, spuse Dorinda Una – să-i ajutăm lui Mister Parker să dea de ouăle de struţ furate, şi apoi – să punem la cale evadarea Pumei Aurii şi a Şoimului Argintiu ― Întîi trebuie să punem la cale propria noastră evadare, spuse Dina, şi nu văd cum putem face asta, afară doar dacă am izbuti să găsim sticluţa pe care am pierdut-o eu şi să bem ce-a mai rămas din băutura vrăjită ― Tu crezi că Mister Parker ar putea s-o găsească?… El e detectiv ― Nu la Mister Parker mă gîndeam, ci la Şoimul Argintiu Ţii minte ce-a spus, că în Groenlanda el vedea la o depărtare de o sută de mile de fiece parte şi că de la o milă, sus, în văzduh, ochea un ptarmigan, jos, în iarba cîmpului? Trebuie să aibă nişte ochi grozavi ― Vrei să zici că dacă i-am putea da drumul din cuşcă el ar putea da ocol ţinutului, cercetînd după sticluţă peste tot, de aici şi pînă la Băgărici? ― Păi, undeva trebuie să-mi fi picat, răspunse Dina Rămaseră scurtă vreme tăcute, cu gîndul la îndatoririle cărora trebuiau să le facă faţă şi la situaţia grea în care se găseau Petrecuseră o zi plăcută stînd de vorbă cu Şoimul şi cu Puma şi ajutîndu-l pe Mister Parker – şi amîndorura li se părea că viaţa de cangur e foarte agreabilă, atîta vreme cît ai o mulţime de lucruri de făcut Dar să fii cangur, petrecîndu-ţi timpul numai în cuşcă, fără cărţi sau o cutie de vopsele, sau un joc-ghicitoare – cu poze de reconstituit – cu nici o distracţie decît doar să şezi şi să te gîndeşti, ar fi o existenţă foarte plicticoasă Se priviră una pe alta şi fiecare dintre ele văzu în ochii celeilalte aceeaşi îndoială şi grijă Curînd auziră din casa vecină, unde locuia Mister Parker, un zgomot, de parcă cineva ar fi sfîşiat cearşafuri de pînză – sfîrr! sfîrr! sfîrr şi la fiecare trei sfîrîieli, cîte un şuierat strident Mister Parker adormise într-o poziţie incomodă şi sforăia zgomotos ― Trebuie să fi obosit foarte tare urmărindu-l discret pe Sir Bobodil ― N-o să mai putem adormi deloc dacă o ţine aşa mereu, se îngrijoră Dina Zgomotul creştea într-una apoi, cu un şuierat formidabil ca de tren care intră într-un tunel, Mister Parker se trezi Îl auziră bocănind în timp ce se sălta şi se întorcea de pe o parte pe alta, şi apoi sculîndu-se greoi în picioare După cîtva timp se auzi o tuse scurtă, repetată de două ori în şir ― Vrea să venim să vorbim cu el, spuse Dina ― Poate c-a găsit un indiciu, zise Dorinda Ieşiră – şi colo, în întuneric, iată mijind capul lui Mister Parker, aplecat peste gratia cuştii sale exterioare, cu luminiţa unei stele reflectîndu-se în ochii lui mari şi melancolici ― Aţi adus carneţelul? şopti ― Uite-l, răspunse Dina ― Atunci, te rog, notează cîteva puncte, da? O să le dictez foarte rar – şi fii atentă, fiindcă fiecare cuvînt e important Era cam greu de scris în întuneric, dar Dina îşi dădea toată silinţa – şi iată ce-i dictă Mister Parker: Orele 2 30 post-meridian, în 13 curent, început a urmări discret pe Sir Bobodil, Struţul, pe care-l suspectez a fi criminalul Nu l-am pierdut din ochi o clipă Întrebare: El ştia că-l urmăresc? Răspuns: Nu cred, umblam foarte încet S-a îndreptat spre rîu, unde-i teren nisipos… Şi s-a oprit Părea să reflecteze Apoi, foarte neaşteptat, şi-a îngropat capul în nisip L-am supravegheat persistent, dar n-a făcut altă mişcare M-am aşezat şi-am aşteptat mult timp Nu s-a întîmplat nimic Mi s-a făcut foame şi m-am întors acasă Văzut ultima oară pe Sir Bobodil tot acolo, cu capul în nisip Mîncat ceva şi reflectat la caz Întrebare: Eram uluit? Răspuns: Da! Reflectat mai adînc şi adormit Dar, odată trezit, totul îmi fu limpede!!! Sir Bobodil este criminalul, după cum am suspectat El a furat ouăle ne- vesti-si şi le-a îngropat În după-masa aceasta (13 crt ), intenţiona să le dezgroape Dar a săpat într-un loc greşit, s-a lovit cu capul de o piatră şi şi-a pierdut cunoştinţa Ăsta-i motivul pentru care stătea aşa nemişcat Nota bene: Aceasta e numai o presupunere şi va trebui dovedită, pentru a putea constitui o evidenţă ― Cred şi eu! spuse Dina Dumneavoastră nu ştiţi că struţii totdeauna îşi ascund capul în nisip cînd vor să nu fie văzuţi? ― Şi cum de le ajută asta? întrebă Mister Parker, mirat ― Păi nu le ajută, îl lămuri Dina, dar ei cred că da ― De unde ştii dumneata ce cred ei? ― Pentru că aşa ne-a spus domnişoara Bătrăştie ― Şi cine e domnişoara Bătrăştie? ― E guvernanta noastră, spuse Dorinda, posomorîtă Dînsa ştie tot ― Ştie şi unde pot fi ouăle furate? întrebă Mister Parker ― Fireşte că nu! zise Dina De unde să ştie? ― Atunci nu ştie tot, trase concluzia Mister Parker, sever Dacă nu ştie tot, nu putem fi siguri că ştie orice Şi dacă nu ştie orice, nu ştie nici orice secrete Şi dacă nu ştie orice secrete, nu ştie nici orice se crede la struţi Şi cu atît mai puţin poţi să ştii dumneata, pentru că nu ştii decît ce-ţi spune ea Asta se cheamă Logică şi dovedeşte că ceea ce ai spus nu-i un indiciu evident Şi dacă un lucru nu-i un indiciu evident, nu mă interesează NU MĂ INTERESEAZĂ! Auzi? Şi Mister Parker, al cărui glas se făcuse tot mai tare, intră cu tropot în casa lui, atît de enervat, că iarăşi uită cît era de înalt şi se izbi cu capul de pragul de sus ― Cine m-a lovit? strigă ― Singur v-aţi lovit! răspunseră Dina şi Dorinda; iar Mister Parker, deşi extrem de bănuitor, nu putu dovedi că minţiseră şi se duse să se culce, foarte prost dispus Peste puţin, Dina zise: ― Nu cred că e un detectiv prea bun ― De cînd a devenit girafă, probabil că n-a prea mai avut de lucru E firesc Aşezîndu-se să se culce lîngă Dorinda, Dina îi şopti: ― Eu, dac-aş fi detectiv, l-aş supraveghea pe Bendigo El a furat ziarul Times de la Sir Lanţcastru, aşa că e hoţ Şi dacă e hoţ, este foarte probabil ca tot el să fi furat şi ouăle ― Asta-i ceea ce-ar numi Mister Parker „logică”? întrebă Dorinda, ― Aşa cred, fu de părere Dina În tot cazul, dacă o să fie lumină la Bendigo în casă în noaptea asta, ar trebui să stăm treze cu rîndul ca să-l supraveghem şi să aflăm cît mai multe despre el Dorinda a fost de acord – şi cu toate că le fu greu să nu adoarmă, aşteptară cu nădejde timp îndelungat După vreo oră, Dorinda începu să picotească şi să moţăie, şi apoi să viseze că era iar acasă şi că domnişoara Bătrăştie vorbea în timpul micului dejun despre struţi, şi pene de struţi, şi ferme de struţi În clipa aceea o ciupi niţel Dina şi se trezi ― Ia te uită! şopti Dina Era atît de întuneric, încît forma odăii lor nu se putea ghici, dar, în bezna uneia dintre laturi, mijea, ca un licurici, un punct de lumină; Bendigo îşi aprinsese lumînarea şi – slab de tot – licărul ei pătrundea printr-o crăpătură a peretelui lor ― O să stau eu de veghe întîi şi tu dormi, şopti Dina Şi apoi, cînd mi s-o face somn, te trezesc şi treci tu la rînd ― Foarte bine, răspunse Dorinda, şi în două minute visa iar despre domnişoara Bătrăştie Dina însă, fără să facă pic de zgomot, se chiorea prin gaura din perete Lumînarea lui Bendigo ardea, lipită de marginea ieslei sale, iar Bendigo dibuia şi bîjbîia pe sub claia de fîn care-i servea de culcuş Exemplarul de gazetă pe care-l scoase era acum cam murdar şi boţit; el însă, cu un mormăit de satisfacţie, îşi găsi un loc comod într-un colţ şi începu a citi „Se poartă într-adevăr într-un fel absolut omenesc, gîndi Dina Nu are aerul unui urs care imită pe un om, ci mai curînd al unui om care a devenit urs, fără să uite toate cîte le place oamenilor să facă Da, presupun că ăsta-i adevărul, îşi spuse Dina N-aş fi crezut niciodată că fiinţele omeneşti se pot atît de uşor schimba în animale Asta însă bineînţeles că face viaţa cu mult mai interesantă” Bendigo continua să citească jurnalul Apoi întoarse foaia, îşi plimbă privirea asupra coloanelor, de sus pînă jos, şi începu să bombăne Se uită la pagina întîia, la pagina din urmă, apoi la toate paginile interioare, devenind tot mai nerăbdător Tot bombănea pentru sine – şi ascultînd foarte încordat, Dina putea să audă aproape tot ce spunea el „Am mai citit asta, mormăia Bendigo Asta am citit-o – şi asta, şi asta Şi asta, şi astălaltă Şi toată chestia e de ieri – oricum Ce să faci c-o gazetă de ieri? Să-l ia naiba şi pe Lămîie ăsta! De ce n-o fi avut un Times în buzunar cînd a trecut azi-dimineaţă? E o pacoste să nu poţi să faci rost de ziar în fiecare zi! Mare lucru dacă pot să pun mîna pe cîte unul o dată pe săptămînă! Ah, m-am săturat să fiu urs!” Bendigo împături ziarul, care se feştelise acum, şi se aşeză suflînd şi fornăind Apoi începu iar să mormăie: „Ei, mai bine aş face să ies şi să mă descotorosesc de el! Nu pot să-l las pe-aici, la vedere Trebuie să mă descotorosesc de el, ca de obicei Slavă Domnului, e o noapte frumoasă!” Întoarse brusc capul şi suflă în lumînare Atunci Dina nu mai văzu nimic, dar îl auzea mişcîndu-se încoace şi încolo Îl auzi părăsindu-şi casa şi intrînd în cuşca din faţă Îi urmă exemplul, mişcîndu-se foarte încet; şi, în întuneric, îi putea vedea umbra mătăhăloasă în faţa cuştii Era pe cale să se aplece Dina auzi un ţăcănit Uşa se deschise ― şi Bendigo ieşi din cuşcă! „Are o cheie! murmură Dina, care, să nu fi fost cangur, s-ar fi speriat grozav văzînd un urs cenuşiu că iese singur la plimbare Dar de unde o fi putut să şi-o procure?! Şi cum?! A furat-o oare de la domnul Prună? Trebuie să fie hoţ de profesie!” Capitolul XII Bendigo lăsase deschisă uşa cuştii sale, încît Dina trase concluzia că el n-avea de gînd să lipsească mult Ar fi o idee bună, gîndi ea, să stea trează şi să-i tragă lui Bendigo o sperietură straşnică Dar mai apoi îi dete în gînd că s-ar putea să fie ea cea care va trage sperietura – pentru că Bendigo are să fie grozav de mînios cînd va vedea că secretul i-a fost descoperit; şi cum el avea o cheie care se potrivea atît la cuşca sa cît şi la a ei şi la a lui Mister Parker (domnul Prună folosea aceeaşi cheie pentru toate trei), s-ar fi putut ca Ursul să intre şi s-o strîngă în braţe Aşa făceau urşii cu oamenii care-i supărau Dina ştia asta, fiindcă-i spusese domnişoara Bătrăştie Era un gînd înspăimîntător şi Dina fu pe punctul de a se înapoia la culcuşul ei, cînd văzu ceva care o făcu să-şi schimbe pe loc intenţia Bendigo nu numai că-şi lăsase uşa deschisă, dar mai lăsase şi cheia în broască O, de-ar putea ajunge pînă la ea! Băgă braţele printre gratiile care-i despărţeau cuşca de a lui Bendigo şi întinse degetele cît putu de mult Tocmai bine putea să atingă marginea uşii Reuşi să-i dea un mic brînci şi s-o facă astfel să se mişte spre interior, de mai-mai că se închise Broasca se apropiase acum de vreo două degete Dina întinse iar mîna spre ea, împingîndu-şi umărul în gratii pînă începu s-o doară – în sfîrşit pipăi capul cheii O suci niţeluş în broască şi cheia ieşi Dar degetele Dinei erau atît de încordate, încît nu izbutiră să ţină cheia Ea căzu jos, zdrăngănind, se mai rostogoli niţel şi acum era mai departe ca oricînd Dina mai că începu să plîngă Nădejdea lor de evadare fusese atît de aproape, şi acum pierise iar Dar se hotărî să fie vitează – şi de cum luă această hotărîre, îşi aminti că are o coadă Iar coada ei era cu mult mai lungă decît braţul Se întoarse cu spatele la gratii şi-şi vîrî coada printre ele Apoi, privind peste umăr, începu a pescui cheia O încolăci cu vîrful cozii şi o trase către dînsa… Încetul cu încetul se apropia Pînă la urmă putu s-o ajungă cu mîna şi, o clipă mai tîrziu, descuiase uşa propriei ei cuşti Se gîndi o clipă dacă să intre şi s-o trezească pe Dorinda; ştia însă că n-are timp de pierdut, încît nu şovăi mai mult de o clipă înainte de a porni în direcţia luată de Bendigo Mergea repede, folosindu-se de coadă pentru a se avînta în salturi mari prin noapte Ce bine vedea în întuneric, acum că era cangur! Se întreba dacă ochii ei luceau oare, aşa cum lucesc ochii altor animale – şi dacă aşa o fi fost, ce culoare or fi avînd? Se simţea foarte vitează – şi totodată n-ar fi putut nega că era şi niţel cam speriată Căci nimeni n-ar fi putut susţine că a urmări un urs cenuşiu nu e un lucru primejdios, chiar dacă era un urs cu o educaţie aleasă, care citea ziarul Times Dar avea ca un fel de convingere că e cît se poate de important să descopere unde se dusese Ursul, aşa că îşi dădea toată osteneala posibilă să nu mai fie speriată şi să se gîndească în schimb ce lucru bun e să fii curajos Deodată, în toiul unui salt lung, auzi un fel de şuier aspru şi, răsucindu-se în aer, ateriză binişor pe iarbă şi apoi îşi continuă înaintarea cu mare, mare prudenţă Nu trecu mult şi, uitîndu-se cu băgare de seamă pe după un tufiş, îl văzu pe Bendigo Şedea în coadă – şi pe întuneric arăta enorm Pe bolta joasă a cerului erau cîteva stele, şi cea mai strălucitoare părea să se sprijine în creştetul lui Apoi Bendigo îşi vîrî o labă în gură şi şuieră printre gheare „Trebuie să fie un semnal”, gîndi Dina Aşteptă cu răbdare şi curînd văzu proiectată pe cerul înstelat o făptură înaltă, cu picioarele lungi, cu un gît lung, care se tot mişca, şi cu un trup mare, albicios Era Sir Bobodil, Struţul El şi cu Bendigo ţinură sfat, în şoaptă, şi apoi Bendigo îi dădu ziarul Times Sir Bobodil începu îndată să-l mănînce şi părea să-l găsească foarte plăcut la gust „Aşadar, domnişoara Bătrăştie avea dreptate” murmură Dina Domnişoara Bătrăştie îi spusese adesea că un struţ obişnuieşte să mănînce orice obiect, dar nici ea, nici Dorinda nu crezuseră una ca asta Iată, avea însă înaintea ochilor dovada: aşa se descotorosea Bendigo de ziarele furate Bendigo era asociat cu Sir Bobodil – o asociaţie oarecum suspectă „Pe Mister Parker, îşi zise Dina, îl va interesa să afle despre asta” Apoi văzu cu groază că Sir Bobodil terminase ziarul şi-şi dete seama că trebuia să se grăbească, fiindcă Bendigo, de aci înainte, putea să se întoarcă din minut în minut Aşa că încetişor şi cu băgare de seamă îşi luă tălpăşiţa pe furiş, pînă se simţi în siguranţă, iar apoi continuă, în salturi mari, pînă ajunse degrabă la cuşca ei, care acum îi păru un adăpost de nădejde şi foarte confortabil Intră şi închise uşa, o încuie cu grijă şi-şi puse cheia în punga de pe pîntec Se culcă apoi lîngă Dorinda şi aşteptă Peste cîteva minute îl auzi pe Bendigo închizîndu-şi uşa cuştii, cu un clempănit uşurel Urmă un mormăit adînc de uimire şi îngrijorare Descoperise că nu putea da de cheie Îl auzea tîrîndu-şi tălpile de colo pînă colo şi gîfîind din greu Apoi auzi iar clempănitul uşii Cheia atîrna de un laţ de sfoară unsuroasă; Bendigo probabil că o purtase legată în jurul gîtului, ascunsă în blana lui deasă „0 fi crezînd că i-a picat de la gît, prin parc, îşi spuse Dina, şi acum s-o fi dus s-o caute pe-afară Bietul Bendigo!“ Şi dintr-o dată îi păru rău de el, pentru că îşi dete seama fără veste că acum el era la fel de amărît precum fuseseră ea şi cu Dorinda cînd descoperiseră că au pierdut sticluţa doamnei Zgripţobuna „Bietul Bendigo!“ repetă În afară de milă, simţea însă şi o mare oboseală – şi fără să-şi dea seama cum, adormi buştean Bendigo într-adevăr că se dusese înapoi să-şi caute cheia Căută în tot locul, dar fireşte că n-o putea găsi Era gata să-l cheme pe Sir Bobodil, să vină să-i ajute, cînd îi trecu prin gînd bănuiala că s-ar fi putut să-i pice de la gît cheia în momentul cînd îi dăduse lui Sir Bobodil gazeta, iar Sir Bobodil să le fi înghiţit pe amîndouă El ştia că Struţul avea o poftă de mîncare nesăţioasă; probabil că fierul vechi îi plăcea la fel de mult ca şi hîrtia Cu cît se gîndea mai mult la asta, cu atît era mai convins că aşa se întîmplaseră lucrurile şi într-atîta se înfurie, că i se zbîrliră toţi perii blănii pe la gît şi se făcură ţepeni ca perii unei perii noi de periat părul Îşi puse laba la gură şi şuieră printre gheare Şuieră de trei ori, iar Sir Bobodil, gîndind că e rost de încă o masă, veni în fuga mare ― Mi-ai înghiţit cheia! mîrîi Bendigo ― Ba nu, aşa ceva n-am înghiţit, îi răspunse Sir Bobodil ― Atunci unde-i cheia? ― De unde să ştiu? ― E în stomacul tău ― Aş, de unde! Eu nu mănînc niciodată chei ― Eşti un mincinos! Mănînci tot ce găseşti ― Ba nu! Am o digestie foarte delicată, şi tu eşti un bădăran de urs bătrîn După asta se luară la ceartă serios şi Bendigo îl goni pe Sir Bobodil prin tot parcul, dar nu-l putu prinde – şi pe cînd tot mai discutau în contradictoriu, ieşi soarele şi se făcu lumină deplină Bendigo îşi aminti subit că nu era cazul să se afle afară din cuşcă şi, fără să mai spună nimic, se întoarse şi porni cu chiu, cu vai spre casă, cît putu de repede Întîrziase însă Domnul Prună se sculase devreme şi dădea o raită prin parc Tocmai pe cînd Bendigo se apropia de cuşca sa dintr-o parte, domnul Prună se apropia şi el din partea cealaltă Domnul Prună fu extrem de mirat să-l vadă pe Bendigo, iar Bendigo fu total deznădăjduit văzîndu-l pe domnul Prună Astfel stătură şi se uitară unul la celălalt timp de jumătate de minut, fără să scoată o vorbă sau să facă o mişcare Apoi domnul Prună spuse cu un glas foarte supărat: ― Ce cauţi afară la ora asta? Iar Bendigo lăsă capul în jos şi domnul Prună îi petrecu o funie pe după gît şi-l duse într-o cuşcă întunecoasă şi incomodă, care sta izolată în cel mai singuratic colţ din parcul zoologic Capitolul XIII De cum se treziră, Dina îi povesti Dorindei tot ce se întîmplase în noaptea trecută, iar Dorinda se uită la cheia lui Bendigo şi spuse: ― Acum putem evada ― Nu chiar imediat, zise Dina Degeaba am evada pînă nu găsim sticluţa doamnei Zgripţobuna Şi-apoi, nu crezi că e de datoria noastră să rămînem pînă ce Mister Parker va fi dezlegat misterul ouălor furate? ― S-ar putea să-i trebuiască foarte mult timp pentru asta, zise Dorinda ― O să-i trebuiască şi mai mult dacă nu sîntem noi aici ca să-l ajutăm, spuse Dina Cred că primul lucru care-l avem de făcut e… ― Ştiu, strigă Dorinda Să-i dăm drumul Şoimului Argintiu! ― Da, zise Dina Să-l eliberăm pe Şoimul Argintiu, iar el va căuta sticluţa doamnei Zgripţobuna, în timp ce noi vom căuta ouăle furate ― Dar dacă-şi ia zborul de tot? făcu Dorinda ― Nu cred că va face una ca asta Sînt sigură că e un şoim cinstit şi că nu şi-ar lua zborul de tot, lăsînd-o pe prietena sa Puma în captivitate ― Să zicem că găsim într-adevăr sticluţa doamnei Zgripţobuna şi că ne prefacem iar în fetiţe – cum o să putem scoate pe Puma din grădina zoologică? ― La asta nu m-am gîndit încă, spuse Dina, dar găsim noi o cale Ei, acum cred că trebuie să stau de vorbă cu Mister Parker Dar mai înainte ca să-l poată ea chema pe Mister Parker, Sir Lanţcastru şi domnul Prună veniră să facă obişnuita lor vizită de dimineaţă animalelor şi stătură în faţa cuştii lui Bendigo, comentînd cu gravitate cît de rău se purtase Ursul ― Ai făcut foarte bine că l-ai încuiat singur, spunea Sir Lanţcastru Şi eu aş fi făcut la fel ― Am rămas năuc cînd l-am văzut stînd aşa, de capul lui, în faţa cuştii, spunea domnul Prună Noroc că aveam la mine niţică sfoară, aşa că i-am pus un laţ de gît şi l-am dus imediat la cuşca izolată A venit frumos, de bună voie, n-am ce zice Dina şi Dorinda auziră această convorbire cu mare surprindere, căci ele dormiseră adînc pe cînd fusese Bendigo descoperit de domnul Prună şi nici prin gînd nu le dăduse că el ar fi în altă parte decît în casa lui Cum Bendigo deseori se scula tîrziu, nu găseau nimic neobişnuit în faptul că nu-l vedeau pe afară în curtea cuştii sale Acum iarăşi îi păru rău Dinei de nefericirea lui Bendigo, deşi el era un hoţ de jurnale, ba poate şi mai rău ― Stau şi mă întreb cum o fi ieşit, spunea Sir Lanţcastru, poate pentru a şaptea oară ― Să ştim asta, spuse domnul Prună, am şti foarte mult ― Eşti sigur că uşa lui era încuiată? ― De optsprezece ani încui uşi, spuse domnul Prună, şi pînă acum nu m-am încurcat niciodată ― E un mister total, spuse Sir Lanţcastru Merseră încet mai departe, către următorul grup de cuşti, şi de îndată ce dînşii nu mai puteau auzi, Mister Parker întrebă foarte tulburat: ― Ce tot vorbeau? Ce mister a mai survenit? Dina îi spuse toată povestea, iar ochii mari şi întunecaţi ai lui Mister Parker se căscară într-atîta de uimire, încît Dina şi Dorinda se puteau oglindi în întregime în ei ― Repede, repede! exclamă el Scoate carneţelul Scrie tot Scrie mai întîi CONSPIRAŢIE Ştii să scrii corect asta? C-o-n-s-p… S-p… Hai spune mai bine complot C-o-m-p-l-o-t Complot ― Mulţumesc, ştiu să scriu corect conspiraţie, spuse Dina şi scrise ― O persoană binecrescută nu foloseşte un cuvînt dificil cînd se poate servi la fel de bine de un cuvînt mai simplu, spuse Mister Parker Şi ce-i mai rău, mi-ai întrerupt şirul ideilor ― O, foarte bine, am să scriu complot, făcu Dina ― Bun, continuă Mister Parker Acum scrie aşa: Există un Complot între Bendigo şi Sir Bobodil Deci Bendigo este complicele lui Sir Bobodil; ’C-o-m-l… Nu, nu e bine C-o-m-i… Ah! Hai, zi-i părtaş Ai scris aşa? ― Da, făcu Dina, şi de data asta nu mai discută, pentru că nici ea nu era prea sigură cum se scrie corect complice ― Iar pe de altă parte, Sir Bobodil este complicele lui Bendigo – adică părtaş cu el, cum ne-am înţeles să scriem ― Am scris asta, spuse Dina ― Bun, repetă Mister Parker Şi ce putem deduce de aici? ― Nu ştiu, spuse Dina ― Nici eu, zise Dorinda ― Nu ştiu nici eu, completă Mister Parker, după un minut de gîndire concentrată E uluitor, nu-i aşa? Foarte uluitor, într-adevăr! Dar avem acum doi suspecţi în loc de unul, continuă ceva mai voios, şi totdeauna e bine să ai mai mulţi suspecţi Fiindcă, dacă te dezamăgeşte unul, se poate să ai mai mult noroc cu al doilea După ce Mister Parker îşi scărpină urechea dreaptă cu piciorul drept dinapoi, o idee nouă păru să-i fi venit ― Aţi văzut vreodată, întrebă, pete de ou pe pieptul lui Bendigo? ― Nu cred, zise Dina ― Păcat, făcu Mister Parker, fiindcă o pată de ou ar fi un indiciu foarte bun Da, trebuie să mă duc înăuntru şi să reflectez la această nouă desfăşurare pe care o ia cazul Va fi necesară o reflexiune foarte stăruitoare înainte să putem dezlega acest caz, care e cel mai uluitor dintre toate cîte le-am avut Nu există odihnă pentru un detectiv – numai muncă grea şi reflexiune stăruitoare Uitîndu-se bine, din vreme, la pragul de sus al uşii, Mister Parker îşi aplecă grijuliu capul şi dispăru Cîteva minute mai tîrziu, Dina şi Dorinda auziră un zgomot familiar: sfîrrr, sfîrrr! urmat de un şuierat lung şi strident ― Asta numeşte el „reflexiune”, zise Dina ― Tata numea asta „meditaţie”, zise Dorinda ― Tata nu sforăia, spuse Dina ― Ei da, nu aşa tare, admise Dorinda Bietul Tata, mă întreb unde o fi acum? ― Sper că nu e în primejdie, spuse Dina După-amiază, cînd animalele ieşiră în parc, convorbirile fură multe şi agitate, fiindcă ştirea că Bendigo ieşise singur în timpul nopţii şi că acum era închis într-o cuşcă izolată circulase prin toată grădina Aproape fiecare lua drept bună că Ursul Cenuşiu era nelegiuitul hoţ al ouălor de struţ, şi Ursul Furnicar, un Tucan şi un Babuin Sacru spuneau cu toţii în gura mare şi repetau cui voia să-i asculte că de la bun început ei fuseseră siguri că el era vinovatul ― Absolut sigur, spunea Tucanul ― Şi dacă s-ar fi ostenit cineva să-mi ceară părerea, eu, unul, n-aş fi şovăit să-i spun că el era, adăugă Ursul Furnicar ― Şi în consecinţă, exclamă Babuinul, am fi fost cu toţii cruţaţi de o groază de necazuri şi de spaime Un Ren cam posac le spunea la doi Kinkajoni că viaţa cuiva depinde cu totul şi cu totul de o bună educaţie şi că el gîndea că, în ziua de astăzi, părinţii nu-s nici pe departe suficient de severi cu copii lor „Dacă tatăl şi mama lui Bendigo, spunea el, ar fi fost pe atît de severi şi grijulii cum au fost părinţii mei, sînt sigur că n-ar sta el astăzi la închisoare Fie ca asta să vă slujească de învăţătură!” Iar Kinkajonii fură atît de impresionaţi, că începură să plîngă Un Urs Negru de Himalaya laolaltă cu doi Panda şi un Ursuleţ Malayez, mîncător de miere, erau foarte indignaţi că un membru al familiei făcuse de ocară numele lor respectat Urs, spuneau ei, este unul dintre numele cele mai nobile de pe lume, şi în toată îndelungata lor experienţă nici nu mai auziseră măcar, afirmau ei, ca un urs să fi comis cîndva un furtişag Asta arăta în ce hal ajunsese lumea Lady Lil, însă, era încîntată de acea ştire Se plimba de colo pînă colo cu o Casuară Săltăreaţă, o prietenă de-a ei, şi-i spunea ce uşurare e să te simţi în siguranţă ― Cîtă vreme am ştiut că există un hoţ în libertate, în parc, spunea dînsa, n-aş mai fi avut niciodată curajul să mai fac un ou Niciodată! La ce bun să mai stai să faci ouă doar ca să-ţi fie furate? Atîta trudă, şi ca răsplată numai supărare! „S-a isprăvit pentru totdeauna!“ aşa-i spuneam lui Bobodil, şi chiar aşa şi aveam de gînd Dar acuma am să fac un ou cît de curînd ― Cît eşti de vitează, draga mea! spuse Casuara Săltăreaţă, te admir, zău c-aşa! Unul dintre foarte puţinele animale care refuza să creadă în vinovăţia lui Bendigo era Lama Marie-Louise Ea stătea de vorbă cu un grup alcătuit dintr-o Antilopă, un Căprior Roşcat, o tînără Cămilă Arabă, cu o singură cocoaşă, o Zebră şi un Bou Gnu Tot pe acolo erau şi Dina şi Dorinda Marie-Louise spunea că îl cunoaşte demult pe Bendigo şi că în tot timpul relaţiilor lor se purtase întotdeauna faţă de dînsa cu cea mai desăvîrşită curtoazie şi consideraţie ― Bendigo e un gentleman, spunea ea, şi un gentleman nu poate să fie hoţ Nu, Doamne fereşte! Eu am teoria mea în privinţa vinovatului, dar presupun că umila mea părere nu poate interesa pe nimeni ― Phu, phu! făcu Gnu Cum de nu, cum de nu! ― Ei, să vă spun atunci, începu Marie-Louise Eu, una, am trăit multă vreme în Franţa, cum cred că ştiţi Locuiam într-o foarte selectă grădină zoologică particulară, aproape de Lyon, şi curînd m-am deprins a înţelege limba ţării… Ce oameni fermecători, francezii! Au nişte maniere încîntătoare – cam în felul lui Sir Lanţcastru – mă gîndesc totdeauna Ei, şi de cîte ori se întîmplă o crimă în Franţa, poliţiştii totdeauna spun: „Cherchez la femme“ Şi asta înseamnă… ― Ştiu, zise Dina Înseamnă: „Găsiţi doamna” ― Da’ de ce au nevoie s-o găsească? întrebă Antilopa ― Nu mi-am bătut niciodată capul să întreb, spuse Marie-Louise cu voce trufaşă O plictisea că şi Dina ştia franţuzeşte ― Poate fiindcă sînt mai multe doamne pe lume decît bărbaţi, spuse Dorinda, aşa că-i mai uşor să le găseşti ― Ăsta ar fi un motiv, spuse Zebra ― Observaţia asta îmi plăcu, spuse Gnu ― Dar cine-i doamna pe care o bănuiţi? întrebă tînăra Cămilă Arabă ― Într-adevăr, cine-i? întrebă Antilopa ― Lady Lămîie, soţia lui Sir Lanţcastru, răspunse Marie-Louise pe un ton foarte impresionant, cum ştia ea ― Ei, nu! făcu Gnu ― Şi iată motivul pentru care o suspectez, continuă Marie-Louise, imperturbabilă Într-o zi, cu mai bine de o săptămînă în urmă, ea şi cu Sir Lanţcastru s-au oprit în dreptul cuştii mele şi au avut un schimb de cuvinte, care numai agreabil nu era Lady Lămîie era nemulţumită E cam des nemulţumită ― deşi eu, una, pur şi simplu nu înţeleg cum poate o femeie, care are drept soţ un bărbat atît de fermecător, de sensibil, de frumos, de încîntător ca Sir Lanţcastru, să aibă vreodată motiv să fie nemulţumită Pur şi simplu nu concep! Dar, mă rog, asta e! Unii nu-şi dau niciodată seama cît de bine le merge! Şi în dimineaţa aceea, Lady Lanţcastru se plîngea amarnic cu privire la ouă La ouăle fierte pe care le mănîncă ei deseori la micul dejun Zicea că erau prea mici şi că din zi în zi păreau să se facă mai mici Ce dorea ea – a spus foarte brutal – era un ou cu ceva în el ― Uhuu! făcu Gnu ― Vedeţi cu toţii ce înseamnă asta, nu? întrebă Marie-Louise ― Eu nu, spuse Căpriorul Roşcat ― Înseamnă, îl lămuri Marie-Louise, că ea dorea ouă mai mari Ouă cu mult mai mari Şi care e oul cel mai mare? Oul de struţ! Aşa că, vedeţi, asta dorea ea! Şi dacă-l dorea atît de mult, fiind speţa de femeie care este, bineînţeles că trebuia să şi-l procure cu orice preţ Aşa că, după toate probabilităţile, ea e hoţul ― Taci c-o făcu!… De ce nu? zise Gnu Celelalte animale erau şi ele foarte impresionate de teoria Mariei-Louise Mister Parker, care se alăturase grupului, se informă: ― Ai văzut vreodată pete de ou pe pieptul ei? ― Un piept de doamnă, răspunse Marie-Louise, nu e niciodată pătat cu ouă ― Ce păcat! spuse Mister Parker Pentru că o pată de ou ar fi fost un indiciu foarte util… Şi aplecîndu-şi capul, cercetă cu grijă piepturile tuturor animalelor de faţă În timp ce făcea el asta, Dina îi şopti Dorindei: „Hai să mergem să vorbim cu Puma Aurie şi cu Şoimul Argintiu” Fiecare din ele îşi luă adio de la Marie-Louise, de la Antilopă, de la Căpriorul Roşcat, de la tînăra Cămilă Arabă, de la Zebră, de la Gnu, şi de la Mister Parker ― Te du! Te du! le îmbie Gnu Apoi, în salturi de cîte douăzeci de picioare, străbătură parcul şi ajunseră degrabă la cuştile în care locuiau Puma Aurie şi Şoimul Argintiu ― Vă salut! strigă Şoimul ― Bine aţi venit, zise Puma Aurie Spuneţi, ce noutăţi ne aduceţi? ― Avem cheia de la cuşti, exclamară Dina şi Dorinda într-un glas Atunci Şoimul îşi luă zborul de pe vîrful unde sta cocoţat şi, avîntîndu-se, şi vîrî capul între gratii, iar Puma îşi apăsă botul moale de grilajul cuştii ei şi amîndoi priviră lung şi cu jind cheia pe care le-o arăta cu atîta mîndrie Dina ― Libertatea! Să fii liber, în înaltul vîntos, argintiu! strigă Şoimul Ah, lăsaţi-mă să ies acum – să nu mai irosim nici un minut! ― Libertate! murmură torcînd Puma Aurie Să umbli liberă pe pajiştea verde, printre umbrele copacilor mari! O, lăsaţi-mă să ies! Mi-e atît de dor de libertate! ― Dar dacă-ţi dăm drumul din cuşcă, îi spuse Dina Pumei, o să fii tot în grădina zoologică Tu nu poţi ieşi din parcul zoologic pînă nu găsim o cale oarecare ca să te putem scoate Ţie nu-ţi putem ajuta să scapi decît dacă devenim iar copii de oameni, atunci vom putea spune paznicului să deschidă porţile ― Şi nu putem deveni iar copii de oameni, întregi Dorinda, decît dacă găsim sticluţa doamnei Zgripţobuna – pe care a pierdut-o Dina undeva, pe bucata de drum de aici la Băgărici – şi dacă bem iar din băutura fermecată ― Daţi-mi mie drumul, strigă Şoimul Argintiu, şi eu vă voi găsi sticluţa Ochii mei văd un bîtlan încremenit în umbra unui bolovan, la cinci mile depărtare Văd ochii unui şoarece de cîmp sticlind prin buruieni, cînd sînt atît de sus în văzduh, că nu m-aţi putea zări decît ca pe un punctuleţ pe cer Văd peştii foind prin fundul mării şi iepurele de prerie alergînd prin cărările ierbii negre Daţi-mi în clipa asta libetatea să mă înalţ în văzduh, şi de la cea mai mare înălţime voi cerceta pe o rază de zece mile jur împrejur şi vă voi găsi sticluţa în mai puţin de două zile ― Are dreptate, spuse Puma Eliberaţi-l pe el întîi, şi apoi ne va ajuta tuturor Eu trebuie să am răbdare ― N-o să-ţi iei zborul de tot? întrebă Dorinda cu teamă Şoimul, cu ochii arzători, şopti aprig: ― Te îndoieşti de cuvîntul meu? ― Nu! strigă Dorinda Iartă-mă! ― În întreaga istorie a neamului nostru, niciodată un şoim groenlandez nu şi-a călcat credinţa ― Fireşte c-avem încredere în tine, spuse Dina, şi uitîndu-se jur împrejur ca să se încredinţeze că nu-i supraveghează nimeni, descuie cuşca Şoimului El îşi luă zborul, se lăsă pe umărul ei şi, desfăşurîndu-şi aripile în juru-i, murmură: ― De astăzi încolo, sînt prietenul şi fratele tău, cît voi trăi! Apoi, foarte gingaş pentru o pasăre atît de mare, o sărută ― Şi pe mine! exclamă Dorinda, iar Şoimul făcu un salt în aer, se lasă domol pe umărul ei şi o sărută şi pe ea Apoi, îndreptîndu-se către Puma, îi spuse: ― Tu nu te temi că te-aş putea părăsi? ― Nu mă tem deloc, răspunse Puma Vezi-ţi de drumul tău, în înalt, şi eu îţi voi aştepta întoarcerea Dar aminteşte-ţi că fiecare ceas de aşteptare e pentru mine un ceas de sete amarnică după libertate ― Îmi voi aminti, spuse Şoimul şi, cu un ţipăt falnic de victorie, se înălţă în văzduh şi se sui către cerul vîntos – atît de iute, încît în mai puţin de un minut nu se mai văzu ― Duceţi-vă acum, le spuse Puma Dinei şi Dorindei Se apropie timpul cînd trebuie să fiţi în cuştile voastre şi nu trebuie să vă găsească aici cînd se va afla cuşca Şoimului goală Aveţi grijă de cheie ― O să-ţi fie urît singură acum, spuse Dina ― Prea bine n-o să mă simt, făcu Puma, dar voi şi Şoimul vă veţi întoarce curînd Duceţi-vă repede acum – şi aveţi grijă de cheie! Capitolul XIV În ziua următoare, care era o miercuri, nu văzură nici urmă de Şoim, dar toate celelalte animale fură foarte emoţionate cînd auziră că el scăpase, iar Sir Lanţcastru şi domnul Prună avură o lungă şi aprinsă discuţie despre cum trebuia încuiată o cuşcă Domnul Prună spuse din nou că el încuiase cuşti timp de optsprezece ani şi dacă nu ştia el cum trebuiesc încuiate, atunci nu ştie nimeni Sir Lanţcastru spuse că lui îi trebuie o explicaţie mai bună decît aceasta, şi domnul Prună răspunse că, dacă era aşa, n-avea decît să şi-o găsească singur Sir Lanţcastru spuse atunci că domnul Prună este impertinent, şi domnul Prună răspunse că era atît de amărît şi de îngrijorat, că nu mai ştia nici dacă sta cu picioarele pe pămînt sau în vînt Sir Lanţcastru admise că şi dînsul se simţea întocmai aşa – şi tot restul zilei umblară amîndoi de colo pînă colo cu un aer foarte dezorientat şi tot bombănind După-amiază, cînd mai toate animalele erau lăsate libere, Sir Lanţcastru fu foarte mirat văzîndu-l pe Mister Parker întins la pămînt în faţa cuştii Pitonului Pitonul, ca de obicei, dormea adînc, dar Mister Parker, cu gîtu-i lung întins către cuşcă, se zbătea şi se sucea într-un chip nemaipomenit ― Da’ ce faci acolo? exclamă Sir Lanţcastru Eşti bolnav? Mister Parker privi în juru-i şi fu grozav de stingherit În calitatea lui de detectiv, fusese, fireşte, adesea constrîns să facă lucrurile cele mai neobişnuite, dar totdeauna îi displăcuse profund să fie văzut la lucru – şi acum cu siguranţă că ar fi roşit, dacă girafele ar fi în stare de aşa ceva Simţi că i se încinge tot trupul şi nu-i da în gînd ce să facă Apoi avu o idee strălucită Îşi înălţă trupul cu vreun metru de la pămînt şi, încet, îl aplecă din nou Apoi iar îl înălţă şi iar îl aplecă Sus, jos, ca şi cum ar fi făcut un exerciţiu de gimnastică pentru întărirea picioarelor şi a pieptului Apoi, ridicîndu-se repede pe picioare, plecă în galop, lăsîndu-l pe Sir Lanţcastru mai uluit ca oricînd Mai tîrziu, după ce se întoarseră cu toţii în cuştile lor, Mister Parker le spuse Dinei şi Dorindei ce se întîmplase şi se lăudă cu isteţimea lui de-a fi reuşit să-i ascundă lui Sir Lanţcastru ce făcuse de fapt ― Dar ce făceaţi? îl întrebă Dina ― Încercam să mă uit la pieptul Pitonului, răspunse Mister Parker ― De ce? ― Ca să văd dacă e pătat cu ou, bineînţeles Pînă acum am examinat pieptul fiecărui animal din grădina zoologică, afară de Piton şi de Aligator Dar e foarte, foarte greu, în fapt, să te uiţi la piepturile lor – mai ales dacă nu vor să te ajute ― Şi aţi găsit ceva pete de ou? întrebă Dina ― Nici una, oftă Mister Parker Nici o singură pată Misterul rămîne la fel de uluitor pe cît era şi pînă acum ― Mă întreb, îi spuse Dina Dorindei, cînd se duseră la culcare în seara aceea, dacă Şoimul va veni să ne trezească foarte devreme, mîine dimineaţă, ca să ne spună că a găsit sticluţa doamnei Zgripţobuna? ― Şi eu tot asta mă întrebam, zise Dorinda O, sper că da! Însă Şoimul nu veni, iar Puma, cînd vorbiră cu ea după-masă, spuse că nici dînsa nu-l văzuse ― Dar de întors se va întoarce, continuă În privinţa asta nu vă fie teamă Noaptea trecută, în visele mele, vînam iarăşi – şi m-am trezit cu credinţa fermă că visul meu are să se împlinească Aveţi răbdare Şoimul se va întoarce Miji însă dimineaţa de vineri şi el tot nu venea ― şi toate dimineaţa aceea Dina şi Dorinda fură foarte abătute Erau convinse că Şoimul s-ar fi ţinut de cuvînt dacă i-ar fi fost cu putinţă, dar începură să creadă că avusese un accident Poate că va fi fost împuşcat sau atacat de vreo pasăre mai mare, de un vultur, de pildă ― N-am auzit niciodată să existe vulturi în Pădurea Cucui, spuse Dina, dar s-ar putea să fie ― Sînt vulturi în Scoţia, zise Dorinda, şi poate că vreunul din ei să fi venit să-şi petreacă vacanţa în pădurea noastră ― Sau poate că Şoimul s-o fi rătăcit, mai spuse Dina ― Poate că n-a putut găsi nici o hrană şi o fi leşinat de foame, gîndi cu glas tare Dorinda Tot închipuindu-şi cîte şi mai cîte calamităţi, ajunseră la cea mai adîncă deznădejde, iar vecinul lor, Mister Parker, nu făcea nimic ca să le înveselească Şi dînsul era abătut Dăduse greş în încercarea de a găsi un indiciu care să-l dovedească pe Bendigo vinovat de furtul ouălor de struţ, şi de asemenea dăduse greş să-l dovedească nevinovat Cu toată truda lui, nu fusese în stare să găsească nici o singură mărturie împotriva nimănui Şi, plimbîndu-se în sus şi în jos prin cuşca sa, îşi repeta într-una: „Sînt uluit Sînt total uluit Sînt pe deplin şi grozav de înmărmurit Sînt absolut şi oribil de uluit U1 u i t“ După-amiază, totuşi, se duseră cu toţii s-o felicite pe Lady Lil Pentru că dînsa făcuse alt ou Fireşte că era foarte mîndră de asta şi acum şedea deasupra cuibului ei ca o regină pe tron, pe cînd ceilalţi membri ai parcului zoologic stăteau în juru-i ca nişte curteni, făcînd care de care observaţii politicoase ― Cît de dibace ai fost! exclamă Casuara Săltăreaţă ― Să te binecuvînteze cerul, draga mea, oftă Lama Marie-Louise ― Ce ou drăgălaş! strigau Kinkajonii ― Ia să-l văd şi eu! se ruga tînăra Cămilă Arabă ― E cel mai frumos ou pe care l-am văzut de cînd trăiesc, spuse Tucanul ― Îţi vine să-l mănînci, nu alta încheie Babuinul Sacru Dar fiecare fu şocat de această ultimă observaţie şi cele mai multe dintre animale exlamară: „Cum se poate spune un lucru atît de îngrozitor!” Iar Lady Lil păli de emoţie ― Cred că e gata să leşine, spuse Renul ― Dar n-am vrut să spun nimic rău! zbieră Babuinul, la care Mister Parker se uita acum ţintă, cu cea mai mare suspiciune posibilă ― A fost o remarcă foarte necuviincioasă şi lipsită de tact, spuse Marie-Louise, iar Casuara Săltăreaţă ţipă: ― Aer, faceţi loc, îi trebuie aer! Şi apoi Casuara Săltăreaţă îi făcu vînt lui Lady Lil, care îşi reveni destul de repede; şi animalele o luară iar de la cap cu complimentele şi felicitările, în cele din urmă Lady Lil, şezînd pe cuibul ei de parcă ar fi fost un tron, le ţinu un mic discurs ― Vă mulţumesc foarte mult, spuse, pentru toată bunătatea ce mi-o arătaţi şi pentru bunele voastre urări Le preţuiesc în cea mai mare măsură şi sînt foarte bucuroasă la gîndul că Struţuletul meu, odată clocit cu bine, va trăi printre atîţia vecini binevoitori ― Urra! strigară animalele ― Nu e nevoie să vă amintesc, continuă Lady Lil, cît de amar dezamăgită am fost în trecut, dar cred că trebuie să vă spun că aproape mă hotărîsem ca niciodată, niciodată să nu mai fac vreun ou Apoi, din fericire, toată situaţia s-a schimbat Bendigo a fost prins şi întemniţat Şi odată ce Bendigo era hoţul, însemna că primejdia trecuse pentru ouăle mele Puteam oua altul fără teamă şi puteam nădăjdui să-l clocesc în deplină siguranţă Acum cîteva zile mă convinsesem că, într-adevăr, Bendigo era hoţul Însă după ceea ce am auzit astăzi, nu mai sînt chiar atît de sigură Lady Lil făcu o pauză în discursul ei şi se uită foarte aspru la Babuinul Sacru, care protestă din nou că nu era nici o intenţie condamnabilă în ceea ce spusese Dar celelalte animale se arătară atît de inamicale faţă de el, încît se sperie subit şi o luă la fugă, iar Mister Parker, pretinzînd că se duce să se plimbe niţel, porni să-l urmărească discret După asta, Lady Lil îşi continuă discursul ― Am impresia, zise, că bietul meu ouşor tot mai este în primejdie Va trebui să fie păzit cu cea mai mare străşnicie şi intenţionez să-l păzesc pînă la urmă numai eu singură Nu-mi voi părăsi cuibul pînă ce puiul meu nu va ieşi teafăr din găoace Lady Lil se opri iar şi continuă ceva mai rar şi apăsat: Nu vreau să vorbesc nimic împotriva lui Sir Bobodil E soţul meu şi îl iubesc Dar dînsul nu este atît de atent pe cît aş dori să fie Nu este un părinte bun Se gîndeşte numai şi numai la ce-i place lui Nu este rău – cel puţin aşa sper – dar e leneş şi are voinţa slabă E uşor de abătut din calea datoriei Poftim, chiar în după-masa asta, cînd e limpede c-ar trebui să fie aici, lîngă mine, ca să primească amabilele dumneavoastre felicitări, dumnealui a plecat şi m-a lăsat singură! E jos la rîu, presupun că stă la taifas cu domnul Lebădă Neagră Iată ce fel de soţ am! Cu toate că nu pot să neg că are o inimă bună şi simţitoare şi cu toate că o lume întreagă îl admiră pentru silueta lui elegantă şi pentru manierele lui fermecătoare – dar N U poţi să te bizui pe el! N-o să-i cer niciodată să-i ţină cald oului nostru, nici măcar jumătate de oră Am intenţia fermă să-l clocesc numai şi numai eu singură! Drept rezultat al acestui discurs, mai toate animalele se supărară foc pe Sir Bobodil şi unele dintre ele începură din nou să se întrebe dacă nu cumva chiar dînsul furase celelalte ouă Iar altele dintre ele gîndeau că Babuniul Sacru avusese o mutră foarte vinovată atunci cînd fugise – şi mulţi alţii erau acum convinşi că Bendigo era nevinovat şi că, închizîndu-l, i se făcuse o mare nedreptate Cu toţii erau alături de doamna Lil, împărtăşind din toată inima sentimentele ei şi nădăjduind sincer că, de data aceasta, oul îi va fi scutit de primejdie Capitolul XV Altă dimineaţă sosi – şi nici urmă de Şoimul Argintiu Dina şi Dorinda se străduiau din răsputeri să-şi păstreze voioşia, dar nu se puteau împiedica de-a simţi o dureroasă dezamăgire şi nici de-a arăta ceva mai abătute decît arată de obicei cangurii Ziua aceasta le păru cea mai lungă dintre toate pe care le trăiseră Dar după ce se lăsă de tot înserarea şi tocmai cînd se pregăteau să se culce, auziră deodată bătaia unor aripi mari în văzduh Apoi un zgomot hîrşîit în cuşca lor, şi apoi glasul aspru al Şoimului, chemîndu-le Zoriră spre uşă, iar Dina strigă: ― O, cît de mult ne bucurăm că te vedem iar! ― Nici n-ai idee cît de mult ne bucurăm! exclamă Dorinda ― Abia aşteptam să te întorci! ― Te aşteptam cu inima strînsă! ― Şi primul lucru pe care vreţi să-l aflaţi de la mine, spuse Şoimul, bănuiesc că e: dacă am găsit sticluţa doamnei Zgripţobuna ― Ai găsit-o? întrebă Dina ― Nu spune că n-ai găsit-o! se rugă Dorinda ― Ştiu unde e, spuse Şoimul ― Vino înăuntru şi povesteşte-ne tot ce-ai făcut! îl îmbie Dina E mai bine să mergem înăuntru, ca să nu-l trezim pe Mister Parker, deşi nu cred că s-ar trezi uşor în noaptea asta, pentru că a încercat să urmărească discret şi pe Sir Bobodil şi pe Babuinul Sacru toată după-amiaza şi este, aşadar, istovit Dar o să fim mai la adăpost înăuntru Intrară deci în casă, unde Şoimul Argintiu mijea ca o pată de lumină prin întuneric, atît îi era penajul de strălucitor Şi iată ce povesti: ― Timp de patru zile, spuse, am tot căutat sticluţa De vreo două, trei ori am zburat atît de înalt, încît m-am lăsat prins în curentul vînturilor de sus şi dus departe spre miazănoapte sau miazăzi, ori spre răsărit sau apus; dar asta numai de dragul zborului, după ce stătusem închis o vreme atît de îndelungată Şi de vreo trei, patru ori, am ieşit după pradă pe deasupra Pădurii Cucui şi am doborît trei, patru porumbei frumoşi, care vîsleau puternic prin vîntul văzduhului – dar asta numai de dragul de-a vîna, după ce mocnisem atîta într-o cuşcă, hrănit ca o pisicuţă de casă În restul timpului, n-am pornit deloc după pradă, în afară doar ca să-mi fac rost de cîte un prînz, şi n-am zburat mai departe de porţiunea dintre parcul zoologic şi tîrgul Băgărici În fiece zi am cercetat pe această rază, căutînd sticluţa voastră prin cîmpii şi prin gropi, pe sub tufişuri şi copaci, prin crînguri şi grădini, pe drumeaguri şi pe lîngă rîu Am cercetat fiecare centimetru de teren şi zi după zi nu fu decît altă zi deşartă şi irosită zadarnic Noapte după noapte zburam să-mi caut culcuş în pădure, istovit şi dezamăgit Iar în zori eram iarăşi în înalt – dar toată truda mea era în van N-o puteam găsi Şi apoi – nu-i decît o oră de atunci – pe cînd cutreieram pentru a zecea ori a douăsprezecea, ori poate şi a paisprezecea oară cîmpia, prin preajma căsuţei paznicului, cu toate că lumina asfinţise, văzui nu sticluţa, ci un iepuraş tînăr, durduliu şi atunci mi-am zis: „Iată-mi cina“ M-am năpustit, aşadar, asupra iepuraşului, dar lumina fiind nevoiaşă, cît pe-aci să-mi scape; l-am înşfăcat doar de partea dinapoi, pe cînd se mistuia într-o gaură L-am tras afară – ţiuia ca un ţînc! ― şi cum trăgeam de el, am zărit, dincolo de trupul lui, sticluţa pe care aţi pierdut-o voi Sta prea adînc s-o pot ajunge – groapa e însă aproape de capătul cîmpului, de cealaltă parte a drumului, la optzeci de metri de căsuţa paznicului porţii, şi pentru ca s-o găsiţi uşor, am înfipt în pămînt, alături de ea, codiţa albă a iepuraşului ― Ce isteţ din partea ta că te-ai gîndit! spuse Dorinda ― Bietul iepuraş… Zise Dina ― Un iepuraş gras şi fraged, adăugă Şoimul Am avut o cină foarte gustoasă ― Mîine după-amiază, spuse Dina, ne vom duce să luăm băutura fermecată şi apoi, după cum avem chef, putem iar deveni fetiţe Gîndeşte-te la asta, Dorinda! ― Mă gîndesc demult la asta, răspunse Dorinda ― Nu-ţi putem spune cît îţi sîntem de recunoscătoare, îl încredinţă Dina pe Şoim ― Nici nu încerca, făcu Şoimul, fiindcă nu mi-am terminat încă povestea Am aflat, din întîmplare, cine e hoţul care a întors pe dos tot parcul zoologic, furînd ouăle proştilor ălora de struţi, Sir Bobodil şi Lady Lil ― A mai făcut un ou între timp, spuse Dorinda ― Aşa? Atunci aţi face bine s-o preveniţi să aibă straşnică grijă de el, altfel îl pierde ca şi pe celelalte ― Dar cine e hoţul? întrebă Dina ― Lăsaţi-mă să vă spun povestea aşa cum mă pricep A început într-o dimineaţă, foarte de timpuriu, cînd am ucis un cocoş de fazan împopoţonat în straie ce-ţi luau ochii, din speţa celor zişi fazani de Amherst, mi se pare, şi asta s-a întîmplat îndărătul fermei aflată dincolo de conacul lui Sir Lanţcastru De cum îl ucisesem, veni alergînd dinspre curtea fermei o găinuşă de Bantam, ţipînd: „Bine-ai făcut, Şoimule! Era o pasăre foarte semeaţă şi primejdioasă, demult trebuia ucisă fiindcă a făcut multe rele pe la fermă cu lăudăroşenia lui şi cu penajul lui grozav Îţi purtăm recunoştinţă, Şoimule, şi încă şi mai multă ţi-om purta, dacă vei ucide pe încă unul din vrăjmaşii noştri” „Cine-i acela?” am întrebat Atunci ea a rostit numele unuia care trăieşte în grădina zoologică – un bandit notoriu; el umblă noaptea să fure ouă – cîte poate să-nşface dintr-o dată – de la găinile de Bantam care locuiesc în curtea fermei „Numai ouăle de găină Bantam i-s pe plac?” am întrebat eu „Aş, nu! mi-a răspuns găinuşa În ultimul timp noi am fost cruţate, pentru că a dat de nişte ouă cu mult mai mari, nişte ouă de struţ, aşa am auzit – dar cînd n-o să mai aibă de unde să-şi ia dintr-acelea, o să se-ntoarcă iar la noi, pentru că ouă şi numai ouă îi trebuiesc lui, de orişice fel ar fi, şi pînă nu-şi face rost de ele, nu se lasă Şi de aceea, Şoimule, mă rog de tine, vînător viteaz şi nobil, să-l ucizi aşa cum l-ai ucis pe acest fazan rău, şi să ne scapi pe noi, biete găini de Bantam, de la alte viitoare pierderi şi mîhniri” I-am spus atunci că cel pe care mi-l numise e un adversar prea mare încît să-l pot înfrînge eu, chiar aşa puternic şi bine înarmat cum mă aflu Dar voi avea grijă, i-am spus, să se cunoască hoţiile sale şi să li se pună capăt Şi asta cred că puteţi face voi ― Dar cine, întrebă Dina, cine e hoţul? Şoimul îi şopti numele ― Dar, se miră Dina, eu credeam… ― Niciodată n-aş fi visat ca el să fie! exclamă Dorinda ― Şi cum iese? întrebă Dina ― Nu ştiu, răspunse Şoimul, dar el e criminalul, şi voi trebuie să născociţi mijloacele ca să fie prins Şi acum mă duc Draga mea prietenă Puma Aurie trebuie să-mi fi aşteptat întoarcerea cu încă şi mai multă nerăbdare decît voi, şi ea se va bucura să afle că am găsit băutura fermecată Ce alte ştiri să-i mai dau? Aţi făcut vreun plan pentru evadarea ei? ― Dacă găsim mîine după-amiază sticluţa, zise Dina, putem lua de îndată o porţie şi ne vom preschimba iarăşi în fetiţe, cam în vreo cinci minute ― Aşa cred Ei, şi mîine e duminică şi e zi de vizită în parc, şi-au să fie o mulţime de alţi copii, încît n-o să ne observe pe noi Ne vom duce la cuşca Pumei… Ah, dar nu putem! ― Dina! strigă Dorinda Chiar acum mi-a dat şi mie prin gînd că nu putem! ― De ce nu puteţi? întrebă Şoimul ― Îmbrăcămintea noastră! spuse Dina ― N-avem cu ce ne îmbrăca, exclamă Dorinda ― Biete fiinţe omeneşti! făcu Şoimul Cît sînteţi de neajutorate! Dorindei începură să-i curgă lacrimile ― Nu e vina noastră, spunea, printre sughiţuri de plîns ― Degeaba ne învinuieşti pe noi că sîntem fiinţe omeneşti, spuse Dina ― Sînteţi oare sigure, întrebă Şoimul, că n-aţi prefera să rămîneţi Canguri? ― Absolut sigure! spuse Dina ― Mie mi se pare, continuă Şoimul, că un cangur are multe avantaje faţă de un copil de om Canguri fiind, sînteţi scutite de plictiseala zilnică de a trebui să vă îmbrăcaţi şi apoi iar să vă dezbrăcaţi Nu vi se cere să învăţaţi o mulţime de lecţii nesărate, puteţi alerga mai iute şi sări mai departe decît orice biată fetiţă De ce n-aţi rămîne cum sînteţi? ― Nu, nu, nu! strigă Dorinda ― Sînteţi hotărîte să vă schimbaţi? ― Da! declară Dina Ferm hotărîte! ― Atunci chiar că e păcat, spuse Şoimul, că n-o să aveţi cu ce vă îmbrăca Copleşite de această nouă calamitate, Dina şi Dorinda şezură într-o jalnică tăcere, pînă ce, din întunericul casei, veni un zgomot ciudat Era aspru şi hîrşîit, ca nişte pietricele de rîu ce s-ar fi frecat şi apoi s-ar fi pocnit uşor una de alta, dar, într-un fel, semăna cu nişte hohote de rîs Cum era cu putinţă? Să fi rîs Şoimul de ele? ― De noi rîzi? întrebă Dina indignată Zgomotul cel straniu încetă ― Iertaţi-mă, zise Şoimul Eu nu rîd adesea, dar adevărul e că am făcut o mică glumă cu voi ― Nu cred că e o glumă prea bună, făcu Dorinda, posacă ― Aşteptaţi pînă ştiţi tot ― Da’ ce să mai ştim? ― Vă amintiţi locul unde trăieşte familia Lebădă Neagră? Cam la o sută de metri de locuinţa ei, se află un şir de sălcii A treia salcie din stînga are o scorbură sub coroană Duceţi-vă pînă acolo mîine după-amiază şi căutaţi ce o să găsiţi ― Nu cumva îmbrăcămintea noastră? strigă Dorinda ― Se pare că e îmbrăcămintea unor anumite persoane care o ascunseseră într-un stejar găunos din Pădurea Cucui, răspunse Şoimul ― Dar cum de-ai găsit-o? ― Eu desluşesc un şoarece de cîmp într-o şiră de paie, făcu Şoimul, vizibil mulţumit de sine Credeţi că aş fi putut să nu bag de seamă două rochiţe de culoare vie într-un arbore putred? ― Dar ce bun ai fost să le aduci încoace! exclamă Dina Ce faptă bună faţă de noi, şi cît de chibzuită! ― E cea mai bună şi chibzuită faptă de care am auzit vreodată! proclamă Dorinda ― Îţi mulţumim de mii de ori! spuse Dina Îţi vom rămîne pe veci recunoscătoare ― Amintiţi-vă de Puma, spuse Şoimul Nu putem pleca fără ea – şi e sarcina voastră să întocmiţi un plan potrivit pentru eliberarea ei ― Poţi să te bizui pe noi! îl încredinţă Dina solemn ― Atunci, noapte bună! le ură Şoimul Licărul argintiu al penajului său pieri din întunericul casei, apoi auziră de afară întîile bătăi de aripi vînjoase ale zborului său ― Dina! îmbie Dorinda De ce ne apucăm mai întîi? ― O s-avem mult de furcă în noaptea asta, făcu Dina, mai mult ca oricînd Mai întîi de toate, du-te şi cheamă-l pe Mister Parker Iar după aceea am să-ţi spun planul meu Capitolul XVI Dina luă comanda Nu-i lăsă timp lui Mister Parker să discute în contradictoriu, ci îi dădu instrucţiuni în privinţa celor ce avea de făcut, la fel de liniştit şi de limpede de parcă ar fi fost taică-său dînd ordine batalionului lui Mister Parker fu plin de admiraţie pentru planul ei – şi încă şi mai impresionat cînd ea recunoscu că avea o cheie cu care putea deschide cuştile tuturor animalelor – iar cînd divulgă numele criminalului care furase ouăle lui Lady Lil, Mister Parker fu pur şi simplu copleşit de respect ― Ce te-a pus pe urma asta? întrebă în şoaptă Care-a fost indiciul final, ce te-a făcut să poţi rezolva acest mister uluitor? ― N-au fost indicii, zise Dina Mi-a spus cineva ― A, da? ripostă Mister Parker Şi-apoi, cu înţelepciune: E şi asta o cale Să ai un indiciu e foarte bine şi multe indicii sînt încă şi mai bune, dar un informator e tot ce poate fi mai bun Poliţia ţine foarte mult la informatori, pentru că, atunci cînd ei ştiu numele criminalului şi locul unde poate fi găsit, cei de la poliţie rezolvă cazurile cele mai dificile repede de tot şi cu perfectă eficacitate ― Uitaţi-vă la norul acela, spuse Dorinda De îndată ce va pluti niţel mai spre est, are să strălucească luna ― E lună plină în noaptea asta, spuse Mister Parker ― Deci n-avea timp de pierdut, întregi Dina, fiecare trebuie să fie la postul său mai înainte să iasă luna Fără nici o vorbă în plus, ea descuie uşa cuştii lor, îi dete drumul Girafei dintr-a sa şi grăbi spre următorul grup de cuşti, unde locuiau Lama Marie-Louise, Zebra, Ursul Furnicar şi Kinkajonii Îi trezi pe toţi, le deschise uşile tuturor, şi lăsîndu-i pe Mister Parker şi pe Dorinda să le explice ce-aveau de făcut, continuă să adune multe alte animale, pe rînd În cele din urmă se duse la cuşca în care era pedepsit a sta închis Bendigo, Ursul Cenuşiu Avu cu el o lungă convorbire Fusese foarte morocănos cînd îl trezise, dar Dina îl împăcă în cele din urmă, şi cînd auzi el ce avea să se întîmple şi ce aştepta ea de la dînsul să facă, se înveseli grozav şi hohoti din gîtlej – un rîs care aducea cu o furtună într-o prăpastie de munte Între timp, norul cel mare, cenuşiu, singurul care învăluise luna, se spulberase către răsărit, întunecînd cu zăbranicu-i de ceaţă cîteva mii de stele, dar lăsînd luna plină în strălucirea-i vie, clară – de parcă ar fi fost o tavă mare de argint, frecată şi lustruită de zece mii de slujnice, timp de zece mii de ani, necontenit Cerul însuşi era de un vioriu mătăsos, ca o pieliţă de strugure, iar parcul, către care zorea acum Dina, sărind lung, salt după salt, era scăldat în lumină lăptoasă; dar arborii şi tufişurile aruncau umbre de tuş negru Ici, colo, în umbră, sticleau ochi vigilenţi de jivine Planul ei era să elibereze toate animalele vrednice de încredere – dar nu şi pe Puma, fiindcă mulţi dintre ceilalţi se temeau de ea – şi să le pună de strajă în jurul cuibului Lady-ei Lil Ea îi spusese lui Mister Parker că ele urmau să nu se apropie prea mult de cuib, căci Lady Lil nu trebuia tulburată fără folos; trebuiau totuşi să stea de pază destul de aproape unul de altul, pentru a-l împiedica pe hoţ să se strecoare nevăzut prin cercul lor Era puternic şi viclean; trebuiau să fie cu ochii în patru Dina le găsi pe animale la posturile lor, împrejmuind într-un cerc vast cuibul Erau cu toatele pe deplin treze şi dornice fiecare de a fi cea dintîi care să dea ochii cu criminalul Însă destul de multe dintre ele erau cam speriate Se găseau cu toatele bine ascunse în umbrele arborilor şi tufişurilor şi stăteau neclintite, cum ştiu să stea animalele Înlăuntrul cercului şi la vreo douăzeci de metri doar de cuibul unde dormea liniştită Lady Lil, se înălţa un pîlc de tei – şi acolo sta Mister Parker, cu gîtul lung ascuns între ramurile lor şi cu capul întins pe deasupra frunzişului celui mai de sus Atît de neclintit sta, încît era aproape invizibil Dina însă îşi putea da seama că dînsul este în stare să supravegheze perfect cuibul, încît el, unul, gîndi ea, trebuie neapărat să-l vadă pe hoţ în cazul că avea să vină „Adică, presupunînd că nu doarme între timp, adăugă ea în gînd, fiindcă-l văd rezemat de copac într-un fel foarte confortabil şi, cît despre dormit, e mai mare ruşinea cît îi place să doarmă!“ Nutrea totuşi nădejdea ca totul să se petreacă pe cît se putea de bine şi, după ce inspectă toate străjile şi le încurajă să fie cu toţii vigilenţi şi bravi, se duse s-o caute pe Dorinda Îi spusese Dorindei s-o aştepte de cealaltă parte a cercului de santinele, în locul cel mai îndepărtat, de cuşti, adică şi cel mai aproape de căsuţa portarului şi de cîmpul unde, în groapa iepuraşului, sta ascunsă sticluţa doamnei Zgripţobuna Fireşte, lui Mister Parker nu-i spusese nimic despre sticluţă, dar Dorindei îi vorbise aşa: „Dacă animalele se poartă inteligent şi vedem că putem să ne bizuim pe ele, atunci noi două vom merge să căutăm groapa iepurelui, pe care a însemnat-o Şoimul cu codiţa iepuraşului Ar trebui să fie lesne de găsit în lumina lunii şi poate că n-o să trebuiască să lipsim mai mult de cîteva minute După aceea o să ne întoarcem şi o să stăm de veghe pînă dimineaţa, dacă va fi nevoie Aşadar, ea şi Dorinda aşteptară poate vreun sfert de ceas, niţel mai încolo de cercul santinelelor, şi văzură că era linişte deplină Lumina lunii se aşternea atît de deplină, încît Dorindei i se părea că o vede prelingîndu-se de pe frunze; luna, spunea dînsa, se desprindea de pe cer parcă aidoma cu oglinda cea veche din holul de-acasă ― S-ar putea ca pînă la urmă să nici nu vină în noaptea asta, spuse Dina, adîncită în gînduri Hoţul, vreau să zic Hai să mergem că căutăm sticluţa Dar bagă de seamă! Trebuie să ne mişcăm cît putem de încet, fiindcă pe o noapte ca asta cel mai uşurel zgomot s-ar auzi Fu întreruptă de un ţipăt strident, îngrozit, ce s-ar fi auzit şi în mijlocul unui uragan ― Ce-i asta? strigă Dorinda ― Lady Lil! făcu Dina Repede, repede într-acolo! În jurul cuibului, cînd ajunseră la el, se adunaseră vreo douăzeci de animale, toate într-o aţîţare febrilă, iar Lady Lil, cu glas aspru şi strident, plîngea şi-şi jelea pierderea Clătina capul încoace şi încolo, cu mişcări tulburate, iar din ochi îi ţîşneau, ca dintr-o stropitoare, lacrimi mari ce sclipeau în raza lunii ― S-a dus, s-a dus, s-a dus! plîngea S-a dus pentru totdeauna şi ultimul meu ouşor, cel mai drăgălaş, cel mai micuţ ouşor al meu! ― Era un ou destul de mare cînd l-am văzut eu, spuse cu suspiciune Mister Parker ― Ce importanţă mai are acum, ţipă doamna Struţ, de vreme ce s-a dus, s-a dus!? ― Dar cum s-a dus? întrebă Casuara Că doar ai şezut pe el toată noaptea, iar noi am vegheat cu toţii ― Am văzut o pereche de ochi, îşi aminti Lady Lil M-am trezit înspăimîntată şi am văzut doi ochi mari, galbeni, care mă priveau ţintă Erau galbeni cum e… ― Cum e untul? întrebă unul dintre Kinkajoni ― Nu, nu! zise Lady Lil Erau aspri şi galbeni, cum e… — Cum e brînza? întrebă micul Babuin ― Nu! răcni Lady Lil Erau sticloşi, şi duri şi galbeni… ― Ca topazele! spuse Marie-Louise ― Da, ca topazele! Sticleau la lumina lunii, la nici un metru de ai mei Şi atunci, cred că am leşinat M-am ridicat, la mică depărtare de cuib, şi am căzut iar Şi cînd mi-am recăpătat cunoştinţa, oul nu mai era Ultimul meu ouşor s-a dus pentru totdeauna! Ah, vai şi amar, sînt cea mai nenorocită pasăre-struţ care a trăit vreodată! Dacă asta a trebuit să-mi fie soarta, la ce-a mai şezut sărmana maică-mea atît de îndelung şi de răbdător, ca să mă clocească? Într-o lume ca asta, o pasăre-struţ nu poate avea nici o nădejde de fericire! ― Mister Parker, spuse Dina, cu o voce bine calculată ca să impresioneze, dumneata ai văzut cînd s-a întîmplat asta? ― N-am văzut nimic, admise Mister Parker Regret cum nu se poate mai mult Regret amarnic şi profund Regret din adîncul inimii Nu sînt peste măsură de sensibil, dar totuşi… ― Ai fost peste măsură de somnoros! făcu Dorinda necruţătoare ― În tot cazul, interveni Dina, acum nu facem decît să pierdem timpul zadarnic, dacă stăm aici şi vorbim Ar trebui să căutăm hoţul Ştim cu toţii cine este, dar dînsul a fost mai viclean decît noi Îmi închipui că voi toţi aţi fost destul de vigilenţi, dar uite că v-a bătut S-a strecurat printre două străji şi a furat oul E însă posibil să nu-l fi mîncat încă – şi poate că nu s-a depărtat prea mult E posibil să se fi îndreptat spre locuinţa lui – dar acolo n-o să ajungă cu una, cu două, fiindcă am avut eu grijă de asta Şi e la fel de probabil să se fi ascuns pe undeva prin apropiere Aşa că împrăştiaţi-vă şi căutaţi-l! Unii dintre voi ar trebui să vă duceţi în direcţia cuştii lui, dar toţi ceilalţi trebuie să-i adulmecaţi urma prin toate celelalte direcţii ― E un sfat admirabil! spuse Marie-Louise Împrăştiaţi-vă, prieteni, vă rog, împrăştiaţi-vă! Totuşi, doi, trei dintre voi pot veni cu mine Vorbea cu oarecare răceală, pentru că nu admitea ca un pui de cangur ca Dina, abia venit în grădina zoologică, să-şi ia aere de conducător; însă, deşi cam pornită să fie geloasă, Marie-Louise era corectă – şi dînsa-şi dădea foarte bine seama că planul Dinei era cel mai potrivit Încît dete un exemplu bun celorlalte animale, care se apucară repede să caute urmele criminalului prin toate direcţiile Erau însă acum cu toţii mult prea aţîţaţi încît să nu facă zgomot, ca adineaori cînd stătuseră de strajă în jurul cuibului; aşa că în curînd văzduhul scăldat în razele lunii vibra de zgomotele dezlănţuite ale hăituirii – de clefăit şi de lătrat, de strigăte şi grohăit, de troncăneli şi ciripeli, şi şuierat, şi hăituit, de strigări de „ura!“ şi „înainte!“ şi „şo pe el!“ Lady Lil însă, cu desăvîrşire uitată, şedea singură pe cuibul ei şi plîngea Apoi Mister Parker, privind scena de la înălţimea lui superioară, scoase un răcnet brusc, răscolitor, atrăgînd atenţia tuturor „Şo pe el! Pe el!“ răcnea Mister Parker, cu picioarele dinainte împlîntate ţepene în pămînt şi mult depărtate, cu gîtul lui lung întins ca un braţ de macara şi cu ochii strălucitori Celelalte animale priviră încotro arăta el şi cu toţii fură cum nu se poate mai surprinşi Căci acolo, în lumina lunii, sta Sir Bobodil, şi Sir Bobodil era vădit încurcat, Sir Bobodil avea o înfăţişare vinovată – iar între cioc şi piept, chiar pe la mijlocul gîtului, se desluşea o gîlcă sinistră, suspectă! Dar nu Sir Bobodil era hoţul la care se aşteptau Nu spre a se feri de Sir Bobodil stătuseră ei de strajă, şi nu pe dînsul îl căutau Totuşi Mister Parker nu se sinchisea de toate acestea Lui Mister Parker îi ieşise din cap tot ce îi spusese Dina şi, uitîndu-se doar la gîlca din gîtlejul lui Sir Bobodil, exclamă plin de bucurie: „Un indiciu, în sfîrşit un indiciu! După el! zbieră Nu-l lăsaţi să scape! îm- presuraţi-l, tăiaţi-i drumul, capturaţi-l, uite-l colo, pleacă!“ Mister Parker conducea urmărirea în galop şi Sir Bobodil ar fi putut fi prins aproape imediat, dacă Mister Parker s-ar fi uitat unde calcă Dar, în aţîţarea sa, el călcă peste Ursul Furnicar şi căzu butuc, ceea ce dezorganiză imediat goana Astfel Sir Bobodil cîştigă un avans considerabil şi evadă spre pajiştea cea mare din faţa conacului lui Sir Lanţcastru Lămîie Ei, şi cum Sir Lanţcastru fusese trezit de zgomotul urmăririi, el sta acum pe treptele din faţa uşii principale, întrebîndu-se despre ce să fie vorba Purta o pijama de mătase galbenă, cu ceaprazuri roşii, ciucuri roşii la cordonul halatului şi papuci turceşti, tot roşii; şi era înarmat cu un bolas şi cu un bumerang Sir Bobodil, Struţul, gonea frenetic înainte, către pajişte Sir Lanţcastru înaintă cîţiva paşi, lansă de trei ori, cu elan, bolasul în jurul propriului său cap şi apoi îl lăsă să zboare Ţinta îi era sigură Funia, prevăzută cu o ghiulea de fier, încolăci baza gîtului lui Sir Bobodil care se împiedică, se legănă şi căzu Chiar în acest moment, însă, toate celelalte animale, într-o haită sălbatică pe care o conducea Mister Parker, năvăliră, ca într-un asalt, de-a curmezişul pajiştii ― Rebeliune! strigă Sir Lanţcastru S-au dezlănţuit cu toţii, sîntem atacaţi! Jos cu voi, rebeli! Jos! Virtus semper Viridis! Ma Foi et mon Droit! Du bleibst doch immer was Du bist! Aceste fraze străine erau devizele neamului Lămîie şi Sir Lanţcastru obişnuia să se îmbărbăteze repetîndu-le Îl făceau totdeauna să se simtă şi mai viteaz ca înainte de a le fi pronunţat – aşa că şi acum nu se dădu înapoi din faţa năvalei animalelor, ci aruncă imediat bumerangul spre Mister Parker Dar de data aceasta nu-şi prea nimeri ţinta Bumerangul trecu la cel puţin trei metri de capul lui Mister Parker şi-şi luă zborul înapoi Nu se vedea prea bine la lumina lunii Sir Lanţcastru nu-şi da seama că arma se apropie de dînsul Fu foarte surprins cînd îl izbi ceva în frunte Sau, mai bine zis, ar fi fost foarte surprins dacă ar fi avut timp să reflecteze la asta Dar n-avu timp, fiindcă imediat căzu năucit pe pajiştea moale În rîndurile din faţă ale animalelor în goană se afla Marie-Louise, Lama, şi cînd îl văzu ea pe iubitu-i stăpîn căzînd, scoase un strigăt pătrunzător şi se repezi spre Sir Lanţcastru Acesta oferea într-adevăr un tablou foarte frumos şi patetic cum sta aşa, întins la pămînt, în pijamaua lui galbenă de mătase, cu ceaprazurile şi ciucurii lui roşii, şi cu papucii turceşti, tot roşii, şi cu un firicel de sînge pe nobila-i frunte Marie-Louise, îngenunchind alături de dînsul, îşi puse capul pe pieptul lui şi rămase aşa, cu tot trupul zguduit de sughiţuri de plîns Micul Babuin se apucă să-i frece picioarele, Kinkajonii se repeziră să-i frece mîinile, în timp ce Boul Gnu îi sufla în obraz, ca să-i facă vînt Zăcea înconjurat de animalele sale care, toate, dovedeau în felurite chipuri cît de vie le era mîhnirea şi cît de total devotamentul Sir Bobodil era în întregime uitat Colo, pe iarba luminată de lună, în faţa falnicei sale locuinţe, zăcea Sir Lanţcastru printre animalele înlăcrimate pe cînd la o sută de metri mai încolo, pe pajişte, bietul nerod de Struţ, strangulat de ghiuleaua bolas-ului şi gîfîind după aer, simţea că, fără îndoială, îi venise ceasul cel de pe urmă De două ori se luptase să se scoale în picioare şi căzuse iar Încercă o a treia oară să se ridice, dar se răsturnă pe spate, izbind neputincios din picioarele-i lungi În clipa aceea, un cangur apăru la marginea pajiştei Era Dorinda Cînd Mister Parker pornise animalele în urmărirea lui Sir Bobodil, Dina şi Dorinda, împreună cu o Maimuţă Urlătoare cu numele de Sirena, care avea un glas foarte puternic, se şi îndreptaseră spre partea centrală a parcului zoologic Acolo, gîndeau ele, era locul cel mai important de supravegheat Dar între timp avuseseră o clipă de nehotărîre Poate că n-ar fi fost rău ca una dintre ele să se alăture urmăririi condusă de Mister Parker, iar între timp cealaltă să se ţină de planul iniţial? Aşa că Dorinda zise că ea va merge cu Girafa şi, cît putu de repede, porni în urma animalelor care erau pe cale să dispară Ajunse la pajişte prea tîrziu ca să mai vadă căderea în nesimţire a lui Sir Lanţcastru Mai întîi şi întîi dete cu ochii de Bobodil fluturîndu-şi picioarele ― Cine-a făcut asta? întrebă, pe cînd începea să-i descolăcească bolas-ul de pe gît ― Hîrc! spuse Sir Bobodil Dorinda pipăi cu mai multă atenţie ― Mi se pare, zău, spuse ea, că asta e ceva care-mi aparţine mie! Şi dacă e aşa, înseamnă că eşti un hoţ, după cum gîndea toată lumea, pentru că a mînca ceea ce aparţine altora nu e decît altă formă de hoţie – şi mai e şi lăcomie Aşa-ţi trebuie acum, să-ţi stea în gît – şi cu toate că n-ai putut s-o dai pe gît, ai să faci bine s-o scoţi din gît chiar în clipa asta – altfel nici nu mă gîndesc să-ţi dezleg funia ― Hîrc! Hîrhîrrhîrc! făcu Sir Bobodil ― Vrei să zici că nu poţi s-o dai afară dacă nu-ţi scot mai întîi funia de la gît? ― Brîrrg! ― Dar promiţi s-o dai afară? ― Gîrg! ― În regulă, am să te cred Dar dacă nu te ţii de cuvînt, să ştii că te pocneşte ceva mai rău ca un bolas Apoi Dorinda desfăcu funia atît de strîns înfăşurată în jurul gîtului lui Sir Bobodil care, după ce se zbătu şi se frămîntă cîtva timp şi mai tuşi niţeluş, depuse pe iarbă sticluţa cu băutura fermecată a doamnei Zgripţobuna ― Scuzele mele! zise Capitolul XVII Ursul Bendigo sta culcat la umbra unui bolovan, lîngă un grup de cuşti, şi aştepta Aici era locul unde trăia hoţul, şi Dina, cînd îi dăduse drumul lui Bendigo din închisoare, îi spusese: ― Dacă animalele de strajă la cuib nu reuşesc să-l captureze, e aproape sigur că se va îndrepta spre casă Atunci tu va trebui să-l opreşti Va fi desigur furios la culme Tu însă eşti foarte puternic Crezi c-ai să reuşeşti? ― Să pun eu mîna pe el şi să-l cuprind o dată! mîrîise Bendigo! Îl fac zob! În timpul cît zăcuse în închisoare, fusese, cum e şi firesc, într-o dispoziţie foarte proastă, pentru că nu avea nici un Times de citit şi era pedepsit pentru o nelegiuire ce n-o făptuise Acum însă avea prilejul să-şi descarce focul asupra adevăratului hoţ Falnică răzbunare, dulce ca mierea! Din toată inima sa, cotropită de mînie, nădăjduia şi se ruga providenţei ca celelalte animale să nu izbutească a-l găsi sau a-l prinde pe criminal, aşa încît el, Bendigo, să poată avea nemaipomenita plăcere de a-i aţine calea, de a se lupta cu dînsul şi – de-avea să fie cu putinţă! ― a-i frînge ticăloasa făptură Asta îşi făgăduia Bendigo pe cînd aştepta în umbră „Am să-i frîng ticăloasa lui făptură“, mîrîia, simţindu-se din ce în ce mai nerăbdător ca hoţul să sosească mai repede În faţa cuştilor şi în faţa bolovanului lîngă care sta culcat Bendigo se afla o fîşie îngustă de iarbă, iar în faţa aceleia, o cărare lată de vreo trei metri; iar mai departe era iarăşi iarbă, presărată cu arbuşti şi tufişuri, dincolo de care se zăreau cîţiva arbori cu frunzişul neclintit în lumina lunii, ca frunzişul de pe un pergament chinezesc Dintr-o dată lui Bendigo i se încordă tot trupul, iar perii groşi de pe ceafă i se zbîrliră, aspri şi ţepoşi Prin tufişurile de dincolo de cărare, la cîţiva centimetri doar de la pămînt, văzu, asemenea unor firave lumini gălbui, doi ochi sticlind palid Rămase cu desăvîşire neclintit – şi, alene, ochii se apropiară Părăsiră întunecimea tufişurilor şi se retraseră mai aproape de marginea de dincolo a cărării Dar nu se vedeau decît numai şi numai ochii Parcă nici n-ar mai fi existat altceva Apoi, cu o iuţeală de necrezut trecură dincoace de cărare, şi, în urma lor, cu o mişcare iute, curgătoare, se ivi un trup lung, gros, rotund Cu un răcnet crunt, Bendigo se aruncă asupra lui Era Pitonul Pitonul era hoţul Şi acum începu o luptă cumplită Pitonul avea o lungime de vreo trei metri şi jumătate Mai întîi de toate, Bendigo îl înfăşcă de mijloc şi încercă să-l ridice de jos Mijlocul se sălta într-un laţ mare Dar repede Pitonul îşi încolăci partea capului în jurul unui picior de-al lui Bendigo şi capătul cozii în jurul altui picior, şi astfel îl doborî la pămînt Se rostogoliră iarăşi şi iarăşi pe cărare, ursul legat ca în sfori de trupul şarpelui Apoi Pitonul se desfăşură brusc şi încercă să evadeze în casa lui, printr-o gaură secretă de sub perete, pe care o folosea fără ştirea domnului Prună, intendentul, pentru a pleca şi veni cînd avea chef Bendigo însă îl prinse de coadă şi se desfăşură acum un fel de întrecere de rezistenţă – Bendigo smucind şi trăgînd într-o direcţie, iar Pitonul încordîndu-şi toată lungimea lui de muşchi puternici, pentru a scăpa, în direcţia cealaltă Bendigo nu era în stare să-l smulgă de lîngă gaură, dar nici Pitonul nu se putea desprinde de Urs, aşa că Şarpele, după ce trăsese cu disperare timp de trei, patru minute, se răsuci brusc – şi capul lui zvîcni în sus, să-l pocnească pe Bendigo în beregată, precum o măciucă Exact la timp, Bendigo lovi, aspra lui labă dreaptă îi administră Pitonului o lovitură teribilă, pe o latură a capului, şi partea din faţă a Şarpelui – o lungime de aproape un metru şi jumătate – se lăsă moale la pămînt Bendigo însă fireşte că trebuise să dea drumul cozii pentru a putea lovi capul şi, mai înainte să se poată feri, partea dindărăt a Şarpelui – o lungime de mai bine de un metru şi jumătate şi ea – i se înfăşură de mijloc şi încercă să-l stranguleze, să-l ucidă sufocîndu-l, în timp ce partea capului, care-şi regăsise suflul, îl izbea iarăşi ca o măciucă Dar fără răgaz, cînd cu laba dreaptă, cînd cu laba stîngă, Bendigo pocnea întruna capul săgetător abătîndu-l ba înspre-o parte, ba înspre cealaltă – şi în cele din urmă Pitonul căzu în nesimţire la pămînt şi coada i se desfăşură de pe mijlocul lui Bendigo Atunci Ursul, culegînd de pe jos trupul moale şi ţinîndu-l cam la un metru sub capătul din faţă, îi izbi ţeasta de peretele celei mai apropiate cuşti, şi astfel îl ucise ― Bravo, bravo, Bendigo! strigă Dina Straşnic te-ai mai luptat! Cu Sirena, Maimuţa Urlătoare, alături, ea ajunsese la timp pentru a vedea mai toată încleştarea şi cu toate că-i fusese frică, urmărise fiece lovitură şi fiece mişcare şi fiece cotitură a luptei ― O, Bendigo, viteazule! spuse iar Ce splendid te-ai luptat! Dar să ştii că mi-a fost teribil de frică pentru tine! De cîte ori te izbea capul acela îngrozitor, eram sigură c-o să te ucidă De emoţie, aproape că nici nu-mi mai bătea inima ― Prostii! făcu Bendigo, suflînd şi gîfîind Era exact felul de luptă care-mi place mie, exact ce-mi trebuia – mă simt acum cu mult mai bine Ai văzut pumnul ăla care i l-am dat întîi!? ― Era grozav! aprobă Dina, admirativ ― Trebuie să ştii cum să-ţi ritmezi loviturile, spuse Bendigo Echilibru şi ritm, ăsta-i secretul loviturilor cu efect! Am făcut mult box de cînd eram băiat mic ― Cînd ai fost tu băiat mic? întrebă Dina Bendigo însă, cu toate că vorbise atît de semeţ, era foarte obosit Ultimele lui cuvinte le rostise în şoaptă – şi acum şedea pe iarbă, cu capul în piept şi umerii moi, arătînd ca cel mai bătrîn şi mai istovit urs de pe lume Nu băgă în seamă întrebarea Dinei Sirena cercetase Pitonul mort şi acum o strigă încet pe Dina ― Uită-te! spuse, arătînd o umflătură în trupul Şarpelui Acolo-i oul, oul lui Lady Lil L-a înghiţit, dar nu pare să fie fărîmat ― Dar cum îl putem scoate? ― Nu ştiu, făcu Sirena „Dacă am avea un cuţit, se gîndi Dina, am putea face o operaţie şi l-am putea scoate“ ― Bendigo! Tu ştii unde am putea găsi un cuţit? ― Am eu un cuţitaş, răspunse Bendigo, cu glas obosit Îl folosesc ca să tai ţigările de foi, duminica după-masă, cînd vin în parc ― Nu ştim că urşii se pricep să fumeze ţigări de foi ― Nu ştiai? o îngînă Bendigo şi, alene, gemînd la fiece mişcare, se ridică şi se urni către ele Avea un briceag agăţat de un lanţ în jurul gîtului Îl deschise şi făcu o tăietură lungă şi precisă în pielea Pitonului Oul era nevătămat ― Ai face bine să i-l duci înapoi lui Lady Lil cît mai e cald, zise Bendigo Eu mă duc la culcuşul meu Am impresia că sînt niţel obosit Nu uita să vii să mă încui Şi n-ar strica să dai zor şi să-i duci şi pe ăilalţi înapoi în cuşti, fiindcă mijeşte de ziuă şi o să fie bucluc dacă-i găseşte moş Prună umblînd brambura p-afară, cînd o veni ― Dar cu ăsta ce facem? întrebă Dina, arătînd spre rămăşiţa Pitonului mort ― Să zacă acolo! zise Bendigo Tot nu-i bun de nimic… Şi gemînd şi şchiopiş, îşi luă tălpăşiţa spre cuşca lui ― Parc-ar murdări locul pe-aici, zise Dina, dar trebuie să-l lăsăm, ce altceva am putea face? Hai să-i ducem înapoi oul, lui Lady Lil Luna acum coborîse jos către răsărit şi lumina îi era mai stinsă – ca răsfrîntă de-o tavă de argint, necurăţată de nimeni vreme îndelungată Dar de pe acum mijea niţeluş pe cer cenuşiul zorilor, şi asta-i făcu să se grăbească O găsiră pe Lady Lil alături de cuib Era singură, singurică şi, cu capul lăsat pe piept, privea neabătut locul pustiu unde stătuse oul ei Plîngea cu sughiţuri, amarnic, cutremurîndu-i-se gîtul lung, şi la răstimpuri atingea cu ciocul iarba uscată din culcuşul gol al cuibului Dina însăşi se putu anevoie stăpîni să nu plîngă şi uită de-a binelea micul discurs pe care intenţionase să-l ţină Avusese de gînd să înapoieze oul cu un gest graţios şi cu cîteva cuvinte politicoase de felicitare – ca Lady Lămîie cînd îi înmîna doamnei Mierosu premiul întîi pentru dalii la Expoziţia de Flori din Băgărici – dar nu fu în stare decît să se repeadă spre maica Struţ cu exclamaţia: ― Nu mai plînge! Ţi-am găsit oul! Uite-l, nu mai plînge, te rog! O clipă Lady Lil se holbă la ou de parcă nu şi-ar fi putut crede ochilor, dar apoi, în culmea tulburării, prinse a ţopăi de colo-colo, punînd douăzeci de întrebări dintr-o dată, spunîndu-i Dinei ce să facă şi ce să nu facă, rîzînd de bucurie şi plîngînd fără motiv ― Unde l-ai găsit? întreba Cine-a fost hoţul? Unde s-a dus? Pune-l jos, aicea… O, ai grijă cum umbli cu el! Nu, nu acolo, uite aicea E nevătămat? E cald de tot Cum se face că mai e cald?… O, ouşorul meu, dragul meu ouşor, unde ai fost? Ah, cît sînt de fericită!!… Şi tu eşti cel mai isteţ cangur care a existat vreodată! Cangure dragă, unde l-ai găsit? Nu, nu-mi spune acum, nu trebuie să mă tulbur Trebuie să rămîn liniştită şi calmă, de dragul lui Dragul, dragul meu ouşor!… Aşa o lăsară, şi apoi Dina îi spuse Sirenei, Maimuţa Urlătoare: ― Urlă cît poţi de tare, pentru că e timpul să ne întoarcem cu toţii la cuştile noastre! Aşa că Sirena deschise gura şi urlă, şi urletul ei se auzi în lung şi-n lat, pînă hăt departe – şi toate animalele se întoarseră ascultătoare în cuştile lor Marie-Louise şi ceilalţi, care se adunaseră în jurul lui Sir Lanţcastru cînd îl izbise bumerangul, nu prea ar fi vrut să plece, fiindcă între timp Sir Lanţcastru îşi recăpătase cunoştinţa şi le vorbea cît se poate de prietenos El nu-şi prea putea aminti ce se întîmplase, dar primul lucru pe care-l văzuse, trezindu-se, fu chipul iubitor al Mariei-Louise şi apoi ale celorlalţi, care toţi, într-un fel sau altul, îşi arătau afecţiunea faţă de dînsul Aşa că se aşezase în capul oaselor şi începuse a le spune ce om fericit se simţea el, fiindcă avea atît de mulţi prieteni buni ― Există o singură reţetă pentru a putea fi fericit, spunea cu vocea lui cea mai solemnă, şi aceasta este: a-i face pe ceilalţi fericiţi Eu mi-am dat toată osteneala posibilă şi am intenţia de a-mi da mai multă, şi mai multă, pentru plăcerea şi propăşirea voastră Dar ce anume voia el să facă spre a-şi realiza această intenţie nu mai putură sta să asculte, fiindcă în clipa aceea o auziră pe Sirena, Maimuţa Urlătoare Şi cîteva secunde mai tîrziu, Sir Lanţcastru, în pijamaua lui galbenă, rămăsese singur pe pajişte Dispariţia grabnică a animalelor îl năuci – şi cînd încercă să se gîndească la cele ce se întîmplaseră şi să le găsească înţeles, fu şi mai năucit Îl durea capul, îi era frig şi n-avea pe nimeni căruia să-i vorbească Aşa că se hotărî să meargă să se culce Dina se grăbea de la o cuşcă la alta, încuind uşile Bendigo dormea buştean; tuturor celorlalţi ea le adresă însă cîteva cuvinte, lăudîndu-i pentru ceea ce făcuseră şi dîndu-le vestea că oul doamnei Lil fusese înapoiat teafăr şi că Pitonul fusese ucis Vorbi cîteva minute cu Puma Aurie, care toată noaptea veghease cu mare teamă, iar pentru Mister Parker îi trebui încă o dată pe-atîta timp pînă să izbutească a-l face să înţeleagă ce se întîmplase Apoi se duse la casa ei şi acolo o găsi pe Dorinda cu băutura fermecată Amîndouă erau mult prea fericite încît să le fie somn, aşa că stătură treze pînă ce se lumină de-a binelea Şi tocmai atunci, fără să-şi fi pus în gînd, adormiră Capitolul XVIII Cam pe la orele zece dimineaţa, Sir Lanţcastru şi cu domnul Prună stăteau în faţa cuştii Dinei şi Dorindei, discutînd în contradictoriu evenimentele nopţii precedente Sir Lanţcastru, care purta pe frunte o bucată mare de plasture, îşi amintise între timp priveliştea alarmantă a animalelor năvălind spre pajişte Îşi amintea cum aruncase bumerangul şi-şi amintea cum se trezise văzînd chipul Mariei-Louise aplecat asupră-i Domnul Prună însă refuza să creadă măcar un cuvinţel din toată povestea asta fantastică şi spunea că, după opinia lui, Sir Lanţcastru avusese un coşmar ― Atunci de unde am tăietura asta pe frunte? întrebă Sir Lanţcastru ― Probabil că aţi căzut din pat, explică domnul Prună ― Eu nu cad niciodată din pat, i-a răspuns jignit Sir Lanţcastru Şi chiar dacă aş fi căzut, să zicem, pe scări, cum ar explica asta moartea Pitonului? Cum a fost el ucis? ― A! făcu domnul Prună Asta e altă poveste… Vedeţi, dacă o să mă întrebaţi ce i s-a întîmplat Pitonului… ― Da, asta te întreb, spuse cu tărie Sir Lanţcastru ― … Atunci voi răspunde că nu ştiu şi cred că niciodată nu vom şti ― Răspunsul ăsta nu mi-e de nici un folos ― Staţi o clipă, făcu domnul Prună Am avut un bandit în parcul nostru; asta o ştim Un hoţ de ouă Iar Pitonul a fost ucis – asta nu se poate nega Aşa că, dacă m-aţi întreba de ce a fost ucis ― nu cum, ci de ce – eu aş răspunde: fiindcă el era hoţul, iar cel care a descoperit fapta lui a luat legea în propriile-i mîini şi l-a pedepsit ― În cazul acesta, făcu Sir Lanţcastru, înseamnă că Bendigo e inocent ― Bineînţeles c-aşa e! spuse domnul Prună ― Atunci el trebuie eliberat imediat şi dus înapoi în cuşca lui ― Foarte bună idee! găsi domnul Prună Aşadar, Bendigo fu mutat din temniţa-i îngustă în propţia-i locuinţă confortabilă şi, zece minute mai tîrziu, citea cu mare satisfacţie exemplarul din Observer (fiindcă în aceea zi era duminică) pe care, evident, îl scosese din buzunarul hainei lui Sir Lanţcastru Iar Sir Lanţcastru merse la biserică şi cînd vicarul îşi reîncepu predica, fu foarte supărat să constate că nu avea nimic de citit Dina şi Dorinda aşteptau cu cea mai mare nerăbdare să sosească după-amiaza Vizitatorilor li se dădea drumul în parc duminica, la orele două şi jumătate; atunci se deschidea poarta principală pentru dînşii Bineînţeles că tot timpul paznicul porţii sta pe-acolo, să vadă să nu iasă vreunul dintre animale Dina avea însă un plan cum s-o strecoare afară pe Puma Aurie, fără ca el să bage de seamă Ea şi Dorinda, după ce vor fi sorbit băutura fermecată a doamnei Zgripţobuna şi-şi vor fi redobîndit înfăţişarea obişnuită, puteau, dacă voiau, să iasă laolaltă cu vizitatorii, fără ca cineva să le suspecteze ― O! exclamă Dina deodată ― Ce s-a întîmplat? întrebă Dorinda ― Doctoria! îngînă Dina Dacă s-o fi stricat cumva şi nu mai are efect?! Dorinda îi scoase dopul, o mirosi şi se cutremură ― E bună! ― O să ştim în curînd, oftă Dina Ah, abia aştept să se facă ora cînd ne dă drumul! În cele din urmă sosi şi domnul Prună şi descuie cuştile tuturor animalelor care aveau voie să iasă în parc Dina şi Dorinda mai întîi îşi luară rămas bun de la prietenii lor mai apropiaţi şi apoi grăbiră către pîlcul de sălcii unde le era ascunsă îmbrăcămintea Acolo îl găsiră pe Şoimul Argintiu aşteptîndu-le ― Aţi lucrat bine! strigă el A fost straşnic pusă la cale campania voastră din noaptea trecută, iar Bendigo s-a luptat ca un viteaz Vitejia lui n-ar fi slujit însă la nimic dacă nu făceaţi voi un plan atît de bun Am văzut tot, a fost totul foarte bine făcut Cum nu se poate mai bine, copiii mei! ― Am avut noroc, spuse Dina, dar Dorinda a fost cu adevărat isteaţă dacă a putut ea să găsească sticluţa doamnei Zgripţobuna mai înainte decît ne aşteptam ― Norocul vine adesea într-ajutor celor care îl merită, spuse Şoimul Şi acum, lămuriţi-mă cum e cu planul de astăzi? Cum o veţi face pe Puma să treacă pe lîngă paznicul porţii? I-am spus azi-dimineaţă că Pitonul a fost ucis şi că zace, banditul, în drum, ca o epavă de corabie naufragiată, iar ea s-a pornit a toarce de bucurie şi mi-a istorisit cum s-a luptat ea însăşi cîndva cu un şarpe mare şi l-a omorît, dar din această luptă a ieşit atît de strivită, că o săptămînă întreagă a zăcut fără să se poată clinti şi era cît pe ce să moară de foame pînă să fie iar în stare a vîna Haide-ţi, grăbiţi-vă! Puma tînjeşte după libertate ― Dacă libertatea înseamnă pentru dînsa primejdia de a fi strivită şi ucisă de un piton, spuse Dorinda, nu crezi c-ar putea prefera să rămînă în cuşca ei? ― Niciodată! strigă Şoimul Niciodată, niciodată! Libertatea merită să înfrunţi orice primejdie, libertatea e lucrul cel mai de preţ de pe lume Nu trăiesc decît cei ce trăiesc liberi Hai, spuneţi ce plan aţi făcut? Ce să-i spun Pumei? ― Vom veni la cuşca ei cît de repede posibil, spuse Dina, iar planul e foarte simplu Nu vom fi canguri, bineînţeles Vom avea înfăţişarea noastră obişnuită ― Copii, fetiţe, făcu Şoimul Cu părul bălai sau negru? ― Eu îl am negru, îi răspunse Dorinda, dar Dina e ca o zînă de blondă ― Amîndouă sînteţi nişte zîne bune şi frumoase, amîndouă aveţi suflet frumos, cinstit Adio, Cangurii mei, şi grăbiţi-vă, copii, grăbiţi-vă! Apoi Şoimul îşi luă repede zborul, şi Dina scoase dopul din sticlă ― Nu uita să-ţi spui dorinţa cum trebuie, zise Doreşte cu toată puterea să fii Dorinda, altfel cine ştie ce se întîmplă ― N-am să uit, făcu Dorinda solemn, şi după ce bău exact jumătate din ce rămăsese în sticlă, i-o dete Dinei Primul lucru pe care şi-l amintea Dina fu că un glas rostise: ― Ai nişte picioare foarte murdare Se uită la picioarele Dorindei şi răspunse indignată: ― Şi ale tale-s la fel! ― O, Dina! strigă Dorinda Şi-a făcut efectul! ― O, Dorinda! Ce plăcut, să fii iarăşi fetiţă! ― Chiar şi cu picioare murdare! spuse Dorinda ― O să facem baie deseară ― Şi-o să cinăm ca lumea, la o masă ca lumea! ― Şi-o să ne culcăm într-un pat ca lumea! ― Nu-i o fericire c-am redevenit fetiţe? Se porniră să danseze în jurul sălciei celei mai apropiate; dar începuseră a sosi vizitatorii parcului zoologic, şi cînd văzură de departe cîţiva oameni, îşi luară repede lucrurile şi se îmbrăcară – cam cu stîngăcie, fiindcă pierduseră obişnuinţa, iar apoi stătură locului şi se uitară una la alta ― Nu prea arătăm grozav! zise Dina Ne sînt teribil de şifonate rochiţele, şi a mea e cam jilavă ― Părul tău ar cam avea nevoie de perie, zise Dorinda ― Şi al tău tot aşa ― Nu te strîng pantofii? ― Îngrozitor! ― Şi pe mine O, ce rău e să umbli îmbrăcată! ― Acum sîntem obligate, spuse Dina Bănuiesc c-o să ne obişnuim cu timpul Dar, de plăcut, nu-mi place să umblu îmbrăcată Dar ţie? ― Eu niciodată n-o să mă obişnuiesc! făcu Dorinda Aş dori… ― Nu, nu spune asta! strigă Dorinda S-ar putea să se împlinească Iar noi avem o treabă de făcut Ia cheia – uite-o, e în iarbă – şi hai să ne uităm după automobilul domnului Turlă După aceea îi vom da drumul Pumei din cuşca ei, şi foarte curînd vom fi iarăşi acasă Domnul Turlă, vicarul, se ducea în fiecare duminică la grădina zoologică şi după ce rămînea acolo exact o oră, pleca cu automobilul lui care era cel mai vechi automobil din Băgărici, dar şi cel mai confortabil şi cu aspectul cel mai demn Era atît de falnic şi demodat, încît semăna mai mult cu o căruţă ce ar fi trebuit să fie trasă de o pereche de cai, decît cu un automobil Iată planul Dinei: să o suie pe Puma pe locul din spate, să o acopere cu un pled şi după aceea să-i spună vicarului că ea şi Dorinda erau foarte obosite şi că l-ar ruga să le ducă şi pe ele acasă cu maşina ― El e atît de bun, zicea dînsa, încît cu siguranţă că va spune da, şi-apoi, ştii ce mult îi place să nu fie singur, aşa că n-o să i se pară deloc greu ― Puma va trebui să promită c-o să stea liniştită de tot, spuse Dorinda ― Tocmai mă gîndeam la ceva, zise Dina Mă întreb dacă mai ştim şi acum să vorbim ca animalele şi să înţelegem ce spun ele? ― Ki yark ărbaniiş iiiru gnărh ăh, făcu Dorinda ― Ce caraghios sună! ― Dar ai înţeles ce-am spus? ― O, da, perfect! ― Atunci e bine, zise Dorinda Găsiră automobilul vicarului la locul unde era parcat împreună cu altele, pe o porţiune mai largă a şoselei, şi scurt timp stătură şi priviră curioase toată acea lume din Băgărici care venise să petreacă după-amiaza de duminică la parcul zoologic, holbîndu-se la animalele sălbatice Dina gîndi: “Dînşii arată, de fapt, cu mult mai curios şi mai caraghios decît oricare dintre animalele pe care le cunosc, cu excepţia poate a Babuinului Bătrîn, căruia nu i se dă voie să iasă din cuşcă, şi a Casuarei Săltăreţe, şi a Porcului cu Negi“ ― Şi a lui Mister Parker, adăugă Dorinda, care îi ghicise gîndurile ― S-ar putea face o grădină zoologică la fel de interesantă, dacă s-ar pune toţi oamenii în cuşti ― Da, dar n-ar fi voie să încerci, spuse Dorinda ― Nu, făcu Dina cu părere de rău, probabil că n-ar fi voie Ei, hai să mergem şi să pîndim o ocazie bună de-a deschide cuşca Pumei În înaltul albastru al cerului, cu mult deasupra cuştii, plutea un punctuleţ de nimeni văzut Era Şoimul Argintiu, veghind ca o santinelă în singuraticu-i post de strajă; iar cînd îşi dădu seama că două fetiţe se opriseră lîngă cuşcă şi-şi apăsau feţişoarele printre gratii, de emoţie şi bucurie, el făcu un salt prin văzduh, plonjă în aerul însorit şi ţinu piept vîrtos curentului ce se stîrnea, pentru ca să-şi frîneze coborîrea rapidă Se aruncă apoi pe spate, se legănă întîi de o parte, apoi de cealaltă, şi strigînd cu glas aspru: „Libertatea-i un lucru măreţ!“ se înălţă iar pînă la scamele mătăsoase ale unui norişor ― Puma! Puma! şoptea Dina Sîntem aici! Îţi vom da drumul de îndată ce pleacă oamenii ăştia Puma Aurie sta tolănită pe o stîncă, neclintită şi făsă a clipi din ochi, la vreo trei metri distanţă Nu le da nici o atenţie ― Tu vorbeşti englezeşte, spuse Dorinda Cum vrei să te înţeleagă? ― Am uitat de tot! exclamă Dina ― Puma, Puma, gnerk arkii ur bagrir zai ruuk, şîm sălii, gnaaar pupu, ruur marăh naiih kling Şringa krau? Atunci Puma întoarse capul şi ochii ei de agată, de parcă s-ar fi aprins o lampă îndărătul lor, străluciră brusc de bucurie sălbatică Repede se ridică şi din aceeaşi mişcare se avîntă pînă la gratii ― Acum? întrebă Acum o să-mi daţi drumul? ― Aşteaptă pînă se depărtează oamenii aceia, îndeajuns încît să nu ne mai poată vedea, spuse Dina Îi explică apoi Pumei ce-avea de făcut, descrise cu grijă automobilul vicarului şi îi spuse unde avea să-l găsească Puma asculta, sfîrîind de fericire, cu mustăţile ţepene de emoţie, cu ochii ca nişte lămpi aprinse şi cu coada bătînd neobosit pămîntul, dintr-o parte într-alta ― Acum! zise Dorinda Nu ne vede nimeni Repede, Dina! Dina strecură cheia în broască şi deschise uşa Arcuindu-şi trupul auriu pentru un salt unic spre libertate, Puma zvîcni din cuşcă, şi o clipă mai tîrziu, nu se mai văzu; pierise printre tufişuri, de cealaltă parte a drumului Dina încuie uşa la loc, apoi ea şi Dorinda se îndepărtară grabnic Mai înainte de a se îndrepta spre automobilul vicarului, merseră s-o vadă pe Lady Lil şi o găsiră şezînd mîndră pe cuibul ei, cu cel puţin douăzeci de persoane înconjurînd-o, şi cu Sir Bobodil alături de dînsa, cu o înfăţişare foarte virtuoasă „Lady Lil l-a iertat“, îşi zise Dorinda – iar Mister Parker se plimba cu pas rar îndărătul cercului de spectatori, ca un sergent de poliţie cînd îşi face turul de inspecţie Evident, era hotărît ca niciodată să nu se mai fure vreun ou, cîtă vreme era el acolo ― Am făcut-o din nou fericită pe Lady Lil, spuse Dina ― Şi Mister Parker pare să fie foarte mulţumit de sine, spuse Dorinda Sînt sigură că-şi închipuie că totul i se datorează lui ― Mi-ar plăcea să-i vorbesc, zise Dina, şi să-i spun cine sîntem Dar s-ar putea să facă o prea mare tevatură ― S-ar putea să fie iar uluit, zise Dorinda ― Aşa că mai bine ne-am duce să-l căutăm pe domnul Turlă Se înapoiară la automobilul vicarului şi fură întâmpinate de un mîrîit gros, care venea dedesubt Dina îngenunche ― Te-a văzut cineva? întrebă ― Nimeni, răspunse Puma Cît trebuie să mai stau aici? Maşina asta miroase oribil Dina deschise uşa ― Intră înăuntru! îi spuse, iar Puma se strecură, agilă Dar vezi să nu zgîrii pernele, adăugă Dina, şi o acoperi cu un pled bleumarin Aşteptară timp de zece minute, şi apoi sosi şi vicarul ― Ce după-amiază plăcută! exclamă Dar voi două n-aţi fost la biserică azi-dimineaţă şi n-aţi fost la biserică nici duminica trecută, şi nici în duminica dinaintea duminicii trecute, şi nici în cea de mai înainte nu sînt sigur dacă aţi fost De ce oare? ― Am fost plecate de acasă, explică Dina ― Atunci sper c-aţi avut o vacanţă plăcută, spuse vicarul Şi acum probabil că aşteptaţi să vedeţi dacă eu o să vă poftesc în maşină şi-o să vă duc acasă? ― Sîntem foarte obosite, spuse Dorinda ― Atunci hai, suiţi-vă, zise vicarul, şi să-i dăm drumul Şi cum tot sîntem împreună, am putea să ne distrăm cîntînd ceva pe trei voci Hai să cîntăm: Turtă dulce, caldă, caldă! Aşa că ieşiră cu maşina din grădina zoologică – şi paznicul le deschise poarta mare şi scoase pălăria dinaintea vicarului; iar Dina o ţinea strîns de mînă pe Dorinda şi amîndouă gîndeau: „Mă întreb ce-ar spune paznicul dacă ar şti că a deschis porţile pentru doi canguri şi o puma?“… Dar, cu o expresie perfect inocentă, priveau drept în faţa lor şi cîntau cu glas tare: Turtă caldă, înmiresmată, Turtă dulce, caldă, caldă! Turtă caldă, parfumată Hai la turtă dulce, caldă! Cine mai ia turtă cu miros de floare, Frămîntată cu miere şi cu scorţişoare! Apoi, cînd terminară de cîntat pe toate vocile, cu refren cu tot, vicarul suspină adînc şi spuse: ― Trăim timpuri triste Sărmana mea soţie şi acum mai e la închisoare, ea şi toţi ceilalţi, bieţii de ei, care n-au putut cădea de acord s-o declare pe madam Bigudiu vinovată şi n-au consimţit nici s-o găsească nevinovată Domnul judecător Zbîrci tot îi mai ţine la închisoare pe toţi Dina şi Dorinda nu ştiau nimic despre asta, pentru că în dimineaţa cînd deveniseră ele canguri fuseseră doamna Turlă şi toţi ceilalţi membri ai Juriului trimişi la închisoare Acesta era alaiul (deţinuţii laolaltă cu prietenii lor) pe care îl speriaseră ele atît de tare, aşa că vicariul le povesti toată istoria cu procesul doamnei Bigudiu şi teribilele-i consecinţe Şi pînă să termine dînsul povestea, ajunseră acasă Dorinda deschise uşa automobilului şi Puma se strecură frumuşel afară; vicarul nu întoarse capul şi nu văzu nimic Ele îi mulţumiră foarte cuviincios şi, pe cînd pornea mai departe, îl auziră cîntînd: E-o cîrciumăreasă în oraş Apoi dădură fuga spre grădina cea lungă din spatele casei, Puma urmîndu-le prin umbra gardului de tufişuri, iar cînd ajunseră în locul unde între ei şi casă se afla desişul de rododendroni, Şoimul Argintiu se abătu din cer şi veni să le întîmpine ― Dar nu trebuie să staţi aici, îi îndemnă Dina, pe cînd Şoimul şi Puma îşi dădeau bineţe N-aţi fi în siguranţă Aţi fi văzuţi şi iarăşi prinşi şi duşi înapoi în grădina zoologică ― Niciodată! exclamă Puma Niciodată nu mă voi mai lăsa prinsă Mai bine moartea! ― Da, dar nu doreşti să mori, dacă se poate evita asta, nu-i aşa? spuse Dorinda cu înţelepciune ― Duceţi-vă în Pădurea Cucui, zise Dina Şoimul cunoaşte drumul Şi de îndată ce vom putea (noi acum vom avea lecţii de făcut în fiecare zi – înţelegeţi?) o să venim să vă vedem, aproape de copacul unde ne-am ascuns noi hainele Şoimul ştie unde este ― Atunci am s-aştept pînă veţi veni, spuse Puma, ca să vă mulţumesc pentru darul măreţ ce mi-aţi făcut ― Să veniţi curînd! spuse Şoimul, înălţîndu-se în văzduh Urmează-mă, Puma Vino să-ţi guşti libertatea în pădure Rămîneţi cu bine, copii! ― Pe mîine! zise Puma Rămas bun pînă mîine! Şi cu salturi voioase, ca o pisicuţă la joacă, străbătu iarba, se avîntă peste gardul de tufişuri şi nu se mai văzu ― Ieri, zise Dorinda cu invidie, puteam şi noi sări la fel ― Şi astăzi, îi răspunse Dina, putem să şedem confortabil într-un fotoliu şi să ne bem ceaiul, şi să citim o mulţime de cărţi, şi să dormim în paturile noastre Haide, Dorinda! Trebuie să mergem s-o vedem pe Mama ― Să-i spunem oare ce ni s-a întîmplat? ― Nu! hotărî Dina E aproape sigur că oamenii mari ar spune că am făcut cît se poate de rău că ne-am schimbat în canguri, şi s-ar putea să creadă că n-am avut dreptate să-i dăm drumul Pumei din parcul zoologic Aşa că mai bine să nu spunem nimic despre toate astea ―— Atunci o să fie foarte anevoie de explicat de ce am lipsit atît de mult timp, făcu Dorinda Dar cînd intrară în casă, o găsiră pe mama lor stînd lîngă cămin cu o scrisoare în mînă şi cu o expresie îngrijorată şi mîhnită pe chip, şi ea nu le spuse decît: ― Copii, iar aţi întîrizat la ceai! Hai, duceţi-vă să vă spălaţi pe mîini şi să vă periaţi părul, şi vedeţi de vă grăbiţi Capitolul XIX ― Foarte bine, spuse domnişoara Bătrăştie, dacă nu vreţi să-mi spuneţi, liber şi de bună voie, unde aţi fost, eu, una, desigur că n-o să vă silesc Tot ce pot să spun e atît: orice copii care ar avea afecţiunea cuvenită faţă de învăţătoarea lor, şi o politeţe firească, nu s-ar purta cum vă purtaţi voi Mama voastră, după cum ştiţi, a avut o foarte serioasă supărare, din cauza anumitor veşti pe care le-a primit din Bombardia, unde tatăl vostru se pare că se află acum într-o situaţie destul de primejdioasă N-am de gînd să-i sporesc necazurile cerîndu-i să descopere unde aţi fost şi ce aţi făcut în tot acest timp, pentru că presupun, după şovăiala voastră de a vorbi, că numai de lucruri lăudabile nu v-aţi ţinut Iar mama voastră, dacă ar descoperi că aţi făcut lucruri rele, ar fi foarte îndurerată Eu însă sînt o fire mai rezistentă! Sînt doi ani de cînd vă cunosc şi nimic din ceea ce mi-aţi putea spune nu m-ar mai scandaliza şi nu m-ar surprinde Aşa că vă dau încă o şansă de a vă purta cum trebuie să se poarte copiii cu o educatoare care le-a împărtăşit din plin solicitudinea ei Dina, vrei tu să-mi spui unde aţi fost? ― Vă rog, domnişoară Bătrăştie, aş prefera să nu vă spun ― Dorinda, nici tu nu ştii ce-i buna-cuviinţă? ― Ba da, domnişoară Bătrăştie ― Atunci îmi spui? ― Am promis că n-o să spun, domnişoară Bătrăştie Asta se petrecea la mai bine de o săptămînă după întoarcerea lor În fiece zi, domnişoara Bătrăştie făcea tot ce putea ca să descopere unde fuseseră, dar nici Dina, nici Dorinda nu voiau să dea nici cea mai mică explicaţie, iar domnişoara Bătrăştie era într-o dispoziţie foarte proastă, din cauză că nu-şi putea satisface curiozitatea ― Foarte bine, repetă ea, dacă nu vreţi, nu vreţi! Eu, una, nu voi gîndi prea bine despre voi din pricina acestei manifestări făţişe, arogante, capricioase, jalnice, de purtări duşmănoase, oribilă, abominabilă Şi acum, la lecţii! Mi se pare că am început studiul Geografiei Geografia este ştiinţa care descrie pămîntul Este o ştiinţă foarte folositoare Ne învaţă că din Galia de Sud ne vine cărbunele, din Brazilia tapioca, din Bengal tigrii, din Montelimar nugaua, şi din Angola Portugheză, boala somnului Cînd veţi creşte mai mari, veţi învăţa şi Filozofia Filozofia este mai grea decît Geografia, pentru că ea încearcă să explice de ce şi pentru care scop există cărbune în Galia de Sud, tapioca în Brazilia, tigri în Bengal, nuga în Montelimar şi musca „tse-tse“, care aduce boala somnului, în Angola Dar nu vă gîndiţi între timp la chestiuni atît de dificile Pentru moment ne vom ocupa numai cu Geografia, care este un subiect onest fără complicaţii, şi ar fi şi foarte uşor dacă n-ar fi atît de vast Dar, din întîmplare, este un subiect foarte vast, într-adevăr, pentru că diametrul pămîntului, măsurat împrejurul Ecuatorului, este de 24 901,8 mile engleze Dacă ne-am găsi la Ecuator, în mijlocul Atlanticului de Sud – ceea ce însă nu e probabil să se întîmple – şi de acolo am decide să călătorim spre vest, am ajunge cu timpul la gura fluviului Amazoanelor, care scaldă patru cincimi din America de Sud, şi pentru asta, dacă nu pentru alte motive, merită să se bucure totdeauna de consideraţia noastră Dacă însă am călători spre est de-a lungul Ecuatorului, am ajunge la coasta Africii, cîteva mile la sud de fluviul Gabun, care nu este un fluviu adevărat, ci un estuar al mării, şi a fost descoperit de navigatorii portughezi către sfîrşitul secolului al cincisprezecelea Nu v-aş sfătui, totuşi, să urmaţi călătoria mai departe în această direcţie, pentru că ar fi extrem de neplăcută şi nesănătoasă Pentru a găsi o climă într-adevăr sănătoasă, aş sugera mai degrabă să vă duceţi la Bournemouth, în ţinutul Hampshire, care are o întindere de 1623,5 mile pătrate şi mai multe cursuri de apă, în care e foarte plăcut să pescuieşti păstrăvi A fost invadat în anul 495 e n de saxonii de la apus, sub Cerdic şi Cynric Cerdic dăruia mai tîrziu insula Wight unui nepot al său, cu numele de Stuf El nu putea şti că, mulţi ani mai tîrziu, acolo va fi locul morţii reginei Victoria Regina Victoria s-a născut la palatul Kensington, dar părinţii ei, ducele şi ducesa de Kent, trăiseră mai înainte în Franconia, nici ea lipsită de agremente şi cu o viaţă mai puţin costisitoare ca la Kensington Franconia era unul din ducatele de căpetenie ale Germaniei medievale E situată de-a lungul văii rîului Main, care are o lungime de 310 mile şi şerpuieşte printre coline plantate cu viţă de vie, scăldînd zidurile cetăţii universitare Würzburg ― Sînt murdare? întrebă Dorinda ― Vă rog să nu mă întrerupeţi, făcu domnişoara Bătrăştie Würzburg este un oraş interesant, care produce cărămizi şi oţel Meşteşugul de-a face cărămizi datează din timpuri străvechi Se găsesc multe cărămizi în ruinele Babylonului, iar Zidul cel Mare, chinezesc, care are o lungime de 1500 mile şi o înălţime între douăzeci şi treizeci de picioare, este în parte construit din cărămizi Domnişoara Bătrăştie vorbea mereu înainte, atingînd în felul acesta numeroase subiecte, încît se părea că nici Zidul cel Mare, chinezesc, nu putea fi mai lung decît ce-şi închipuia dînsa că trebuie să fie o lecţie de Geografie Şi imediat după dejun, Dina şi Dorinda rămaseră îngrozite cînd o auziră spunînd: ― În mod obişnuit, aţi fost instruite în după-amiaza asta în Muzică şi Dans Dar profesorul vostru pentru aceste materii, domnul Casimir Corvo, este, din nefericire, încă la închisoare Aşa încît vom face o plimbare în Pădurea Cucui şi ne vom ocupa acolo, în continuare, de studiul Botanicii Dar de cum intrară în pădure, Dina şi Dorinda o luară la picior; alergară la vale pe un drum de trăsură, ocoliră pe după un stejar, străbătînd în fugă o cărare întortocheată, ascunsă de lăstărişul ce-o năpădea, suiră voiniceşte o coastă dulce şi aşternută cu frunziş, sub umbra unor fagi enormi, cu coaja netedă, trecură în grabă un deluţ plin de aglice şi în puţină vreme fură departe de domnişoara Bătrăştie, care, neavînd nici o dorinţă de a studia Botanica de una singură, se întoarse acasă şi scrise scrisori lungi la aproape toate surorile ei ― Şi acum, spuse Dina, să mergem să-i căutăm pe prietenii noştri, Puma Aurie şi Şoimul Argintiu Îi găsiră lîngă copacul bătrîn şi găunos unde-şi ascunseseră cîndva îmbrăcămintea Şoimul, drept ca săgeata în penajul lui de nea, şedea pe o creangă uscată, iar Puma, scăldată în lumina soarelui, sta întinsă pe pajiştea caldă ― Salut! strigă Şoimul, înălţîndu-şi capul mic şi frumos Salut, mărinimoşii mei copii! Puma, însă, se ridică şi merse în întîmpinarea lor, lin şi tăcut Se opri în faţa Dinei, îşi înălţă privirea spre dînsa, şi apoi, cu o mişcare uşoară, firească, puse labele dinainte pe umerii Dinei Întîi pe o parte, apoi pe cealaltă, mîngîie cu capul faţa Dinei, torcînd ca o pisică mare – şi fetiţa simţi pe obrajii ei blana cea caldă şi aspră, ţepii mustăţilor şi buzele subţiri şi negre ale Pumei Dina o sărută între ochi şi rîse cu glas tare Puma o întîmpină apoi şi pe Dorinda în acelaşi fel, iar Dorinda o sărută, rîzînd şi ea de încîntare că avea de prietenă o făptură atît de frumoasă cum era Puma Aurie ― Copii, spuse Puma, vreau să vă vorbesc Mi-aţi făcut cel mai mare bine care există pe lume Mi-aţi dat libertatea – şi vă sînt recunoscătoare Mi-aţi redat viaţa Toată noaptea am umblat prin pădure, cu mireasma copacilor şi a pămîntului gras în nări, şi întunericul era frumos, cerul, presărat cu cîteva stele, mă privea printre ramuri Şi cu puţin timp înaintea zorilor, s-a ivit luna tîrzie, o lună mică, galbenă Apoi o adiere lină a străbătut pădurea şi am prins alt miros Nu ştiam că-s cerbi în pădure pînă n-am adulmecat boarea stîrnită de umbletul lor Aşa că m-am întors şi m-am luat după vînt, şi la mijirea zorilor am dat de un căprior care mergea să se adape Am fost însă amăgită de vînt – căpriorul m-a adulmecat şi a luat-o la fugă Am gonit, aşadar, şi unul, şi altul ― eu însă eram cam înceată şi ţeapănă fiindcă zăcusem atît de îndelung în cuşcă Dar curînd am simţit – ca pe un şiroi curgînd mai năvalnic după ploaie – întorcîndu-mi-se în picioare avîntul puterii Mai repede şi tot mai repede goneam – lin şi repede, pîn’ ce aerul dimineţii prinse a-mi vîjîi pe lîngă urechi şi pămîntul pădurii îmi luneca sub picioare ca un torent ce se prăvale pe-o coastă de munte – şi pîn’ ce pulpele zvîcninde ale căpriorului se apropiară M-am avîntat şi mai aproape de el – ne găseam acum pe-o pajişte verde şi copitele lui tăiau brazda şi-mi zvîrleau în faţă fărîme de pămînt jilav Mă găseam acum aproape lîngă el – căpriorul aruncă o privire înapoi, se opri o secundă şi în secunda aceea i-am sărit în grumaz S-a prăbuşit la pămînt, buşind iarba cu un bufnet şi, pe cînd ţîşnea soarele, mi-am ucis prada Pentru aceea clipă falnică, pentru goana avîntată în zorii zilei, vă mulţumesc Pentru că-s slobodă azi şi voi fi liberă miîne, vă mulţumesc Nu voi conteni nicicînd a vă fi recunoscătoare şi dacă vreodată vă pot sluji cu ceva, fie cu un lucru mărunt, fie cu o faptă mare, să mă chemaţi şi voi fi alături de voi Dina cît şi Dorinda fură cam îngrozite aflînd că Puma, atît de curînd după ce-şi redobîndise libertatea, ucisese un căprior Cerbii sînt făpturi frumoase şi gingaşe, şi încă un motiv de a nu le omorî era că toate aceste animale, trăind în cuprinsul Pădurii Cucui, aparţineau domnului Bevidere Fitzjartieră Copilele începură să-şi dea seama că ce făcuseră ele era destul de grav Se părea că nu poţi să dai drumul unei pume şi s-o laşi liberă într-un comitat englez, fără unele urmări neplăcute Şi cu cît rămînea timp mai îndelungat în libertate, ascultînd de instinctele ei spre a-şi potoli foamea, cu atît mai numeroase aveau să fie urmările penibile Nu numai că erau cerbi şi căprioare în pădure, dar pe cîmpurile învecinate se mai aflau şi vite, şi oi Dina şi Dorinda, ascultînd istorisirea Pumei, simţeau destulă îngrijorare în privinţa viitorului Îşi amintiră apoi amîndouă deodată – fiindcă adesea aveau amîndouă acelaşi gînd – că Puma era prietena lor şi că degeaba ai un prieten dacă te plîngi mereu de tot ce face prietenul sau prietena ta Trebuie să înţelegi punctul de vedere al prietenului sau prietenei „Puţine lucruri sînt mai plăcute, îşi ziseră, decît să ai mulţi prieteni, dar singurul fel de a ţi-i păstra e să-i înţelegi şi să fii îngăduitor cu ei“ Dar Puma, fireşte, nu ştia că toţi cerbii şi toate căprioarele din Pădurea Cucui aparţineau domnului Bevidere Fitzjartieră Şi-apoi, cît despre faptul că ucidea şi ea ici, colo, cîte unul din acele frumoase animale, cu cît era asta, la urma urmei, mai rău decît a cumpăra o pulpă de miel pe care-l omorîse măcelarul?! Toate aceste gînduri le trecură prin cap fetiţelor, iar cînd Puma termină să povestească ele nu spuseră nimic care să fi arătat că o condamnau, ci fură de acord că vînătoarea trebuie să fi fost fermecătoare Îi mulţumiră pentru prietenia pe care le-o oferea şi cu toţii îşi făgăduiră să-şi fie prieteni buni unii altora: Şoimul şi Puma, şi Dina, şi Dorinda Apoi Şoimul zise că are veşti să le dea Fusese de dimineaţă în grădina zoologică şi vorbise cu mai multe dintre păsările şi animalele ce se aflau acolo Erau cu toţii într-o stare de mare tulburare Sir Lanţcastru şi domnul Prună se pare că fuseseră extrem de necăjiţi şi îngrijoraţi cînd descoperiseră că nu numai Puma, dar şi cei doi tineri Canguri evadaseră Prea se întîmplau de la o vreme multe lucruri ciudate în parcul zoologic, spusese Sir Lanţcastru Iar domnul Prună declarase că, de cînd trăia, nu mai pomenise asemenea lucruri Atunci Sir Lanţcastru, într-o dispoziţie cît se poate de dezagreabilă, strigase către domnul Prună: „Eu totdeauna mi-am dat osteneala posibilă pentru ca să le fac pe animalele mele să se simtă bine; dar dacă ele nu-mi sînt recunoscătoare, n-am să mai încerc Du-te şi dă ocol cuştilor şi deschide uşa fiecăreia din ele – iar cele care vor să evadeze, n-au decît! N-am să ţin aici pe nici una care nu vrea să rămînă de bună voie “ ― Şi-au plecat toţi? întrebă Dina ― Foarte, foarte puţini, răspunse Şoimul Într-adevăr foarte puţini Cei mai mulţi sînt indignaţi împotriva lui Sir Lanţcastru că a încercat să-i dea afară Mai cu seamă Bendigo, şi Mister Parker, şi Marie-Louise sînt foarte supăraţi şi spun că nimic n-o să-i facă vreodată să plece ― Bietul Bendigo! făcu Dina Dorinda şi cu mine o să-i trimitem ziarul Times în fiecare zi, ca să nu mai trebuiască să-l fure de la Sir Lanţcastru Şi în fiece duminică o să-i ducem cîte o ţigară de foi Tata a lăsat acasă foarte multe ― Şi ar trebui să-i dăm şi lui Mister Parker un cadou oarecare, zise Dorinda Ce crezi tu că i-ar plăcea? Astfel vorbiră despre animalele din grădina zoologică; apoi Şoimul le descrise cuibul în care fusese el clocit, pe o coastă de munte albă toată de zăpadă, în Groenlanda, şi cît de speriat fusese cînd încercase prima oară să zboare Dar Puma, care era istovită după vînătoarea de cu noapte şi leneşă după ospăţul ei copios, adormi în soare şi zăcea visînd pe pajişte Şi cînd se făcu tîrziu după-amiază, Dina şi Dorinda se duseră acasă În fiecare dimineaţă înghiţeau cîte o lecţie obositoare de-a domnişoarei Bătrăştie, dar mai tîrziu scăpau adesea de ea şi se duceau în pădure să se întîlnească cu Şoimul şi cu Puma Acolo ele învăţau mai mult decît putea să le înveţe domnişoara Bătrăştie Învăţau să vadă toate cele Se jucau de-a v-aţi ascunselea cu Puma şi la început Puma putea să stea culcată la trei, patru metri de ele fără să fie găsită Alegea cîte un loc unde pămîntul, bogat în frunziş şi scăldat de soare, avea aproape acelaşi colorit ca şi blana ei – şi acolo zăcea, atît de neclintită, încît părea o creangă căzută dintr-un copac uscat, acoperită cu licheni Dina şi Dorinda, cercetînd peste tot, puteau să treacă la trei paşi de dînsa şi să n-o vadă dacă ea nu făcea vreo mişcare ca să le atragă atenţia Dar după foarte mult exerciţiu deveniră mai isteţe şi Puma trebuia să se ascundă cu multă grijă dacă voia să nu fie descoperită Apoi le învăţă ca, atunci cînd se ascundeau, să stea neclintite cum sta ea şi să aleagă un loc în care rochiţele ce le purtau să se armonizeze cu fundalul de tufişuri umbroase sau de stînci şi iarbă, sau de frunze veştede Şi deseori, cînd stăteau astfel tolănite, păsările pădurii se apropiau pînă la mai puţin de un metru, sau cîte un iepure se aşeza în coadă alături de ele, sau cîte un jder, cu ochişori-i săgetători, trecea pe lîngă ele nu mai mult de un metru distanţă Uneori se căţărau pînă la ramurile cele mai de sus ale unui copac mai înalt, iar Şoimul venea şi el şi le semnala din cap mişcări mărunte prin tufişurile de dedesupt, pe care ele singure niciodată nu le-ar fi observat Erau păsări acolo şi jivine mici În pădure era cu mult mai multă viaţă decît bănuiseră ele vreodată – şi Şoimul le învăţa să vadă acea viaţă ascunsă Şoimul vedea orişice Învăţară să cunoască, după mirosul vîntului şi după înfăţişarea cerului, dacă a doua zi are să fie vreme frumoasă sau rea Învăţară să ţină minte chipul unui anumit copac, de parcă ar fi fost un bărbat sau o femeie cu care făceau cunoştinţă – şi după ce-l ştiau, se puteau duce oriunde prin pădure fără a se rătăci Învăţară să fie atente la tot ce vedeau sau auzeau; şi în felul acesta învăţară cîte ceva chiar şi din lecţiile plicticoase ale domnişoarei Bătrăştie Însă Muzică şi Dans nu învăţau, pentru că domnul Casimir Corvo, profesorul lor pentru aceste materii, era tot la închisoare Capitolul XX În fiecare zi, domnul judecător Zbîrci obişnuia să se ducă la închisoarea din Băgărici, ca să-i viziteze pe cei doisprezece membri ai Juriului pe care el îi închisese pentru că nu voiau să admită că madam Bigudiu, soţia proprietarului magazinului de galanterie şi mărunţişuri, era Vinovată de a fi furat nişte ciorapi – şi nici nu se decideau să declare cu toţii că ea Nu era vinovată În fiecare zi, cei doisprezece membri ai Juriului se adunau în curtea închisorii: doctorul Fosfor, domnul şi doamna Pielevacă, doamna Mierosu şi domnul Mierosu, domnul Fărîmă şi doamna Fărîmă, doamna Ceară, doamna Hîrahîrb, doamna Turlă, domnul Casimir Corvo şi domnul Oişte, căruţaşul ― cu toţi se adunau în dreptunghiul umbros, înconjurat de clădirile închisorii, pe ale cărei ziduri din afară creştea iederă de Virginia, iar pe zidurile dinăuntru, trandafiri agăţători Şi acolo domnul judecător Zbîrci străbătea curtea în sus şi în jos, apoi se oprea şi, aţintind asupra juraţilor o privire cruntă, striga cu voce ameninţătoare: ― Ei, v-aţi format în sfîrşit o opinie? ― Da! răspundeau ei, răcnind de douăsprezece ori mai tare decît răcnise el ― Dar v-aţi format acum cu toţii aceeaşi opinie? ― Nu! mugeau ei drept răspuns, şi mugeau de douăsprezece ori mai puternic decît el ― Atunci, cînd aveţi de gînd să vă formaţi cu toţii una şi aceeaşi opinie? ― Niciodată! răspundeau ei ― Atunci nu veţi ieşi niciodată din închisoare! striga el ― Urra! răspundeau ei ― Pentru că sînteţi o adunătură de răzvrătiţi zurbagii, de terchea-berchea îndărătnici şi ticăloşi! zbiera dînsul Şi atunci ei se porneau a cînta cît îi ţinea gura de tare: Domneşte, domneşte Britania! Peste mări eşti menită a domni! BRITANICII NICIODATĂ, NICIODATĂ ROBI NU VOR FI! După asta, domnul judecător Zbîrci, roşu şi umflat ca un curcan, mărşăluia afară din curtea închisorii, bombănind ameninţări teribile, iar cei doisprezece membri ai Juriului ţineau cuvîntări Toate cuvîntările tratau totdeauna acelaşi subiect: toţi erau de acord că fiecare cetăţean britanic era îndreptăţit să aibă propria opinie în orişice problemă şi să vorbească liber despre ea – fie că era o opinie neroadă ori o opinie înţeleaptă, o opinie ce şi-o formase singur ori o opinie culeasă într-un tren Chiar şi domnul Casimir Corvo, care era de fapt străin, trăise atît de multă vreme la Băgărici încît împărtăşea această nobilă credinţă şi ţinea cuvîntări ca cei mai buni dintre ceilalţi Apoi, după ce ţinuse fiecare cîte-o cuvîntare, se duceau să-şi ia prînzul, cu o solidă poftă de mîncare Şi cum doamna Jehu, nevasta temnicerului, era bucătăreasă excelentă, aveau întotdeauna un prînz cu adevărat bun: începea cu supă şi se termina cu brînză, fără să lipsească roast-beff-ul şi plăcintele cu mere După asta trăgeau cu arcul, jucau domino, table, şah sau citeau cărţi bune şi ziarele Între timp se făcea ora ceaiului După ceai vorbeau de o sută şi unu de lucruri diferite, şi nici nu terminau bine că venea ora cinei Iar după cină făceau exerciţii pentru Domneşte, domneşte Britania, pînă la ora culcării Paturile erau foarte confortabile în închisoarea de la Băgărici Doamna Jehu, nevasta temnicerului, schimba cearşafurile şi feţele de pernă în fiecare săptămînă, şi oricine dorea putea căpăta o sticlă cu apă fierbinte de pus la picioare, cînd era vreme friguroasă Unsprezece membri ai Juriului aveau în fiece noapte un somn sănătos şi se deşteptau în fiece dimineaţă cu voioasa convingere că suferă pentru o cauză bună şi pentru un principiu nobil Adică principiul că fiecare cetăţean britanic îşi poate forma o opinie după propria-i convingere şi că nimeni nu-i va dicta ce are de făcut Dar domnul Casimir Corvo dormea prost – şi cînd se deştepta, cu greu îşi stăpînea lacrimile la gîndul că începe o nouă zi de închisoare Ca şi ceilalţi, credea şi el cu tărie că oricine este îndreptăţit să-şi aibă opiniile proprii; şi nu avea defel intenţia de a ceda presiunilor judecătorului Zbîrci Dar dînsul, mai presus de orice pe lumea asta, dorea să cînte la pian şi să înveţe oamenii să danseze; şi atîta vreme cît sta la închisoare, nu putea face nici unul dintre aceste lucruri, pentru că acolo nu era niciun pian, iar membrii Juriului preferau să ţină cuvîntări decît să danseze Aşa că domnul Corvo se simţea nenorocit şi disperat şi în fiecare noapte se ruga cerului să fie scăpat din închisoare Iată care era starea de lucruri în închisoarea de la Băgărici Capitolul XXI Într-o după-amiază, în Pădurea Cucui, Dina şi Dorinda stăteau tolănite pe iarbă, cu Puma Aurie între ele, iar Şoimul Argintiu sta pe ciotul unui copac uscat, în apropiere Dina îi întrebase cum de fuseseră capturaţi şi aduşi în Anglia şi Puma răspunse: „Prin trădarea unui indian“ „Pentru satisfacerea lăcomiei unui om alb“, spusese Şoimul Vorbiră şi despre lucruri mai voioase, cu istorisiri despre viaţa în calda pădure braziliană şi despre peripeţii printre colţii de stîncă ai Groenlandei – şi după asta rămaseră cu toţii tăcuţi, gîndindu-se la ce auziseră Apoi Dina spuse: ― De cîte ori aud povestindu-se despre lucruri interesante care le fac unii, aş vrea şi eu să fac ceva interesant ― E mult de cînd n-am mai făcut nimic interesant, spuse Dorinda oftînd Tot ce facem acum e s-o ascultăm pe domnişoara Bătrăştie şi asta devine din zi în zi mai plicticos ― Şi toată ziua face lecţii cu noi, adăugă Dina, afară de timpul cît fugim de acasă ― Ceea ce faceţi destul de des, spuse Şoimul ― Cine n-ar face la fel? întrebă Dorinda ― Înainte mai aveam lecţii de Muzică şi Dans, de două ori pe săptămînă, zise Dina, dar domnul Corvo, profesorul nostru, e tot la închisoare, aşa că acum nici pe acelea nu le mai avem ― De ce nu-l scoateţi din închisoare? întrebă Puma Nouă ne-aţi ajutat să evadăm din grădina zoologică, ceea ce a fost lucru anevoios; dacă vă gîndiţi bine şi folosiţi toată agerimea voastră, eu sînt convinsă că o să găsiţi nişte mijloace ca să poată şi el evada din închisoare ― Eu nu cred că ar vrea, spuse Dina Vedeţi, sînt închise douăsprezece persoane şi cu toatele numai pentru că nu se pot înţelege dacă madam Bigudiu, nevasta proprietarului prăvăliei de galanterie şi mărunţişuri, a avut sau n-a avut intenţia să fure nişte ciorapi Dacă s-ar înţelege între ei, ar putea să iasă din închisoare şi mîine ― Şi oare femeia aceea avea într-adevăr intenţia să fure ciorapii? ― Sînt sigură că nu, răspunse Dina ― Eu cred că da, răspunse Dorinda ― Vedeţi, adăugă Dina, noi toţi, de fapt, nu ştim, dar avem cu toţii părerea noastră personală, şi fireşte că nici prin gînd nu ne trece să renunţăm la ea ― Sînt bucuroasă că nu-s o făptură omenească, făcu Puma Trebuie să fie foarte greu să fii fericit cînd dispoziţia ta depinde atît de mult de ideile pe care le ai ― N-au aripi să zboare, spuse Şoimul, n-au fulgi care să le ţină cald, nici cioc care să le despice hrana, iar ochii le sînt foarte neputincioşi Dar au gînduri şi idei, şi asta îi face puternici Făpturi omeneşti ne-au prins şi ne-au închis, prietenă dragă, şi tot făpturi omeneşti ne-au redat libertatea ― Eu n-am spus că-mi displac şi nici că-i preţuiesc mai puţin decît merită, îl încredinţă Puma Dar uneori îi compătimesc ― Uneori ne compătimim noi înşine, zise Dorinda Mai cu seamă cînd plouă şi nu putem fugi şi scăpa de domnişoara Bătrăştie ― Duceţi-vă şi vorbiţi cu profesorul vostru de Muzică, le sfătui Puma, şi încercaţi să-l convingeţi să-şi schimbe părerea Spuneţi-i că sînteţi nefericite din pricină că el e închis Băgaţi-i în cap ideea că e de datoria lui să evadeze, şi poate că ideea asta nouă are s-o gonească pe cea veche care-l ţine în închisoare ― Pare cam complicat, făcu Dina, dar bănuiesc c-am face bine să încercăm ― Cel puţin o s-avem ceva de făcut, fu de părere Dorinda Apoi, timp de o oră, două, jucară jocul „te-am atins“, după nişte reguli stabilite între ei, conform cărora Puma trebuia să umble pe labele dindărăt, Dina şi Dorinda să meargă în patru picioare, pe cînd Şoimul, zburătăcea de colo-colo bătînd aerul cu o singură aripă După asta, Dina şi Dorinda, cu rochiţele sfîşiate de spinii tufişurilor şi pătate de iarbă, pline de noroi pe coate şi pe genunchi, se înapoiară acasă, la ceai, şi fură certate zdravăn de către domnişoara Bătrăştie Ziua următoare era joi, iar marţea şi joia erau zilele de vizită la închisoare Aşa că, după-amiază, se duseră să-l vadă pe domnul Casimir Corvo Cam vreo patruzeci de alte persoane din Băgărici veniră să-şi viziteze prietenii, aducînd coşuri pline cu gogoşi şi sandvişuri cu şuncă, şi tarte cu fructe, şi termosuri cu ceai, şi sticle cu bere – şi acum şedeau toţi pe iarbă, în curtea închisorii, la un picnic, cu membrii Juriului Domnul Hîrahîrb, proprietarul magazinului de fierărie şi articole de menaj, adusese un gramofon care cînta Nădejde şi slavă ni-i ţara – şi cu toate că petreceau cu toţii de minune, membrii Juriului reuşeau să arate totodată plini de nobleţe şi virtute Domnul Casimir Corvo, totuşi, nu se găsea în ceata fericită a celor care petreceau pe iarbă Dina şi Dorinda trebuiră să cerceteze prin toată închisoarea pînă să-l găsească, în cele din urmă, la catul cel mai de sus, într-o odăiţă folosită ca uscătorie de rufe Şedea pe un scăunaş de lemn, sub o frînghie de uscat rufe pe care atîrnau o pereche de pantaloni de flanelă aparţinînd domnului Jehu, temnicerul, un şorţ de-al doamnei Jehu, cămaşa cea mai bună a doctorului Fosfor, trei batiste, un prosop de baie şi o faţă de pernă jilavă În clipa cînd le văzu intrînd pe Dina şi Dorinda, el se ridică şi le întîmpină cu un surîs plin de jale ― Dragele mele prietene! Elevele mele favorite! Aţi venit să-l vizitaţi pe bătrînul vostru profesor? Cîtă bunătate din partea voastră! Era un om mărunţel, cu o faţă plăcută, proaspăt rasă, albă ca un os de pui Avea nişte ochi mari, întunecaţi, sub nişte sprîncene groase, negre, care tot săltau şi coborau de cîte ori se emoţiona Cîteodată sprînceana stîngă părea suită pînă la jumătatea frunţii, şi alteori cea dreaptă cobora, într-o încruntătură teribilă, pe-o singură parte a feţei Părul îi era foarte des şi niţel buclat, iar într-un punct cobora pînă la mijlocul frunţii sale palide Făcea frecvente gesturi cu mîinile, care îi erau lungi şi delicate, şi umbla cu paşi graţioşi şi uşori Lumea din Băgărici gîndea că poartă o îmbrăcăminte ciudată, dar, după părerea Dinei, haina lui verde-închis de velur şi pantalonii lui galbeni de catifea dungată îl prindeau foarte bine, şi Dina mai admira foarte mult şi vesta lui roşie cu nasturi de alamă, şi cămaşa lui albă de mătase Dînsul vorbea perfect limba engleză, dar o umplea cu sunete neobişnuite – cu triluri de r-uri şi cu t-uri care făceau să ţi se pară că loveşte cineva în masă cu furculiţa de metal cu care da tonul la acordatul pianului şi cu vocale lungi, cîntătoare ― O să vi se pară un loc ciudat, spuse el, acesta unde mă găsiţi, odaia asta unde oamenii îşi atîrnă lucrurile la uscat Dar a trebuit să-mi aduc aici faţa de pernă, pentru că azi-dimineaţă, cînd m-am trezit, m-a copleşit mîhnirea la gîndul că trebuie să stau în închisoare Şi-am început să plîng, şi faţa de pernă s-a udat rău Voi, care sînteţi englezoaice, o să gîndiţi că e o prostie din partea unui om în toată firea să plîngă Dar în ţara mea, cînd oamenii sînt mîhniţi, plîng, fie că-s mari, fie că-s mici Şi cînd sînt veseli, rîd Cei mai mari şi cei mai mici, cu toţii împreună, rîd ― A fost foarte cuminte din partea dumneavoastră să vă puneţi la uscat faţa de pernă înainte de a merge la culcare, spuse Dina ― Dacă v-aţi fi culcat astă-seară cu perna udă, spuse şi Dorinda, aţi fi făcut guturai şi atunci aţi fi fost şi mai trist ― Aşa m-am gîndit şi eu, făcu domnul Corvo, fiindcă nu-s chiar atît de nerezonabil De fapt, cînd mă uit la multe alte persoane pe care le cunosc, găsesc adesea că eu fac parte dintre cei destul de rezonabili ― Aţi vrea să evadaţi din închisoare? ― Vai, făcu domnul Corvo, nu pot! Trebuie să rămîn aici, împreună cu toţi ceilalţi membri ai Juriului E de datoria mea… Dar spuneţi-mi: aţi uitat toată muzica pe care v-am învăţat-o şi toate dansurile? Sau le mai ţineţi minte şi faceţi exerciţii zilnic? ― Nu putem să ne amintim mare lucru dacă nu sînteţi şi dumneavoastră să ne ajutaţi, spuse Dorinda Nouă ne plăceau lecţiile de Muzică şi Dans (pe care ni le daţi dumneavoastră) mai mult decît toate celelalte şi o să fim şi de aci înainte foarte nenorocite pînă o să veniţi, ca să le putem relua Dorinda vorbea foarte desluşit şi cu mare atenţie, de parcă ar fi recitat o poezie învăţată pe de rost Căci ea şi Dina se gîndiseră serios cum trebuiau să-i vorbească domnului Corvo şi în drumul spre închisoare repetaseră întruna cuvintele ce aveau să i le spună Acum venea rîndul Dinei ― Aveţi o datorie faţă de noi, elevele dumneavoastră, zise ea, cît şi faţă de colegii dumneavoastră închişi Poate că e de datoria dumneavoastră ca mai întîi să vă gîndiţi la această datorie dintîi şi pe urmă la cea de-a doua, aşa cum trebuie să-ţi aminteşti să-ţi speli dinţii mai înainte de a te băga în pat – şi dacă e aşa, ar trebui să vă hotărîţi să evadaţi, iar noi ne vom strădui din răsputeri să vă ajutăm ― E specialitatea noastră să ajutăm lumea să evadeze, adăugă Dorinda Şi vă ţinem la dispoziţie îndelungata noastră experienţă, rugîndu-vă să binevoiţi a profita de ea ― Puteţi să vă bizuiţi pe noi, mai spuse Dina Stăteau acolo, printre frînghiile de rufe, cu pantaloni şi prosoape în faţa lor şi cu feţe de masă şi pijamale în spatele lor şi aţinteau priviri serioase şi îngrijorate asupra domnului Corvo care, la rîndul său, se uita la ele Sprîncenele lui prinseră a se mişca în sus şi în jos – întîi una, apoi cealaltă – şi mai înainte de-a vorbi, domnul Corvo făcu mai multe gesturi frumoase cu mîinile lui lungi, albe Apoi spuse: „Nu!“ şi se aşeză iar Dina şopti: ― E rîndul tău, Dorinda! ― Am uitat ce vine acum… murmură Dorinda ― „Adresîndu-vă…“ ― Adresîndu-vă un apel final, recită Dorinda cu fermitate, ne bizuim pe afecţiunea pe care atît de des ne-aţi dovedit-o… ― Nu, nu! strigă domnul Corvo sărind de pe scăunaş şi fluturîndu-şi mîinile de parcă ar fi dirijat o orchestră Nu trebuie să faceţi apel la afecţiunea mea N-ar fi onest! Eu doresc atît de mult să scap de aici – mai mult decît orice pe lume doresc să vă învăţ să dansaţi şi să cîntaţi la pian – dar e de datoria mea, îngrozitoarea, dar necesara mea datorie de a rămîne aici Am jurat că nu mă voi supune niciodată bunului plac al domnului judecător Zbîrci şi, presupunînd că aş evada, ar fi ca şi cum aş fugi ca să mă ascund de el Ar însemna să fug de la datoria mea, care este de a rezista oricărei tiranii, oriunde ar apare ea ― Atunci s-ar putea să staţi la închisoare toată viaţa, spuse Dina Domnul Corvo luă o atitudine frumoasă, ca şi cum urma să fie pozat Stătu foarte drept şi calm, cu capul sus şi semeţ Puse lungile degete ale mîinii stîngi în dreptul inimii şi, înălţînd mîna cealaltă spre un colţ al tavanului, declară: ― Dacă aşa va trebui, aşa va fi! Eu, unul, n-am să cedez niciodată! Dar o clipă mai tîrziu se întoarse, îşi acoperi faţa cu prosopul de baie, îşi şterse un dublu şuvoi de lacrimi şi strigă: ― Dar sper că nu va fi aşa! Eu doresc să ies din închisoare cît mai curînd Îmi voi face datoria ― dar, ah! nu vreau ca datoria să-mi fie făcută mai greu de îndeplinit decît pot suporta! ― Ei bine, spuse Dina, înţeleg, dar să ştiţi că noi, într-adevăr, ca să vă ajutăm am venit aici şi dacă ne puteţi da vreo sugestie… ― Nu trebuie să-mi cereţi să evadez ― Atunci ce altceva putem face? întrebă Dorinda ― Nu există decît o singură cale pentru a ieşi din dificultate, spuse domnul Corvo Nici eu şi nici alt membru al Juriului nu vom ceda vreodată, aşa că domnul judecător Zbîrci e cel care trebuie să cedeze Faceţi-l pe el să-şi schimbe părerea, convingeţi-l că nu are dreptate şi atunci ne vom putea elibera cu toţii Aceasta-i singura cale ― O Doamne, spuse Dina, asta nu va fi uşor! ― Ar fi cu mult, cu mult mai uşor să facem un plan pentru evadarea dumneavoastră, mai încercă Dorinda ― Vă daţi seama, nu-i aşa, întrebă Dina, că ceea ce ne-aţi cerut să facem este foarte, foarte greu? ― Este atît de greu, spuse domnul Corvo cu glas melancolic, încît mă aştept pe deplin să spuneţi că nu e cu putinţă ― Nu, asta n-aş spune, făcu Dina, pe gînduri ― Am făcut noi multe lucruri despre care o mulţime de oameni ar fi zis că nu sînt deloc cu putinţă ― Într-adevăr că-i de mirare, spuse Dina, cît de multe lucruri poţi să faci, dacă te hotărăşti să vrei cu tot dinadinsul să le faci ― Da, cîteodată e foarte de mirare, spuse şi Dorinda Domnul Corvo clătină din cap a jale şi apoi scoase de pe frînghie faţa sa de pernă ― E uscată acu’, zise Dar pînă mîine dimineaţă cred că va fi iar leoarcă de lacrimi Adio, scumpele mele prietene, elevele mele cele mai dragi! Să mai veniţi să mă vedeţi ― Cînd vă vom vedea rîndul viitor, veţi fi în locuinţa dumneavoastră din strada Aglicelor, spuse Dina cu hotărîre Capitolul XX Sîmbătă dimineaţă se duseră cu domnişoara Bătrăştie în piaţă, la Băgărici, ca să facă tîrguieli, şi pe drum Dorinda o întrebă pe Dina: ― Ţi-a venit vreo idee? ― Încă nu, răspunse Dina ― Aproape că i-am promis, îi aminti Dorinda Vreau să zic că atunci cînd i-ai spus că data viitoare cînd îl vom vedea are să fie în casa lui de pe strada Aglicelor, era de fapt o promisiune ― Da, i-am promis, într-adevăr, şi va trebui să ne ţinem de cuvînt Dar cum, nu ştiu ― O să trebuiască oare să ne ţinem de promisiunile noastre şi cînd vom fi mari? întrebă Dorinda ― Da, cred că da N-ai încotro, nu se poate să nu te ţii de promisiuni ― Eu credeam mai înainte că viaţa are să fie mult mai uşoară cînd ne facem mari, oftă Dorinda ― Cînd o să îmbătrînim şi o să devenim foarte prudente, n-o să mai facem nici un fel de promisiuni Şi în felul ăsta o să fim cruţate de necazuri ― Ia te uită! exclamă Dorinda Domnii ăia doi, cu pălării tari, ah, am uitat cum îi cheamă! ― Domnul Halea şi domnul Balea, îi aminti Dina ― Sînt avocaţi, nu-i aşa? ― Consilieri juridici mi se pare că-şi zic ― Ei da, e acelaşi lucru Ei au fost cei care au trebuit să discute cu judecătorul şi cu juraţii doamnei Bigudiu ― Trebuie să fie plătiţi, bineînţeles, spuse Dina, cufundată în gînduri Tu cîţi bani ai? ― Şapte şilingi în puşculiţă şi opt peni în buzunar ― Şi eu am, una peste alta, nouă şilingi şi trei peni ― Ăştia-s mulţi bani! făcu Dorinda ― Crezi că ar trebui să-i rugăm să ne ajute? ― Ei ştiu cum să discute ca să convingă lumea, zise Dorinda Şi mai ales la judecători se pricep ― E o idee bună, spuse Dina Dar mai întîi trebuie să ne descotorosim de domnişoara Bătrăştie Treceau atunci pe Strada Cenuşei, către Scuar, şi domnul Halea şi cu domnul Balea mergeau la o mică distanţă în faţa lor Cei doi consilieri juridici băteau la fiece uşă din stradă, domnul Halea pe stînga drumului, domnul Balea pe dreapta şi de cîte ori se deschidea cîte-o uşă, domnul Halea sau domnul Balea – după cum era cazul – se porneau imediat a vorbi, cu multă gravitate, persoanei care deschisese Dar despre ce vorbeau nici Dina, nici Dorinda nu puteau ghici Continuară s-o urmeze pe domnişoara Bătrăştie de-a lungul Străzii Cenuşei, cotiră după colţ în Strada Modestă şi ajunseră în Scuar Acolo domnişoara Bătrăştie se opri şi le spuse pe un ton repezit, preocupată de treburile ei cum era: ― Ei, fetelor, eu am o groază de cumpărături de făcut şi cum pe mine mai rău m-aţi încurca, duceţi-vă mai bine să staţi de vorbă cu copiii aceia de lîngă statuie Dar ţineţi minte: nu cumva să plecaţi din Scuar! ― Nu, bineînţeles că nu, domnişoară Bătrăştie! răspunseră Dina şi Dorinda, cu glasurile lor cele mai cuviincioase Dar de cum intrase dînsa în cea mai apropiată dintre prăvălii, Dina exclamă pe un ton foarte dispreţuitor: ― Parcă de asta sîntem noi nerăbdătoare, să ne ducem să vorbim cu Catinca Fărîmă! ― Sau cu Mierluţu şi cu Mierla Ceară! făcu şi Dorinda, cu egal dispreţ ― Hai să-i căutăm pe domnul Halea şi pe domnul Balea, spuse Dina, şi luînd-o la picior, coborîră strada Modestă, ajunseră în Strada Cenuşei şi-l găsiră pe domnul Halea sunînd la uşa casei din colţ ― Bună dimineaţa! îi spuse doamnei care venise să-i deschidă uşa Bună dimineaţa, doamnă Durduliu! Aţi comis vreun delict pe ziua de azi? Furtişag mărunt sau hoţie în toată regula? Escrocherie ori Sacrilegiu, Vrăjitorie, Şantaj sau Furt prin spargere, Ameninţare cu Bătaia, sau Ameninţare şi Bătaie? ― Nu, nimic pe ziua de azi ― Sînteţi sigură? întrebă domnul Halea pe un ton foarte alarmat Absolut sigură, doamnă Durduliu? Amintiţi-vă că sămînţa nelegiuirii se află peste tot, gata să răsară ori de cîte ori găseşte condiţii favorabile creşterii ei Sînteţi sigură, cu totul şi cu totul sigură, doamnă Durduliu, că n-aţi comis nici cel mai mărunţel delict, în ultimele cîteva zile? Pentru că eu sînt gata, acum ca totdeauna, să vă apăr contra oricărei acuzaţii, indiferent dac-ar fi Provocare de Scandal sau Cumpărare ilegală de diamante, Fals în acte publice, sau Punere în circulaţie de Bani falşi, Călcarea făgăduielii de căsătorie sau Rezistenţă armată la capturare Sînteţi absolut sigură, doamnă Durduliu? Dar vreun Jurămînt fals, cumva, sau vreo Provocare de Incendiu? Sigur că vreun rău, ceva, tot aţi făcut?! Doamna Durduliu avea cincizeci şi doi de ani, păr sur, o faţă blajină, rotundă, şi ochelari cu ramă de oţel Dînsa rămase pe gînduri cîteva clipe, şi apoi spuse cu regret: ― Nu, domnule Halea, îmi pare rău, dar nu e absolut nimic azi Chiar nimic ― Bine, bine, încheie domnul Halea cu voioşie, dacă aşa este, nu-i nimic de făcut Vă doresc mai multă şansă pentru rîndul viitor, doamnă Durduliu O să vă las totuşi această hîrtiuţă, acest mic afiş, ca să vă amintiţi că oricînd doriţi ajutorul meu, sînt cu totul şi cu totul la dispoziţia dumneavoastră Iată anunţul – şi acum vă las cu bine, doamnă Durduliu! Anunţul prezentat de domnul Halea era astfel tipărit: Vă ameninţă Spectrul închisorii? Nu vă descurajaţi! DOMNUL HALEA, C J Este La Dispoziţia Dumneavoastră! Indiferent ce Delict Aţi Comis — Încredinţaţi-i Apărarea Dv DOMNUL HALEA, C J E cel mai bun avocat din Anglia!!! CLIENŢII NOŞTRI AU TOTDEAUNA DREPTATE P S Numai pentru a-şi dovedi Buna Credinţă şi pentru a-şi face numele şi mai cunoscut decît este, Dl Halea, C J , este gata să apere pe orice Client Nou şi Prim Delicvent, contra unui onorar nominal de Numai Cinci Şilingi! (Cîştigaţi, Pierdeţi sau Riscaţi) N B S-ar putea ca această remarcabilă ofertă să nu se mai repete niciodată Profitaţi de ea ACUMA Între timp, de partea cealaltă a străzii, domnul Balea suna la uşa domnului Bostoc şi cînd domnul Bostoc veni la uşă, domnul Balea, după ce-i ură bună dimineaţa, se informă îndată: ― Ei, domnule Bostoc, ce-aţi zice azi de un proces drăguţ, liniştit, profitabil? Nu v-a şantajat nimeni de curînd? N-a furat nimeni ceva flori sau cele mai de soi legume din grădina dumneavoastră? N-aţi fost călcat de vreun biciclist sau de vreun automobil, rănit în vreun accident de tren, tramvai, aeroplan, autobuz sau alt mijloc public de circulaţie? Dacă-i aşa, domnule Bostoc, nu lăsaţi să vă crească iarba sub picioare, ci aduceţi imediat cazul în faţa curţii de judecată Domnul Bostoc era un om bătrîn, cu o barbă lungă şi albă; umbla cu mare anevoinţă şi cu ajutorul a două bastoane El se gîndi cîtăva vreme, apoi spuse tărăgănat: ― Nu, domnule Balea, nimic de felul ăsta nu mi s-a mai întîmplat demult ― Ei, nu vă grăbiţi, îl îndemnă domnul Balea Aveţi timp, gîndiţi-vă atent, mai daţi-i un brînci memoriei dumneavoastră Sînteţi sigur că n-aţi fost muşcat de nici un cîine, împuns cumva de vreun taur turbat, frustrat de vreo moştenire sau jefuit de vreun hoţ de buzunare? ― Nu, spuse domnul Bostoc, nu mi s-a întîmplat nimic din toate astea Cred c-oi fi îmbătrînit prea tare ca să mi se mai întîmple de-alde astea acum! ― Dar cu vecinii dumneavoastră cum staţi? întrebă domnul Balea Nu v-a calomniat nici unul dintre dînşii? ― N-am auzit de aşa ceva, spuse domnul Bostoc E drept că de vreo zece zile n-am prea mai ieşit din casă ― Bine, dacă totuşi auziţi ceva, o să mă înştiinţaţi, nu-i aşa? îl rugă domnul Balea Voi fi totdeauna încîntat, domnule Bostoc, să vă reprezint în faţa oricărui tribunal englez, civil sau penal, în faţa vreunei Comisii de Magistraţi Locali sau a Comitetului de Judecată al Camerei Lorzilor Şi amintiţi-vă, domnule Bostoc: un proces e nu numai plăcut, dar poate fi şi profitabil! Permiteţi-mi să vă las acest util anunţ Păstraţi-l şi nu uitaţi că eu sînt totdeauna la dispoziţia dumneavoastră Ziua bună, domnule Bostoc, ziua bună! Cuvîntul Latinesc pentru Proces era LIS Vorba latinească însemnînd „A intenta un Proces“ era LITIGARE Iată originea Celui Mai Frumos dintre Toate Cuvintele: LITIGIU! Îl cultivaţi suficient? De Nu DOMNUL BALEA, Cons Jur , Există pentru A Vă Ajuta BALEA E OMUL CARE VĂ VA OBŢINE DAUNE! Judecaţi-vă prin Balea, şi, Cît vă Instruiţi, vă şi îmbogăţiţi! Dacă trăiţi într-o Localitate ticăloasă unde vecinii dv , în mod constant, vă schilodesc vitele, vă dau foc casei, vă răpesc copiii, vă şantajează mama, vă fură mobila, aruncă cu pietre în sera dv de legume, împrumută tunzătoarea dv de pajişte şi pun în lumină nefavorabilă caracterul dumneavoastră, BUCURATI-VA ŞI TRIMITEŢI DUPA BALEA El îi va constrînge a se Căi şi a Plăti Ca să fii înţelept şi Bogat, nu desculţ, Vino la vreme, să Mă consulţi N B Cer iertare onor clientelei pentru această mică abatere de la politeţe şi de la ortografie, pe care mi-am permis-o ca să sune bine versurile finale Trebuie înţeles, fireşte: „Veniţi la vreme să mă consultaţi!” (Acesta este anunţul pe care domnul Balea l-a dat domnului Bostoc ) Domnul Halea şi domnul Balea se întîlniră apoi în mijlocul străzii – şi fiecare dintre ei îşi împinse spre ceafă pălăria „melon“ şi zise: „Ei, asta e!“ ― Cum ţi-a mers? întrebă domnul Halea ― Binişor, afirmă domnul Balea Dar dumitale? ― Nici prea-prea, nici foarte-foarte Mergem acum să facem Strada Stejarilor, ori luăm întîi gustarea? ― Întîi gustarea, hotărî domnul Balea ― Vă rugăm frumos, aţi avea cîteva minute să staţi de vorbă cu noi? întrebă Dina Ea şi Dorinda aşteptaseră cu răbdare pînă ce domnul Halea şi domnul Balea îşi terminaseră treburile cu doamna Durduliu şi cu domnul Bostoc şi acum, zăbovind în mijlocul străzii, ele îi întîmpinau pe cei doi jurişti cu un asemenea aer de gravă importanţă, încît domnii Halea şi Balea îşi îndreptară îndată pălăriile „melon” şi luară o expresie la fel de serioasă ca a celor două copile ― Aţi comis un delict? întrebă domnul Halea Spuneţi-mi cu de-amănuntul despre ce e vorba ― Am comis mai multe, zise Dina, dar nu de ele ne pasă nouă acuma ― Nici un pic! confirmă Dorinda ― Atunci v-a adus careva vreun prejudiciu fizic sau moral, sau v-a ameninţat, ori v-a calomniat? întrebă domnul Balea Încredinţaţi-vă mie şi totul se va aranja ― Vă mulţumim foarte mult, spuse Dina, dar nu v-am răpi noi timpul dumneavoastră preţios pentru de-alde astea Avem nevoie de sfatul dumneavoastră pentru ceva cu adevărat important ― Atunci nu mai pierdeţi nici un minut, îndemnă domnul Halea Deschideţi gura mare, vorbiţi limpede şi spuneţi-ne toată povestea ― N-aveţi nici o îndoială, n-aveţi nici o şovăială! spuse şi domnul Balea Spuneţi tot şi totuşi pe scurt Vorbiţi firesc, însă articulaţi cu grijă Vă puteţi bizui pe noi ― Vrem să ştim, zise Dina, cum poate fi făcut domnul judecător Zbîrci să-şi schimbe părerea ― Ei, cum aşa?! se tulbură domnul Halea ― Nemaipomenit! exclamă domnul Balea ― Un judecător niciodată nu-şi schimbă părerea, spuse apoi domnul Halea ― Niciodată! întări şi domnul Balea Ar fi nefiresc ― Dar domnul judecător Zbîrci trebuie să şi-o schimbe, pentru că noi am promis c-o să şi-o schimbe Sau, în tot cazul, am promis c-o să facem ceva ce nu putem face pînă nu şi-o schimbă Aşa că vedeţi cît e de important ca să şi-o schimbe ― Ne daţi o sarcină aproape imposibilă, spuse domnul Halea ― Şi totuşi, făcu domnul Balea, nu ne-ar sta bine nouă să dăm înapoi în faţa dificultăţilor ― Nici un avocat adevărat nu se lasă vreodată speriat de dificultăţi, asta aşa e! spuse şi domnul Halea ― Sau măcar descurajat de imposibilităţi, afirmă domnul Balea ― Şi totuşi, reflectă domnul Halea, nu se întîmplă des să i se ceară unui avocat să preia un asemenea caz ― Dar dacă reuşim, făcu domnul Balea, vom dobîndi o faimă nemuritoare ― Cîtă dreptate ai! încuviinţă domnul Halea : Să faci pe un judecător să-şi schimbe părerea ar fi un eveniment cu adevărat istoric! ― Să mergem aşadar în Scuar, propuse domnul Balea, şi să şedem comod pe banca de lîngă statuia reginei Victoria; acolo putem discuta toată problema, pe deplin şi în amănunt Capitolul XXIII Drept rezultat al convorbirii pe care o avură, domnul Halea şi domnul Balea puteau fi văzuţi, pe la orele trei din acea după-amiază, urcînd cu paşi fermi şi hotărîţi drumul pentru trăsuri ce ducea spre casa domnului judecător Zbîrci, dinspre partea de nord a rîului Lucea Cum judecătorul, din întîmplare, juca golf cronometrat cu bucătăreasa lui, iar cele două slujnice ale sale supravegheau jocul, domnul Halea şi domnul Balea trebuiră să aştepte cîtăva vreme pînă să li se deschidă Adevărul e că au trebuit să aştepte vreo douăzeci de minute pînă s-a terminat jocul Dar după aceea fură conduşi în bibliotecă Domnul Justin Zbîrci îşi cîştigase partida de golf cronometrat şi era, în consecinţă, într-o foarte bună dispoziţie Purta pantaloni de flanelă albă, o cingătoare roşie şi peruca în cap Îi oferi domnului Halea o ţigară de foi şi domnului Balea, care nu fuma, o bucăţică de jeleu, şi-i întrebă cu ce le putea fi de folos ― V-am ruga să ne răspundeţi la nişte întrebări, spuse domnul Balea ― Desigur, făcu judecătorul Ce fel de întrebări doriţi să-mi puneţi? ― Păi, pentru început, zise domnul Halea, cît de des vă schimbaţi cămaşa? ― În fiece zi, spuse judecătorul Asta nu era chiar de tot adevărat, dar judecătorul gîndea că va fi pentru alţii un bun exemplu de curăţenie să li se spună că el avea asemenea frumoase deprinderi ― Dar ciorapii? întrebă domnul Balea ― În fiece zi, spuse judecătorul, care continua să fie într-o dispoziţie fericită ― Şi vesta? întrebă domnul Halea Şi batista? ― În fiece zi, răspunse judecătorul, pentru că simţea că a început să facă mare impresie În fiecare zi şi cîteodată chiar de două ori pe zi ― Extraordinar! exclamă domnul Balea, pierdut in admiraţie ― Şi cearşafurile, şi feţele de pernă? întrebă domnul Halea Cît de des vi se schimbă? ― În privinţa asta ar trebui să întrebaţi pe vreuna din slujnice, spuse judecătorul, niţel cam de sus Dar puteţi fi sigur că mi se schimbă regulat şi des ― Asta-i foarte frumos! făcu domnul Balea Nu-i aşa că-i foarte frumos, Halea? ― E magnific! spuse domnul Halea Acum spuneţi-ne, domnule judecător, aţi prînzit bine astăzi? ― Da, cum să nu, făcu domnul judecător Zbîrci Eu totdeauna prînzesc bine Astăzi am mîncat o supă-cremă de sparanghel, două costiţe de miel cu mazăre verde şi cartofi noi, o plăcintă cu vişine şi o bucată de brînză de Wensleydale Cred c-a fost un prînz destul de bun, nu? ― Bun, nimic de zis, confirmă domnul Balea, dar oare aţi mîncat toate astea dintr-una şi aceeaşi farfurie? ― Bineînţeles că nu, făcu judecătorul Zbîrci, indignat Mi s-a schimbat tacîmul cel puţin de patru ori! ― Aşadar, schimbaţi tacîmul încă şi mai des decît ciorapii? întrebă domnul Halea ― Da, aşa e, admise judecătorul ― Foarte interesant! făcu domnul Balea Eu găsesc asta extrem de interesant; dumneata nu, Halea? ― Absolut pasionant! zise domnul Halea Apoi domnul Balea arătă spre o carte ce se găsea pe o măsuţă lîngă fotoliul judecătorului şi spuse, tot pe un ton de ferventă admiraţie: ― Bănuiesc că citiţi enorm, nu-i aşa? ― Aceasta-i o carte pe care-o citesc de cîtva timp cu mare atenţie, răspunse judecătorul Tratează despre Egiptul antic Sau, dacă nu, atunci despre Grecia antică, sau despre Mesopotamia antică N-am ajuns încă foarte departe ― Şi citiţi totdeauna aceeaşi carte? întrebă domnul Halea ― Ei, cum aşa?! exclamă judecătorul Bineînţeles că nu! De cum termin una, încep alta ― Aşadar, vă schimbaţi lectura? făcu domnul Balea O schimbaţi destul de des, probabil? ― Natural! spuse judecătorul Ca orişicine După asta urmă o mică pauză şi judecătorul începu să se întrebe de ce oare doreau domnul Halea şi domnul Balea să afle atît de multe despre obiceiurile dumisale personale – cînd domnul Halea îi puse subit o altă întrebare Asta după ce atît domnul Halea cît şi domnul Balea, ajunşi la această fază, se rezemaseră înapoi în fotolii şi-şi ridicaseră privirile către tavan, de parcă ar fi meditat profund ― Vă amintiţi de cazul doamnei Bigudiu? fu întrebarea neaşteptată a domnului Halea ― Mi-amintesc, răspunse judecătorul, cam băţos ― Juriul, spuse domnul Balea, mai e şi-acum la închisoare ― Şi-acolo o să rămînă, spuse judecătorul cu glas tare şi aprig Acolo au să rămînă cu toţii, după cum i-am avertizat în mod solemn, cu multe săptămîni în urmă – pînă ce vor ajunge la o decizie unanimă dacă este vinovată doamna Bigudiu sau nu este vinovată ― Asta e deci părerea dumneavoastră? întrebă domnul Halea ― Da, asta e părerea mea, făcu judecătorul ― Şi de ce nu vă schimbaţi părerea? întrebă domnul Halea ― Eu nu-mi schimb niciodată părerea! răcni judecătorul ― Cum, niciodată? se miră domnul Halea ― Nici măcar o dată pe lună? făcu domnul Balea ― Am spus: NICIODATĂ! mugi judecătorul ― Ce dezgustător! spuse domnul Halea ― Ce neigienic! zise domnul Balea ― Vă schimbaţi cămăşile şi ciorapii, argumentă Domnul Halea ― Feţele de pernă şi cearşafurile de pat, întări domnul Balea ― Tacîmul de masă şi batistele ― Cărţile şi vestele ― Şi numai părerile nu vi le schimbaţi niciodată?! constată cu mirare domnul Halea E aproape de necrezut, nu-i aşa, Balea? ― Fără îndoială că s-au murdărit de vechi ce sînt, spuse domnul Balea ― Nu simţi un miros curios în odaia asta? îşi întrebă domnul Halea colegul ― Nu e nici un miros în odaie! zbieră judecătorul ― Ba da, este! Şi chiar un miros foarte urît, se strîmbă domnul Balea, ţinîndu-se de nas ― Serios c-ar trebui să vă schimbaţi părerea, îl sfătui domnul Halea, ţinîndu-se de nas ― Ieşiţi afară din casa mea! răcni judecătorul ― Cu plăcere! făcu domnul Balea ― O să ne simţim cu mult mai bine la aer curat, zise domnul Halea Apoi se ridicară amîndoi şi punîndu-şi fiecare pe cap pălăria melon – pe care, intrînd, o aşezaseră pe jos, alături de ei – ieşiră din bibliotecă, într-o atitudine foarte demnă, şi închiseră cu grijă uşa înapoia lor Judecătorul era atît de furios încît îşi smulse din cap peruca, o zvîrli pe jos şi începu să sară pe ea Sărise pe ea de trei ori cînd uşa se deschise un picuţ şi domnul Halea se ivi din nou în deschizătura îngustă Tot mai ţinea mîna la nas ― M-am întors ca să vă apitesc, zise el, că cel mai aproape de greptate, e burăţenia Capitolul XXIV Pe la orele nouă, în aceeaşi seară, Dina şi Dorinda auziră pe cineva fluierînd în grădină Merseseră la culcare, dar erau încă treze de tot – şi de cum auziră repetîndu-se fluieratul, îşi puseră papucii şi halatele şi, coborînd binişor scările, ieşiră în grădină prin fereastra franţuzească din sufragerie Într-un colţ al desişului de rododendroni îi găsiră pe domnii Halea şi Balea Ele îi ascultară cu mult interes povestind întrevederea ce-o avuseseră cu judecătorul şi fură pline de admiraţie pentru dibăcia lor ― Acum noi am făcut tot ce-am putut, spuse domnul Halea, dar dacă vom avea sau nu succes, depinde de ceea ce o să puteţi face voi ― Noi am tăiat pîinea, dar de prăjit trebuie s-o prăjiţi voi, spuse domnul Balea ― Nu prea înţeleg ce vreţi să spuneţi, făcu Dina ― Noi i-am băgat în cap judecătorului o anumită idee, explică domnul Halea Anume, că cineva care nu-şi schimbă părerile nu e mai breaz ca cineva care nu-şi schimbă cămaşa sau ciorapii ― Şi voi, continuă domnul Balea, trebuie să-i dovediţi ce urmări neplăcute are faptul de-a nu-ţi schimba părerea ― Fireşte! făcu Dina Acum am înţeles ― Şi eu, zise Dorinda, şi m-am şi gîndit la ceva La ceva ce-am putea face, vreau să zic ― În cazul acesta, spuse domnul Halea, domnul Balea şi cu mine ne vom duce acasă, ca să ne apucăm să studiem alt caz Noi, avocaţii, sîntem oameni foarte ocupaţi ― Vă sîntem foarte, foarte recunoscătoare, spuse Dina Şi acum vreţi, vă rog, să ne spuneţi cît vă datorăm? ― Cît aveţi? întrebă domnul Balea ― Şaisprezece şilingi şi unsprezece peni, spuse Dina N-ai uitat să-i aduci, Dorinda? ― Uite-i, zise Dorinda, scoţînd din buzunarul halatului o batistă înnodată ― Şaisprezece şilingi şi unsprezece peni – atîta luăm totdeauna pentru un asemenea caz, spuse politicos domnul Halea Dina desfăcu nodurile şi întinse batista pe iarbă ― Mă tem c-o să fie cam greu să-i împărţiţi egal între dumneavoastră, zise Domnul Halea şi domnul Balea îngenuncheară amîndoi şi cu degetele arătătoare mişcară monedele pe batistă, rînduindu-le ― Ba deloc, spuse domnul Balea Văd că sînt de două ori pe atîtea jumătăţi de coroană cîţi şilingi ― şi numărul jumătăţilor de peni este acelaşi ca şi numărul şilingilor şi jumătăţilor de coroană adunate laolaltă, inclusiv acest „bob“ foarte strălucitor, cu capul reginei Victoria pe el Aşa că, adăugîndu-se acestora numărul pieselor de doi şilingi, totalul este o dată şi jumătate mai mult decît numărul de peni Ia să vedem acum… ― Sînt numai doi şilingi, spuse domnul Halea, şi dacă se înmulţeşte cu ei numărul jumătăţilor de coroană, se obţine numărul exact de peni E cît se poate de simplu, Balea Împărţim cei 16 şilingi şi 11 peni în două jumătăţi egale, luînd fiecare dintre noi unsprezece monezi N-are nimeni de ce să se plîngă şi nu prisoseşte nimic… ― Doamne fereşte, da’ asta ce-i? Se făcuse întuneric între timp în umbra tufişurilor şi, din adîncul deşişului de frunziş, apăruseră deodată în faţa domnului Halea – cum sta el aşa îngenuncheat pe iarbă – două luminiţe aurii, de parcă s-ar fi aprins acolo două lămpi mititele ― Nu vă speriaţi, spuse drăguţ Dorinda E doar o prietenă a noastră Şi strigă mîngîios: ― Bună seara, Puma! Îi răspunse un zgomot ciudat – jumătate tuse, jumătate mîrîit – şi în aceaşi clipă străbătu prin penumbră un foşnet iute şi ceva cu nişte aripi mari se abătu năvalnic, apoi ţîşni iar în sus şi prinse a pluti prin văzduh ― Dar asta? întrebă domnul Halea cu glas tremurător Asta ce era? ― Alt prieten al nostru, spuse Dina şi, punîndu-şi mîinile pîlnie la gură, strigă către înalt: Alo, Şoimule! Domnul Halea şi domnul Balea se ridicaseră în picioare ― Cred că e timpul să plecăm, spuse domnul Balea ― Se face tîrziu, zise şi domnul Halea şi privi nervos spre luminiţele aurii din desiş ― Ei, noapte bună, făcu domnul Balea, şi noroc! ― Vă sîntem grozav de recunoscătoare, spuseră Dina şi Dorinda Grozav de recunoscătoare! strigă încă o dată mai tare, fiindcă între timp cei doi avocaţi se îndepărtau cît puteau de repede Atunci Şoimul, năvălind din cerul tot mai întunecos, se lăsă repede jos şi ateriză, uşor ca un fulg, pe umărul Dinei, pe cînd Puma ieşi fără zgomot din desişul de tufişuri şi-şi puse capul între mîinile Dorindei Cu toţii luară loc pe iarbă, în tihnă, şi stătură îndelung la sfat Dina şi Dorinda fură cele care vorbiră cel mai mult, fiindcă abia aşteptau să povestească despre progresul ce-l făcuseră în proiectul lor de a-l scoate pe domnul Corvo din închisoare şi să descrie ce aveau de gînd să încerce ca pas următor Îşi făcuseră tot planul de bătaie şi-i cerură Şoimului să le ajute, aducîndu-le jumătate de duzină de şoareci ― Vii sau morţi? se informă Şoimul politicos ― O, bineînţeles că morţi, confirmă imediat Dina Morţi de tot, te rog! ― Sînteţi nişte fiinţe care vă trudiţi mereu cu gîndul, voi, făpturile omeneşti, spuse Puma, căscînd Mereu plănuiţi cîte ceva, mereu faceţi ceva sau vorbiţi despre ceva Trebuie să fie foarte obositor ― Tu ce ai făcut azi? întrebă Dorinda ― Nimic, spuse Puma Chiar nimic, decît că am trăit ― A fost o zi atît de frumoasă! spuse Şoimul Una din cele mai frumoase şi plăcute zile pe care le-am văzut vreodată ― Da? făcu Dina Noi a trebuit să ne gîndim la atîtea lucruri, că aproape nici n-am băgat de seamă cum a fost ziua ― Foarte prost aţi făcut, spuse Puma ― Şi eu cred că rău aţi făcut, spuse Şoimul Mîncarea şi băutura n-aţi irosit-o, nu-i aşa? Atunci vremea frumoasă de ce o irosiţi? ― Dar am avut treburi de făcut, se scuză Dina ― Asta-i cel mai rău la oameni, făcu Puma ― Cunoaşteţi capătul de la miazănoapte al Pădurii? întrebă Şoimul Pămîntul suie pînă se face deal şi apoi se prăvale în pantă dreaptă Aproape de culmea dealului a fost cîndva o alunecare de teren – cu multe sute de ani în urmă – şi stînca mai e şi acum golaşă în acel loc; un colţ se înalţă din coasta pădurii Acolo mi-am petrecut ziua Am şezut pe o creastă a stîncii, cu o perspectivă de cincizeci de mile sub mine, iar Puma a stat tolănită pe creanga unui copac falnic şi printre frunze soarele îşi cernea lumina asupră-i ― Cîndva, spuse Puma, cînd o să obosiţi să tot faceţi cîte cele, trebuie să veniţi să petreceţi o zi întreagă cu noi Fără să faceţi nimic, doar să existaţi O să vă simţiţi cu atît mai bine după aceea ― Dar nu vi s-a făcut foame? întrebă Dorinda ― Cinasem bine în ajun, zise Puma Ucisesem un miel gras ― Al cui era? întrebă Dina ― De unde să ştiu eu? A fost al meu cînd l-am ucis Mai stătură cîtva timp de vorbă, iar după aceea Puma şi Şoimul merseră înapoi în pădure, iar Dina şi Dorinda, la culcare Dar nu adormiră foarte repede, pentru că rămăseseră cam tulburate auzind că Puma începuse să ucidă miei ― Şi degeaba i-am spune noi că nu e drept să-i ucidă fiindcă sînt ai cuiva, făcu Dina, nenorocită Pur şi simplu n-ar înţelege ― Totuşi, nu-i aşa că nu-ţi pare rău c-ai eliberat-o din grădina zoologică? ― Nu, fireşte că nu; nu puteam altfel, după ce ne împrietenisem cu ea Dar ori de cîte ori faci ceva, are, pare-se, nişte urmări Asta face viaţa grea ― Da-n tot cazul, va fi foarte greu să o prindă, spuse Dorinda drept încurajare Nu cred c-ar putea vreodată un fermier s-o prindă Mai stătură niţel de vorbă, apoi aţipiră, fără să-şi dea seama cînd, şi trezindu-se dimineaţa constatară că Şoimul le şi vizitase lăsînd şase şoareci de cîmp morţi pe cadrul ferestrei ― Du-te şi ia o batistă mare de-a lui Tata, şi-o să facem din ea un săculeţ în care să-i purtăm, zise Dina Dorinda trecu prin coridor în camera părăsită unde obişnuia să se îmbrace tatăl lor şi găsi o batistă Stătu o clipă să se gîndească şi apoi, venindu-i pe neaşteptate o idee care o încîntă, dădu fuga înapoi în odaia lor şi exclamă, pe cînd deschidea uşa năvalnic: ― Dina! Stiu exact unde ar trebui să-i punem! ― Unde? ’ ― Aşteaptă pînă ajungem acolo şi-o să-ţi arăt Capitolul XXV ― Îţi aduci aminte, zise Dorinda, după micul dejun, că mai de mult, mai înainte să fi plecat tata în străinătate, ne-am dus pînă jos, la rîu, şi eu aveam din întîmplare o furculiţă la mine şi am prins doi ţipari? ― Şi-apoi am găsit o sticlă şi i-am băgat în ea, îşi aminti Dina ― Şi-am astupat sticla cu un dop, ca să nu iasă ţiparii ― Şi-am luat sticla acasă şi-am lăsat-o în dosul magaziei de unelte, şi după aia am uitat de ea ― Ţiparii trebuie să fie morţi acum… spuse Dorinda ― Oribil de morţi, zise Dina pe gînduri Am făcut un lucru foarte urît, dar s-ar putea să ne fie de folos ― La asta mă gîndeam şi eu ― Şi cele trei scrumbii, pe care le-am cumpărat ieri, au şi început să miroasă ― Acum avem tot ce ne trebuie afară de cărţile poştale, spuse Dorinda, şi pe acelea le putem scrie în timpul lecţiilor După-amiază o porniră peste cîmp spre casa domnului Justin Zbîrci, pe cealaltă parte a rîului Evitară tîrgul Băgărici, pentru că aveau la ele cîteva pachete cu care nu doreau să fie văzute Aleseseră timpul cel mai potrivit pentru a sosi la destinaţie, ora cînd judecătorul împreună cu bucătăreasa lui şi cu fata care-l servea la masă, şi cu fata care-i făcea curăţenie în casă ieşeau de obicei să joace o partidă de golf cronometrat – şi cum fereastra sufrageriei era larg deschisă, iar pervazul nu mai înalt de vreo şaizeci de centimetri de la pămînt, intrară în casă foarte lesne, fără să le vadă nimeni şi fără să aibă nevoie de a suna sau a bate la uşă Apoi, cu calm şi iuţeală, urcară la etajul de sus şi găsiră camera de dormit a judecătorului Îşi deteră seama că era a lui după faptul că pe masă, într-un colţ, se găseau trei busturi – al lui Cezar, al lui Shakespeare şi al ducelui de Wellington – şi fiecare dintre ele purta cîte una din perucile de rezervă ale judecătorului ― Şi acum, întrebă Dina, ce vrei să faci cu şoarecii? ― Vino-ncoa, zise Dorinda care se vîrîse sub pat, şi cînd Dina veni după ea, arătă către spiralele arcurilor care susţineau salteaua ― Nu-i aşa că arată aproape ca nişte colivii mici? întrebă Ar fi un loc foarte potrivit pentru pus şoarecii şi nu i-ar da nimănui prin gînd să-i caute aici Dina admise că aşa era, încît băgară cei şase şoareci de cîmp morţi în şase dintre spiralele arcurilor care susţineau culcuşul judecătorului şi, ieşind iar de sub pat, se uitară pe fereastră, spre pajiştea unde judecătorul juca golf cronometrat cu bucătăreasa, sufragioaica şi jupîneasa Apoi se apucară iarăşi de lucru ― Asta trebuie să fie camera lui de îmbrăcat, spuse Dina, deschizînd altă uşă ― Ce de haine are! făcu Dorinda, uitîndu-se într-un dulap ― Şi duzini peste duzini de cămăşi, zise Dina, examinînd sertarele unui scrin Cîteva din cărţile poştale pe care le scriseseră fură ascunse printre teancurile de cămăşi, frumos aşezate în scrin, iar altele băgate în buzunarele diferitelor costume de haine, şi cînd terminară şi cu asta Dina spuse că trebuiau să caute biblioteca Aceasta era la parter, şi, de cum intrară acolo, văzură pe o foarte împodobită etajeră de marmoră a căminului două vase înalte, greceşti, de felul acelora despre care domnişoara Bătrăştie le învăţase că se numesc amfore ― Exact ce ne trebuie! exclamă Dina şi, trăgînd un scaun pînă la etajera căminului, se sui pe el şi după ce scoase dopul sticlei care conţinea ţiparii morţi, o ascunse în vasul cel mai apropiat ― Pff! Ce oribil duhneşte! strigă Dorinda, cînd adulmecă groaznicul miros ce ieşea din sticla destupată ― Mai mult decît oribil! zise Dina Dacă nici asta n-o să-l facă să-şi schimbe părerea, atunci nimic n-o să fie în stare să-l facă să şi-o schimbe ― Mai avem şi scrumbiile, zise Dorinda ― Cred că sufrageria e locul cel mai bun pentru ele Îţi aminteşti de portretele acelea enorme, care-s probabil tatăl şi mama lui? Şi alt tablou, cu nişte oi care umblă pe un munte? Am putea să prindem scrumbiile pe perete, în spatele tablourilor, cu ţintele astea pe care le-am adus Dorinda nu găsi ceva mai bun, încît şi ideea asta fu rapid pusă în aplicare, şi apoi părăsiră casa prin fereastra deschisă a sufrageriei şi intrară în tîrg, la Băgărici Voiau s-o vadă pe Catinca Fărîmă, fata brutarului Amîndorura le displăcea Catinca din toată inima ― cu faţa ei răutăcioasă şi cu picioarele ei subţiri şi lungi – şi n-o iertaseră cîtuşi de puţin pentru ce le făcuse ea odată, atunci cînd, după ce mîncaseră prea mult, se umflaseră de semănau cu nişte baloane Dar ştiau că cel mai nimerit personaj din tot tîrgul, pentru scopul lor de-acuma, era Catinca, pentru că ea avea o aplecare firească de a face rău şi nu exista ceva care să-i facă mai multă plăcere Catinca Fărîmă fu foarte surprinsă, şi cam speriată, cînd se pomeni cu ele acasă la ea, pretinzînd că aveau să discute cu dînsa ceva foarte secret, dar de cum i-au explicat planul lor şi i-au descris ce făcuseră ele pînă atunci şi-au făcut-o să înţeleagă ce aşteptau de la dînsa, faţa ei răutăcioasă păli de plăcere şi de aţîţare – şi aşa se tot trăgea de încheieturile degetelor, că fiecare dintre ele pocnea ca un băţ care se frînge ― Puteţi să vă bizuiţi pe mine, făgădui Toţi copiii de aici or să facă ce le spun eu, şi dacă judecătorul nu-şi schimbă părerea într-o săptămînă, puteţi voi să înfigeţi în mine mai multe ace decît am înfipt eu odată în voi ― Mulţumesc, făcu Dina, niţel cam dispreţuitor, noi nu înfigem niciodată ace în oameni ― N-aveţi decît să n-o faceţi dacă nu vă place, zise Catinca N-are a face Eu tot o să mă ţin de făgăduială Apoi, o zi, Dina şi Dorinda aşteptară cu nerăbdare să vadă cum va funcţiona planul lor – şi nu trecu mult că avură veşti foarte bune în această privinţă Judecătorul începea să arate foarte nefericit şi bucătăreasa lui povestea că îşi pierduse în întregime pofta de mîncare După ce-şi terminase partida de golf cronometrat ― în după-amiaza cînd Dina şi Dorinda lăsaseră în casa lui şoarecii şi ţiparii, şi scrumbiile – judecătorul se dusese în bibliotecă pentru a citi, şi simţise imediat un miros ciudat în încăpere Aşa că sună să vină o slujnică şi, cînd intră sufragioaica, el o puse să miroasă, iar dînsa mirosi şi păru cam surprinsă, dar de răspuns răspunse: „Mie nu-mi miroase nimic decît ţigara dumneavoastră” Atunci o sună şi pe jupîneasă şi o puse şi pe ea să miroasă „Nu simt nimic decît mirosul plăcut, de piele, al fotoliului dumneavoastră”, spuse dînsa Atunci judecătorul, tot mai supărat, trimise după bucătăreasă şi o puse să miroasă prin toată odaia, ca pe un cîine poliţist Dar bucătăreasa spuse cu o voce foarte hotărîtă: „Nu miroase nimic decît vasul acela cu trandafiri frumoşi, pe care i-am cules chiar eu pentru dumneavoastră şi tot eu i-am pus pe biroul dumneavoastră” Adevărul e că toate trei simţeau mirosul ciudat din cameră, dar nici una nu voia să admită aşa ceva, pentru că îşi dădeau cu toatele mare osteneală ca să ţină casa în ordine şi curată şi refuzau să creadă, aşadar, că s-ar putea să fie ceva murdar în ea sau nelalocul lui Aşa că judecătorul le spuse să plece şi încercă să se convingă că mirosul era numai în închipuirea lui, iar după o oră, două, se obişnui cu el şi nu-l mai băgă în seamă Dar în dimineaţa următoare, cînd se duse în sufragerie să-şi ia micul dejun, adulmecă şi adulmecă şi poruncind iar bucătăresei şi jupînesei şi sufragioaicei să vină înaintea sa, declară: „Şi în camera asta e un miros dezgustător Ce poate fi, din ce pricină, şi cum de răbdaţi una ca asta?!” Dar toate trei, foarte îngrijite şi curăţele, în rochii înflorate şi şorţuri albe, cu feţele proaspăt spălate, răspunseră indignate că odaia mirosea plăcut ca o grădină şi că, atîta timp cît va fi în grija lor, totdeauna va mirosi aşa Încît judecătorul îşi mîncă nefericit micul dejun şi ieşi repede Dar în drumul său prin tîrgul Băgărici, trecu pe lîngă mai mulţi băieţaşi şi mai multe fetiţe care, de cum îl văzură venind, se feriră grabnic de o parte şi se ţinură de nas, într-un chip foarte bătător la ochi Mirosul din bibliotecă fu cu mult mai accentuat în seara acelei zile şi cînd se băgă în pat, judecătorul rămase treaz cel puţin o oră, adulmecînd la răstimpuri şi spunîndu-şi: „Nu-i decît o închipuire* Dimineaţa, însă, mirosul de şoarece nu mai era de negat şi sculîndu-se foarte devreme, judecătorul cercetă de unde vine, prin toată camera, şi nu găsi nimic Dar în cutele unei cămăşi curate găsi o carte poştală pe care era scris: V-AŢI SCHIMBAT PĂREREA ASTĂZI? Asta îl miră foarte tare, însă, de îndată ce intră în sufragerie, fu mai mult necăjit decît mînios, pentru că acum nu mai putea fi nici o îndoială că odaia mirosea a peşte stricat Repede îşi căută batista – şi găsi în buzunar altă carte poştală pe care scria: V-AŢI SCHIMBAT PĂREREA ASTĂZI? La Băgărici, în aceeaşi dimineaţă, cel puţin treizeci de băieţaşi şi fetiţe se ţinură de nas, în modul cel mai ostentativ, cînd trecu el – şi de două ori a auzit-o pe Catinca Fărîmă explicîndu-le celorlalţi copii, cu vocea ei ascuţită: „Nu şi-a mai schimbat părerea de săptămîni întregi!“ Această stare de lucruri a durat cîteva zile; şi judecătorul era din ce în ce mai amărît, iar diferitele duhori – de şoareci, de scrumbii şi de ţipari ― deveneau din ce în ce mai intolerabile în casa lui, pentru că, deşi bucătăreasa şi jupîneasa, şi sufragioaica scuturau şi curăţau din zori şi pînă în noapte, cotrobăind mereu ca să găsească sursa duhorilor, nu le trecea prin gînd să se uite prin arcurile somierei, sau în amfora grecească, sau îndărătul portretelor tatălui şi mamei judecătorului Aşa că, în cîteva zile, judecătorul prinse a slăbi şi a umbla cu o expresie rătăcită – iar pe unde trecea, auzea glasuri rostind: „Nu şi-a schimbat părerea de săptămîni întregi!“ Începu să se întrebe dacă nu cumva, într-adevăr, asta era cauza tuturor mirosurilor nesuferite din casa lui Şi apoi, într-o noapte nu putu să doarmă deloc, pentru că în patul lui mirosul de şoarece mort era mai puternic decît oricînd, iar în sufragerie îi mirosise abominabil a peşte stricat, iar duhoarea de putreziciune din bibliotecă fusese cu totul dezgustătoare Se aşeză în capul oaselor, în pat, aprinse lumina şi se uită la ceas Era patru dimineaţa Foarte cu- rînd va trebui să se scoale şi să meargă în oraş, unde toţi băieţii şi toate fetiţele aveau să se ţină de nas cînd l-or vedea venind şi aveau să-l evite ostentativ ― O, ce să mă fac, ce să mă fac?! exclamă şi smulse cu disperare o fîşie din capacul cearşafului de plapumă, fără să-şi dea seama ce face Apoi i se păru că aude o voce misterioasă spunîndu-i: ― Degeaba sfîşii cearşafurile, asta n-o să-ţi ajute cu nimic Ce trebuie să faci e să-ţi schimbi părerea! SCHIMBĂ-ŢI PĂREREA! SCHIMBĂ-ŢI PĂREREA! De o sută şi cincizeci şi şapte de ori îşi repetă vocea mesajul, cînd judecătorul se înfurie şi răcni: ―Bine, bine! Te-am auzit de la început! O să mi-o schimb, dacă ăsta-i singurul mijloc ca să scap de duhorile astea blestemate O să mi-o schimb – dar lasă-mă niţel Trebuie întîi să-mi pun pantalonii! S-a sculat şi s-a îmbrăcat cît a putut de repede şi a străbătut Băgăriciul pînă la închisoare, care era de partea cealaltă a tîrgului Pe cînd trecea prin Scuar se înălţa soarele şi geamurile caselor sclipeau în lumina dimineţii şi cupa cerului parcă era o ceaşcă de ceai chinezească, străvezie, şi un pîlc de norişori sta neclintit, ca oile cînd se iveşte un cîine necunoscut Domnul Justin Zbîrci se simţi fericit cum nu fusese demult; grăbea spre închisoare cît putea de repede Ce încîntaţi vor fi bieţii membri ai Juriului, gîndea el, cînd or auzi că dînsul hotărîse să-i elibereze! Probabil că vor striga de trei ori „Urra!“ pentru el, hotărî în gîndul lui Trase de clopotul mare de alarmă de la poarta închisorii şi auzi cum suna înăuntru, pînă departe: Balang, balang, balang, bang Balang, balang, balang, bang Balang, bang, bang! Nu veni nimeni să-i deschidă, aşa că trase iarăşi şi iarăşi de lanţul clopotului: Bing, bing, bing, bing-balang, bing-balang, bing-balang! Atunci se deschise o fereastră, şi încă una, şi încă una, şi încă una – şi toţi deţinuţii scoaseră capetele pe fereastră şi răcniră: ― Cine face atîta gălăgie?! ― Eu! zbieră judecătorul Am venit să vă spun că mi-am schimbat părerea şi că puteţi să plecaţi numaidecît acasă – toţi! Puteţi să plecaţi toţi, numaidecît! ― Nu plec acasă la ora asta, aşa de dimineaţă, de dragul dumitale şi nici de-al nimănui! răcni domnul Oişte, căruţaşul – şi poc! închise fereastra ― Nici să dormim nu ne mai lasă, se văită jalnic doamna Pielevacă, şi închise şi ea fereastra, trîntind-o încă şi mai tare ― Nu cumva crezi c-o să plecăm înainte de a ni se servi micul dejun? Hm, domnule judecător?! exclamă domnul Mierosu şi închise şi el fereastra ― Pleacă de-aici! răcniră toţi ceilalţi Aşteaptă pînă ne luăm gustarea de dimineaţă! Şi cu toţii închiseră foarte viguros ferestrele O expresie de mare tristeţe se aşternu pe chipul judecătorului, dar făcînd o sforţare, el se hotărî să fie răbdător şi aşezîndu-se pe un dîmb cu iarbă, peste drum de poarta închisorii, îşi aprinse o ţigară de foi şi se pregăti să aştepte pînă la orele nouă, cînd obişnuia să fie servit micul dejun la închisoarea Băgărici Sus, în înalt, pe cînd şedea el acolo fumînd, o pasăre mare tăie cerul cruciş, coti avîntat, dădu roată împrejuru-i şi apoi zbură repede către casa maiorului Ţinefrîu, unde ateriză în cadrul unei ferestre şi cu ciocul bătu tare în geam Dina şi Dorinda imediat se treziră şi-i dădură drumul în odaie Şoimului ― Cred că planul vostru a izbutit, zise el Judecătorul şade în faţa închisorii şi aşteaptă, gîndesc, ca leneşii ăia să se trezească şi să-l lase să intre ― Şi-a schimbat părerea! exclamă Dina ― Şi domnul Corvo are să fie liber! spuse Dorinda, bătînd din palme ― Aşa se pare, făcu Şoimul ― Trebuie să ne ducem numaidecît, spuse Dina, să scoatem şoarecii şi scrumbiile şi ţiparii, înainte să se întoarcă judecătorul Dă zor, Dorinda, îmbracă-te repede! La revedere, Şoimule, şi-ţi mulţumim că ai venit Ne vedem curînd! Aşadar, Şoimul zbură înapoi, iar Dina şi Dorinda fură gata îmbrăcate în trei minute şi alergară tot drumul peste cîmp, pînă la casa judecătorului Chiar înainte de a ajunge, le văzură pe bucătăreasă, şi pe sufragioaică, şi pe jupîneasă zorind în direcţia tîrgului Băgărici, pentru că se răspîndise rapid vestea şi fiecare aflase între timp ce se întîmplă, şi toţi locuitorii – cu excepţia copiilor foarte, foarte mici şi a oamenilor bolnavi la pat – se duceau acum la închisoare, ca să asiste la eliberarea membrilor Juriului Încît Dinei şi Dorindei le fu foarte uşor să scoată şoarecii de sub pat, şi scrumbiile de după tablourile din sufragerie, şi ţiparii din vasul grecesc – şi repede le îngropară într-un strat de flori, chiar în grădina judecătorului Apoi se spălară pe mîini şi alergară şi ele spre închisoare Ajunseră bineînţeles la timp, pentru că membrii Juriului tot mai refuzau să plece acasă pînă nu-şi vor fi luat micul dejun – şi nici măcar nu voiau să-i îngăduie doamnei Jehu a-l servi cu jumătate de oră mai înainte de timpul obişnuit Dar la nouă şi jumătate ieşiră, arătînd cu toţii foarte gravi şi foarte importanţi, iar judecătorul se urcă pe un scaun şi anunţă în mod politicos că îşi schimbase părerea, încît dînşii vor fi eliberaţi din închisoare şi puteau să se ducă unde doreau şi să facă ce voiau „În limitele a ceea ce-i rezonabil, bineînţeles, ca totdeauna”, adăugă repede Apoi, membrii Juriului au dorit cu toţii să ţină nişte cuvîntări întru lauda Libertăţii şi Justiţiei, şi a Constituţiei Britanice; dar Vicarul alcătuise deja un cor – şi curînd toată lumea cînta Lilliburlero Apoi mărşăluiră pînă în tîrgul Băgăriciului cîntînd melodia Mînecile verzi: Cutreierînd ţinuturile muntoase, Să le văd obiceiurile curioase, Tot căutam tovărăşii voioase, Spre Cetatea Londrei a mă-nsoţi Tot drumul cîntară, cu sergentul Bum mărşăluind pe lîngă ei şi strigînd: „Stîngul, dreptul! Stîngul, dreptul, stîngul! Păcătoşilor, intraţi în ritm, cumsecade De nu ţineţi ritmul bun, adio acasă dejun! Stîngul, dreptul, stîngul!“ Şi ajunşi în tîrg, la Băgărici, se adunară în jurul statuii reginei Victoria şi cîntară pînă răguşiră într-atîta, de nu mai putură cînta Capitolul XXVI Numai domnului Casimir Corvo îi explicară Dina şi Dorinda partea ce-o avuseseră ele în asigurarea libertăţii Juriului; el însă le mulţumi atît de cuviincios şi înduioşător şi aprecie isteţimea lor într- un chip atît de plin de înţelegere, încît nu le mai trebui recunoştinţa nimănui în afară de a sa Era foarte bine aşa, fiindcă toţi ceilalţi deţinuţi gîndeau că fuseseră eliberaţi mulţumită atitudinii hotărîte ce o adoptaseră dînşii – încît nici unul dintre ei nu era dispus să arate recunoştinţă nimănui De fapt, Catinca Fărîmă a răspîndit povestea că ea covinsese treizeci de copii să se ţină de nas de cum îl vedeau pe domnul Justin Zbîrci – şi tot ea povesti la toată lumea că Dina şi Dorinda umpluseră casa judecătorului cu animale moarte; dar se ştia bine că dînsa era o fată rea, care spunea minciuni în fiecare zi, încît nu crezu nimeni o vorbă din spusele ei Rezultatul fu că, în tot Băgăriciul, singurul om, în afară de copii, care au ştiut vreodată întregul adevăr în această chestiune era domnul Corvo El le spuse fetiţelor, cînd veniră la lecţia de Dans, la cîteva zile după ce-şi cîştigase libertatea: „Dacă mai rămîneam în închisoarea aceea încă o săptămînă, aş fi înnebunit Dacă aş fi înnebunit, m-aş fi aruncat pe fereastră Dacă m-aş fi aruncat pe fereastră, mi-aş fi frînt spinarea Dacă mi-aş fi frînt spinarea, aş fi rămas mort pe loc Dar nimic din toate astea nu s-a întîmplat, mulţumită vouă, dragele mele! Iată-mă plin de viaţă, săltînd ca un păstrăv într-un pîrîu, cîntînd de bucurie, ca un cuc în codrul verde – şi toate astea vi le datorez vouă Scumpa mea Dina, fermecătoarea mea Dorinda, sînt slujitorul vostru!… Şi-acum să dansăm! Vă voi învăţa un magnific dans spaniol, un dans în care trebuie să fiţi iuţi ca o vijelie şi uşoare ca spuma pe ape, şi vesele ca un clovn în arena circului Dansul ăsta se cheamă Jaleo de Jerez “ Domnul Corvo niciodată nu-şi învăţa elevii vreunul din acele dansuri în care oamenii doar umblă agale de colo-colo, mai executînd şi cîte un hop şi cîte un lunecuş încolo şi încoace, la răstimpuri – pentru că, după părerea lui, asemenea dansuri nu făceau doi bani Lui îi plăceau vechile dansuri ale Angliei, şi ale Spaniei, şi ale Scoţiei, sau ale Franţei, şi ale Poloniei, şi ale Rusiei, falnice şi robuste, şi pe acestea le preda ca un atît de formidabil entuziasm, încît mulţi dintre elevii săi erau, după două, trei lecţii, atît de istoviţi, că părinţii lor trebuiau să-i ducă la mare, pentru odihnă mai lungă Dar cum Dina şi Dorinda fuseseră canguri şi învăţaseră să sară, erau acum atît de puternice, încît puteau dansa un Fandango şi un Foursome Reel, o Schottische, o Mazurcă un Irish Jig, un Sailor’s Hornpipe, şi un Lumps of Pudding – unul după altul, fără să obosească deloc Le plăceau lecţiile cu domnul Corvo şi timp de două, trei săptămîni trăiră foarte fericite Mama lor plecase la Londra, iar domnişoara Bătrăştie avea febra fînului, încît ele putea petrece foarte mult timp cu Puma şi cu Şoimul care le învăţau cum să nu facă nimic Asta este mai greu decît s-ar părea şi numai animalele se pricep perfect la aşa ceva Dar Dina şi Dorinda făceau progrese – şi curînd fură în stare să nu facă aproape nimic Dar apoi se întoarse acasă Mama Ele merseră s-o întîmpine şi, de cum o văzură, şi-au dat seama că era foarte mîhnită şi îngrijorată Cînd intrase trenul în gară, ea stătea şi se uita pe fereastră – şi nu ştiu cum făcuse că şiragul cel lung de mărgele albastre şi galbene pe care-l purta se încîlcise în mînerul uşii vagonului Le-au trebuit cîteva minute pînă cînd s-o descîlcească pe Mama de acolo şi pînă ce ea să poată coborî, iar după asta au descoperit că-şi pierduse tot bagajul, afară de-o pungă cu prune care era a altcuiva „Biata Mama! au spus ele Hai acasă să bei o ceaşcă de ceai“ Apoi dînsa le-a povestit că era extrem de îngrijorată din pricina tatălui lor, pentru că nu mai avusese veşti de la dînsul de cîteva săptămîini Fusese Ia Londra ca să încerce să obţină ştiri de acolo; dar nimeni, nu putuse să-i spună nimic despre el „Şi n-o să mai am o clipă de linişte, spunea ea, pînă nu primesc o scrisoare scrisă de mîna lui, în care să mă încredinţeze că e teafăr şi în siguranţă şi că se întoarce acasă!“ Dina şi Dorinda, însă, cu toate că se gîndeau des la tatăl lor, nu-şi făcuseră niciodată griji cu privire la el Erau convinse că era pe de-a-ntregul în stare să-şi poarte singur de grijă în orice împrejurări, oricît de primejdioase Dar văzînd cît de înfricoşată era mama lor, nu se puteau stăpîni de-a nu avea şi ele un sentiment de teamă şi de mare îngrijorare şi, ca şi dînsa, începură să-l aştepte pe poştaş cu o nerăbdare crescîndă Într-o zi îl văzu venind agale pe drum şi, cînd îi ieşiră în întîmpinare, îl găsiră în poarta grădinii, stînd locului cu un singur plic în mînă şi uitîndu-se ţintă la acel plic, într-un fel foarte ciudat; apoi îl dete Dinei, fără o vorbă, deşi, de obicei, poştaşul era un om prietenos şi vorbăreţ Plicul era cam şifonat şi într-un colţ avea o pată de un roşu închis ― Ăsta-i sînge! spuse Dina ― E scrisul Tatii, zise Dorinda ― Ştiu, făcu Dina, şi amîndouă priviră cu ochi înfricoşaţi pata de sînge Amîndouă se albiseră la faţă ca varul şi amîndouă îşi auzeau inimile bătînd ― Am să deschid scrisoarea, zise Dina ― Dar e adresată Mamei! ― Şi dacă sînt ştiri rele în ea? Mama e slăbită şi ar putea s-o îmbolnăvească ― Dar dacă sînt ştiri rele, va trebui să-i spunem ― Poate că putem face ceva mai întîi, zise Dina, şi vîrînd un deget în capacul plicului, îl rupse Scrisoarea era foarte scurtă Tata scrisese aşa: Cu toate că ştirile mele nu sînt bune nu trebuie să vă faceţi griji în privinţa mea Am fost arestat acum trei săptămîni şi sînt acum într-o temniţă subterană a castelului Gliedermannheim Sînt sănătos – şi desigur că nu va trece mult pînă să fiu eliberat Temniţa nu este confortabilă, însă nu sînt rău tratat, şi neajunsul cel mai mare este că nu mi se permite să scriu şi să primesc scrisori Acest bilet vi-l trimit printr-un prieten care pleacă în Anglia, pentru treburi, şi care a consimţit să-l ducă – deşi e pentru dînsul un mare risc Vă rog încă o dată să nu vă temeţi pentru mine Aveţi răbdare şi totul va fi bine Am avut norocul să port flanele de iarnă pe dedesubt cînd am fost arestat, aşa că-mi este destul de cald, deşi temniţa e neîncălzită Trecu cîtva timp pînă ce Dina şi Dorinda să poată scoate o vorbă Erau îngrozite de ceea ce citiseră şi la gîndul că tatăl lor se afla într-o temniţă Îşi imaginau întunericul ei, duhoarea jilavă şi răceala de subterană, mucegaiul de pe zidurile de piatră, firul de lumină străbătînd printr-o ferestruică zăbrelită, aşezată sus, într-un ungher Bietul Tata! Şi cît de curajos scrisese, părînd că nu-şi ia în serios nefericirea şi grijuliu doar s-o consoleze pe Mama, cu toate că el însuşi suferea, desigur, cu sufletul şi cu trupul Poate că era chiar legat în lanţuri de un zid! ― Trebuie să-l eliberăm! zise Dina, brusc ― E departe de aici, făcu Dorinda ― Gliedermannheim este capitala Bombardiei Industriile ei de căpetenie sînt fabricarea de instrumente muzicale, porţelan, butoaie de bere, iar ţinutul înconjurător este bogat în păduri de fag, livezi de cireşi, gropi de lut şi cîrduri de gîşte, recită Dorinda Domnişoara Bătrăştie ne-a învăţat toate astea ― De la Gliedermannheim a venit, de-acolo se trage domnul Corvo Dînsul o să poată să ne spună cum ajungem acolo ― Eu uitasem asta, zise Dorinda O, cu siguranţă că va voi să ne ajute şi, desigur, vom avea mare nevoie de orice fel de ajutor care ne va fi cu putinţă să-l găsim Noi n-am mai eliberat niciodată pe cineva dintr-o temniţă subterană… ― Pînă acum cîteva luni nu eliberasem niciodată pe nimeni, de nicăieri Dar acum avem o groază de experienţă ― Dar nu cu privire la temniţe subterane, obiectă Dorinda Am impresia că astea-s deosebit de complicate Mă întreb dacă doamna Zgripţobuna s-o fi pricepînd la aşa ceva? ― Poate că da, zise Dina Dar tu ştii că ei, de fapt, nu-i prea place să i se ceară să ajute oamenii ― Poate ne-ar mai da o sticlă cu vreo doctorie, sau cu vreun praf care să ne facă nevăzute Dînsa ştie cum să se facă nevăzută ― Dacă ne-am face nevăzute, probabil că ne-am pierde una de alta, zise Dina… Şi pe urmă, rochiile noastre? Ar deveni şi ele nevăzute, sau ar trebui să ni le scoatem şi să intrăm într-o subterană foarte rece, de temniţă, cu nimica pe noi? Şi pe urmă, probabil că te gîndeşti să luăm nişte doctorie de-aceea şi pentru tata, ca să poată să devină şi el nevăzut Dar sticla, sticla doctoriei n-ar fi nevăzută, şi atunci sticla ar trebui să fie dusă de nimica ― de tine ori de mine, care am arăta ca nimica – şi ce zici tu că ar gîndi soldaţii care păzesc Castelul, dacă ar vedea o sticlă plutind prin aer către ei? ― Poate ar gîndi că visează, răspunse Dorinda, sau ar putea să spună că n-au văzut nimic, de frică, să nu rîdă ceilalţi de ei, dacă ar zice tam-nesam: „Văd o sticlă!“ ― Ba e cu mult mai probabil, zise Dina, că ar ghici ce s-a întîmplat Oricine, măcar o dată, trebuie să se fi gîndit ce nostim ar fi dacă ar şti cum Să devină nevăzut, şi dacă o ceată de soldaţi ar vedea o sticlă plutind, aşa, în aer, probabil că fiecare din ei ar spune imediat: „Uite un om nevăzut!“ Şi le-ar fi necaz pe el – din invidie – şi s-ar apuca, să lovească aerul cu puştile lor, ca vînătorii cînd vor să facă fazanii să iasă din pădure ― Crezi c-ai simţi o lovitură dacă ai fi nevăzută? întrebă Dorinda ― Poate că da şi poate că nu, spuse Dina Dacă te-ai face pur şi simplu străvezie, ca sticla, bănuiesc că ai simţi; dar dacă te-ai schimba în ceva, aşa ca un nor, n-ai simţi Eu sînt însă singură că trebuie să ne gîndim la altceva, un mijloc mai obişnuit, pentru ca să-l salvăm pe Tata ― Vorbeşti aşa pentru că nu vrei să devii nevăzută, zise Dorinda, care era cam jignită de obiecţiile Dinei la propunerile ei ― Să mergem să vorbim cu domnul Corvo, spuse Dina punînd capăt acestei discuţii, pentru că nu-şi putea explica, nici măcar sieşi, de ce-i displăcea gîndul de a deveni străvezie Dorinda continuă să mai bombăne niţel – şi, cum găsi o cutie de tablă, mare, rotundă şi galbenă, o izbi cu piciorul tot drumul, pînă la casa domnului Corvo Chiar cînd ajunseră, se deschise uşa şi ieşiră doi dintre elevii domnului Corvo Era un băieţaş gras şi o fetiţă voinică şi de pe amîndoi curgea năduşala şi amîndoi erau atît de obosiţi, că abia mai umblau Domnul Corvo îi învăţase un dans de-al cazacilor Îi auzeau acompaniindu-se la pian, cu avînt şi strălucire, în timp ce cînta din gură un cîntec frumos şi vesel, într-o limbă străină Dar încetă de îndată ce intrară ele şi le întîmpină călduros, prefăcîndu-se ca adesea, în glumă, că ar întîmpină nişte doamne elegante care veniseră să-l viziteze Dar apoi băgă de seamă cît erau ele de serioase şi devenind el însuşi serios, întrebă ce se întîmplase Dina îi arătă scrisoarea ― Eu m-am născut la Gliedermannheim Este un oraş frumos, într-o ţară frumoasă, dar acum e cîrmuit de un bărbat crud… un tiran, şi tot poporul meu suferă cum n-a mai suferit niciodată în trecut Tatăl vostru e în mare primejdie ― Noi îl vom elibera! zise Dorinda Domnul Corvo surîse trist ― Asta nu e cu putinţă Sînt multe mii de oameni în închisori, prin toată Bombardia, şi tot atîţia oameni care visează să-i elibereze Dar visurile lor nu se împlinesc nicicînd Temniţele Bombardiei sînt puternice, străjile sînt aprige şi crude şi ţara este cîrmuită fără de cruţare de mîna de fier a Tiranului ei, Contele Huliga Blut Nu puteţi face nimic, sărmanele mele copile Chiar nimic! ― Pe dumneavoastră noi v-am scos din închisoare, zise Dina ― Şi pe Şoimul Argintiu şi Puma Aurie i-am scos din parcul zoologic al lui Sir Lanţcastru Lămîie, zise Dorinda ― N-ar trebui să vorbeşti despre asta, se încruntă Dina ― De ce nu? ― Pentru că e un secret ― Acum nu mai e, spuse Dorinda, şi continuă să-i istorisească domnului Corvo toată povestea, cum deveniseră ele canguri şi cum trăiseră, destul de multă vreme, în parcul zoologic al lui Sir Lanţcastru Dina se simţea foarte stînjenită ascultînd toate astea, pentru că ea avea sentimentul că povestea aceasta nu privea decît pe ea şi pe Dorinda, pe Puma şi pe Şoim şi că, într-un oarecare fel ciudat, se va alege praful de ea dacă va fi cunoscută şi de alţii Era atît de minunat să ai o taină, dar îndată ce-o spuneai altora pierdeai cu desăvîrşire sentimentul că e minunată „Dorinda, gîndea Dina, strică acum totul“ Dar oare aşa era? Fiindcă Dina nu putea să nu observe că domnul Corvo era foarte impresionat de poveste Mai întîi fu mirat Apoi deveni serios şi prinse a se uita ţintă la Dorinda, cu ochii strălucitori şi curioşi şi cu fruntea încruntată Iar cînd auzi de moartea Pitonului, bătu din palme şi strigă „Ura!“ şi execută un pas de dans foarte dificil, numit „entre-chat-dix“ Hotărît că era impresionat – şi Dina îşi dete seama că singura lor şansă, dacă voiau să-l convingă a le ajuta, era să-l impresioneze foarte, foarte profund Aşa că Dorinda se părea că făcuse cel mai potrivit lucru istorisindu-i povestea cu grădina zoologică, şi Dina, recunoscînd în sinea ei că n-avusese dreptate, o asculta pe sora ei cu admiraţie crescîndă Cînd povestea fu gata, domnul Corvo se plimbă de cîteva ori în sus şi în jos prin odaie, fără a spune nimic Apoi se opri şi zise: ― Cînd eram eu mic şi trăiam în Bombardia, auzeam adesea poveşti despre unii care se puteau schimba în păsări sau în animale Se povestea prin sate că ar fi existat anumiţi oameni foarte răi care, pe lună plină, se prefăceau în lupi şi se duceau să vîneze în pădure Ni se povestea despre o femeie bătrînă care se putea preface într-o cioară, ca să poată asculta ce vorbeau oamenii cînd lucrau la cîmp Şi un văr al meu, care a fugit de acasă şi s-a făcut marinar, cînd s-a înapoiat, a descris păsările mari care se ţineau de nava lui cînd erau departe de ţărm – şi acele păsări, spunea el, erau de fapt sufletele marinarilor morţi şi ele se ţineau de navă ca să vadă dacă marinarii mai tineri erau la fel de destoinici pe cît fuseseră dînşii, şi dacă munceau tot atît de bine, şi dacă erau tot atît de viteji cînd bîntuiau furtunile Poveştile astea, spuse domnul Corvo, şi altele la fel, le uitasem de tot Dar acum, cînd îmi spuneţi că voi aţi fost de curînd canguri, îmi amintesc o mulţime de lucruri Mă simt sfios, ca atunci cînd eram copil, dar mă simt şi bucuros, şi puternic, pentru că s-ar putea să fie adevărat, cum credeam eu pe atunci, că nimic nu e cu neputinţă Şi domnul Corvo făcu alt „entre-chat“, deosebit, de frumos şi îngrijit ― Atunci, o să ne-ajutaţi să mergem în Bombardia şi să-l eliberăm pe Tata? întrebă Dorinda Domnul Corvo începu iar să umble în sus şi în jos prin cameră, cu mîinile la spate şi cu o cută adîncă pe frunte ― Are să fie greu şi primejdios, zise el O, atît de greu şi, vai, atît de primejdios! ― După ce v-am eliberat noi pe dumneavoastră din închisoare, îi aminti Dina, spuneaţi că ne sînteţi foarte îndatorat Domnul Corvo rămase o clipă neclintit în mijlocul odăii Apoi puse mîna stîngă pe inimă sau, mai bine zis, pe acea parte a surtucului său galben care se găsea cel mai aproape de inima lui şi, înălţînd braţul drept spre tavan, spuse cu o voce înaltă şi sonoră: ― Da! Aşa este! Şi acum îmi voi plăti datoria l Ascultaţi aici, vă voi spune cum o să mergem în Bombardia şi cum o să intrăm chiar în castelul din Gliedermannheim, Castelul Tiranului Bombardiei, Contele Huliga Blut! Capitolul XXVII Contele Huliga Blut ura toate ţările de pe pămînt în afară de a sa – şi pe a sa o dispreţuia O dispreţuia pentru două motive: pe cînd era tînăr, compatrioţii lui nu fuseseră niciodată în stare să vadă cît era el de deştept; iar după ce devenise Tiran al Bombardiei – prin diferite mijloace crude, mîrşave, ingenioase şi oribile – ei nu văzuseră niciodată ce uşor le-ar fi fost să se descotorosească de dînsul ci îi îngăduiau să-i cîrmuiască după placul lui Şi ce-i plăcea lui mai mult ca orice era să facă oamenii să sufere El ura Anglia şi Franţa, şi Germania, şi Rusia, şi America, şi Olanda, şi Turcia, şi Italia, şi Spania, şi Austria, şi Suedia, şi Portugalia, şi Elveţia, şi China; dar asta nu-l împiedica să cumpere buldogi englezeşti, şi vin franţuzesc, şi cîrnaţi germani, şi caviar rusesc şi îngheţată americană, şi lalele olandeze, şi rahat turcesc, şi picturi italiene şi cepe spaniole, şi pălării austriece şi chibrituri suedeze, şi vase de război portugheze, şi ciocolată cu lapte elveţiană, şi jocuri-ghicitori chinezeşti – sau orice altceva, de oriunde ar fi venit, pentru că era bogat Din întîmplare, el hotărîse de curînd să-şi mobileze castelul, de sus şi pînă jos, afară de temniţele subterane – şi aflînd că ducele de Flămînda, care trăia aproape de Băgărici şi care era foarte sărac, se hotărîse să-şi vîndă toată mobila şi toate tacîmurile de argint, şi toate covoarele, şi aşa mai departe, din castelul său, contele Huliga îi trimisese o telegramă prin care se oferea să-i cumpere totul, cu toptanul Ducele de Flămînda acceptase îndată şi, o săptămînă mai tîrziu, un trimis al curţii din Bombardia sosi cu un cec de lire sterline 85 471; 6: 9 (lire sterline optezeci şi cinci de mii patru sute şaptezeci şi unu; şase şilingi şi nouă peni), care era preţul pentru mobilele şi tablourile, şi tacîmurile de argint, şi covoarele, şi aşa mai departe, din castelul Flămînda, şi începu să se ocupe de împachetarea şi expedierea lor la Gliedermannheim Omul acesta, trimisul, purta numele de Profesor Bultek – şi, cînd fuseseră copii, el şi cu domnul Corvo trăiseră în aceeaşi casă, uşă la uşă El venise să-l vadă pe domnul Corvo, de îndată ce sosise în Anglia, şi-i arătase cecul care era scris cu cerneală de aur, şi-i povestise ultimele noutăţi din Bombardia Atîta le explică domnul Corvo, Dinei şi Dorindei Apoi spuse: ― Şi cînd se va înapoia prietenul meu Bultek acasă, va lua cu el scaunele şi mesele, şi paturile, şi tapiţeriile ducelui de Flămînda, în cinci furgoane enorme Nişte furgoane uriaşe, formidabile, cele mai mari care se pot găsi Atît de mari, încît va fi loc – nu credeţi?! ― pentru voi şi pentru mine, să ne ascundem printre toate aceste mobile, să ne ducem în Bombardia fără nici un fel de dificultate şi să ne facem intrarea în castelul din Gliedermannheim Apoi, dacă sînteţi la fel de isteţe ca atunci cînd m-aţi eliberat pe mine din închisoare, şi pe Puma Aurie şi pe Şioimul Argintiu din grădina zoologică, veţi născoci vreun mijloc ca să-l scoateţi din temniţa lui subterană pe tatăl vostru Nu mă întrebaţi pe mine cum Voi trebuie să găsiţi asta Iar mai tîrziu, furgoanele de mobile vor fi trimise înapoi în Anglia, cu etichete mari pe ele, pe care va fi scris: GOALE SE ÎNAPOIAZĂ PROPRIETARULUI Dar furgoanele nu vor fi toate goale Într-unul din ele, dacă sîntem deştepţi şi norocoşi, ne vom afla noi, voi şi cu mine, şi tatăl vostru, de asemenea, ― Pare foarte simplu, spuse Dorinda Pare lucrul cel mai simplu pe care l-am făcut vreodată ― Nu, nu, nu! spuse domnul Corvo Nu vă amăgiţi Tot ce pot face ca să simplific lucrurile, voi face – dacă prietenul meu Bultek va fi de acord – dar partea mijlocie va fi tare ca sîmburele în prună şi va fi grea şi primejdioasă Intrăm în Bombardia – bine! Intrăm în Castel – excelent! Dar ca să-l scoatem pe tatăl vostru din temniţa subterană şi pe noi toţi din Gliedermannheim poate să fie la fel de greu cum ar fi să spargi un sîmbure de prună între degetul mare şi degetul mic În privinţa asta nu puteţi fi cu inima uşoară Gîndiţi-vă temeinic, faceţi-vă planurile cu grijă ― Ce fel de profesor e profesorul Bultek? întrebă Dina ― Arată ca un broscoi, zise domnul Corvo, şi e profesor în Chiromanţie, adică în ghicitul în palmă ― Deci ghiceşte viitorul? ― Da, uitîndu-se la liniile din palma omului, adeveri domnul Corvo Asta se cheamă Chiromanţie Eu îi zic prostie, dar tiranul nostru, contele Huliga crede în asta, aşa că Bultek a devenit favoritul lui ― Şi profesorul Bultek însuşi crede şi el în ghicitul lui? ― N-ar fi drăguţ din parte-ne să-l întrebăm aşa ceva, spuse domnul Corvo Dînsul plînge din cale-afară de uşor Încă de pe cînd era băieţel mic, cînd se uita într-o oglindă şi vedea să seamănă cu un broscoi, plîngea foarte tare Dar acum trebuie să mergeţi să vă faceţi planurile şi pregătirile, iar eu îi voi scrie o scrisoare lui Bultek Capitolul XXVIII În ziua următoare, Dina se duse s-o vadă pe doamna Zgripţobuna Se duse singură Dorinda se rugase de ea s-o lase să vină cu dînsa, dar Dina, după multă gîndire, refuzase s-o ia Ea îi spuse Dorindei, cum îi mai spusese şi altă dată, că doamna Zgripţobuna putea fi foarte neplăcută – şi că era cu mult mai probabil să fie neplăcută cu străinii decît cu cei pe care-i cunoştea Asta era perfect adevărat Dina mai avea însă alte două motive despre care nu spusese nimic, pentru că nu voia Mai întîi de toate, se temea ca nu cumva Dorinda să rîdă de doamna Zgripţobuna care avea obiceiul, cînd vorbea, să-şi deschidă partea stîngă a gurii şi să-şi închidă ochiul drept; şi apoi, cîteodată, în mijlocul unei fraze, începea să folosească cealaltă parte a gurii, deschizînd ochiul drept şi închizînd stîngul Făcea asa, spunea dînsa, pentru că îi obosea uşor faţa, şi folosind cîte jumătate faţă odată, putea să-şi odihnească jumătatea cealaltă Dar cei care nu erau deprinşi cu înfăţişarea ei ziceau adesea că-i tulbură Al doilea motiv al Dinei era unul de care se ruşina, de fapt, foarte tare Ea era mîndră că o cunoaşte pe doamna Zgripţobuna şi voia s-o ţină numai pentru dînsa, ca şi cum doamna Zgripţobuna ar fi fost o taină Îşi recunoştea purtarea drept foarte egoistă, şi deci urîtă, dar era o foarte plăcută formă de egoism şi nu se putea decide să renunţe la ea Încă nu! Îşi dădu însă cuvîntul că, dacă reuşea să-l elibereze pe tatăl lor, avea s-o ia pe Dorinda ca s-o cunoască pe doamna Zgripţobuna, imediat după înapoiere ― Şi asta, spuse cu hotărîre, ţi-o promit Şi-ţi mai promit şi c-o s-o întreb dacă ştie de vreo doctorie care face oamenii nevăzuţi Eu una nu cred însă că ştie Aşa că, vrînd, nevrînd, Dorinda trebuia să se mîngîie cu aceste două promisiuni şi să aştepte, pe cît putea de răbdătoare, întoarcerea Dinei Îşi petrecu mai tot acest timp făcînd o listă a lucrurile ce vor trebui să ia cu ele dacă plecau la Gliedermannheim, într-un furgon de mobile Apoi Dina se întoarse şi întîile ei cuvinte fură: ― Doamna Zgripţobuna n-a fost nici un pic bucuroasă să mă vadă şi cînd am întrebat-o dacă există vreun mijloc de-a deveni nevăzut, a zis: „Există un singur mijloc pe care-l cunosc (dacă nu te-ai născut cu darul ăsta, ca mine) şi anume: să te despoi de toată pielea ta şi s-o pui iar pe tine cu partea dinăuntru în afară – şi, dacă vrei, am să-ţi dau adresa unui croitor care-ţi poate face treaba asta, dar ultima persoană care a mers la el a fost atît de rău jupuită, că după aia a trebui să stea în pat – şi asta nici măcar nu i-a folosit, fiindcă n-o vedea nimeni şi doar zăcea aşa şi nimeni nu-i dădea nici o atenţie, şi părerea mea este că voi ar trebui să vă lăsaţi de ideea asta, şi alt sfat al meu e să te duci acasă şi să mă laşi în pace, pentru că am mîncat la prînz un picior de porc pe care mi l-a adus Puma, ca dar de ziua mea (împlinesc azi nouăzeci şi opt de ani) şi după ce-am mîncat atîta carne, parc-aş vrea mai bine să dorm decît să te ascult pe tine şi toate prostiile tale!! ― Şi tu ai plecat? întrebă Dorinda ― Nu, zise Dina Am lăsat-o să doarmă o oră şi apoi am trezit-o gîdilîndu-mi nasul cu un fir de iarbă şi strănutînd de trei ori I-am povestit tot ce i s-a întîmplat Tatii şi cum noi sîntem hotărîte să mergem să-l eliberăm – dar nu ştiu dacă mă asculta sau nu – părea iar pe jumătate adormită Ei, şi după ce-am terminat, n-a spus nimic un timp foarte îndelungat şi apoi a deschis un ochi şi a întrebat: „Ce vrei să fac eu?“ „Vreau să ne daţi vreo idee cum să-l scoatem pe Tata din închisoarea subterană” Atuncea s-a supărat rău de tot şi a zis: „Învăţaţi-vă să vă ajutaţi singure – ăsta-i ajutorul ăl mai bun – în loc să veniţi să necăjiţi pe-o femeie bătrînă care are şi-aşa destule necazuri cînd aude cîte şi mai cîte, ce se petrec prin lume” Era cu totul altfel ca atunci cînd am văzut-o rîndul trecut Probabil fiindcă îmbătrîneşte, comentă Dina ― Şi nu ţi-a dat nimic? întrebă Dorinda ― Păi, pînă la urmă parcă i se făcuse puţin milă de noi, sau de Tata, poate, pentru că după aia s-a sculat şi-a zis: „O să-ţi dau două lucruri ― şi anume, mai întîi şi întîi nişte sfaturi bune, şi-al doilea, un săculeţe cu nişte mirosuri Şi uite care-s sfaturile: Ţine minte că mierea Mai dulce-i ca averea, Iar prietenia-i mai dulce ca toate — O stea ce lumina-şi agaţă De-o undă, să visezi te învaţă Tu însă, priveşte departe! Dacă-ţi semeni ogorul şi îţi pui frîu, Vei secera fără greş snopii de grîu, De mîndră recoltă avînd parte; Dar apoi să înveţi să fii înţelept, Să deschizi ochii mari şi să cugeţi drept, Privind mereu foarte departe! În grădina ta va trebui Buruiana să nu conteneşti a plivi, În genunchi şi umil, fără gînduri deşarte; Iar cînd binişor te vei ridica, Şi ţarina-ţi mică o vei lăsa, Să te duci să vezi marea şi munţii, departe! Fluturaş drăgălaş, să creşti cinstit, Ca floarea, curat şi frumos rînduit; Cînd cazi, de pulbere degrab’ te desparte; Din tinereţea-ţi zglobie ia tot ce e bun, Şi-apoi cată adevărul bun şi străbun, Spre el zboară cît mai departe! ― Tu înţelegi ce înseamnă asta? întrebă Dorinda ― Nu sînt sigură, zise Dina În tot cazul, mi se pare că sfaturile bune nu-s niciodată chiar atît de folositoare pe cît cred cei care le dau Ele nu-ţi spun de-adevărat ce să faci, doar te stîrnesc să stai să te gîndeşti Şi asta poate fi foarte obositor ― Mie nu-mi plac sfaturile bune, zise Dorinda Unde e săculeţul care ţi l-a dat? Şi la ce-o să ne folosească? ― L-am lăsat pe banca din grădină, fiindcă miroase cam prea tare Şi nici nu înţeleg, de fapt, cum o să ne ajute Dar doamna Zgripţobuna a spus că trebuie să ne folosim de el ca să trasăm un cerc în jurul casei, astăzi după-amiază, după ceai Va trebui să fie un cerc mare – cel puţin o sută de metri să aibă de-a curmezişul – şi trebuie să avem grijă să fie un cerc perfect închis, să nu lăsăm goluri ― Dar de ce? întrebă Dorinda ― Nu ştiu exact, zise Dina Vezi tu, după ce i-am spus doamnei Zgripţobuna că noi sîntem hotărîte să ne ducem la Gliedermannheim, indiferent dacă ea ne va ajuta sau nu, a zis: „Veţi avea nevoie de un prieten puternic şi viteaz Eu am ceva care va apăra siguranţa făpturii ce vă este prietenă, şi asta e tot ce pot să fac pentru voi, aşa că nu mă mai supăra acum“ Apoi s-a dus la bufetul ei şi acolo sta Fana, coţofana, care mîncase şi ea carne de porc şi era aproape la fel de somnoroasă ca şi doamna Zgripţobuna Ea şi-a deschis ciocul şi a căscat Apoi domna Zgripţobuna a scos săculeţele cu mirosul şi mi l-a dat ― Şi asta a fost tot ce-a spus? ― Cînd eram gata să plec, m-a chemat înapoi şi a şoptit: „Puma se află iarăşi în stare de război A ucis un porc, şi-a mai ucis încă o oaie tînără, şi în noaptea trecută a ucis un viţel O vor vîna cu oameni, şi-o vor vîna cu cîini, şi tu şi sora ta sînteţi singurele fiinţe prietene ce le are, iar dînsa vă va ajuta, la rîndul ei, ca cea mai bună prietenă, cînd va avea prilejul Ţineţi minte asta, şi-acum, hai, du-te acasă şi să nu mai vii să mă mai necăjeşti, pentru că eu îs bătrînă şi-mi place liniştea" ― E foarte urît din partea Pumei să ucidă animalele pe-aici, zise Dorinda – cu toate că ea cunoaşte deosebirea între ce e al ei şi ce e al altuia Dar n-au s-o prindă niciodată, nu-i aşa? ― Sper că nu, zise Dorinda ― Nimeni şi nimic nu poate alerga aşa repede ca ea Nici măcar un cal ― Sînt două haite de cîini dresaţi a vîna vulpea, nu prea departe de-aici, spuse Dina, şi şoricarii Căpitanului Bilbe şi copoii lui Mister Haggle, cît şi sute de terrieri, şi de prepelicari, şi de ogari şi de buldogi Dacă o vînează cu toţi cîinii ăştia, o să-i fie foarte greu să scape O, sărmana Puma! A fost foarte mărinimos din partea ei să-i dea doamnei Zgripţobuna o pulpă de porc Şi, într-un fel, e vina noastră că e în primejdie – fiindcă noi am scos-o din grădina zoloogică Sînt teribil de îngrijorată pentru ea ― Şoimul are s-o prevină, încît va şti să se ferească, zise Dorinda N-o să păţească nimic Apoi intrară în casă şi-şi băură ceaiul, iar după aceea luară săculeţul care avea în el un miros şi frecară cu el pămîntul, trăgînd un cerc de miros, cu un diametru de cel puţin o sută de metri, de jur împrejurul casei Asta a durat un timp îndelungat, încît în seara aceea s-au culcat mai tîrziu ca de obicei Erau pe jumătate adormite cînd au auzit aripile Şoimului în dreptul ferestrei deschise şi glasul lui chemîndu-le Dorinda s-a sculat repede şi a ridicat jaluzeaua ca să-l lase să intre Odată cu el a pătruns în odaie o lumină argintie în care aripile lui străluceau, pentru că se înălţa luna pe cer ― Puma Aurie e în primejdie, a spus el A ucis prea multe dobitoace – deşi sînt atîtea pe cîmp, încît nu poate gîndi nimeni că stăpînii lor ar simţi lipsa a vreo doi miei sau a unui purcel, sau chiar a unui viţel Fermierii voştri trebuie să fie nişte oameni lacomi – şi totodată buni socotitori, fiindcă acum s-au mîniat şi s-au hotărît să-l vîneze şi să-l ucidă pe animalul care se hrăneşte din turmele lor Ieri s-au dus la oamenii care au copoi dresaţi să vîneze vulpea; sînt unii în partea asta a Pădurii Cucui şi alţii de cealaltă parte, fiecare cu cîte-o haită S-au dus la un om care are o haită de copoi ― nişte dobitoace mari, fioroase – şi la altul care vînează cu vreo zece potăi din acelea mici, care se cheamă şoricari Li s-au alăturat mulţi alţii, cu cîini gonaşi care ştiu să amăgească vînatul pînă-l aduc în bătaia puştii, cu ogari, cu terieri şi cu cîini care găsesc şi aduc vînătorului jivina rănită Oamenii au puşti; unii sînt călare, alţii pe jos În seara asta şi-au adunat toate forţele şi au înconjurat pădurea I-am văzut întîi venind dinspre răsărit şi nu ne-am îngrijorat, Puma şi cu mine, pentru că ştiam că-i putem întrece la iuţeală Dar apoi m-am suit în înălţimi şi am plutit deasupra pădurii şi înspre apus am văzut alţii, şi iar alţii la miazănoapte şi la miazăzi Împresurau pădurea, să facă roată în juru-i Şi atunci am coborît din văzduh ca să-i spun Pumei ce-am văzut, şi ea m-a rugat să vin încoace să vă întreb dacă ar putea găsi adăpost la voi ― Fireşte că da! spuseră Dina şi Dorinda într-un glas ― Ascultaţi! făcu Şoimul Acum îi puteţi auzi Din noaptea luminată de lună, venea îndeajuns de limpede, deşi îndepărtat, hăuitul cîinilor de vînătoare Şi în acel vuiet de glasuri, înălţîndu-se de departe, era o aţîţare sălbatică şi crudă care făcu inima Dinei să bată mai iute, pe cînd Dorinda simţea împunsături prin piele de parcă ar fi înţepat-o un vînt rece ― Repede! exclamă Şoimul Duceţi-vă jos şi deschideţi uşa, dar binişor, să nu v-audă nimeni! Alergară împreună jos, răsuciră cheia în broască, şi grijuliu, ca să nu scîrţie, o deschiseră Puţintel încordate, îşi cufundară privirile înlăuntrul grădinii deşarte Larma cîinilor se şi auzea mai tare Se apropiau Apoi, o făptură mlădioasă tăie pajiştea şi Puma, gîfîind niţel, stătu în prag ― O să-mi daţi adăpost? întrebă ― Da, da! şoptiră ele ― Unde să mă duc? ― Vino în odaia noastră, zise Dorinda şi merse înainte să-i arate drumul, în timp ce Dina, la fel de grijuliu precum o deschisese, închise şi încuie uşa Apoi, urmînd-o pe Dorinda, încuie şi uşa odăii lor şi puse cheia sub perna ei ― Erau să te prindă? întrebă Dorinda Puma sta tolănită pe covorul din faţa căminului şi tot mai gîfîia ― Erau prea mulţi, zise Veneau din toate părţile ― Acum eşti în deplină siguranţă, spuse Dina Dar chiar pe cînd încă mai vorbea auziră o nouă hărmălaie, şi mai puternică – şi într-atîta de aprigă încît parcă simţeau o mînă cuprinzîndu-le gîtul şi strîngînd tot mai tare Această nouă larmă venea din spatele casei unde, brusc, începuse să dea glas altă haită de cîini Erau glasuri înalte şi glasuri joase, zăvozi care mîrîiau şi copoi care scheunau, şi un cor de hămăieli ― La vreo patruzeci, cincizeci de metri de uşa voastră, spuse Puma, am adulmecat un miros care mi s-a înălţat în faţă ca un zid M-a oprit locului― nu ştiam ce e Apoi am sărit peste el ― Noi l-am făcut, o lămuri Dorinda ― Doamna Zgripţobuna ne-a dat un săculete, completă Dina, şi ne-a spus să tragem un cerc în jurul casei, frecînd săculetele acela de pămînt I-am simţit şi noi mirosul, dar nu ştiam la ce avea să ne folosească ― Aţi făcut cercul întreg? întrebă Puma Nu l-aţi întrerupt nicăieri? N-aţi lăsat goluri? ― L-am făcut cu mare grijă, îi răspunse Dina ― Uite cum ne-am zgîriat intrînd prin toate tufişurile, zise Dorinda ― Cercul acela n-o să-i lase să treacă, spuse Şoimul ― Să sperăm, făcu Puma şi, sculîndu-se de pe covorul din faţa sobei, măsură domol cu paşii odaia în sus şi-n jos Perii de pe grumaz îi stăteau ridicaţi, ca nişte ţepi, şi ochii îi erau foarte strălucitori Acum zăvozii, dezlănţuindu-şi larma, încercuiră casa şi glasurile lor înfiorătoare veneau din toate părţile Unele erau stridente, altele groase, unele erau limpezi ca nişte glasuri de clopote, şi altele aproape la fel de răguşite ca glasul sirenelor de vapoare Erau unele care hăuiau şi altele care mîrîiau, iar unul, ca un lup prins în capcană, urla sinistru Şi asta nu era lipsit de noimă, pentru că, în- tr-un fel, erau cu toţii prinşi într-o capcană De îndată ce dăduseră de mirosul pe care-l puseseră Dina şi Dorinda, fuseseră siliţi să-l urmeze Era atît de puternic, încît le prinse nasurile lor de dobitoace ca în lanţuri Le umplu minţile cîineşti, mînîndu-i roată, iarăşi şi iarăşi, în galop, în jurul casei Erau două haite de copoi dresaţi a vîna vulpea ― copoii lui Sir Leopold Livrea, dintr-o parte a comitatului, şi ai domnului Voracea, din cealaltă parte, şi şoricarii Căpitanului Bilbo, şi cam vreo patruzeci de prepelicari, şi de ogari, şi de pinci, şi de focşi, şi de terrieri, de toate soiurile, şi o haită de cîini-focă a Doamnei Fumuri de pe moşia Lăptuca, la douăsprezece mile distanţă, care totdeauna erau răutăcioşi şi posaci, şi cei doi pudeli ai dumisale, si un terrier de Beddlington, care venise de capul lui si era pus pe rele, şi pechinezul doamnei Turlă, cel cu inimă de leu, care se vîra în calea dulăilor mari şi-i făcea să se poticnească mereu de el şi să se dea peste cap şi de-a dura Tot goneau, dînd ocol casei, iarăşi şi iaraşi, lătrînd si scheunînd, hămăind în lumina lunii iar cei care-i aduseseră – Sir Leopold şi domnul Voracea, cu cei doi vînători ai lor, şi vreo opt, noua fermieri, si Căpitanul Bilbo, şi soţul Doamnei Fumuri – unii călare, alţii pe jos, alergau de asemenea roata, pînă văzură ce se întîmplă, şi atunci încercară să-şi cheme cîinii, răcnind şi urlînd, şi făcînd aproape to atîta larmă ca şi dulăii, dar fără nici un folos Căci mirosul era atît de puternic, încît nimic nu-i putea convinge, nici măcar pe căţeii mici, să-l lase în plata Domnului, pe cînd cei mari erau înnebuniţi de plăcere şi aţîţare, şi de credinţa caraghioasă că în tot acest timp se apropiau mereu de ceva bun de ucis Cam asta era situaţia cînd sosi domnul Urîtu, cu cîinii lui poliţişti Ei zăboviseră mai mult pe drum pentru că vînau cu mult mai încet decît zăvozii dresaţi să vîneze vulpea; căci aceştia, cînd pierd urma, se năpustesc înainte ca s-o caute, dar înţeleptul şi chibzuitul cîine poliţist se năpusteşte înapoi…… Celelalte haite – şi prepelicarii, şi terrierii, şi pincii, şi aşa mai departe – galopaseră pînă acum împrejurul cercului de unsprezece ori, în viteza maximă, şi unii dintre ei erau niţeluş obosiţi Goneau cu toţii în aceeaşi direcţie, înaintînd împrejurul cercului ca acele unui ceasornic, dar mult mai iute Dar cînd sosiră cîinii poliţişti şi dădură de miros, deteră glas de tunet şi, cu urechile ciulite şi nasurile la pămînt, se porniră să galopeze împrejur, în direcţie opusă – sau anti-ceasornic Cel dintîi lucru care se întîmplă fu că un dulău poliţist, cu numele de Hanibal, se întîlni cu un gonaş de vulpe, Aiurea pe nume, şi-l dete peste cap Apoi doi dulăi poliţişti numiţi Armăsaru şi Iapa, care erau frate şi soră, se ciocniră cu doi cîini-focă, cu numele de Păcuraru şi Păduraru Cîinii-focă nu erau deloc învăţaţi să alerge aşa repede şi de mult, de aceea se încălziseră şi osteniseră şi erau mai furioşi ca de obicei Aşa că Păcuraru îl muşcă pe Armăsaru şi Păduraru o muşcă pe Iapa – cel dintîi de-o ureche şi cel de-al doilea de-un picior – şi terrierul de Beddlington, care venise de capul lui şi era pus pe rele, văzînd că se pornise o bătaie, se gîndi că ar fi o distracţie nostimă dacă ar lua parte şi el – şi atunci îl muşcă pe Păduraru, cîinele-focă, de falca stîngă Atuncea Păduraru, care după ce se încălzise şi ostenise mai era şi niţel cam năucit, prinse a urla ca un duh rău şi muşcă o foarte drăguţă căţeluşă gonaşă de vulpe, Lăptica pe nume, care se oprise niţeluş, să caşte gura la ce se întîmplă Ei, şi Lăptica era una din căţelele favorite ale domnului Voracea – şi cînd văzu domnul Voracea că ea fusese atacată într-atîta se tulbură, încît căzu de pe cal Calul galopă înainte şi-l trînti pe Sir Leopold Livrea de pe calul său, care şi el goni înainte, cu vînătorul lui Sir Leopold pe urmele lui Domnul Voracea, între timp, cum sta aşa zvîrlit la pămînt, fusese muşcat de nas de căţelul de Beddlington; şi un gonaş de vulpe de-al lui Sir Leopold, care se poticnise de un pinci şi-şi cam ieşise din ţîţîni din pricina asta, îl trînti iar pe spate cînd încercă să se ridice Atunci vreo opt, nouă zăvozi de diferite soiuri căzură peste el, şi Beddlington-ul care era un căţel isteţ şi bine dispus, îi muşcă pe vreo patru, cinci dintre ei, atît de rapid, încît nu ştiu nimeni cine o făcuse şi se luară cu toţii la bătaie În locul unde cercul de miros tăia drumul mare, în stînga casei Ţinefrîu, copoii făcuseră goluri printre tufişuri – şi acolo se produse o foarte zgomotoasă perturbare de circulaţie Vinovaţi de aceasta erau în primul rînd cîinii poliţişti, pentru că ei tot se mai încăpăţînau să gonească în direcţie opusă cu toţi ceilalţi; dar acum gonaşii de vulpe începeau să obosească, se poticneau şi cădeau tot mai des peste şoricarii mai mici şi mai înceţi – şi asta sporea zăpăceala Golurile din tufişuri erau pline de căţei care se căzneau să străbată – şi vreo treizeci, patruzeci, de toate soiurile, se încăieraseră în drum, iar vînătorul domnului Voracea şi cu cei opt, nouă fermieri stăteau şi răcneau la ei Bărbatul Doamnei Fumuri fusese muşcat de pechinezul cu inimă de leu al doamnei Turlă şi şedea într-un şanţ şi plîngea De la fereastra camerei lor de culcare, Dina şi Dorinda putuseră urmări, la lumina lunii pline goana nebună a copoilor, trecînd iarăşi, şi iarăşi, peste cîmp Şoimul stătea pe tocul ferestrei, iar Puma, pe picioarele dinapoi, sta între Dina şi Dorinda Cam vreun sfert de oră urmăriseră spectacolul nemaipomenit; dar acum nu mai rămăseseră pe cîmpul de bătaie decît cîţiva zăvozi, unii alergînd fără noimă de colo pînă colo, fiindcă cei mai mulţi fie că se băteau în drum, fie că participau la lupta care se dezlănţuise pe deasupra domnului Voracea Domnul Voracea însuşi scăpase între timp şi zorea spre casă, hărţuit de doi cîini-focă, Gropiţă şi Narcis pe nume, care voiau să-i smulgă pantalonii de pe el Pudelii Doamnei Fumuri – îndeajuns de deştepţi ca să nu participe la bătaie, dar nu îndeajuns de deştepţi ca să-şi dea seama că aleargă în cerc – tot mai alergau sleiţi în cealaltă direcţie şi la fel trei copoi bătrîni şi îndărătnici, cu numele de Lichea, Pramatie şi Venin, în vreme ce un uriaş cîine poliţist, cu numele de Horaţiu, care arăta ca un portret al mîhnirii, continua să urmărească la fel de stăruitor şi cu paşi greoi şi tîrşîiţi direcţia contrarie Ici şi colo, cu limbile bălăngăind şi cu coastele zvîcnind, zăceau la pămînt cîini cu desăvîrşire istoviţi, iar glasurile celor care tot mai alergau sau tot se mai luptau erau dogite şi răguşite ― Ce bine că Mama a plecat iar la Londra! zise Dina S-ar fi speriat grozav de larma asta ― Oare domnişoara Bătrăştie s-o fi speriat? se întrebă Dorinda Bănuiesc că şi-a băgat capul sub plapumă Dar domnişoara Bătrăştie, cu toate că se speriase mai tare ca oricînd în viaţa ei, nu se speriase totuşi atît de tare încît să-şi piardă capul Îi telefonase sergentului Bum, spunîndu-i că toţi cîinii din ţinut turbaseră şi goneau împrejurul casei şi că stăpînii cîinilor şi o droaie de alţi indivizi, care şi ei păreau să fi turbat, făceau scandal Şi să fie aşa bun domnul sergent Bum să vină cît de repede să restabilească ordinea Sergentul Bum avea un viu simţ al datoriei şi o minte sănătoasă El se duse la Staţia de Pompieri, îl sculă pe şeful pompierilor şi-i spuse să scoată pompa de incendiu Dina şi Dorinda auziră cum veneau pompierii, zbîrnîind tare din clopot; dar Şoimul a văzut ce s-a întmplat după aceea El zburase din cadrul ferestrei pe creanga cea mai de sus a unui copac din marginea drumului şi-l văzu pe sergentul Bum punînd stăpînire pe situaţie Era o gură de apă nu departe de casă şi, repede, un furtun fu ataşat la ea Apoi, cu capul strălucitor de alamă al furtunului în mîini, sergentul se apropie viteaz de cei patruzeci de dulăi care tot se mai luptau în drum „Pentru a pune capăt vărsării de sînge, răcni el către şeful pompierilor, dă drumul la apă, sub furtun de-i stinge” Un jet mare ţîşni din furtun, gura de alamă lucea ca aurul palid în lumina lunii, iar şuvoiul de apă, gros cît pumnul sergentului Bum, sticlea şi foşnea şi-i pocnea pe copoi, de cădeau de-a-n picioarelea Gonaşii de vulpe şi cîinii focă, şi focşii, şi pincii, şi inimoşii cîini poliţişti – cărora li se muiaseră urechile – se împleticeau şi cădeau şi erau scoşi din luptă Totul se termină într-o jumătate de minut, şi altă jumătate de minut mai tîrziu nu se mai văzu nici urmă de cîine Alergau toţi spre casele lor, cu coada între picioare, şi scheunatul lor înfricoşat se auzea din depărtare, tot mai pierit Atunci sergentul Bum îşi îndreptă furtunul către hăitaşi şi către fermieri şi-i dete peste cap şi pe dînşii, stigînd cu glas tare: „Ce scandal revoltător aţi putut să provocaţi! Ciuciulete-o să vă fac, dacă nu v-astîmpăraţi!“ Şi ciuciulete îi făcu, zău! Drumul semăna acum cu-n ţărm de mare, la apropierea mareei, iar unii dintre fermieri încercau să înoate şi, de îndată ce izbuteau, cu chiu, cu vai, să se pună pe picioare, jetul de apă iar îi trîntea jos parcă ar fi fost un proiectil de tun Cînd ultimul dintre ei fu alungat, sergentul Bum pătrunse pe cîmpul de bătaie tîrînd furtunul după el şi curmă lupta ce se mai desfăşura acolo, şi goni cîinii care adormiseră şi-i trimise pe toţi pe la casele lor Apoi răcni către şeful pompierilor: „Am cîştigat şi-această bătălie Bravo ţie şi bravo mie! I-am învăţat minte, număru’ unu! Haide aici să strîngem furtunu’!“ Şi încolăciră amîndoi furtunul şi plecară cu maşina pompierilor înapoi la Băgărici, pe lumină de lună, foarte mulţumiţi de sine şi, pe tot drumul, zdrăgănind foarte tare din clopotul cel mare al pompei de incendiu Capitolul XXIX Puma Aurie dormi pe covorul din faţa sobei şi Dina se sculă devreme ca să-i dea drumul afară Dar o preveni să nu se ducă pre departe Puma spuse cu gravitate: ― N-ar fi mai bine să plec de tot? Atît de departe încît să nu mă mai vedeţi niciodată? Eu pricinuiesc tulburare pe aici şi dacă mai stau, voi mai pricinui încă şi asta v-ar aduce supărări Şi chiar mîhnire, poate ― Ne-ar mîhni tare mult dacă ai da de necazuri sau ţi s-ar întîmplă vreun rău ― Atunci să ne luăm rămas bun? Să mă duc să caut prin Anglia vreun ţinut mai generos, unde să-mi pot potoli foamea fără să aduc hăituitorii pe urmele mele de cîte ori ucid o oaie? ― Nu cred c-ai găsi lesne un asemenea loc, spuse Dina În Anglia, nu Şi în afară de asta, mai e ceva la care ar trebui să ne gîndim Îţi dai seama că atunci cînd doamna Zgripţobuna mi-a dat săculeţele cu mirosul ea trebuie să fi ştiut că ai să fii în primejdie şi c-o să ai nevoie de ajutor? ― Ea vede departe, spuse Puma ― Dar eu venisem la doamna Zgripţobuna ca s-o rog să ne ajute pe noi Să ne ajute, pe Dorinda, şi pe domnul Corvo, şi pe mine, să-l eliberăm pe Tata El e într-o temniţă subterană, ştii? ― Mi-ai spus povestea lui şi n-aş putea s-o uit, fiindcă şi eu am fost odată închisă într-o cuşcă ― Atunci, tu desigur că l-ai compătimi, zise Dina Dar e vorba acum dacă nu cumva doamna Zgripţobuna a vrut să ne ajute să-l eliberăm pe Tata ajutîndu-ne, mai întîi de toate, să te ajutăm pe tine – aşa ca tu să ne poţi ajuta nouă, la rîndul tău? Înţelegi ce vreau să spun? ― Înţeleg, zise Puma Dar ce ajutor vă pot da eu? ― Tu eşti foarte puternică şi tu ştii să te lupţi Şi dacă izbutim să pătrundem în castelul din Gliedermannheim, s-ar putea să avem nevoie de cineva care ştie să se lupte ― Am să vin cu voi, zise Puma ― Ştiu că-ţi cer cam mult, recunoscu Dina, fiindcă s-ar putea să fie foarte primejdios ― Voi mi-aţi dat libertatea, zise Puma, şi pentru asta eu vă sînt prietenă şi slugă credincioasă Mi-aţi salvat viaţa de furia cîinilor, încît viaţa mea vă aparţine Aici sînt în primejdie şi, dacă merg cu voi, nu fac decît să schimb o primejdie cu alta Nu e nici o greutate asta… Şi acum priveşte sub colţul acelui nor – nu, mai sus, uită-te mai sus! Acolo, la stînga ta, unde norul e luminat de soare, îl văd pe Şoim Îi voi vorbi de hotărîrea ce-am luat-o şi-o să-l întreb dacă nu vrea să meargă şi el cu noi Atunci vom fi cu toţii în tovărăşie bună Dina îngenunche şi înlănţui cu braţele obrajii Pumei ― Puma dragă, strigă, cum pot să-ţi mulţumesc cu vorbe care să sune adevărat şi sincer?! Nu ştiu cuvinte care să poată spune ce simt! ― Nu spune nimic, zise Puma, nimic altceva decît: „Sîntem prieteni” Asta-i deajuns Apoi alergă lin de-a lungul unui şir de tufişuri şi de acolo către un cîmp unde-l aşteptă pe Şoim, iar Dina se duse înapoi, s-o trezească pe Dorinda şi să-i spună vestea cea bună, că-şi cuceriseră o aliată în aventura lor Trei zile mai tîrziu, domnul Corvo le-a trimis o carte poştală pe care scrisese: VENIŢI ÎN DUPĂ-MASA ASTA! S-A AJUNS LA O HOTĂRÎRE DESPRE CARE VĂ VOI INFORMA! Tonul categoric al acestui mesaj şi demnitatea limbajului în care era formulat le impresionă foarte tare – şi cînd ajunseră la domnul Corvo acasă şi văzură cum se purta dînsul, fură mai întîi surprinse şi apoi pătrunse de admiraţie şi respect Cu pas falnic, domnul Corvo mergea în sus şi în jos prin odaia în care îşi preda lecţiile de dans Purta o pălărie verde cu pană şi un baston de plimbare voluminos „Şedeţi şi urmăriţi-mă“, spuse, şi continuă a măsura podeaua, cu o călcătură fermă şi cumpănită Ici şi colo se prefăcea că recunoaşte pe cîte un prieten, în faţa căruia scotea pălăria, cu un gest larg, elegant Apoi, răsucindu-se brusc, strigă: „Ha, ticălosule! Prea tîrziu, prea tîrziu! Ţi-a sunat ceasul din urmă!” Şi învîrtind ca pe un şurub mînerul bastonului său de plimbare, scoase din el o spadă subţire, strălucitoare şi se avîntă vijelios către un inamic imaginar Pe perete se găsea un tablou, reprezentînd un vas cu peşti aurii şi un mănunchi de crizanteme galbene într-o vază lucioasă Vîrful spadei domnului Corvo străpunse pînza în mijlocul vasului cu peşti aurii şi, o clipă, Dina aşteptă să vadă apa scurgîndu-se afară şi fu dezamăgită cînd nu se întîmplă nimic Dorinda însă întrebă politicos: ― Cine era ticălosul, domnule Corvo? ― Oricare dintre numeroşii inamici pe care îi vom întîlni la Gliedermannheim, răspunse el Mă pregătesc nu numai să întîmpin primejdia, dar s-o şi înfrîng Am cumpărat acest baston-spadă şi în fiecare zi mă antrenez la scrimă Uitaţi-vă la mine! Domnul Corvo luă atitudinea presupusă a unui scrimer Înălţă braţul stîng într-o curbă ascendentă, cu degetele atîrnînd graţios în jos Picioarele, depărtate unul de altul, îi erau ferm împlîntate, genunchii uşor îndoiţi, braţul cu spada îndreptat spre un adversar nevăzut, iar expresia feţei extrem de înverşunată Atacă, se retrage în gardă, iar atacă Apoi păru că adversarul începe să dea înapoi şi domnul Corvo, cu paşi iuţi, alunecînzi, îl urmări, curînd îl răpuse – şi imediat se răsuci pe călcîie ca să treacă la atac împotriva altuia După ce răpuse jumătate de duzină de adversari, lepădă spada şi zise: ― Acum sînt dezarmat – aşa au să creadă ei Dar eu mi-am făcut pregătirile Ia uitaţi-vă! Din buzunarul surtucului scoase un toc-rezervor ― Cu ăsta o să vă scrieţi ultimul mesaj? întrebă Dina Domnul Corvo zîmbi într-un chip superior şi des- şurubă partea de sus a stiloului, ca să le arate, în locul peniţei, un vîrf de oţel ascuţit ― Asta nu e peniţă, zise, e un pumnal! Nu, nu, băgaţi de seamă, nu-l atingeţi! Căci aşa cum un toc- rezervor e plin cu cerneală, acesta e plin cu otravă! ― Ce idee bună! zise Dorinda ― Credeţi c-o să trebuiască să dăm foarte multe lupte? întrebă Dina ― E bine să fii pregătit pentru tot ce-i mai rău, fu replica plină de gravitate a domnului Corvo ― Atunci cred c-o să vă bucuraţi să aflaţi că vine şi Puma cu noi, Puma Aurie căreia i-am ajutat să evadeze din parcul zoologic ― N-am mai călătorit niciodată cu o puma pînă acum, zise domnul Corvo Va fi o experienţă interesantă ― Cînd o să pornim? întrebă Dorinda ― Foarte curînd, zise domnul Corvo ― L-aţi convins pe profesorul Bultek să ne lase să călătorim într-un furgon de mobilă? ― Bultek mi-e foarte bun prieten, răspunse domnul Corvo Eram sigur că-l voi putea convinge să ne aranjeze călătoria printre mobile Dar s-a întîmplat aşa, că n-a fost nevoie să pledez mai deloc I-am spus cine sînteţi voi, i-am spus cum îl cheamă pe tatăl vostru şi atunci imediat a exclamat: „Voi face tot ce pot ca să-l ajut pe viteazul şi gloriosul maior Ţinefrîu! Cînd am venit în Anglia, am adus cu mine o scrisoare pentru soţia lui Îmi e un foarte drag prieten “ Apoi mi-a istorisit următoarele: într-o zi îi citea în palmă unui domn, la Gliedermannheim, şi-i prevestea viitorul „Săptămîna viitoare, îi spunea el, veţi pleca într-o călătorie lungă, pe mare “ Atunci domnul a scos un strigăt furios şi s-a năpustit să-l croiască pe profesorul Bultek Bietul Bultek a luat-o la fugă din casa lui, iar domnul îl urmărea Acest client a lui Bultek, de cîte ori voiaja pe apă, suferea groaznic de rău de mare şi, deci, era atît de mînios pe Bultek că-i dăduse asemenea ştire proastă, încît desigur că l-ar fi omorît în bătaie pe bietul meu prieten dacă ar fi fost în stare să-l prindă Dar s-a întîmplat ca tatăl vostru să treacă pe acelaşi trotuar, iar Bultek l-a strigat într-ajutor Tatăl vostru i-a trîntit acelui gentleman furios un pumn formidabil în falcă, zdrobindu-i şi cîţiva dinţi Atunci domnul i-a spus lui Bultek, zîmbind: „Eşti un mincinos, vezi bine! Nu pot pleca pe mare săptămâna viitoare fiindcă va trebui să mă duc la dentist” Bultek spune, aşadar, că tatăl vostru i-a salvat viaţa şi va fi foarte bucuros să facă pentru voi tot ce va putea O să aranjeze ca într-unul din furgoane mobila să fie aşezată astfel încît să rămînă loc suficient pentru noi, să stăm acolo Iar ziua plecării noastre este miercurea viitoare Capitolul XXX Dina şi Dorinda, şezînd alăturea la masa din odaia copiilor, făceau o listă de proviziile trebuincioase pentru călătoria lor la Gliedermannheim Dina scrisese pînă acum: 1 maşină de încălzit „, Primus“ 1 tigaie de prăjit 1 cratiţă 1 oală de fiert apă 1 ceainic 3 farfurii mici 3 ceşti 1 platou pentru carne, al Pumei ― Cum o să spălăm farfuriile? întrebă Dorinda Apă prea multă nu prea putem lua într-un furgon cu mobilă ― Nu trebuie prea multă apă dacă ai cîrpe de vase ca să le ştergi, zise Dina Apoi scrise: cearşaf din odaia musafirilor, pentru cîrpe de vase Toate sticlele de încălzit paturile, sticlele de limonadă şi alte sticle ce le-om putea găsi, umplute cu apă Ceva sare şi piper ouă ― Ne trebuiesc atît de multe? întrebă Dorinda ― Domnul Corvo a spus că are să dureze cam trei zile călătoria, aşa că asta înseamnă trei gustări de dimineaţă Cîte unul pentru fiecare dintre noi şi cîte două pentru domnul Corvo, înmulţit cu trei, fac douăsprezece Pentru Puma ce crezi c-ar trebui să luăm? ― O pulpă de oaie pentru ziua întîia, o pulpă de porc pentru ziua a doua şi un muşchi de vită pentru ziua a treia, sugeră Dorinda ― O să coste foarte scump ― Atunci spune-i să mai ucidă o oaie şi s-o aducă, s-o luăm cu noi ― Nu prea ar fi cinstit, zise Dina, şi nici nu cred că ne-ar plăcea să călătorim cu o oaie moartă Ne-ar incomoda şi s-ar putea să şi miroasă Cred că e mai bine să fim corecte şi cumsecade, cu toate că-i din cale-afară de mare cheltuială… De cîtă pîine o s-avem nevoie? ― Eu prefer biscuiţi, spuse Dorinda ― Ne trebuie şi nişte pîine, hotărî Dina şi scrise: 1 pîine 2 cutii mari cu biscuiţi asortaţi 1/2 kg unt 1 kg şi 1/2 cîrnaţi ― Cacao şi marmeladă, şi lapte-praf, zise Dorinda ― Pastă de dinţi, săpun, o plăcintă cu carne şi nişte mere, enumeră Dina ― Ciocolată, aminti Dorinda ― Cărţi şi un pachet de cărţi de joc, şi un deschizător de conserve, întregi Dina ― Ce să facem cu deschizătorul de conserve? ― Să deschidem conservele, bineînţeles ― Dar n-avem nici un fel de cutii de conserve ― Tocmai acum voiam să le scriu, spuse Dina şi scrise: 3 cutii de ananas 3 cutii de pere în sirop 3 cutii de piersici în sirop ― Şi sardele, aminti Dorinda – şi eu am să port pantalonii mei de catifea dungată, şi ar trebui să ne luăm şi paltoanele de iarnă, pentru că s-ar putea să fie frig în temniţa subterană ― Doar n-avem de gînd să rămînem în temniţa subterană! ripostă Dina ― Nu, dar s-ar putea să fim obligate ― Atunci ar trebui să luăm ceva mai multe cărţi, zise Dina, şi nişte perniţe pe care să putem şedea ― Sper că profesorul Bultek o să ne lase loc destul în furgon, printre mobile ― S-ar părea, într-adevăr, că luăm multe bagaje; şi totuşi sînt sigură c-am uitat unele lucruri dintre cele mai importante Să mai citim o dată lista, ca să vedem ― Zahăr, zise Dorinda, şi linguriţe ― Prosoape, îşi aminti Dina ― Cearşaful n-o să fie bun şi de prosoape? ― Poate că da Dar o hartă ne-ar trebui ― Şi o pilă, zise Dorinda ― Ce vrei să faci cu pila? ― S-ar putea să fie în temniţa subterană vreo fereastră cu gratii ― Asta-i o idee foarte bună, găsi Dina Şi trebuie să luăm şi o lanternă electrică, şi nişte chibrituri, pentru cazul că n-o să funcţioneze ― Şi nişte brînză ― Mie nu-mi prea place brînza ― Nici mie, dar cu siguranţă c-au să fie şoareci în temniţa subterană şi, dacă avem brînză, putem să-i domesticim şi să ne jucăm cu ei, dacă intrăm acolo şi nu mai putem pleca ― N-o să ne jucăm cu şoareci domesticiţi în temniţa subterană, spuse Dina O să facem planuri Planuri de evadare ― Dar n-o să stăm tot timpul să facem planuri, pentru că atunci am avea atît de multe că n-am mai şti pe care să-l alegem ― Ah, bine, dacă tu vrei neapărat să îmblînzeşti şoareci, mă rog! Dar cînd ne ducem la Gliedermannheim ca să-l eliberăm pe Tata dintr-o temniţă subterană, mie nu mi se pare că s-ar cuveni să facem pregătiri pentru distracţii ― Atunci de ce iei atîtea cărţi? ― Din cărţi poţi să înveţi tot felul de lucruri ― Şi de la animale poţi să înveţi o mulţime de lucruri – şi şoarecii sînt animale, nu? ― Foarte mici ― Cel mai mare animal din grădina zoologică, argumentă Dorinda, era Mister Parker Şi adevărul e că era cel mai tîmpit Aşa că e o prostie să dispreţuieşti pe unii fiindcă sînt mici ― Ai dreptate, recunoscu Dina ― Bine, făcu Dorinda, atunci o să-mblînzesc şoareci dac-o să am chef Şi-i luă Dinei creionul şi scrise: 100 grame brînză Apoi rămaseră amîndouă tăcute timp de cîteva minute, fiindcă nici uneia nu-i dădea în gînd nimic; şi, în cele din urmă, Dina zise: ― Ajunge, deocamdată! Să mergem cu lista la domnul Corvo, să i-o arătăm Domnul Corvo avea aerul preocupat Şi el încercase să întocmească o listă a lucrurilor necesare pe drum, dar tot ce scrisese era: Bastonul-spadă şi pumnalul-stilou O pereche papuci Untdelemn de măsline ― Pentru ce vă trebuie untdelemnul de măsline? îl întrebă Dina ― E foarte bun pentru ca să prepari mîncare cu el, zise domnul Corvo ― Dar ce mîncare o să pregătiţi cu el? Din ce? întrebă Dorinda ― Nu ştiu, răspunse domnul Corvo, eu nu prea sînt gospodar – şi nu pot să-mi închipui ce o să vreau să mănînc într-un furgon de mobilă ― Avem aici o listă de lucruri, zise Dina, şi-i arătă ce notase ea ― Dar asta e splendid! se bucură domnul Corvo La toate v-aţi gîndit Cît sînteţi de deştepte amîndouă! Eu m-am gîndit toată ziua şi n-am ajuns la alt rezultat decît la cel pe care-l vedeţi Şi papucii, şi untdelemnul de măsline sînt foarte folositoare, dar bineînţeles că e nevoie de ceva mai multe lucruri într-o călătorie de trei zile – şi iată că voi veniţi cu un catalog complet şi perfect, care cuprinde tot ce poate să ne trebuiască pe drum! Sclipitor de inteligentă şi fermecătoare Dina! Încîntătoare şi desăvîrşită Dorinda! Vă admir, vă sînt devotat, vă aduc salutul meu! Şi înălţînd spre buzele sale mai întîi mîna Dinei, apoi a Dorindei, le sărută pe rînd cu cea mai desăvîrşită curtoazie ― O să fie cam greu, spuse Dina, să adunăm toate lucrurile şi să le împachetăm cum trebuie Multe dintre ele sigur că le putem lua de acasă, dar altele trebuie să le cumpărăm Şi cum o să le ducem pînă la furgonul de mobile? Nici măcar nu ştim unde e! ― Furgoanele pentru mobile, spuse domnul Corvo, au să fie la castelul Flămînda, reşedinţa ducelui, unde o parte din ele au şi început să fie încărcate, sub supravegherea amicului meu Bultek Nu vă faceţi griji cu privire la împachetatul şi transportul proviziilor noastre Am să procur eu totul şi-am să le trimit din timp la castelul Flămînda După aceea, cînd o să veniţi aici miercuri după-masă, o să găsiţi un automobil aşteptîndu-vă, care ne va duce şi pe noi unde ne vor fi lucrurile, şi de acolo ne vom începe călătoria Ah, Gliedermannheim, bietul meu oraş, te voi revedea! E un oraş atît de frumos – o să mi se frîngă inima! şi contele Huliga Blut e un tiran atît de ticălos – şi-ar putea să-mi frîngă gîtul! Curaj, copiii mei, trebuie să fim viteji, şi vicleni, şi foarte hotărîţi! Duceţi-vă acum, iar eu voi mai face exerciţii cu bastonul-spadă, timp de o oră ― Ce îmbrăcăminte să purtăm? întrebă Dina ― O îmbrăcăminte fără mulţi nasturi, spuse domnul Corvo E o mare belea cînd se rup nasturii Domnul Corvo se şi apucase de exerciţiile sale de scrimă – era limpede că nu-l interesa subiectul îmbrăcăminţii de drum – aşa că ele îşi luară rămas bun şi plecară Şoimul veni la fereastră, la ora culcării, şi întrebă ce ştiri mai sînt Ele îi spuseră ce aranjamente făcuseră, şi după asta el zise: ― Am să vin şi eu în Bombardia Aveam de gînd, foarte curînd, să mă întorc în Groenlanda, dar nu-mi place ideea să vă las pe voi şi pe Puma să plecaţi într-o asemenea aventură fără mine Nu, nu-mi mulţumiţi! Vouă vă datorez libertatea – şi asta-i o fericire pe care niciodată n-o voi putea plăti Iar mie, unul, nici nu-mi vine greu să călătoresc unde vreau, şi-o să-mi facă plăcere să mai văd încă o ţară O să am multe de povestit neamurilor mele – puţine cîte sînt – cînd mă voi întoarce acasă Şi, ceva mai tîrziu, întrebă: Ce să-i spun Pumei? ― Spune-i, zise Dina, să fie la răscrucea drumurilor, de partea cealaltă a tîrgului Băgărici, acolo unde începe şirul cel lung de fagi, la ora şase, miercuri Domnul Corvo ne duce la castelul Flămînda cu un automobil O să oprim la răscruce şi o s-o luăm şi pe ea ― Pînă atunci n-o s-o vedeţi, spuse Şoimul Părăseşte Pădurea Cucui şi în următoarele cîteva zile are să vîneze departe, spre apus I-am găsit un ţinut mai sălbatic, unde sînt oi cu duiumul – şi cred că acolo poate mînca pe săturate, fără să fie hărţuită de fermieri E adevărat că ţinutul acesta al vostru e prea mic pentru noi amîndoi E un ţinut frumos, dar sînt prea mulţi oameni pentru nişte vînători ca noi – şi prea puţin loc Şi acum, noapte bună Vă doresc somn plăcut şi să visaţi despre libertatea tatălui vostru Dar nici Dinei, nici Dorindei nu le fu uşor sa adoarmă în noaptea aceea, şi nici în nopţile următoare, pînă sosi miercurea Şi zi de zi, proasta dispoziţie a domnişoarei Bătrăştie sporea, pentru că ele nu dădeau atenţie nici unei materii în afară de Geografie, şi din toată Geografia nu voiau să înveţe decît pe aceea a Bombardiei Mama lor, din fericire, rămăsese la Londra, încît faptul că erau obligate să plece fără a-şi lua rămas bun le inspira mai puţină grijă În după-masa de miercuri îi scriseră o scrisoare şi o lăsară pe masa de toaletă din camera ei de culcare Îi scriau aşa: Dragă Mamă, noi plecăm în Bombardia, să-l eliberăm pe Tata Ne-am gîndit că o să-ţi pară bine că facem asta, cum e el acum în închisoare Să nu-ţi faci griji în privinţa noastră, fiindcă sîntem foarte pricepute la eliberat lumea Cu dragoste, Dina şi Dorinda Apoi plecară spre casa domnului Corvo, în faţa căreia găsiră un automobil care aştepta Domnul Corvo, însă, încă mai împacheta Avea un geamantanaş foarte mic, în care încerca să îngrămădescă patru pîini, trei perechi de ciorapi, un ceas deşteptător, o găleată din pînză de cort, un borcan cu dulceaţă de zmeură, o vestă galbenă, un „Mers al trenurilor"’, foarte voluminos, şi o tigaie de făcut omletă ― Toate astea sînt lucruri de care s-ar putea să avem nevoie, zise Uite, dacă aţi vrea voi să vă aşezaţi pe capacul geamantanului, poate c-o să reuşesc să-l închid Lăsaţi-vă cu toată greutatea! Bine Gata, s-a închis! Acum putem pleca! S-au oprit la răscruce – şi în timp ce Dorinda distrăgea atenţia şoferului oferindu-i o bomboană, Dina deschidea una din uşi şi o lăsa pe Puma să intre Dînsa stătuse ascunsă într-un şanţ – şi arăta foarte bine hrănită după vînatul ei prin ţinutul din apus Domnul Corvo, deşi puţintel nervos cînd trebui să facă cunoştinţă cu ea, simţi repede prietenie pentru Puma şi făcură cu toţii un drum foarte plăcut cu maşina, pînă la castelul Flămînda Acolo îl întîlniră pe profesorul Bultek Era un omuleţ gras, cu umerii laţi, cu o faţă scurtă, un nas lătăreţ, şi fără pic de gît Avea ochii mici, o gură enormă, culoarea pielii verzuie şi, după cum spunea domnul Corvo, semăna neobişnuit de mult cu un broscoi, cu toate că purta un costum roşu Vorbea englezeşte destul de bine, dar rareori rostea mai mult de două, trei cuvinte în şir – şi pe acestea, de obicei, le repeta Cînd îi fură prezentate Dina şi Dorinda, el se înclină şi spuse: ― Am onoarea, am onoarea! Copiii tatălui vostru, copiii tatălui Tata, prietenul meu Bucuros că pot ajuta, bucuros că pot ajuta Apoi îşi privi ceasul şi exclamă: Tîrziu, tîrziu! Veniţi repede Furgon aici, furgon aici Cinci furgoane enorme pentru mobilă stăteau înşirate în faţa porţii principale a castelului Flămînda Şoferii şi oamenii care încărcaseră mobila îşi luau ceaiul şi nu era nimeni pe-acolo, decît cei ce aveau să plece în călătorie Profesorul Bultek scoase un mic ţipăt cînd o văzu pe Puma şi-o luă la fugă, dar domnul Corvo îl chemă înapoi şi spuse că Puma era o prietenă a familiei Profesorul se linişti doar în parte şi acum umbla în vîrful picioarelor ca să nu atragă atenţia Pumei Se sperie din nou şi iar scoase un mic ţipăt cînd apăru deodată Şoimul, care picase din cer şi se aşeză pe acoperişul furgonului în care urmau să călătorească Dina şi Dorinda ― Şi el e un prieten al familiei, explică domnul Corvo Profesorul Bultek rosti în limba lui ceva ce Dina şi Dorinda nu putură înţelege, dar care suna a supărare Totuşi el deschise uşa furgonului şi arătă spre un mic tunel care străbătea mulţimea de mobile ce umpleau furgonul din podea pînă în acoperiş ― Intraţi, intraţi! zise Mîini şi genunchi, mîini şi genunchi Drept printre Domnul Corvo trecu primul Dorinda îl urmă, apoi trecu Puma, şi după ea Dina Şi de cum fu şi Dina în tunel – care nu era nici mai lat, nici mai înalt decît interiorul unui butoi – profesorul Bultek se grăbi să închidă uşa în urma ei şi împinse la loc un drug lung de fier – s-o ţină şi mai bine închisă – şi încuie cu un lacăt mare, ataşat la capătul drugului „Acum, gîndi Dina cînd auzi trîntindu-se uşa şi zdrăngănind drugul de fier, acum trebuie să mergem în Bombardia, fie că ne place, fie că nu, fiindcă nu mai e scăpare! O, Doamne, îşi spunea, cum de ne-a dat în gînd să facem ceva atît de îngrozitor de primejdios, şi teribil de greu, şi de oribil de incomod? Toate acestea ni s-au căşunat, bombăni ea, de la vîntul din lună care ne-a făcut să nu fim cuminţi timp de un an Fiindcă nu e de negat că numai cuminte nu e să pleci de acasă, fără voia Mamei şi fără voia nimănui – iar cît priveşte poliţia, bănuiesc că ar lua-o drept o faptă de-a dreptul ticăloasă că ne introducem aşa, pe ascuns, într-o ţară străină, călătorind într-un furgon de mobile Şi, totuşi, dacă reuşim să-l eliberăm pe Tata şi să-l aducem iar acasă, va însemna că am făcut o treabă foarte bună Dar unde se termină necuminţenia şi unde începe cuminţenia, nu ştiu, zău! Stau şi mă gîndesc dacă ştie oare asta cineva?!” Apoi o auzi pe Dorinda strigînd: ― Dina, Dina! Unde eşti? ― Vin acum, răspunse, şi tîrîndu-se în patru labe niţel mai înainte, se văzu într-o încăpere foarte mică ai cărei pereţi erau alcătuiţi din scaune şi mese, şi lăzi de împachetat, şi dintr-un dulap-bibliotecă gol Avea exact lungimea trebuincioasă ca să încapă în ea un divan şi era luminată de o lampă cu petrol care atîrna de un cîrlig bătut în tavanul furgonului ― Asta-i odaia domnului Corvo, spuse Dorinda A noastră e mai departe Hai, vino şi tu s-o vezi Tîrîndu-se prin alt tunel îngust, Dorinda luă conducerea către altă încăpere, asemănătoare cu odaia domnului Corvo, dar puţintel mai mare Unul dintre pereţii ei era captăul din faţă al furgonului de mobile Peretele din stînga era alcătuit dintr-un portret enorm în ulei, într-o ramă grea de aur, înfăţişînd pe al treilea duce de Flămînda în falnice veşminte de Cavaler al Jartierei, iar peretele din dreapta consta într-un gigantic garderob de mahon Peretele din fund, prin care intraseră în încăpere, era format din două scrinuri înalte Pe podea se afla aşternut un covor, se găseau şi cîteva perne, o masă mică şi două sofale ― Şi avem o fereastră veritabilă, zise Dorinda Trase sertarele unuia dintre scrinuri, încît să improvizeze un şir de trepte şi, suindu-se sus, degajă o mică deschizătură cu capac, amenajată în acoperişul furgonului Putem să ieşim şi să intrăm pe aici cînd vrem, şi dacă nopţile-s frumoase, putem să ieşim să şedem pe acoperiş şi să vorbim cu Şoimul ― Puma unde are să doarmă? ― În garderob, zise Dorinda Sînt înăuntru două pleduri, aşa c-o să se simtă foarte bine, iar tu şi cu mine vom avea divanele Profesorul Bultek a despachetat toate alimentele şi toate lucrurile noastre şi le-a aşezat în scrinul ăstălalt Drăguţ din partea lui c-a pus totul în ordine, nu? Şi odaia e drăguţă foc, nu-i aşa, Dina? ― Cred c-o să voiajăm cu mult mai plăcut decît ne aşteptam ― Călătoria noastră a început! exclamă domnul Corvo Ascultaţi! Auziră zvîcnirile şi pîrîitul uşor al unui motor, şi pereţii începură să vibreze ― Dă-te jos, Dorinda! ― Am pornit! spuse iar domnul Corvo Noroc! Hai, strigaţi de trei ori „ura!“ Furgonul porni brusc şi domnul Corvo căzu peste portretul celui de-al treilea duce de Flămînda ― S-ar fi supărat foarte tare, dacă ar mai fi în viaţă, spuse domnul Corvo Rog pe înălţimea Voastră să mă ierte, înălţimea Voastră ― Mie mi-e foame, spuse Dorinda Hai să cinăm Scoase sobiţa „Primus” şi-o aprinseră, şi pregătiră cacao, şi puseră farfurii pe masă, şi deschiseră o cutie de fructe în sirop, şi tăiară pîine pe care o unseră cu unt, şi mîncară o groază de biscuiţi cu ciocolată, şi apoi deschiseră altă cutie de fructe în sirop, şi mai mîncară şi cîteva felii dintr-o tartă cu prune de vreo trei kilograme, pe care o adusese domnul Corvo pentru cazul că cele din lista iniţială n-ar fi de ajuns ― Am adus şi cîteva cutii de somon şi ceva limonadă, zise dînsul, şi cum asta e prima noastră masă împreună şi, aşadar, un fel de aniversare, eu propun ca acum să ne servim cu nişte somon şi cu nişte limonadă Aşa că cinară cu toţii foarte, foarte bine, cu excepţia Pumei, care mîncase prea mult în ajun şi acum se şi culcase în garderobul ei Apoi spălară farfuriile, folosindu-se de o bucată din cearşaful pe care-l luase Dina din odaia musafirilor şi de apă caldă dintr-o sticlă de încălzit paturile În sertarul de la fundul scrinului din stînga erau douăzeci şi patru de sticle de diverse feluri: sticle de piatră pentru încălzit paturile şi buiote de cauciuc, pentru încălzitul paturilor, şi sticle de vin, şi sticle de bere, toate pline cu apă, iar în odaia domnului Corvo, drept parte a unuia dintre pereţi, se găsea un lavoar, cu o cană de apă şi două lighene, dintre care unul îl folosiră pentru spălatul-vaselor Apoi şezură de vorbă şi curînd domnul Corvo se duse în odaia lui; şi cu toţii se culcară şi dormiră Odată, în timpul nopţii, furgonul se opri şi Dina, trezindu-se pe jumătate, auzi o voce din tunel: ― Vă rog, pot intra? Intră domnul Corvo, care ţinea în mînă o lampă electrică şi purta un halat de casă din mătase stacojie Cred că ne găsim acum în gara Dover Urmează să se detaşeze tot furgonul şi să-l ridice pe o platformă de cale ferată Apoi vom face o foarte scurtă călătorie cu ferry-boat-ul Vom traversa Canalul! Auziră afară voci şi oameni lucrînd, şi pe cineva suindu-se pe acoperişul furgonului Apoi se auzi zgomotul unui elevator şi ceva greu căzu trosnind pe acoperiş Era cîrligul cel uriaş de oţel cu ajutorul căruia trebuia ridicat furgonul Funiile fură legate solid, se auziră iarăşi strigăte şi încăperea unde se găseau începu să se mişte, cu smuceli şi opinteli Se ridică puţin, o parte mai sus decît cealaltă, încît podeaua sta pieziş, apoi se înălţă smucindu-se, se avîntă lateral, înaintă, şi apoi, opintindu-se iarăşi, începu să coboare Cu un bufnet şi cu un al doilea bufnet întîlni podeaua platformei pe care era coborît – trosc! se auzi cîrligul enorm pocnind acoperişul, alt om se căţără sus şi umblă bocănind de colo pînă colo pe acoperiş De ambele părţi, oamenii vorbeau zgomotos şi cineva fluieră: Mîndră, mîndră, dă-mi răspuns! În cele din urmă zgomotele se stinseră, fapt de care fură foarte bucuroşi, şi domnul Corvo deschise cu prudenţă ferestruica din tavan şi privi afară Noaptea nu era neplăcut de întunecată ― Nu se vede nimeni primprejur, zise el Dacă v-ar plăcea să ieşiţi puţin să vă plimbaţi, siguranţa e deplină Dar să nu vă duceţi departe Astfel că Dina şi Dorinda, îmbrăcîndu-se degrabă, se căţărară afară, ieşiră pe acoperiş şi, coborînd pe o latură a platformei la care era ataşată o scară de fier, săriră jos Trenul, din care vagonul platformă alcătuia o parte, staţiona într-un depozit de mărfuri din afara gării În întuneric, furgoanele cele mari cu mobilă păreau mai mari ca oricînd, iar curtea pustie a depozitului de mărfuri era rece şi posomorîtă Dinspre mare sufla un vînt puternic şi deodată amîndouă fetiţele se simţiră foarte nefericite ― Aş vrea să nu fim în drum spre Bombardia, spuse Dorinda ― Şi eu la fel, răspunse Dina ― Nu sîntem obligate… sugeră Dorinda Nu e prea tîrziu ca să ne schimbăm părerea şi să ne întoarcem acasă ― Ba mă tem că da, fu de părere Dina Gîndeşte-te ce dezamăgit ar fi domnul Corvo Gîndeşte-te cîtă osteneală şi-a dat profesorul Bultek, ca să ne facă să ne simţim bine Gîndeşte-te că am fi nevoite să explicăm Pumei şi Şoimului că ne e frică Şi gîndeşte-te la Tata ― O, Doamne! făcu Dorinda, totdeauna trebuie să te gîndeşti la atîtea lucruri – şi nu pot să sufăr să mă gîndesc ― Haide, zise Dina, şi luîndu-şi de mînă sora o duse înapoi la vagonul platformă, se căţărară iar sus şi intrară prin deschizătura din tavan în odăiţa lor Îl găsiră pe domnul Corvo tăind o gaură în duşumea, cu un ciocan şi o daltă ― Am găsit o ladă cu unelte, le lămuri E foarte folositor să găseşti aşa ceva Am mai descoperit că între fundul furgonului şi podeaua vagonului platformă este un spaţiu de cîteva degete Aşa că, după ce voi fi tăiat gaura asta, o să putem vărsa afară, în fiece zi, apa murdară de la spălatul tacîmurilor şi farfuriilor O să fie un aranjament foarte confortabil După ce tăiase în duşumea o deschizătură de vreo 15 cm pătraţi, domnul Corvo luă capacul de tablă al unei cutii de biscuiţi, îi bătu marginile pînă se neteziră, acoperi cu el deschizătura, aşternu pe deasupra covorul şi apoi declară cu mîndrie: ― Uite-aşa! Acum nu e nici curent şi totul e în cea mai perfectă ordine! Să mergem iar la culcare cu toţii şi să nu vă treziţi pînă nu sîntem pe mare În visele lor, auziră ţăcănitul schimbării macazurilor, şuierături de locomotivă, zăngănitul tampoanelor de fier ale vagoanelor ciocnindu-se unul de altul, strigăte de muncitori, apoi şuieratul unei sirene de vapor Dar emoţiile începutului călătoriei le obosiseră într-atît, încît nici Dina, nici Dorinda nu se treziră decît cînd alunecă masa pe podea şi se ciocni zgomotos de scrin Atunci Dina deschise ochii şi văzu pereţii lăsîndu-se întîi într-o parte, apoi în cealaltă şi sertarele lunecînd înapoi Auzea o sută de zgomote: lemn scîrţîind, funii încordîndu-se, mobilele bodogănind, în mişcările lor încoace şi încolo, şi vîntul urlînd, şi valurile buşind şi plesnind în coastele navei Avu o senzaţie ciudată – de parcă i-ar fi înotat stomacul ca o răţuşcă de celuloid cînd tragi cu un burete în sus şi-n jos prin apa băii, iar cînd încercă să se ridice şi să şadă ameţi atît de rău, că trebui să se culce la loc ―O, Dorinda! se văită ― O, Dina! răspunse, ca un ecou jalnic, Dorinda Simt c-o să am rău de mare Atunci începu şi Puma să urle în garderob ― O! O! se văita… De ce-oi fi venit aici? Mare mi-a trebuit?! Ai! ai! Rău mi-i! Rău mi-i! Va-ai! Va-ai! va-ai! ― Biata Puma! făcu Dina ― Bietele de noi! spuse Dorinda ― N-o să ai rău de mare, o încurajă Dina ― Ba am, o asigură Dorinda Valurile plesneau coastele vasului, pereţii se lăsau ba într-o parte, ba într-alta, mobila scîrţîia şi bodogănea, nava se încorda şi vîntul mugea ca un uriaş mînios gonind după un uriaş mai mic, care aruncase cu pietre în el Timp de aproape o oră, Dina şi Dorinda se simţiră îngrozitor de rău; apoi marea începu să se calmeze şi Dina spuse istovită: ― Ce bine că s-a gîndit domnul Corvo să taie o gaură în podea! ― Ne-a fost de mare folos, admise Dorinda O voce istovită se auzi din tunel: ― Pot să intru, vă rog? Domnul Corvo intră tîrîş şi se întinse pe podea N-aş vrea să mă ridic, zise Stau mai comod aşa ― Noi începem să ne simţim mai bine, zise Dina ― Am venit să văd dacă vreţi vreo gustare de dimineaţă, spuse domnul Corvo ― Nu! strigă Dorinda Nu, nu, nu! ― Atunci o să mă întorc în odaia mea, făcu domnul Corvo, fiindcă nici eu nu vreau nimic Puma cum se simte? ― Oo, de-aş fi rămas în Pădurea Cucui! gemu Puma Mai puţină suferinţă ar fi fost sfîşiată să fiu de copoii furioşi, decît aşa! Căzură într-o semimoţăială şi nu fură atente la zarva şi freamătul activ, şi glasurile de afară – care acum vorbeau franţuzeşte – cînd vasul acostă la docuri şi vagoanele platformă fură aduse pe ţărm şi, prin schimbări de macaz, garate pe o linie laterală În primele ore ale după-amiezii se terminase cu schimbările de macaz şi deveniseră parte dintr-un tren care acum îşi începu călătoria Pe cînd trenul alerga lin, cu un zgomot plăcut, ritmat, Dina exclamă deodată: ― Dorinda! Sîntem în străinătate! Îţi dai seama? Sîntem într-o ţară străină! ― Mi-e foame, zise Dorinda ― Ce e de mîncare? întrebă Puma ― Pot să intru, vă rog? se auzi domnul Corvo ― Mă duc să mă uit ce se vede, zise Dina şi se căţără să deschidă ferestruica din acoperiş Dintr-odată erau iarăşi cu toţii fericiţi şi fiecare dintre ei se simţea flămînd şi însufleţit Înghiţiră un ospăţ enorm şi se urcară cu rîndul pe treptele scrinului, ca să privească ţarinile întinse, conştiincios arate, ale Franţei, desfăşurîndu-se prin faţa lor Restul zilei trecu repede, iar cînd veni noaptea trenul se opri într-un orăşel unde se desfăcu în două, iar vagoanele platformă purtînd furgoanele de mobilă, prin schimbare de macaz, fură aduse pe o linie laterală, afară din oraş Acolo rămaseră vreo două, trei ceasuri, iar Dina şi Dorinda, domnul Corvo şi Puma ieşiră la plimbare şi se întîlniră cu Şoimul care, sus, în înalt, urmărea trenul fără nici o dificultate Apoi se înapoiară şi dormiră adînc Ziua următoare le păru foarte lungă Trenul alerga prin ţinuturi împădurite, printre dealuri şi pe lîngă ape, arătîndu-le cînd un castel cu turnuri, printre copaci, cînd un orăşel la capătul unui pod De-ar fi fost aşezaţi comod lîngă o fereastră largă, cu ochii la priveliştea în necontenită schimbare, orele s-ar fi scurs destul de plăcut Dar ei nu puteau privi prin ferestruica din acoperiş decît cu rîndul, cîte unul, şi de fiecare dată cînd scoteau capul afară trebuiau să coboare înapoi după cîteva minute, ca să-şi scoată din ochi fărîmele de zgură aruncate de locomotivă în urmă-i Ziua era caldă şi încăperea lor devenea tot mai înăbuşitoare, iar scîrţîielile mobilei înghesuite în juru-le parcă deveneau tot mai zgomotoase Dina căsca şi Dorinda bombănea, şi amîndouă erau din ce în ce mai nerăbdătoare Doreau să ajungă la Gliedermannheim repede ca gîndul, doreau să ajungă în cinci minute, sau în cel mult zece minute, şi să-l vadă pe tatăl lor Dar, totodată, pe măsură ce se apropiau de Bombardia, nu-şi puteau stăpîni un sentiment de oarecare teamă de ceea ce se putea întîmplă cînd aveau să ajungă acolo Începeau să-şi închipuie cum arăta castelul şi cam cum erau oamenii Se uitau la domnul Corvo şi se întrebau dacă mulţi dintre bombarzi erau ca el, sau dacă şi mai mulţi semănau cu profesorul Bultek ― Despre ce vorbesc oamenii din Bombardia? întrebă Dorinda ― Cînd eram eu băieţel, povesti domnul Corvo, toată lumea vorbea despre comori ascunse Era un om bătrîn care trăia pe o coastă de deal şi, într-o zi, cînd săpa o groapă ca să-şi îngroape bătrînul cîine ciobănesc care murise, a găsit o lădiţă cu şase sute de monezi de aur în ea, dintre care unele erau foarte mari şi grele După asta, mai toţi locuitorii au început să sape, de cum aveau răgaz, în nădejdea că vor găsi o comoară, şi oriîncotro te duceai, dădeai de unii care-ţi povesteau cum săpaseră şi pe unde erau locurile cele mai bune de săpat ca să găseşti aur ― Au găsit mult? întrebă Dina ― N-au găsit defel, răspunse domnul Corvo Nici unul dintre ei, în afară de bătrînul acela de la munte Dar, cu toate astea, multă vreme conversaţia lor era numai despre comori ascunse ― Şi în afară de asta despre ce mai vorbeau? ― Despre găurile pe care le săpaseră, zise domnul Corvo Unele nu erau mai mari ca o căldare, şi unele erau cît un butoi de mari Unele erau mici cît o ceaşcă de ceai, iar altele adînci cît o fîntînă Dar pe unde te duceai, prin toată Bombardia, erau găuri de un fel sau altul – şi mulţi gîndeau că ar trebui umplute la loc, şi alţii ziceau că ar trebui plantaţi copaci în gropile acelea, iar cîţiva alţii tot mai erau de părere că pămîntul ascundea aur cu toptanul şi că toate gropile ar fi trebuit săpate mai adînc şi tot mai adînc, pînă avea să fie descoperit aurul Aşa că aveau ce vorbi ― Şi ce au făcut cu gropile? întrebă Dina ― Nimic, dădu din umeri domnul Corvo Chiar nimic! Le-au lăsat în plata Domnului ― Şi acum despre ce vorbesc oamenii? întrebă Dorinda ― Acum vorbesc foarte puţin, răspunse domnul Corvo Au devenit un popor tăcut din pricină că infamul nostru tiran, contele Huliga Blut, are o mie de iscoade care umblă prin tot locul şi trag cu urechea la tot ce spun bărbaţii şi femeile de prin ţară Şi dacă vorbeşte cineva împotriva contelui Huliga, e arestat şi zvîrlit în temniţă Şi cum sînt foarte ispitiţi de a vorbi împotrivă-i – pentru că mereu face cîte un lucru urît, şi nedrept, şi crud – oamenii, ca să nu-şi primejduiască siguranţa, aproape c-au încetat să mai vorbească Îşi văd de treburile lor în tăcere Încet, ziua trecea Domnul Corvo le istorisea despre Bombardia şi poporul ei – şi din cînd în cînd se mai urcau pe acoperişul furgonului şi se uitau ia privelişte, şi apoi coborau iar, ca să-şi şteargă zgrunţurii de zgură din ochi Veni seara şi, cînd se întunecă de tot, trenul se opri ceva mai mult, pe o linie laterală, ca să lase să treacă alte trenuri mai rapide – iar ei coborîră cu toţii şi se plimbară într-un cîmp, prin preajma trenului, şi stătură niţel de vorbă cu Şoimul Apoi se înapoiară la furgonul de mobilă încins de căldură şi dormiră puţintel, dar fură treziţi cînd se puse iar în mişcare trenul ― Cred că ne-am apropiat mult de Bombardia, spuse Dina ― Ţi-e frică? ― Nu chiar frică Nu mă simt foarte, foarte bine, dar nu cred că mi-e frică ― Nici mie, zise Dorinda, dar am junghiul acela în stomac… Care-l am cînd mi se pare că mi-e frică… Şi m-am gîndit că, dacă am pune divanele unul lîngă altul, am putea să dormim alături… şi c-ar fi mai plăcut, nu crezi? Auzind că e mutată mobila, Puma se trezi în garderobul ei şi întrebă ce se întîmplă ― O să dormim împreună, spuse Dina O clipă mai tîrziu, miji lîngă ele raza galbenă a doi ochi strălucitori – şi uşurel, agil, Puma sări în patul dublu pe care-l forma perechea de divane şi se culcă între cele două fetiţe ― Pipăiţi muşchii grumajilor şi picioarelor mele, zise Puneţi-vă mîinile pe gîtul meu – şi acum pe falcă Puteţi să vedeţi, în întunecimea asta, cît de groase şi cît de ascuţite şi de puternice îmi sînt ghearele cînd le dezvelesc? Adesea, în pădurea mea natală, eram nevoită să mă lupt, să mă lupt aprig şi niciodată n-am fost înfrîntă – doar o singură dată, prin vicleşug Ei, toată puterea mea e acum în slujba voastră, gata să vă ocrotească Nu vă fie teamă, voi avea grijă de voi Prezenţa Pumei era atît de reconfortantă şi vorbele ei atît de liniştitoare, şi blana ei mătăsoasă atît de moale şi de plăcută cînd te lipeai de ea, încît Dina şi Dorinda adormiră curînd – şi cu toate că se cam încălzise culcuşul, cum stăteau acum toate trei alături, dormiră pînă la o oră tîrzie a dimineţii următoare şi trebuiră să fie trezite de domnul Corvo Dînsul intră şi le zgîlţîi niţel, cu blîndeţe, iar cînd deschiseră ochii găsiră gustarea de dimineaţă aşteptîndu-le Erau pregătite fructe în sirop, din cutie, şi lapte condensat, şi ouă fierte, şi pîine cu unt, şi cornuri, şi gem pentru Dina şi Dorinda, şi resturile unei pulpe de porc pentru Puma Domnul Corvo aşteptă pînă terminară ele de mîncat, apoi zise: ― Sîntem acum în Bombardia Cam în vreo patru ore o să fim la Gliedermannheim Cînd vom ajunge în gară, furgoanele cu mobile vor trebui scoase de pe vagoanele platformă şi mutate pe remorci auto Cu acestea ne vor duce la castel, care e la şapte mile distanţă de gară Nu cred că e posibil să ajungem la castel înainte de orele şase sau şapte seara, şi atunci are să fie prea tîrziu ca să se apuce să descarce mobila Asta-i părerea mea, iar Bultek- cînd am pus la cale călătoria, mi-a dat dreptate Aşa c-au să lase furgoanele cu mobilă în curtea castelului pînă dimineaţa, înainte de a le deschide Şi cînd o să se întunece bine, noi o să ne căţărăm afară şi o să găsim o cale ca să putem intra înăuntrul castelului şi să începem să-l căutăm pe tatăl vostru În curte, care e împrejmuită cu ziduri înalte, are să fie întuneric ca în fundul unei fîntîni; şi n-are să ne vadă nimeni Şi sigur că vom găsi vreo uşă deschisă fiindcă noi, bombarzii, nu prea dăm atenţie la asemenea lucruri cum e închisul uşilor şi, pe unde ne ducem, ne pierdem cheile Dintru început-totul s-a întîmplat chiar aşa cum a presupus domnul Corvo Trenul a ajuns la Gliedermannheim – iar zdruncinături, iar înclinări şi balans, iar burduşeli pe cînd furgoanele erau ridicate şi scoase de pe vagoanele platformă, şi apoi, după un lung răgaz, a început cea din urmă fază a călătoriei lor, de la gară spre castel Acum înaintau încet, pentru că drumul urca abrupt şi erau multe cotituri bruşte de făcut Pe cînd se apropiau de castel, zgomotul motorului trezea ecouri în zidurile de piatră – apoi intrară, cu furgonul lor, pe sub o falnică poartă boltită, în curtea din spate a castelului Cînd fu oprit motorul, auziră soldaţi mărşăluind, cizmele lor răsunînd pe pavaj şi un ofiţer răcnind ordine într-o limbă străină Soldaţii stătură locului – toate cizmele lor ciocăniră dintr-odată pavajul şi douăzeci şi patru de trompete sunară Apoi începu să cînte o fanfară militară, mărşăluind cu tobe şi surle, şi după asta urmă altă fanfară de trompeţi Se strigară noi ordine, răsună iar zgomotul mărşăluitului – şi apoi, tăcere Toată această muzică şi tot acest mărşăluit stîrnea sute de ecouri prin zidurile masive ale curţii şi, auzită din furgonul cu mobile, larma părea asurzitoare ― Au cîntat salutul de seară, şopti domnul Corvo Îl cîntă în fiecare seară, o oră după asfinţitul soarelui, cînd se coboară drapelul care flutură pe turnul cel mare Curînd are să se întunece de tot Înăuntrul furgonului se şi făcuse întuneric şi acum aştetpau toţi cu nerăbdare febrilă să vină noaptea Domnul Corvo şedea ţinîndu-şi în mînă ceasul cu cadran luminos În sfîrşit se sculă, şi, foarte grijuliu, ca nu cumva să facă zgomot, trase sertarele scrinului înalt ce le slujeau de scară spre acoperiş şi căţărîndu-se pînă sus deschise ferestruica din tavan Cerul era întunecat şi, prin deschizătură, sclipea strălucitoare o singură stea Domnul Corvo coborî cu grijă ― Mă duc eu întîi, şopti, să văd unde e vreo uşă deschisă Voi rămîneţi aci pînă mă auziţi ciocănind de trei ori în peretele furgonului Atunci să coborîţi cît puteţi de iute, dar fără zgomot Amintiţi-vă că nu trebuie să facem nici un pic de zgomot! Dina şi Dorinda, cu Puma între ele şi cu mîinile pe spatele ei mătăsos, aşteptau într-o aţîţare dureroasă ― Cît să fie de cînd a plecat? şopti Dorinda ― Vreo cinci minute ― Poate nu găseşte nici o uşă deschisă Ce ne facem atunci? Mai înainte ca Dina să poată răspunde, se iscă o larmă subită – de oameni care strigau, de porţi ce se deschideau brusc – iar cerul deasupra ferestruicii din acoperiş se tulbură şi apoi se lumină tot mai mult, în raza orbitoare a unor faruri de reflectoare Iradierea lor, înţesată de firicele de praf se revărsă în furgon şi, printre umbrele stîrnite Dina îşi aţinti privirea uluită asupra Dorindei, şi Dorinda asupra Dinei, şi feţele le erau albe ca hîrtia Capitolul XXXI Castelul Gliedermannheim era clădit pe culmea unui deal stîncos Arăta oarecum ca o coroană pe capul unui rege: o coroniţă pe vîrful unui cap uriaş, noduros, gălbejit şi chel Oraşul se aşternea în cîmpia de dedesubt – o aglomeraţie de acoperişuri roşii şi galbene, cu turle de biserici şi cupole verzui înălţîndu-se printre ele şi cu vîrfurile copacilor de pe străzile principale părînd din depărtare nişte şiruri de tufişe Drumul abrupt şi şerpuit ce ducea la castel era şi el străjuit de copaci, şi, răsfirîndu-se din el, peste deal, ca vinişoarele unei frunze, se întindeau străzile mici, lăturalnice, cu vile şi case de-ale neguţătorilor bogaţi, clădite de-a lungul lor Castelul era colosal de întărit şi, ca înfăţişare, mai degrabă urît Două turnuri pătrate, cu turnuleţe ascuţite în vîrf, păzeau intrarea – şi deasupra gangului boltit care le lega între ele şi ducea spre curtea interioară se aflau mai multe încăperi unde locuiau ofiţerii gărzii Curtea exterioară era mare aproape cît un teren de fotbal şi pavată cu lespezi de piatră La dreapta şi la stînga ei erau cazărmi care adăposteau pe soldaţii din gardă, şi în dreptul gangului boltit dintre turnuri se afla poarta principală, enormă, a castelului însuşi Acesta era o clădire pătrată, mărginind o curte interioară, cu cîte un turn pătrat în fiece colţ, de două ori pe-atîta de înalte ca turnurile care străjuiau intrarea – cel din colţul de nord-est fiind cel mai înalt dintre toate De la baza zidurilor dinspre miazănoapte-răsărit dealul cobora prăpăstios, şi dedesubtul acestor ziduri se aflau temniţele subterane Erau luminate doar prin tăieturi subţiri crestate în stîncă Deasupra porţii principale era sala de ospeţe – şi la acelaşi colţ, spre dreapta, se găsea suita de odăi particulare a contelui Huliga Blut Sala de ospeţe era împodobită cu şiruri scînteietoare de armuri şi cu uriaşe portrete înfăţişînd pe cîrmuitorii Bombardiei, de-a lungul timpurilor, sau le fel de enorme tablouri ale unor scene de bătălie; dar pe pereţii salonului particular al contelui Huliga atîrnau dezgustătoare picturi – înfăţişînd oameni pe cale să fie torturaţi – şi piei de tigri, lei, urşi, şi leoparzi, ale căror capete odihneau pe mici etajere şi aţinteau asupră-ţi priviri fixe din ochii lor mari, sticloşi, pe cînd rînjeau la tine cu colţi dezveliţi şi galbeni Într-un ungher se găseau diverse ustensile pentru exerciţii de gimnastică: bare cu greutăţi de ridicat, o coardă de sărit şi un extensor „Sandow“, pentru întărirea, muşchilor; în alt colţ, un dulap-bibliotecă în care se afla o singură carte, intitulată: Cum să-ţi faci prieteni şi să devii influent Contele Huliga era un bărbat de vîrstă mijlocie, cu o faţă lungă, galbenă şi cu buze groase, de culoarea dudelor Părul capului său semăna cu paiele ţepoase, rămase după seceriş într-un cîmp de secară; ochii îi sclipeau, mici şi verzui, avea un nas lung, împodobit cu un neg, iar în urechi îi creşteau peri lungi şi creţi De obicei purta o uniformă albă cu epoleţi: de aur, o eşarfă purpurie şi o mulţime de medalii Dar niciodată nu arăta cu adevărat frumos şi impunător, pentru că unul din braţe era mai lung decît celălalt, iar picioarele îi erau enorme În seara cînd Dina şi Dorinda soseau în furgonul cu mobilă, dînsul se plimba în sus şi-n jos prin salonul său, cu chipul încruntat Se simţea plictisit şi îi era şi niţel greaţă, pentru că mîncase la ceai prea multe ecleruri cu ciocolată şi plăcinte cu cremă Încercase să citească, dar cartea din dulapul bibliotecă nu-l mai interesa Se gîndi să trimeată după niscaiva oameni de torturat, dar, după ce că-i era cam greaţă, îl mai şi durea niţel capul – şi ţipetele lor, hotărî în sinea sa, i-ar fi sporit durerea de cap Aşa că se plimba în sus şi-n jos şi se uita la tablourile de pe pereţi şi la pieile de lei şi de tigri, de leoparzi şi de urşi; şi tablourile – acum îşi dădea el seama – erau prost pictate şi pieile erau îmbîcsite de praf, şi unele erau mîncate de molii Hotărî că va porunci să fie toate scoase şi înlocuite cu altele noi Apoi îşi aminti brusc că trimisese cu cîteva săptămîni în urmă pe profesorul Bultek în Anglia, ca să cumpere mobilierul ducelui de Flămînda Scoase revolverul şi trase şase împuşcături în tavan Asta pentru a-l chema înaintea sa pe lordul şambelean Obişnuia să tragă un foc pentru a chema un paj, două pentru o cameristă, trei pentru valet, patru pentru majordom, cinci pentru ofiţerul comadant al gărzii, şi şase pentru lordul şambelan Şi fiind căptuşit cu o armură de metal, groasă de mai bine de jumătate de deget, plafonul nu păţea nimic Lordul şambelan era un bătrîn înalt, cu o faţă simpatică; dar gura lui căpătase un tremur nervos şi în cele trei luni de cînd se afla la slujbă el începuse să sufere din ce în ce mai tare de bîlbîială Lordul şambelan deschise uşa, făcu o plecăciune şi spuse: ― Ce do-do-doreşte Ex-ex-excelenţa v-voas- tră, Ex-ex-Excelenţă? ― Tablouri noi şi mobilă nouă! răcni contele Huliga Mobila ducelui de Flămînda! Mobila din Anglia! Unde e Bultek? De ce n-a sosit încă? ― A ve-ve-venit în seara asta, Ex-ex-excelenţa voastră Fu-fu-furgoanele sînt în cu-cu-curte acum ― De ce nu mi s-a raportat îndată? Să fie descărcată pe loc, imediat! Vreau să-mi remobilez camera Descărcaţi, descărcaţi! ― Dar e întuneric, Excelenţă… ― Sînt reflectoare în turnurile castelului Aprindeţi-le Faceţi lumină în curte ca ziua şi descărcaţi, descărcaţi! Pe cînd lordul şambelan se repezea să execute ordinele în cea mai mare grabă, contele Huliga trăgea de trei ori în tavan, ca să-şi cheme valetul, pentru a i se aduce o manta; şi de cinci ori, ca să se prezinte în faţa sa ofiţerul comandant al gărzii pentru a primi porunca de a scoate garda ca să ajute la descărcat Apoi coborî în curte, se aprinseră reflectoarele, se deschideau grabnic uşi, soldaţi şi servitori apăreau din toate părţile – şi în mica lor încăpere, alcătuită din mobile, Dina şi Dorinda, şi Puma aşteptau, cu spaimă şi deznădejde în inimi Gînduri înfricoşătoare le năuceau Ce se întîmplase şi ce avea să se mai întîmple?! Ce păţise domnul Corvo? Apoi auziră deschizîndu-se şi smulgîndu-se în lături uşa furgonului lor, auziră glasuri aspre vorbind într-o limbă străină – şi hîrşîitul şi bocănitul mobilelor ce se scoteau afară ― Au început să scoată mobila! şopti Dina ― Au să ne găsească! murmură Dorinda Ce putem face? ― Să ne ascundem! mîrîi Puma ― Dar unde? întrebă Dina În garderob? ― E loc pentru noi trei, spuse Puma ― Dar au să vadă resturile de mîncare şi celelalte lucruri ale noastre, se temu Dorinda Dina şopti aprig ― Ascunde-le! Pune-le prin sertare, ascunde-le, să nu se vadă pînă una, alta Dar repede, Dorinda, repede! ― Deschide sertarul cel mai de jos al garderobului, zise Puma Acolo e loc pentru mine Încuie-l apoi şi ia cheia Voi puteţi sta în picioare, cîte una de fiece latură în partea de sus a garderobului, şi să ţineţi uşile închise, cît puteţi de bine Partea de sus, care avea două uşi, era despărţită printr-un perete de lemn şi de-a lungul părţii interioare stîngi trecea o bară puternică de alamă ― O închid pe Dorinda în dreapta, şopti Dina, şi am să pun bara de alamă, ca să stea închisă cealaltă uşă Ascultă! Sînt mult mai aproape acum Grăbeşte-te Dorinda! ― De ce nu vii şi tu să mă ajuţi? făcu Dorinda Între timp băgă într-un sertar al scrinului un borcan cu dulceaţă de smeură şi resturile muşchiului de vită adus pentru Puma; apoi aruncă o privire împrejur, ca să se asigure că fusese totul înlăturat, şi se urcă în garderob Oamenii care scoteau mobila lucrau repede şi deja scoseseră jumătate din piese Acum glasurile lor se auzeau foarte de aproape, şi cizmele lor bocăneau zgomotos şi ameninţător pe podeaua furgonului Peretele din fund al micii încăperi începuse a se zgudui încă de pe cînd Dina o încuia pe Puma în sertarul de jos al garderobului şi pe Dorinda în partea lui dreaptă şi se suia ea însăşi în cealaltă parte închizînd uşa şi ţinînd-o bine, să nu se deschidă Foarte curînd, după o groază de noi zgomote, fu înşfăcat şi garderobul, tras de la locul lui, aplecat pe o parte şi scos tîrîş din furgon Oamenii care se ocupau de el bodogăneau, tare supăraţi, şi cu toate că Dina şi Dorinda nu puteau înţelege ce spuneau dînşii, era lesne de ghicit că se necăjeau de greutatea lui Dina şi Dorinda n-aveau însă timp să-i compătimească pe acei oameni, căci aveau grijile lor Ba se trezeau culcate pieziş, ba erau răsturnate brusc pe partea cealaltă, şi în tot acest timp Dina trebuia să ţină vîrtos bara de alamă, pentru ca nu cumva să se deschidă uşa Cu o buşitură care le cutremură pe toate trei prin şira spinării, garderobul fu coborît în curte şi rămase acolo cîteva minute, pînă cînd lordul şambelan îl întrebă pe contele Huliga unde să fie dus Apoi fu din nou ridicat, înălţat pe umerii a şase oameni, iar acum Dina şi Dorinda se văzură culcate pe spate Cei şase oameni purtară garderobul prin intrarea principală a castelului, îl urcară de-a lungul unei scări de piatră, iar suiră nişte trepte – şi tot timpul cît erau purtate astfel pe scări, Dina şi Dorinda stăteau culcate incomod, cu călcîiele mai sus decît capetele Fură purtate de-a lungul unui coridor, iar după aceea garderobul fu aşezat într-o încăpere oarecare, ceva mai uşurel de data asta Aşteptară în tăcere, neîndrăznind să scoată o vorbă şi timp de vreo jumătate de oră, sau chiar mai mult, ascultară larma ce-o făceau oamenii aducînd tot mai multe piese în încăpere şi vorbind cu glas tare Apoi fu liniştite şi Dina, ciocănind binişor în despărţitura dintre ea şi Dorinda, şopti: ― Te simţi bine? ― Cred că da, răspunse Dorinda Tu ştii unde sîntem? ― N-am nici cea mai mică idee, îi răspunse Dina O să număr pînă la o mie şi apoi, dacă tot mai e linişte, o să ies afară, să văd Şi dacă nu-i nici o primejdie, am să te las atunci şi pe tine să ieşi Numără pînă la o mie şi apoi, deschizînd binişor uşa dulapului, nu cu mai mult de vreun deget, se uită să vadă unde erau Văzu, în cealaltă latură a odăii, o parte dintr-un portret uriaş în ulei, înfăţişînd un bărbat cu o pălărie cu pene şi cu o haină stacojie, călare pe un armăsar sur, bălţat Bărbatul arăta aprig şi dominator, calul însă avea o privire blîndă, expresivă, de mare bunăvoinţă Puţin mai la o parte de acest tablou, se găsea o frumoasă armură întreagă Camera, ce părea să fie mare, era slab luminată Dina deschise uşa niţel mai larg şi mai văzu şi o mulţime de mobile felurite, care se găseau răspîndite în dezordine prin încăpere După cît putu să-şi dea seama, nu se mai afla nimeni în odaie în afara lor Cu atenţie, ieşi din garderob şi, păşind uşurel în vîrful picioarelor, încoace şi încolo, se asigură că erau singure Un unic bec lucea în plafonul aurit ― Presupun, murmură Dina, că oamenii care au adus sus mobila au uitat să stingă lumina – o neglijenţă din partea lor, într-adevăr, dar un noroc pentru noi, aşa că eu una nu le-o iau în nume de rău Apoi descuie uşa Dorindei; iar Dorinda, după cum băgă ea imediat de seamă, arăta palidă ― Nu cumva ţi s-a făcut iar rău? o întrebă ― Mai-mai să mi se facă, răspunse Dorinda, dar nu chiar rău de tot O, ia uită-te, Dina Uită-te! Dindărătul unei armuri întregi, din cealaltă parte a încăperii, se ivise silueta unui bărbat ― Aşadar, sîntem iar împreună! exclamă el Ce mare noroc! Capitolul XXXII ― Ne-aţi cam speriat! spuse Dina, sever De ce vă e faţa aşa neagră? ― Da, e neagră? făcu domnul Corvo Nu ştiam Trebuie să fie de la murdăria şi unsoarea de sub furgonul de mobile A trebuit să mă ascund sub el cînd s-au aprins reflectoarele Eram pe cale a mă înapoia ca să vă spun că găsisem o uşă deschisă, cînd, deodată, de parcă ar fi coborît luna din cer lăsîndu-se deaspra curţii ca un capac strălucitor totul a devenit de o albeaţă uluitoare în strălucirea aceea sinistră Atunci am fugit, m-am chincit şi m-am ascuns sub furgon Şi acolo am rămas cît l-au descărcat, întrebîndu-mă mereu, cu chin în inimă, ce-o să vi se întîmple vouă cînd aveau să vă găsească Dar nu v-au găsit, iar eu am ghicit ce se întîmplase Mi-am zis: „S-au ascuns în garderobul cel mare! O, ce fetiţe deştepte! Apoi mi-am vorbit iarăşi şi-am zis: Eu, Casimir Corvo, n-am să le lipsesc de ajutorul meu!” Încît am vegheat cu grijă ca să descopăr o şansă de a scăpa de-acolo şi curînd am văzut doi bărbaţi cărînd un covor enorm, greu Era făcut sul, dar începuse să se desfăşoare, iar omul care-l purta la capătul dinapoi nu numai că se clătina sub povara lui, dar mai era şi pe jumătate ascuns de faldurile covorului Aşa că eu l-am împuns niţeluş cu spada mea A ţipat, a lăsat să-i scape capătul covorului, s-a uitat împrejur să vadă cine-l împunsese şi-a alergat într-o direcţie anapoda Îndată am săltat de jos capătul covorului, care s-a lăsat în juru-mi ascunzîndu-mă aproape în întregime, şi am strigat omului din faţă: „Ruhri, mai, riit ţe cium a rifai “ Asta, în bombardă – care e limba noastră, a celor de pe aici – însemană: „Grăbeşte-te, amice, că avem treabă multă " Şi aşa am mers înainte, în urma garderobului cel mare – şi-am ajuns în încăperea asta care e sala de ospeţe, iar eu am profitat de o împrejurare prielnică pentru a mă ascunde în interiorul acelei armuri ― Ne face foarte bine să vă revedem, spuse Dorinda ― Şi ce isteţ din partea dumneavoastră să vă ascundeţi sub covor! îl admiră Dina Domnul Corvo se înclină, drept mulţumire, şi întrebă unde era Puma ― Vai de mine! exclamă Dina Sper că nu s-a sufocat! Repede descuie sertarul garderobului şi Puma, căscînd larg, înălţă capul, somnoroasă ― Nu prea era aer în sertarul ăsta, zise Să stai închisă aici, nu e o experienţă plăcută Ieşi cu încetineală şi, întinzîndu-şi mădularele, începu să caşte întruna Apoi se culcă jos şi adormi ― Şi acum ce-o să facem? întrebă Dina ― Tu şi Dorinda o să dormiţi noaptea asta în patul contelui Huliga, spuse domnul Corvo ― Vai Nu! ― Dar el unde o să fie? întrebă Dorinda ― Departe de-aici, răspunse domnul Corvo Ascultaţi cu atenţie ce-o să vă spun: în timp ce stam ascuns în armură, contele Huliga şi lordul şambelan s-au apropiat şi s-au oprit în fata mea, la foarte mică distanţă Se sfătuiau unde să aşeze diferitele mobile Atunci a sosit un ofiţer din gardă şi i-a spus contelui Huliga că şapte oameni – care de multă vreme complotau împotrivă-i – fuseseră prinşi într-un loc care se cheamă Lodoban şi care e la o distanţă de aproape două sute de mile de aici „Vor fi împuşcaţi mîine dimineaţă, în zori! a hotărît Tiranul, şi eu voi fi acolo, ca să asist la execuţia lor “ El e foarte crud – îi face o deosebită plăcere să vadă cum sînt împuşcaţi oamenii Apoi i-a poruncit lordului şambelan să-i aducă imediat automobilul şi a spus că în seara asta nu mai e nevoie să se descarce restul mobilei Aşa că, vedeţi, el e plecat la Lodoban Îi vor trebui cel puţin cinci ore ca să ajungă acolo Apoi urmează execuţia După aceea o să-şi ia micul dejun Să presupunem că-şi începe drumul înapoi mîine dimineaţă la ora nouă – tot nu ajunge aici înainte de două după-amiază Aşa că nu-i nici o primejdie pentru voi dacă dormiţi în patul lui – nici măcar n-o să trebuiască să vă sculaţi devreme ― Dar ce-o să se întîmple dacă intră cineva în cameră? întrebă Dorinda ― Nu intră nimeni niciodată în apartamentul particular al Tiranului decît dacă el însuşi a ordonat prezenţa cuiva, trăgînd cu revolverul în tavan ― Dumneavoastră ştiţi unde e apartamentul lui particular? întrebă Dina ― Prietenul meu Bultek mi-a dat un plan al castelului, răspuse domnul Corvo, şi scoţînd dintr-un buzunar interior o bucată de hîrtie cam mototolită, indică pe ea o încăpere: SALA DE OSPEŢE ― Aici sîntem acum, zise, şi coridorul acesta, vedeţi, duce drept la apartamentul tiranului E la distanţă de cîţiva metri ― Dar n-au să fie încuiate uşile? întrebă Dina Cu un surîs de triumf măreţ, domnul Corvo scoase dintr-un alt buzunar o legătură de chei ― Astea sînt – sau, mai bine zis, erau proprietatea lordului şambelan, vesti mîndru ― Dar cum aţi pus mîna pe ele? întrebă Dorinda ― V-am spus, zise domnul Corvo, că atunci cînd eu mă ascundeam în armura aceea, contele Huliga şi lordul şambelan stăteau în faţa mea Nişte soldaţi cărau înăuntru un pian mare Era foarte greu şi se mişcau încet Contele Huliga a strigat la ei să se grăbească, iar lordul şambelan, ca să arate cît e de zelos şi dornic de-a fi agreabil, şi-a scos vestonul şi s-a dus să-i îndrumeze A făcut însă greşeala de a-şi atîrna vestonul de coiful armurii mele, astfel că mi-a fost foarte uşor să dibui prin buzunarele lui, ca să descopăr dacă avea ceva interesant prin ele ― Ce noroc! exclamă Dina ― Cînd eram eu băieţel, zise domnul Corvo, mi se spunea adesea că cerul ajută pe cei care se ajută singuri Şi acum, dacă vreţi să o treziţi pe Puma, o să ne ducem în apartamentul contelui Huliga! Şi apoi, dacă nu veţi fi prea somnoroase, ne vom gîndi ce e de făcut mîine Avem îndărătul nostru un început bun, nu credeţi? Iar mîine s-ar putea să ne hotărîm să-l pîndim pe tiran, la înapoierea sa de la Lodoban, şi să-l luăm prizonier Asta ar fi o treabă tare bună, dar deloc uşoară Haideţi! O să ne gîndim la altceva, deocamdată Capitolul XXXIII Dormitorul contelui Huliga era foarte mare şi mobilat cu fast Patul, în care ar fi încăput patru persoane, era din argint masiv, cearşafurile şi feţele de pernă, de culoarea piersicii, erau din cea mai fină mătase, iar pe deasupra se găsea o pilotă de puf, din satin de culoarea prunei, pe care era brodat cu fir de aur blazonul tiranului Restul mobilierului se înfăţişa la fel de falnic şi se mai aflau acolo două oglinzi, fiecare de cîte doi metri înălţime şi un metru şi un sfert lăţime Erau trei uşi în acea încăpere: una se deschidea către salonul particular, una către o cameră de baie din marmură şi cu o cadă de argint, iar una dădea într-o cameră de îmbrăcat, la fel de mare ca şi dormitorul; în jurul pereţilor acesteia se înşirau dulapurile cu bogatele uniforme ale tiranului, pline de fireturi care-ţi luau ochii Ferestrele mari ale fiecăreia dintre cele trei încăperi dădeau către o privelişte splendidă, cuprinzînd zeci de kilometri de ţinut unduios, împădurit şi străbătut de ape Dina şi Dorinda, pierdute în admiraţia minunatului pat, arătau foarte limpede că ceea ce doreau ele nu era să discute planuri pentru a doua zi, ci să se vadă între cearşafurile moi, să-şi întindă picioarele în spaţiul enorm al acelui culcuş şi să-şi aşeze capetele pe dulci-coloratele-i perne ― Dar mai întîi, spuse Dina, să ne îmbăiem în baia de argint! ― Foarte bine, admise domnul Corvo, ridicînd din umeri Duceţi-vă acuma la culcare şi o să discutăm mîine dimineaţă Îmi pare rău că la trezire are să vă întîmpine un tablou atît de neplăcut! Şi arătă către o fotografie mărită, înrămată în aur, care atîrna pe peretele din faţa patului ― Ce băieţaş urît! făcu Dina Cine e? ― Contele Huliga, cînd era de şapte ani, spuse domnul Corvo ― Să-l întoarcem cu faţa la perete, fu de părere Dina ― Ia uitaţi-vă ce-am găsit! vesti Dorinda, deschizînd o pungă mare, aflată pe o noptieră Bomboane fondante! Cu aromă de mentă! Trebuie să fie vreo două kilograme aici! ― Tiranului îi plac foarte mult dulciurile, zise domnul Corvo Îi place să vadă cum se omoară oameni şi îi place să mănînce bomboane fondante, cu aromă de mentă E un om ciudat Şi acum, dacă-mi daţi voie, mă spăl eu mai întîi pe faţă şi pe mîini ― abia acuma văd că-s negre ca ale unui negru – după aceea o să vă spun noapte bună Puma şi cu mine o să dormim în salon, aşa că o să fiţi în cea mai deplină siguranţă Este acolo o canapea foarte comodă pentru mine şi un covor persan pentru dînsa Sper că o să aveţi vise plăcute ― Cînd te gîndeşti că dormim în patul contelui Huliga! exclamă Dorinda, jumătate oră mai tîrziu ― Cînd te gîndeşti că dormim sub acelaşi acoperiş cu Tata! spuse Dina Nu eşti emoţionată la gîndul că sîntem din nou atît de aproape de dînsul? Ah, cît aş vrea să-l pot vesti că sîntem aici! ― Şi eu la fel, zise Dorinda ― Bietul Tata, probabil că el stă în frig şi în mizerie, în timp ce noi ne bucurăm de tot luxul care se poate închipui ― Nu cred că o se ne bucurăm multă vreme de luxul ăsta, făcu Dorinda Cu siguranţă că se isprăveşte cu viaţa dulce de îndată ce se înapoiază contele Huliga ― De mi-ar da în gînd ceva cum l-am putea scoate pe Tata din temniţa lui subterană! Ţie ţi-a venit vreo idee pînă acum? ― Nu, zise Dorinda Dar sper că domnul Corvo are vreo idee Sau, dacă n-o are încă, sper c-o va găsi E foarte dibaci, nu-i aşa? Dina, aş mai lua o singură bomboană fondantă înainte de-a adormi, una singură ― Vezi să nu ţi se facă iar rău ― Aş, nu! Vorbeşti de parcă mereu mi s-ar face rău ― Păi, era cît p-aci să ţi se facă, în garderob ― Ei, una-i să fii într-un garderob şi alta e să fii în pat ― Vezi să nu murdăreşti perna, făcu Dina, somnoroasă ― Da’ ce, sînt pernele noastre?! ripostă Dorinda cu gura plină Şi apoi, înainte să-şi dea seama, adormi şi dînsa Dormiră neîntoarse pînă la ora opt dimineaţa, cînd intră domnul Corvo ca să le trezească Aşa ameţite de somn cum erau, îşi dădură seama numaidecît că dînsul avea o pricină să fie foarte bine dispus şi, printre primele lui cuvinte, spuse: ― Am aflat nişte ştiri de cea mai mare importanţă! Dar nu vă spun acum Nu vă spun decît după gustarea de dimineaţă Şi nu vă speriaţi dacă, pentru a face rost de această gustare, o să isc larmă grozavă Domnul Corvo le explică sistemul tiranului de a-şi chema servitorii trăgînd focuri de armă în tavan – obicei despre care îi vorbise profesorul Bultek – apoi adăugă: ― Contele Huliga a plecat într-aşa mare grabă aseară, încît foarte puţine persoane ştiu că dînsul lipseşte Nu-i nici o primejdie, aproape nici una, dacă poruncim să se aducă micul dejun Am găsit două revolvere încărcate în salon şi alte două, trei, în sala de biliard de alături ― Mai sînt şi pe-aici, zise Dina, şi e şi în camera de baie unul ― Tiranului îi plac mult revolverele spuse domnul Corvo Cînd era mic, aşa cum l-aţi văzut în fotografia aceea, şi-a împuşcat profesorul cu un revolver Aşa – am scris biletul ăsta, poruncind să se aducă gustarea de dimineaţă, şi o să-l pun pe masă Apoi trag de patru ori cu revolverul în tavan, o să trec repede în camera de baie şi o să deschid amîndouă robinetele, încît, cînd vine majordomul, o să-l creadă pe contele Huliga în baie Uitaţi-vă, ăsta e ordinul pentru gustare Scrise cu litere mari pe o foaie de hîrtie de scrisori, citiră următoarele cuvinte: Gribn unjerdi tevi clni issu reş grunby, gribu ces josiu, telpyn skepi, cium fifka sotto, titsanpipse, lamrameda dun rubir, dun eni fabsiket ― Este scris, bineînţeles, în limba noastră, în bombardă, spuse domnul Corvo În englezeşte înseamnă: „Adu repede micul dejun Îmi este foame Adu şase ouă, şuncă din belşug, multă cafea, pîine prăjită, unt, cornuleţe, marmeladă de portocale – şi o friptură la grătar, în sînge” ― O să fie prea destul, fu de părere Dorinda, şi putem să terminăm cu nişte bomboane fondante cu aromă de mentă Friptura în sînge bănuiesc că e pentru Puma ― Bineînţeles, spuse domnul Corvo Pentru noi e prea devreme acum să mîncăm fripturi în sînge Puse mîna pe un revolver, trase patru focuri spre tavanul salonului şi, retrăgîndu-se grabnic în camera de baie, deschise robinetele Dina şi Dorinda îngenuncheară la uşa dormitorului, se uitară pe rînd prin gaura cheii şi-l văzură pe majordomul contelui intrînd şi citind mesajul Într-un timp surprinzător de scurt, reveni însoţit de cameristă, purtînd amîndoi un mic dejun enorm, pe o tavă enormă – şi de cum plecară iar, domnul Corvo încuie uşa, apoi se aşezară cu toţii şi mîncară grozav de bine ― Şi acum, spuse domnul Corvo, după ce dăduseră gata tot ce era de mîncat, ia uitaţi-vă ce-am găsit aseară în biroul particular al contelui Huliga! Şi anume, în sertarul de colo Sertarul era încuiat, dar ce-are a face? Am luat un vătrai de lîngă sobă şi l-am deschis Şi iată ici rezultatul! O listă a tuturor captivilor din temniţa subterană, nouă sute patruzeci şi doi de bărbaţi şi femei, plus tatăl vostru, singur într-o celulă cu numărul 200! ― Cum ajungem acolo? întrebă Dina ― Nu prea e lesne, zise domnul Corvo În planul castelului pe care mi l-a desenat profesorul Bultek, iată-l e arătată o trecere secretă spre subterane, direct din apartamentul tiranului, dar nu se desluşeşte bine unde începe Va trebui să cercetăm şi să vedem dacă o putem găsi ― Ştiu unde e, zise Dorinda E îndărătul barei mari de argint pentru întins prosoapele, în camera de baie Bara pentru prosoape e fixată în perete, şi dacă o tragi într-un anumit fel, se deschide peretele ca o poartă şi îndărătul lui se văd nişte trepte de piatră ― Dar cum de-ai descoperit asta? strigă domnul Corvo ― Am făcut cîteva exerciţii de gimnastică la bară, după baie, aseară Ştiţi: te rezemi de bară şi te apeşi în sus şi în jos, ca să întăreşti muşchii braţelor Şi în timp ce apăsam, s-a deschis încet uşa din perete Eu am închis-o la loc şi m-am dus să mă culc Dînd fuga în camera de baie, domnul Corvo înşfăcă bara de argint pentru prosoape şi apăsă cît putu de tare Dar nu se întîmplă nimic ― Cum ai împins-o? întrebă ― Uite-aşa, făcu Dorinda, arătîndu-i Dar tot nu se întîmplă nimic ― Eşti sigură că s-a deschis o uşă? ― Bineînţeles! făcu Dorinda, indignată ― Atunci, acum de ce nu se deschide? întrebă Dina ― De unde să ştiu eu? Doar dacă… Dar nu cred că are ceva a face: ieri desşurubasem mai întîi bumbul ăsta Voiam să văd dacă-i din argint masiv sau dacă-i gol pe dinăuntru E gol Şi după aia n-am putut să înşurubez la loc bumbul – prima oară cînd am încercat – şi atunci m-am apucat să-mi fac exerciţiile Domnul Corvo se şi apucase a învîrti un şurub în formă de ghindă de la capătul barei, şi de îndată ce-l desprinsese, apăsă din nou Şi acum, aidoma unei porţi, peretele de marmură se deschise şi, coborînd abrupt, li se înfăţişă un şir de trepte întunecoase de piatră ― Trecerea secretă spre temniţele subterane! exclamă domnul Corvo Sîntem gata cu toţii? Pornim chiar acum? ― Ar trebui întîi să facem patul, zise Dina Chiar dacă e un pat de tiran, s-ar cuveni să lăsăm ordine în urma noastră ― Atunci repede, zise domnul Corvo Faceţi-l repede, iar eu mă duc să aduc o lanternă electrică Era una în sertarul pe care l-am forţat După ce făcură patul, Dina şi Dorinda o găsiră pe Puma în camera de baie Privea treptele de piatră cu ochi trişti, deznădăjduiţi ― Mie nu-mi plac aceste ganguri întunecoase, făcu ea Trecem de la o închisoare la alta Nu-mi plac aceste ziduri care ne înconjoară Pe voi, care trăiţi în case, poate că ele nu vă apasă, dar pe mine mă umplu de jale În noaptea trecută am visat pădurea în care m-am născut, şi lumina fierbinte a soarelui strălucind deasupra preriilor, şi rîul cafeniu curgînd înspumat la vale Iar în dimineaţa asta m-am trezit ştiind că niciodată nu-mi voi mai revedea ţara ― Ba da, ba da, ai s-o revezi! După ce-l eliberăm pe Tata, o să aranjeze el El ştie să aranjeze tot Ai să călătoreşti cu vaporul pînă în orişice port ai să vrei, şi atunci o să-ţi capeţi din nou libertatea Libertatea adevărată, în ţara ta! ― Nu, răspunse Puma, mîhnită N-o să revăd niciodată pădurea ― Cînd o să audă Tata cît de mult ne-ai ajutat, are să facă orice pentru tine O! Nu mai fi atît de mîhnită! ― Orişice făptură e mîhnită cînd ştie sigur ce-o să i se întîmple, răspunse Puma Dar nu vă gîndiţi la mine Gîndiţi-vă la tatăl vostru care vă aşteaptă ― Nu ţi-ai mîncat gustarea de dimineaţă, zise Dina Şi-atunci am ştiut că nu eşti în apele tale Domnul Corvo reapăru cu o lanternă electrică într-o mînă şi cu bastonul-spadă în mîna cealaltă ― Înainte! strigă En avant! ― Aşteptaţi o clipă, făcu Dorinda Vreau mai întîi să iau ceva ― Se înapoie o clipă mai tîrziu, cu gustarea de dimineaţă a Pumei învelită într-un şervet, pe care-l dete Dinei să-l ducă, şi cu punga cea mare de bomboane fondante ― Ar fi o prostie să le lăsăm, spuse Trebuie să mai fi rămas vreun kilogram şi jumătate Domnul Corvo, după ce închise în urmă-le poarta din perete, luă conducerea Treptele de piatră, înguste şi abrupte, se scobiseră la mijloc de uzate ce erau Dina le numără: erau treizeci şi şase Ajunseră apoi la un coridor îngust, între pereţi de piatră Era neluminat şi aerul mirosea aici a rece şi a iute Ducea la o scară întortocheată, cu şaptezeci şi două de trepte de piatră care coborau asemenea spiralelor unui tirbuşon O funie, fixată de nişte verigi de fier bătute în perete, uşura puţin coborîrea şi ici, colo, cîte o crăpătură îngustă în zid lăsa să intre un pic de lumină Cînd ajunseră jos, găsiră o poartă, cu o cheie mare de fier în broască Broasca fusese unsă cu ulei, încît cheia se răsuci destul de lesne Se văzură apoi într-un coridor ceva mai larg, coborînd în pantă abruptă, iar acesta era ceva mai bine luminat, prin ochiuri amenajate în zid Duşumeaua de piatră era jilavă şi lunecoasă La cîţiva metri de uşă se putea citi următoarea indicaţie: XUA TOCCAŞ ― Asta înseamnă: „Spre temniţele subterane“, spuse domnul Corvo Ne apropiem La vreo cincizeci de metri mai încolo, dădură de un colţ unde se aflau alte două indicaţii: XUA TOCCAŞ XUA TOCCAŞ 1—100 101—200 Merseră acum drept înainte, călcînd încetişor şi cu trudă Coridorul era tăiat în stîncă, iar pereţii se înălţau zgrunţuroşi şi jilavi la atingere Aici nu mijea nici un fir de lumină; dar lanterna le dezvăluia un şir de uşi mici, prevăzute cu drugi de fier pe dinafară, fiecare din ele purtînd cîte un număr Chiar la capătul coridorului se găsea numărul 200 Dina şi Dorinda acum tremurau de emoţie, iar domnul Corvo era atît de agitat, încît dură mult pînă să găsească cheia potrivită în legătura şterpelită de la lordul şambelan Dina trebui să-i ţină lanterna şi Dorinda bastonul-spadă, în timp ce dînsul căuta cheia În cele din urmă o găsi – era o cheie care deschidea celulele cu numere fără soţ Cu degete tremurătoare deschiseră uşa O făptură, şezînd într-un ungher pe o grămadă de zdrenţe de sac, rosti cu glas obosit: ― Ce mai vreţi iar? ― Tată! strigară Dina şi Dorinda într-un glas Tată! Mai înainte ca el să se poată ridica, îngenuncheaseră lîngă dînsul, înlănţuindu-l cu braţele şi încercînd să-i spună dintr-o dată cît erau de bucuroase că-l văd, şi cît de mîhnite erau pentru ceea ce suferise, şi cum izbutiseră să-l găsească, şi cine era domnul Corvo, şi cine era Puma, şi prin ce peripeţii trecuseră, şi cum acum îl vor elibera aproape imediat, cu toate că, bineînţeles, încă nu hotărîseră pe de-a-ntregul metoda – şi vreo duzină de alte lucruri, de asemenea După mult timp şi multe întrebări, maiorul Ţinefrîu izbuti să descurce povestea lor încîlcită, totuşi nu izbutea să-şi învingă mirarea de a le vedea Devotamentul lor, care le îmboldise a întreprinde o călătorie atît de primejdioasă, îl mişca adînc şi era plin de admiraţie pentru curajul şi inventivitatea lor; dar cînd auzi că plecaseră din Băgărici fără permisiunea Mamei şi fără măcar să-şi fi luat rămas bun de la dînsa, vorbi mîhnit şi sever, şi le spuse: ― Asta a fost foarte urît din partea voastră Foarte urît, într-adevăr! Îmi displace foarte tare să aud aşa ceva… ― Are să fie foarte bine şi foarte frumos după ce te vom fi eliberat, îl asigură Dorinda ― Biata Mama! zise maiorul Ţinefrîu S-o amăgiţi şi să-i daţi această nouă grijă, cînd ea era deja atît de grav îngrijorată – nici nu ştiu cum aţi putut să faceţi una ca asta! ― Parcă am fi iar acasă, făcu Dina, posomorîtă De cîte ori făceam ceva despre care noi credeam că era foarte bine, pînă la urmă ieşea că făcusem ceva foarte rău ― Da, încuviinţă Dorinda, toată viaţa n-am avut decît dezamăgiri, asta e! Da’ de ce ai lăsat să-ţi crească barba, Tată? Nu-ţi şade bine ― După ce mi s-a luat briciul de ras, spuse maiorul Ţinefrîu, n-am putut să aleg ce-mi stătea mai bine… Şi apoi, foarte politicos, începu să stea de vorbă cu domnul Corvo – şi cu toate că încă nu prea se simţea la largul lui cu Puma, gîndi că se cuvenea s-o mîngîie pe cap Ceea ce, la drept vorbind, nu-i prea plăcu, nici lui, nici Pumei Dina şi Dorinda cercetară temniţa subterană a tatălui lor şi rămaseră îngrozite la gîndul că el trăise într-un loc atît de înfiorător Măsura cam vreo trei merti şi jumătate în lungime şi vreo trei în lăţime, iar în înălţime n-avea nici doi metri şi jumătate Pereţii şi tavanul erau alcătuiţi din însăşi stînca pe care era zidit castelul În afara unui pat de lemn, foarte jos, cu două pături vechi pe el, nu exista nici un alt mobilier; se mai găseau în celulă cîteva farfurii de tablă şi un ulcior smălţuit, ştirb, şi grămada de pînză de sac pe care şedea maiorul Ţinefrîu Peretele exterior era gros de vreun metru, dar o deschidere de vreo treizeci de centimetri pătraţi fusese tăiată în el pentru a permite luminii să intre, şi mai venea lumină şi dintr-o gaură ce se căsca în podea Podeaua era grosolan pardosită cu piatră Existase pe vremuri o temniţă subterană şi mai adîncă, în care nu se putea pătrunde decît ridicîndu-se pietrele unei porţiuni încercuite, dar peretele exterior al închisorii secrete de dedesubt se năruise, măcinat de ger şi de ploaie ce se strecuraseră prin crăpăturile stîncii – şi acum ea sta deschisă, asemenea unei hrube Pardoseala intrării secrete pierise, iar prin gaura din podea suflau pale de vînt O scară rudimentară – un stîlp gros pe care se bătuseră în cuie nişte bucăţi de lemn – ducea la celula de dedesubt şi Dina şi Dorinda se căzniră să coboare ca să vadă cum era jos Priviră cu prudenţă afară, dinspre partea deschisă Numai şi numai stîncă, stîncă golaşă se întindea deasupră-le cît şi dedesubt, netedă, prăpăistioasă Vederea se aşternea măreaţă, dar era limpede că nu exista cale de scăpare de-aici Se simţeu niţel ameţite privind în jos, către valea depărtată de sub ele Se înapoiară la celula de sus a temniţei subterane şi-l găsiră pe tatăl lor studiind cu străduinţă planul castelului, adus de domnul Corvo ― Sînt de aceeaşi părere cu dumneavoastră, îi spunea el acestuia din urmă, cea mai promiţătoare metodă pentru noi este să ne înapoiem în apartamentul contelui Huliga şi apoi să încercăm să ne croim drum, neobservaţi, pînă în sala de ospeţe şi să ne ascundem acolo printre mobile, pînă la căderea nopţii De acolo, dacă avem noroc, poate găsim vreun mijloc de a scăpa afară, la adăpostul întunericului ― Ar trebui să pornim imediat, spuse domnul Corvo Nu avem timp de pierdut ― Atunci să mergem, hotărî maiorul Ţinefrîu Sînteţi gata, copii? ― Bomboanele, îşi aminti Dorinda Unde sînt? ― Aicea, i le arătă Dina ― Cine le-a mîncat? N-au mai rămas aproape deloc ― Eu nu, asigură domnul Corvo ― Nici eu, făcu maiorul Ţinefrîu ― O! se văită Dorinda E o gaură în pungă! Se vede că le-am rispit de-a lungul drumului! ― Degeaba ne mai văităm acum, zise maiorul Ţinefrîu Acum trebuie să ne gîndim la lucruri mai importante decît la bomboanele cu mentă Domnule Corvo, cum dumneavoastră cunoaşteţi drumul, vreţi să fiţi atît de bun să ne conduceţi? ― Trebuie să umblăm repede şi în linişte, spuse domnul Corvo Ţineţi-vă aproape unii de alţii, nu faceţi zgomot şi fiţi pregătiţi pentru orice! Se îndreptă spre uşă, dar, mai înainte s-o poată ajunge, ea fu smulsă în lături cu violenţă şi doi soldaţi pătrunseră înăuntru, cu puştile aţintite spre ei Alţi soldaţi se vedeau înapoia lor Şi apoi îşi făcu apariţia un personaj încă şi mai ameninţător şi groaznic Cu un rînjet de triumf pe faţă, intră contele Huliga Blut Capitolul XXXIV Fastuoasa lui uniformă albă era cam feştelită şi nu era bărbierit După ce asistase la execuţia de la Lodoban, el ordonase să fie condus cu automobilul direct înapoi la Gliedermannheim, fără să mai aştepte să ia micul dejun – luase cu el cîteva sandvişuri – şi astfel se înapoiase cu mult mai degrabă decît crezuse probabil domnul Corvo Ducîndu-se drept în camera de culcare iar apoi să facă o baie şi să mănînce nişte bomboane fondante cu aromă de mentă, el constată că punga cu bomboane dispăruse; dar pe podeaua camerei de baie găsi o bomboană Deschizînd poarta din perete, văzu altă bomboană, pe cea de-a treia treaptă Atunci chemă nişte soldaţi care să-l însoţească şi luă această urmă care-l duse drept la celula subterană numărul 200 Acum, cu un rînjet hîd de triumf pe chipul lui galben, el smulse punga din mîinile Dorindei şi înfulecă vreo şapte, opt bomboane, una după alta, cît putu de repede Nimeni dintre ceilalţi nu cuteza să scoată o vorbă Apoi ţinu un discurs ― Uqi esi chi sti rifei ont esi, spuse, dăn chi rifei ont reac Amsi vendelity esi sti ruso vel dăn masi nov el Nagsali Palfrep Leprous chi sifei esi nimi sornireps Chi biili sornireps Chi bieh hăndossat nov sornireps Seţe eni nov nemi boşbii e renti met El remo el rerimer! Ehri esi stii, dăn ehri esi nerzrăttid dăn tro nulit esi stii toms! Ha-ha-ha! Ordonă soldaţilor să-i percheziţioneze pe noii săi captivi şi domnului Corvo îi luară bastonul-spadă, stiloul-pumnal, cheile lordului şambelan şi toţi banii pe care-i avea Dar nici la Dina, nici la Dorinda nu găsiră nimic vrednic de luat Apoi contele Huliga îi pipăi pe toţi, ca să vadă cît erau de graşi, şi rîse din nou, spunînd: ― Esi zirs cium, cium raizem tavanglon, nemi sornireps! Băgînd în gură ultimele bomboane fondante, îi lăsă brusc, soldaţii îl urmară şi uşa fu încuiată ― Acum, spuse domnul Corvo, sîntem prinşi cu adevărat, iar eu mi-am pierdut bastonul-spadă şi stiloul-pumnal, Şi n-am avut măcar o dată prilejul să le folosesc! ― Tată, întrebă Dorinda, în temniţa ta sînt şoareci? ― Nici unul răspunse el, trist ― Păcat, pentru că eu am adus o bucată de brînză ca să-i domesticesc şi-o mai am şi-acum ― Puma unde e? întrebă Dina Puma, cu ochii ei mai ageri decît ai lor, văzuse cum uşa începea să se deschidă, înainte ca ceilalţi să-şi dea seama de vreo mişcare, şi, cu un salt rapid, se lăsase pe tăcute prin gaura din podea, înăuntrul temniţei de dedesubt Dina o găsi culcată pe marginea cea mai dinafară, unde peretele se fărîmase şi stîncă se prăvălea abrupt Privea ţintă cerul îndepărtat ― Sîntem iarăşi captivi? întrebă fără a întoarce capul ― Mă tem că da ― Ai o batistă? Dacă ai, vino aici şi flutur-o ― De ce? întrebă Dina ― Vezi punctuleţul acela pe cer? Cred că e Şoimul Nu mă poate vedea aici, pentru că sîntem în umbră, dar ceva alb şi care se mişcă ar vedea Dina se lăsă înainte cît îndrăzni de mult şi flutură batista ― Mă tem că nu e foarte curată, se scuză Cîteva minute mai tîrziu, Şoimul, purtat de aripile-i puternice şi agile, trecu în zbor pe lîngă deschizătură, se roti în juru-i şi apoi intră Ascultă grav veştile lor şi apoi întrebă: ― Ce pot face ca să vă ajut? Dina se găndi un minut, două şi spuse: ― Nu avem bani Tata nu are deloc şi domnului Corvo i s-a luat adineauri portofelul Aşa că, singurul mijloc pentru noi de a ne întoarce în Anglia, dacă reuşim să evadăm de aici, va fi să călătorim într-unul din furgoanele de mobilă, golite Domnul Corvo spunea că vor fi trimise înapoi Casei de expediţie căreia îi aparţin ― Mai sînt şi acum în curtea exterioară a castelului, zise Şoimul N-au fost încă toate descărcate ― Au să fie duse înapoi în gară şi poate că le vor pune undeva pe vreo linie lăturalnică, zise Dina Ai putea să le supraveghezi şi să ne vesteşti unde se află? ― Foarte lesne, o încredinţă Şoimul Ce altceva mai pot face? ― Vino să ne ţii de urît din cînd în cînd, spuse Puma E searbădă viaţa trăită în închisoare… ― Îmi pare rău de voi, cu-adevărat, spuse Şoimul Dar păstraţi-vă inimile voioase Ziua de mîine va aduce vreun gînd bun şi nădejde nouă ― M-aşi mira! făcu Dina şi se simţi deodată mai nenorocită şi mai abătută ca oricînd Cît de trist dăduse greş tot ceea ce plănuiseră ele! Entuziasmul lor, încrezătoarea lor speranţă de a-şi elibera tatăl era acum ca un balon împuns şi desumflat căzut la picioarele lor, ca o zdreanţă fără de formă Erau acum, cu toţii laolaltă, nişte deţinuţi; şi ce nădejde mai aveau de a evada din acest castel monstruos, de a scăpa de tiranul conte Huliga şi de toţi soldaţii lui bine înarmaţi şi supuşi? Îşi simţi ochii fierbinţi şi umezi şi buzele tremurînde ― Dar nu! murmură ea Nu, n-o să plîng! Chiar dacă voi rămîne închisă tot restul vieţii mele N-O SĂ PLÎNG! Pentru că de-ar auzi contele Huliga că am plîns s-ar bucura, şi eu n-o să m-apuc să fac ceva care să-l bucure Se întoarse în celula subterană de sus şi se aşeză lîngă tatăl ei, pe grămada de zdrenţe de sac Nimeni dintre ei nu prea vorbea şi cînd veni seara se întinseră pe cît se putea de comod şi încercară să doarmă Cu o singură pătură între trupul lor şi piatra pardoselii, Dina şi Dorinda petrecură o noapte rea, deşi Puma le fu o pernă bună Din fericire vremea era destul de caldă, dar din cînd în cînd vîntul şuiera prin deschizătura din podea, cu un vaier ca de duh rău urlînd în depărtare Dimineaţa, un soldat le aduse o cană mare cu supă de mazăre, un codru de pîine neagră şi o căldare cu apă ― Ce oribilă gustare de dimineaţă! făcu Dina ― Nu e doar o gustare de dimineaţă, spuse maiorul Ţinefrîu Astea sînt raţiile noastre pentru toată ziua ― Vrei să spui că n-o să ni se mai dea nimic altceva pînă mîine?! exclamă Dorinda ― Nimic altceva ― Dar mie îmi trebuie mult mai multe, mi-e foame!… Şi repezindu-se la soldat, Dorinda îl izbi zdravăn cu gheata în fluierul piciorului Era un bărbat înalt, cu o faţă groasă şi roşie, şi nu-l duru cînd fu lovit în fluierul piciorului, fiindcă avea un picior de lemn Îi vorbi domnului Corvo, cu un glas gros, de om de la ţară, explicîndu-i că avea şi el o fetiţă, care semăna foarte mult la faţă cu Dorinda De fapt, avea şapte fetiţe şi cinci băieţi ― Şi oare ei s-ar mulţumi cu niţică supă de mazăre, drept gustare de dimineaţă, prînz, ceai si cină? întrebă domnul Corvo, în limba bombardă ― Nu, fireşte că nu, răspunse soldatul Au poftă de mîncare grozavă ― Şi fetiţele astea la fel, îl asigură domnul Corvo Ce altceva ne mai poţi aduce? Soldatul plecă şi curînd reveni cu două cornuri de cozonac cu stafide ― Mulţumim foarte mult, îi spuse domnul Corvo Şi acum vrei să ne mai aduci nişte pături? Ne-a fost frig noaptea trecută Soldatul îşi scoase casca pentru a se scărpina niţel în cap şi după o clipă, două, spuse: ― De… Să văd ce pot să fac ― Noi, bombarzii, comentă domnul Corvo după plecarea soldatului, nu sîntem un popor crud Numai acel ticălos conte Huliga face ca poporul meu să se poarte atît de rău Mai tîrziu, în timpul zilei, soldatul le aduse trei pături vechi şi aspre, pentru cai Erau forate murdare, dar călduroase şi groase ― Credeţi că ne-ar mai aduce şi niţel săpun? întrebă Dina Dar soldatul rîse cînd auzi de una ca asta ― Săpunul, spuse el, e pentru oameni bogaţi, nu pentru deţinuţi Două zile mai tîrziu, contele Huliga veni din nou să-i vadă Rămase acolo jumătate de oră, mîncînd în tot acest timp bomboane fondante cu aromă de mentă, dintr-o pungă pe care o ţinea aghiotantul lui (aghiotantul era un tînăr înalt, cu păr roşu, şi cam spanchiu) După ce-i pipăi pe toţi ca să vadă dacă slăbiseră, tiranul le ţinu aceeaşi cuvîntare ca şi prima oară, şi apoi plecă rîzînd tare ― Ce-a spus? întrebă Dina ― Aceleaşi lucruri, întocmai, zise domnul Corvo Că nu ştie cine sîntem noi şi că nici nu-i pasă Sîntem captivii lui şi asta îi ajunge Îi place să aibă captivi, colecţionează captivi, şi cu cît are mai mulţi, e mai bucuros Asta-i tot E un om ciudat contele Huliga Trecea zi după zi, şi fiecare din ele era plicticoasă şi ticăloasă, şi fiece noapte era rece şi tare neplăcută Se chinuiau încercînd să găsească vreun plan de evadare, dar nimeni nu era în stare a născoci vreun mijloc potrivit pentru a ieşi din temniţa subterană, darămite din castel Maiorul Ţinefrîu, cu toate că se bucura că are tovărăşie, după ce trăise singur atîta vreme, era mai necăjit de starea fiicelor sale decît fusese de a sa proprie, iar Dina şi Dorinda se gîndeau cu dor amar la casa lor Pînă şi cele mai plicticoase lecţii ale domnişoarei Bătrăştie păreau acum, în comparaţie cu viaţa în temniţa subterană, ceasuri de cea mai pură fericire Domnul Corvo îşi pierduse tot optimismul de cînd i se luase bastonul-spadă şi cea mai mare parte din timp şedea cu capul în mîini La trei zile o dată era de serviciu soldatul roşu la faţă şi el le mai aducea cîteva cornuri cu stafide, dar în celelalte zile n-aveau nimic altceva decît supă rece de mazăre, pîine neagră şi apă Tot timpul le era foame şi din zi în zi se vedea cît de colo că erau din ce în ce mai murdari Puma aproape tot timpul zăcea pe marginea cea mai dinafară a celulei de jos, scrutînd depărtările şi abisul de dedesubt Şoimul venea regulat să o vadă şi stăteau laolaltă de vorbă, după cum se deprinseseră de pe cînd erau amîndoi captivi în grădina zoologică a lui Sir Lanţcastru Şoimul, legat de dînşii prin prietenie, cu toate că poseda toată libertatea cerului, se simţea aproape la fel de captiv ca şi ceilalţi şi devenea din zi în zi mai trist El aduse ştirea că furgoanele de mobilă, descărcate acum, fuseseră duse la gară şi apoi, pe o linie laterală, la vreo cinci mile de Gliedermannheim, unde aşteptau să fie ataşate la un tren care avea să le ducă înapoi în Anglia Dar încă nu se găsea nici o soluţie cum ar fi putut ei străbate distanţa cea mare între temniţa lor subterană şi staţia de cale ferată, aşa că ascultară vestea adusă de Şoim fără prea mult interes Domnul Corvo încearcă să se împrietenească cu soldaţii care le aduceau raţiile de hrană, dar nici unul dintre ei nu cuteza să-i ajute Cam la două zile venea contele Huliga să-i vadă, să le pipăie braţele şi coastele, ca să constate cît erau de slabi şi să rîdă de ei Odată aduse cu el un fotograf ca să-i fotografieze Petrecea o groază de timp aranjînd în albume fotografiile tuturor captivilor săi şi ale diferitelor persoane ce ordona să fie omorîte Nopţile începeau să devină mai reci şi în fiece zi ploua Capitolul XXXV Într-o zi, pe cînd Puma zăcea pe marginea cea mai dinafară a subteranei de jos, Dina tocmai cobora pentru ca să se aşeze lîngă dînsa cînd o văzu ridicîndu-se puţintel şi întorcînd capul înlăuntru Perii de pe ceafă i se zbîrliseră ca nişte ace şi buzele se depărtaseră între ele, dezvelind dinţii într-un început de rînjet Din subterana de sus, Dina îşi aruncă ochii către colţul spre care îşi aţintise privirea Puma şi, spre uimirea ei, văzu în podeaua de jos o lespede clintindu-se uşor de la locul ei O latură a pietrei se ridică de vreun centimetru şi căzu iar înapoi În aceeaşi clipă i se păru că aude zvonul slab şi înăbuşit al unor glasuri străine Apoi, pe cînd ea se întreba ce să facă, lespedea de piatră iar se ridică ― şi acum mişcarea ei se vedea foarte lămurit Piatra se înălţă într-o latură, ceva mai mult de un centimetru, şi căzu înapoi cu un uşor bufnet Acum Puma era în picioare şi hîrîia încetişor ― Puma! Puma! o chemă Dina în şoaptă aprigă Vino încoace, vino repede! Puma, mai uitîndu-se o dată înapoi, urcă repede scara şi veni de se culcă la pămînt alături de Dina, privind spre temniţa de jos ―Tată! Domnule Corvo! Dorinda! şopti Dina Tăceţi şi veniţi încoace! Nu faceţi nici un pic de zgomot! Se culcară cu toţii pe podea – fiecare simţindu-şi inima zvîcnind, apăsată de piatră, în tulburare sălbatică şi priviră în jos prin gaura din podea Lespedea se înălţă din nou, cu vreo cincisprezece centimetri de astă dată – şi auziră o voce spunînd pe limba lor: ― Uite-o că s-a ridicat! Hei-rup, hopa sus! ― Vorbeşte englezeşte! murmură maiorul Ţinefrîu Cine poate fi? Apoi lespedea din hruba de jos se înălţă lămurit şi văzură două perechi de braţe – slabe, bătrîne, uscăţive – înălţînd-o Piatra se balansă o clipă pe-o latură şi căzu înapoi pocnind Auziră un glas din adîncurile de jos – un glas bătrînicios, ţiuit şi scîrţîit, care spunea cu voioşie: ― Încă un obstacol învins, Mister Stevens! încă o galerie săpată, încă un drum curăţat, Trăiască Regina, Mister Stevens! ― Trăiască Regina frate Răboj! rosti alt glas la fel de bătrînicios dar adînc şi gros Ubique ne e cu adevărat deviza, Răboj! Noi sîntem peste tot! Apoi auziră cele două glasuri bătrînicioase rîzînd şi unul dintre ele intonă un cîntec căruia se alătură şi celălalt Iată cuvintele cîntecului: Săpăm, săpăm, săpăm, mereu săpăm de zor! Săpăm şi iar săpăm, pin’ oasele ne dor Zi şi noapte, de nădejde tot săpînd, noi om pătrunde Prin piatră seacă – om ajunge orişiunde, orişiunde O! nimic, nicicînd, săpatul nu ne poate-n veci curma Săpăm, săpăm, săpăm, săpăm – iute, parcă ne-am juca Sapă, scurmă şi străpunge, cu putere! Hai, adună în lopată ce ai strîns – şi-acuma, vere — Ia fitilul, ia chibritul – uite şi încărcătura, Dinamita – Hai, dă-i foc! Acuma! Ura! Ura! Ce frumos a explodat! Bang! Bang! Pîn’ la cer !… Trăiască ai reginei Victoria vrednici ingineri! ―Doamne, Dumnezeule! exclamă maiorul Ţinefrîu Nu poate fi adevărat! ― Sşt! şopti Dina Uite-i! Din gaură se iviră doi bătrînei Amîndoi erau absolut cheli, în afara unor smocuri de peri albi deasupra urechilor, şi amîndoi aveau mustăţi lungi, albe, cam murdare Feţele le erau stafidite şi adînc brăzdate, dar ochii, albaştri cum e marea vara, îşi păstraseră strălucirea vioaie Bătrîneii purtau pantaloni albaştri, decoloraţi şi peticiţi, cămăşi cenuşii şi bretele late, roşii Ridicîndu-se în mîini pînă la podeaua subteranei de jos, înaintară spre latura deschisă şi contemplară priveliştea ― Ce panoramă splendidă, Mister Stevens! spuse unul dintre ei ― Remarcabil de frumoasă, zise celălalt Nimic mai bun decît săpatul, Răboj dragă, pentru a te învăţa să preţuieşti frumuseţile multe ale acestei lumi După cîteva săptămîni petrecute în măruntaiele pămîntului, ieşi la suprafaţă cu ochi noi, împrospătat şi dornic a te bucura de lucrările măreţe ale Mamei Natura ― Perfect adevărat, Mister Stevens, şi foarte bine exprimat, dacă pot spune aşa Aplecîndu-se către ei din subterana de deasupră-le, maiorul Ţinefrîu li se adresă pe neaşteptate: ― Domnilor! Cine sînteţi dumneavoastră? Cei doi bătrînei tresăriră, într-atîta de speriaţi, încît Mister Stevens fu cît p-aci să cadă peste margine, în prăpastie; noroc că-l prinse prietenul său şi-l propti în picioare Maiorul Ţinefrîu continuă: ― Noi, ca şi dumneavoastră, sîntem englezi Aici sîntem captivi, eu unul, de mai multă vreme Sînt maiorul Ţinefrîu, din Regimentul regal de infanterie uşoară Brackensfire, iar aceştia (arătă spre ceilalţi cărora bătrîneii nu le puteau vedea decît capetele) sînt: fiicele mele, un prieten al lor ― domnul Corvo – şi o prietenă, care se în- tîmpla să fie o puma ― Maior? întrebă unul dintre bătrîni Înţeles-am bine? Aţi spus că sînteţi maior? ― Da, exact ― Şi noi în ţinuta asta, în bretele! exclamă celălalt bătrîn Vai, vai, vai! ― Daţi-ne voie să ne retragem un minut, două, spuse primul, şi, mai înainte să fi putut răspunde cineva, dispăruseră amîndoi prin gaura din podea ― Cine pot fi? întrebă Dorinda ― Credeţi c-au să vină înapoi? făcu Dina ― Să coborîm în subterana de jos, fu de părere maiorul Ţinefrîu Coborîră scara – şi aproape imediat cei doi omuleţi bătrîni reapărură Purtau acum tunici albastre – la fel de vechi şi de peticite, şi decolorate cum le erau şi pantalonii – şi nişte chipie de uniformă, de un fel ce se purtase cu foarte mulţi ani înainte Ieşind prin gaură se postară unul lîngă altul, încremeniţi în poziţie de „drepţi”, şi-l salutară pe maiorul Ţinefrîu, cu mare demnitate ― Încîntaţi să vă vedem aici, sir, spuseră Veţi binevoi să inspectaţi lucrarea noastră? ― Mulţumesc, răspunse maiorul, mă va interesa foarte mult, într-adevăr, să o văd Dar n-aţi vrea să vă recomandaţi? Şi n-ar fi bine să şedem ― cu toate că, teamă mi-e că n-avem altceva pe care ne-am putea aşeza decît podeaua ― Eu sînt Mister Stevens, spuse unul dintre cei doi bătrîni, şi acesta este prietenul şi camaradul meu credincios, Răboj-Cavaler Sîntem din armata de geniu, săpători de fortificaţii şi tranşee, umilii dar loiali membri ai Corpului de ingineri regali ai Maiestăţii sale Regina ― Ai Maiestăţii sale Regelui, vreţi să spuneţi, zise maiorul Ţinefrîu ― Ai Maiestrăţii sale Regina, repetă Mister Stevens, niţel mînios Glorioasa Regină Victoria ― Dar ea a murit, ştiţi? A murit cu mulţi ani în urmă ― A murit! exclamă Mister Stevens, ― A murit! îi ţinu isonul Răboj Regina a murit! ― O! se văitară amîndoi într-un glas O, o! Şi izbucniră în lacrimi ― Lăsaţi, lăsaţi, făcu maiorul Ţinefrîu E mult de cînd s-a întîmplat asta, iar dumneavoastră datoraţi acum credinţă urmaşului ei, Maiestatea sa George al şaselea ― George? făcu Mister Stevens, ştergîndu-şi ochii umezi cu dosul palmei Ce nume frumos! Pe mine mă cheamă tot George ― Şi dînsul are două fete, zise Dorinda ― Fete! exclamă Răboj, ştergîndu-şi ochii Ce încîntător! Mie-mi plac oamenii care au fete Şi ce s-ar mai fi bucurat draga de regină! Mister Stevens, eu cred că asta cere o demonstraţie de fidelitate – chiar dacă improvizată, dar nu mai puţin loială şi inimoasă ― Aşa e, într-adevăr, încuviinţă Mister Stevens Din nou încremeniră în poziţie de „drepţi“ şi începură a cînta Ceilalţi se alăturară şi ei – şi în temniţa subterană răsună cu ecouri prelungi imnul regal englez: Dumnezeu să-l apere pe bunul nostru rege Mult timp trăiască nobilul nostru rege Dumnezeu să-l apere pe rege! În veci victorios, Ferice şi glorios, Mulţi ani domnească! Mulţi ani trăiască! ― Mă îndoiesc că e bine să facem atîta gălăgie, spuse maiorul Ţinefrîu, tocmai cînd se pregăteau să înceapă strofa a doua ― Gălăgie? făcu Mister Stevens Dumneavoastră numiţi imnul regal gălăgie? ― Desigur că nu e tăcere ― Să fie aşa, ar fi un imn jalnic, care n-ar face doi bani, ripostă ţeapăn Răboj-Cavaler ― Ei, să nu discutăm acum despre asta, făcu maiorul Ţinefrîu, împăciuitor Aş dori foarte mult să ştiu de unde veniţi şi cum se face că sînteţi aici ― E o poveste lungă, într-adevăr, confirmă Răboj ― A început cînd am săpat prima tranşee Întorcîndu-se politicos spre Dina şi Dorinda, Mister Stevens explică: O tranşee este – sau poate fi – un fel de tunel Este adesea folosită în operaţiile militare, iar noi care, prin scurmarea pămîntului, săpare şi punere de dinamită, facem aceste tranşee, purtăm numele de săpători sau genişti E limpede? Aţi înţeles? Bun! Ei, prietenul meu Răboj şi cu mine am săpat într-un rînd o tranşee – una dintre cele mai lungi şi frumoase ce le făcusem vreodată – cu toate că de atunci, bineînţeles, am mai făcut, de fapt, altele încă mult mai lungi Dar, din nefericire, tunelul de care vă vorbesc acum mergea în direcţie greşită – nu înspre duşman, ci depărtîndu-se de el Şi aşa cînd, în cele din urmă, am ieşit la suprafaţă, la capătul celălalt, am descoperit, foarte uluiţi şi năuciţi, că războiul se terminase, asediul luase sfîrşit şi toate trupele noastre se întorseseră acasă ― Ce asediu a fost acela? întrebă maiorul Ţinefrîu ― Sevastopol, fireşte ― Sevastopol! exclamă Dina Dar asta a fost în războiul din Crimeea, iar războiul din Crimeea a avut loc în… Tu ştii data, Dorinda? ― Foarte demult! ― Foarte, foarte demult! ― Ei şi ce? întrebă Mister Stevens, supărat Multe lucruri s-au întîmplat demult, nu? De fapt, mai toate lucrurile s-au întîmplat demult Şi întrucît le pune asta într-o lumină mai proastă? ― Nu cred că le pune într-o lumină mai proastă, spuse Dina, dar cred că dumneavoastră trebuie să fiţi foarte bătrîni ― Sîntem, adeveri Răboj Foarte bătrîni ― Dar asta nu înseamnă că nu sîntem oameni de ispravă, făcu Mister Stevens ― Ba chiar cu atît mai de ispravă, după părerea mea, spuse Răboj ― Şi încă pentru o bună bucată de timp, nu-i aşa? ― Cred şi eu c-aşa! Amîndoi, cu mare voioşie, se ridicară şi stătură iar drepţi, făcură cîte-o plecăciune celorlalţi şi cîntară cu însufleţire: Bătrînii oşteni nu mor nicicînd — Nicicînd nu mor, nicicînd, Doar pier încet – pier de pe pămînt, Se afundă-n trecut, în trecut După asta Mister Stevens îşi continuă povestea; ― Închipuiţi-vă situaţia noastră: singuri în Crimeea Abandonaţi într-o ţară străină, departe de Anglia, de cămin, de tot ce-i mai frumos! Dar disperat-am noi? Nici o clipă! Vedeam în faţa noastră un munte de netrecut Pricinuitu-ne-a aceasta măcar o clipă de îndoială sau tulburare? Fireşte că nu! Noi ne-am pus pe săpat! Am săpat şi-am săpat pînă l-am străpuns şi-am ieşit de partea cealaltă Cînd am văzut în faţa noastră ţinut întins, ne-am pus pe mărşăluit Mărturisesc însă că preferam să vedem înfruntîndu-ne un obstacol de netrecut, pentru că atunci puteam dovedi marele merit şi marea tărie a profesiunii noastre – de-a trece pe dedesubt ― Dar din ce aţi trăit? întrebă Dina Aţi avut bani mulţi? ― La început, povesti Răboj-Cavaler, Mister Stevens avea patru şilingi, iar eu aveam doi şi cu nouă peni Dar ăştia nu ne-au ţinut mult ― Şi ce-aţi făcut după aceea? întrebă Dorinda ― Am stat amîndoi şi ne-am gîndit, zise Mister Stevens Ne-am întrebat: Cum să mai facem rost de nişte bani? Asta ne-a dus la o altă întrebare: Cum poate fi un mare număr de oameni cel mai lesne convins să ne dea bani? Iar asta ducea la altă întrebare: Ce-i face pe cel mai mare număr de oameni să sufere cel mai mult? Răspunsul la întrebarea asta era lesne de găsit: Dureri de dinţi şi grija pentru viitor Aşa că prietenul şi camaradul meu Răboj-Cavaler s-a stabilit ca dentist, iar eu am devenit prezicător ― Ca profesorul Bultek, comentă Dina ― Cine-i acela? ― Un prieten al domnului Corvo ― N-am avut plăcerea să-l cunosc, spuse Mister Stevens ― Vreţi să-mi preziceţi şi mie viitorul? îl rugă Dorinda Vreau să ştiu cînd vom evada de-aici ― Ai bani? întrebă Mister Stevens ― Deloc, răspunse Dorinda ― Atunci nu pot să-ţi prezic viitorul Dacă n-ai bani, n-ai viitor E evident, nu-i aşa? Ar fi bine să nu mă mai faci să-mi pierd vremea… După cum spuneam, înainte să mă întrerupi mata, noi doi am devenit unul dentist şi celălalt prezicător – şi în felul ăsta ne-am asigurat traiul Eliberaţi de grija zilei de mîine, avînd ce ne trebuia din belşug, am fost în stare a ne consacra mai tot timpul şi energia adevăratei noastre profesii, care, fireşte, e săpatul de tuneluri şi de tranşee, şi galerii Şi aşa, înaintînd către nord şi apoi către apus – după o călătorie tihnită, dar nu lipsită de evenimente, petrecută în cea mai mare parte sub pămînt – am ajuns degrabă la graniţa răsăriteană a Bombardiei Asta s-a petrecut foarte recent: acum vreo opt ani, nouă ani, cred Am avut în această ţară o şedere plină de învăţăminte şi foarte agreabilă Printre cele mai plăcute realizări ale noastre se numără săparea unui tunel pînă în inima acestui frumos castel ― O trudă care ne-a cucerit acum o nouă răsplată, prin faptul că am făcut cunoştinţa dumneavoastră, adăugă Răboj-Cavaler, făcînd pe rînd cîte o plecăciune maiorului Ţinefrîu, Dinei, Dorindei şi domnului Corvo ― Da’ ce extraordinar să nimeriţi aici, zise Dina, tocmai în această temniţă subterană! ― Eu nu văd în asta nimic extraordinar, spuse Răboj-Cavaler ― Nici eu, asigură Mister Stevens ― Ştiţi care e deviza noastră? Sau nu ştiţi încă? Este u b i q u e ― Chiar aşa, întări Mister Stevans ― Ei, şi ubique înseamnă pretutindeni, şi dacă deprinderea şi obiceiul nostru este să mergem pretutindeni, de ce să nu fi venit şi aici? ― Ar fi fost cu totul extraordinar să n-o fi făcut ― Ar trebui să vă gîndiţi mai atent, şi să vă siliţi să nu mai faceţi observaţii pripite, spuse Răboj-Cavaler ― Îmi pare rău, se scuză Dina Pe mine nu m-a dus gîndul aşa departe ― Dacă ai fi săpător şi din armata de geniu, ai învăţa să te ducă gîndul departe şi în toate direcţiile ― Ce stau şi mă gîndesc eu, interveni maiorul Ţinefrîu, este dacă nu ne putem folosi de tunelul dumneavoastră ca să ieşim din castel ― Bineînţeles că puteţi, dacă vreţi să ieşiţi ― Da, asta vrem ― Atunci de ce n-aţi spus pînă acum? Haideţi! Mai înainte ca cineva să fi putut scoate o vorbă, Mister Stevens îşi dăduse drumul prin gaură în hruba de jos, repede urmat de Răboj-Cavaler care, înainte de a dispărea, strigă: ― Ultimul la rînd să pună piatra la loc! Capitolul XXXVI ― Sînt fără îndoială cam trăsniţi, spuse maiorul Ţinefrîu, însă va trebui să ne bizuim pe ei, cred ― N-avem ce pierde, răspunse domnul Corvo ― Atunci mergi dumneata înainte şi eu voi pune la loc lespedea de piatră E o precauţie care evident că trebuie luată, contra unei eventuale urmăriri Tunelul era absolut întunecos şi în unele locuri atît de jos, încît nici unul dintre dînşii, în afară de Puma, nu putea umbla drept Se sucea şi cotea această galerie şi, ba era îngustă, ba era surprinzător de largă Pe partea lor dreaptă pipăiră o suprafaţă de piatră zimţată, pe stînga, nişte porţiuni de lut cleios şi rece Era vădit că bătrînii găsiseră şi urmaseră o lungă şi continuă săpătură în straturile de stîncă ale castelului, dintre cele care pricinuiesc dislocarea solului, de-a lungul liniei ei Deşi domnul Corvo intrase primul în tunel, Puma fu cea care merse în frunte, după ce străbătură cîţiva metri Numai ea putea să vadă în întuneric Dina o urma ţinînd-o de coadă Îndărătul Dinei venea domnul Corvo, apoi Dorinda, şi cel din urmă maiorul Ţinefrîu Întunericul era desăvîrşit, nealinat de nici un licăr de lumină, şi foarte curînd începură a se întreba dacă bătrîneii nu-i părăsiseră lăsîndu-i să-şicontinue călătoria necălăuziţi şi, poate, să se rătăcească fără nici o nădejde în străfundurile stîncii Nici unul nu vorbea despre această spaimă odioasă, dar toţi o simţeau Pierdură orice simţ al direcţiei – atîta ştiau: că merg la vale Apoi, de după un colţ, văzură o lumină şi-i găsiră pe cei doi bătrîni şezînd acolo, cu un felinar între dînşii ― Haideţi, zise Mister Stevens Unde aţi stat în tot acest timp? ― Credeam că vă grăbiţi să plecaţi de pe-aici, spuse Răboj Da-n loc să vă grăbiţi, dumneavoastră umblaţi teleleu, domol ― Chiar şi cu o lanternă ăsta n-ar fi un drum uşor, se dezvinovăţi maiorul Ţinefrîu, darămite în întuneric complet ne-a fost foarte greu să înaintăm ― Greu? chicoti Mister Stevens Ar trebui să vedeţi dumneavoastră unele locuri prin care am trecut, Răboj şi cu mine Ăsta de-aici e uşor cum e Dealul Constituţiei faţă de o mulţime de tunele şi galerii de care ne-am folosit noi ― Se poate să fie aşa, zise maiorul Ţinefrîu, dar noi n-avem avantajul experienţei dumneavoastră unice N-aţi vrea să fiţi aşa de buni să ne spuneţi unde se termină tunelul acesta? ― La poalele dealului, de cealaltă parte a oraşului, spuse mister Stevens ― Ieşiţi într-o peşteră, preciză Răboj Peştera a fost cea care ne-a atras atenţia şi ne-a dat ideea să săpăm pînă în interiorul castelului Pe noi ne atrag totdeauna găurile în pămînt ― De ce mai pierdem timp? întrebă Mister Stevens Nu pot să sufăr să stau locului şi să nu fac nimic Haideţi! înainte, cu toţii! În afară de felinar, dînsul mai purta un tîrnăcop, cu o coadă de rezervă, şi un sac greu, pe cînd Răboj avea o sapă, o rangă şi un colac de frînghie Dar, în ciuda poverilor, ei se mişcau cu mare iuţeală, pe cînd ceilalţi, cu toate că acum aveau o lumină să-i călăuzească, ţineau anevoie pasul cu bătrînii şi curînd se încălziseră şi-şi pierduseră suflul Umblară îndelung, pocnindu-se cu umerii şi cu coastele de stîncă, iar Dorinda simţea că în minutul următor trebuie neapărat să-i roage pe bătrînei să le îngăduie un popas, cînd Mister Stevens se opri brusc şi apropie felinarul de perete ― Ia uite colo, Răbojel, zise Era o adîncă crăpătură diagonală în stîncă şi cînd Răboj-Cavaler îşi lipi obrazul de ea, simţi un mic curent de aer ― E ceva de partea cealaltă, zise Un coridor sau o sală, o galerie sau o săpătură în stîncă, sau altă săpătură Interesant, ce zici? ― Foarte interesant, făcu Mister Stevens Ce ciudat că n-am observat asta cînd sfredeleam ca să ne croim drumul în sus Dar acum trebuie neapărat să cercetăm mai de aproape Deschise sacul pe care-l purta, conţinînd cîteva obiecte personale, cîteva bucăţi de fitil şi detonatori, şi capul de baros Potrivindu-l rapid pe acesta din urmă la coada de rezervă, începu a bate în stîncă, foarte vehemet, cu o adevărată furie Maiorul Ţinefrîu, strigînd ca să se facă auzit în vuietul care se iscase, întrebă: ― Oare e absolut necesar să faceţi asta acum? Nu putem să ne continuăm drumul şi să ieşim din groapa asta îngrozitoare cu un moment mai devreme? Simt nevoia de aer curat! Mister Stevens se opri din ciocănit şi spuse pe un ton de mare severitate: ― Ce-i aici, promite să fie cît se poate de interesant Să treci pe lîngă aşa ceva, fără a cerceta toate posibilităţile de a săpa o galerie laterală pînă în inima dealului, pornind de la acest început foarte promiţător, ar însemna o neglijenţă criminală Vă rog să nu ne întrerupeţi lucrul Deveni în curînd evident că stîncă era în acest punct foarte subţire – cu puţin mai consistentă ca un perete despărţitor – iar după o jumătate de oră de muncă viguroasă, cu barosul şi cu ranga, Mister Stevens şi Răboj-Cavaler sfredeliră o gaură destul de mare încît să se poată tîrî prin ea Mister Stevens fu primul care trecu Ceilalţi îl urmară şi-l găsiră ţinînd felinarul ridicat, ca să admire bolta unei galerii înguste, dar bine construite ― Ce frumos! exclamă el Nu-i aşa că-i frumos? ― O lucrare omenească dintre cele mai măreţe pe care le-am văzut! spuse Răboj cu respect ― Care-i explicaţia? întrebă maiorul Ţinefrîu Domnul Corvo căscă ― Încă o galerie secretă, spuse Toate castelele vechi din Bombardia au coridoare secrete Eu însă am obosit să călătoresc pe sub pămînt M-am plictisit de tunele şi galerii, şi stîncă, şi lut Vreau să ies la aer ― Şi eu la fel, spuse Dina ― Nu-mi place cum miroase aici, spuse Dorinda ― Dar trebuie neapărat să vedem unde duce galeria asta, zise Mister Stevens ― Bineînţeles că trebuie, întări Răboj-Cavaler Niciodată nu mi-aş ierta dacă aş omite să explorez metru cu metru o atît de perfectă lucrare inginerească ― N-ar trebui să ne folosim de cel mai apropiat drum spre a ieşi? întrebă maiorul Ţinefrîu Dar cei doi bătrîni, după o rapidă dezbatere dacă s-o ia la stînga ori la dreapta, şi porniră grăbiţi înainte, pe coridor, încît ceilalţi trebuiră să se silească din toate puterile ca să nu-i piardă din ochi, pe ei şi felinarul lor Drumul părea interminabil şi, cu toate că ar fi trebuit să fie însufleţiţi la gîndul evadării, ei se simţeau apăsaţi de mohorîţii pereţi înguşti şi de mirosul stătut şi jilav al aerului În cele din urmă, totuşi, cei doi bătrîni, aflaţi acum cu 50 de metri înaintea celorlalţi, fură nevoiţi să se oprească N-aveau de ales, fiindcă mai departe nu se putea merge Coridorul se sfîrşea: ajunseseră în faţa unei uşi trainice şi ferecate Capitolul XXXVII ― Răbojel, spuse Mister Stevens, barosul, te rog ― Vreţi să străpungeţi galeria? întrebă maiorul Ţinefrîu ― Nu văd alt mijloc pentru a ajunge dincolo, făcu Mister Stevens ― Dar riscaţi să pătrundeţi cu forţa într-o proprietate particulară ― Pînă nu străbatem, nu putem spune dacă e proprietate particulară sau publică, zise Mister Stevens şi avîntînd ciocanul cel greu, izbi cu o lovitură puternică în uşă Se deschise imediat ― Nu era încuiată! exclamă el Cît de neglijenţi sînt oamenii! Se găseau într-o încăpere care, evident, era pivniţa unei case Conţinea două recipiente de piatră pline de sticle cu vin, trei butoaie de bere şi o bicicletă veche ― Dar acum, spuse nervos maiorul Ţinefrîu, trebuie să ne purtăm cu cea mai mare băgare de seamă, iar eu voi lua conducerea Urmaţi-mă şi nu faceţi nici un fel de zgomot Nişte trepte de piatră duceau de la pivniţă în sus, către o uşă; aceasta se deschise uşor, după ce maiorul Ţinefrîu se asigurase, privind prin gaura cheii, că în încăperea de dincolo nu se aflau oameni Era greu de spus ce destinaţie avea această încăpere Se aflau în ea atîtea cărţi, încît ar fi putut fi o mică bibliotecă, dar se mai găsea acolo şi un pat îngust cu o saltea, însă fără pături sau pernă, aşa că putea prea bine fi un dormitor de rezervă Mai erau şi felurite obiecte – de pildă o maşină de cusut, fără manivelă, o pereche de patine, un foarte vechi gramofon cu pîlnia spartă, cîteva vase înalte chinezeşti, crăpate toate, o pereche de coarne de cerb montate pe un scut de lemn – toate astea dîndu-i înfăţişarea unei cămări pentru vechituri Dar deşi pe Dina şi Dorinda toate aceste obiecte le interesau foarte mult, maiorul Ţinefrîu nu le dete nici o atenţie Cu o mînă înălţată spre a impune tăcere, el asculta încordat la o uşă din cealaltă parte a încăperii Ascultînd şi ei, ceilalţi putură auzi un murmur slab de glasuri Puma, de parcă l-ar fi apărat pe maiorul Ţinefrîu de vreun atac subit, stătea foarte aproape de dînsul, păşind uşurel Mister Stevens tot mai purta în mîini felinarul aprins Aproape de un minut stătură cu toţii neclintiţi, ca un grup de figuri de ceară din muzeul doamnei Tussand Dar apoi se întîmplă un accident foarte nefericit Mister Stevens, aplecîndu-se înainte, curios să audă mai bine, atinse din nebăgare de seamă coada Pumei, la rădăcină, cu vîrful felinarului care se încinsese pînă la roşu Urlînd de spaimă şi de durere, Puma făcu un salt înainte Cu capul plecat şi grumajii încordaţi, se năpusti în uşă, deschizînd-o cu violenţă, şi căzu apoi grămadă în mijlocul camerei de dincolo Maiorul Ţinefrîu, încercînd s-o prindă şi s-o reţină, o urmă – şi cînd călcă pe un covor aşezat pe o podea lustruită, alunecă şi căzu şi el Domnul Corvo, mister Stevens şi Răboj-Cavaler, nevoind să-l părăsească, îl urmară dincolo, iar Dina şi Dorinda se repeziră pe urmele lor, curioase să vadă ce se întîmplă Ceea ce văzură fu atît de neaşteptat şi atît de înspăimîntător, că le tăie răsuflarea Şezînd unul în faţă celuilalt la o măşuţă, în cameră se aflau profesorul Bultek şi contele Huliga Blut Prin galeria secretă ce ducea de la apartamentul său din castel la casa profesorului Bultek, tiranul venise ca să i se ghicească viitorul În clipa cînd, odată cu deschiderea uşii, se năpustise înăuntru Puma, contele Huliga ţinea mîinile pe masă, cu palmele întoarse în sus, şi profesorul Bultek îi spunea că în curînd va pleca într-o lungă călătorie Dar, din viaţa sa aventuroasă, contele Huliga învăţase să acţioneze repede – şi într-o clipă el fu în picioare, iar în fiecare din mîinile ce le ţinuse profesorul Bultek se găsea acum un revolver ― Honeg onti haz oinc! şopti el aprig ― În colţul acela, traduse domnul Corvo, în murmur speriat Încet şi în silă se îngrămădiră laolaltă Profesorul Bultek, cu toate degetele în gură, se uita la ei cum nu se poate mai consternat, dar contele Huliga, venind cu pas rar către dînşii, îşi plimba privirea de la unul la altul, cu un rînjet înverşunat şi totodată încîntat Începu să vorbească, rar şi apăsat, în limba bombardă, lingîndu-şi buzele de culoarea dudei, pe cînd domnul Corvo, tot în şoaptă, îngrozit, traducea spusele sale ― Mai întîi a fost unul, arătase spre maiorul Ţinefrîu, apoi au venit şi alţii trei, un bărbat şi două fete Sînteţi mult mai slabi decît atunci cînd v-am văzut întîi Îmi place să-mi văd prizonierii slăbind şi suferind, dar nu-mi place să-i văd evadînd Nu, nu! Ţin prea mult la ei, încît să-i las să-mi scape Dar cum de-aţi ajuns aici? Oare aceşti bătrîni mititei, aceşti pitici v-au venit în ajutor? Cine sînt ei? De unde au venit? Şi unde aţi găsit animalul ăsta? Puma se tolănise în rîndul cel mai din faţă al micului grup Ochii ei mari luceau strălucitor, cu o scînteiere aprigă, iar perii de pe grumaz i se zbîrliseră ca nişte ţepi, pe cînd dinţii i se dezveliseră într-un rînjet Mîrîi încet În timp ce revolverul se lăsa către ea, părînd s-o ameninţe, Puma se năpusti cu un rînjet sălbatic, sfredelitor, drept în beregata contelui Huliga Două împuşcături detunară – formidabil de zgomotoase în mica încăpere – după care contele Huliga, împleticindu-se, căzu pe podea, cu Puma peste el Cîteva secunde părură a se lupta, apoi contele Huliga nu mai clinti, iar Puma, cu o mişcare obosită şi parcă stînjenită, se trase tîrîş de-o parte şi căzu pe o rînă Trăgînd cuvertura de pe masa la care şezuse contele Huliga în faţa prezicătorului, maiorul Ţinefrîu acoperi repede trupul tiranului mort, iar Dina, îngenunchind lîngă Puma muribundă, îi luă capul în poala ei, pe cînd Dorinda plîngea amarnic şi-şi ascundea faţa în grumajii animalului rănit de moarte ― Asta-i tot, vorbi Puma, încetişor şi blînd Acum ştiu de ce v-a îndemnat doamna Zgripţobuna să mă salvaţi de copoi Cred că inima mea ştia din capul locului, de cînd am venit cu voi încoace, că se va întîmplă una ca asta – şi iată de ce gîndesc eu c-am fost în ultima vreme mai tristă ca de obicei… Dar nu plîngeţi Cei din neamul meu mai totdeauna mor în luptă – şi ce importanţă are dacă lupta aceea se dă aici, sau în ţara mea! Dina şi Dorinda plîngeau amîndouă atît de amar, încît nici una dintre ele nu putea răspunde Dar una hohoti: ― Te iubesc atît de mult! Iar cealaltă: ― Te iubesc mai mult decît orişicine în lume, afară de Dorinda ― Voi mi-aţi dat ceea ce iubesc eu mai presus de toate, spuse Puma Mi-aţi dat pentru scurtă vreme libertatea V-am răsplătit oare? Dina simţi capul nobilului animal devenind greu în poala ei şi văzu ochii strălucitori tulburîndu-se Cu un tremur uşor în pielea-i aurie, Puma se stinse ― Haideţi, spuse blînd tatăl fetiţelor Haideţi, dragele mele, trebuie s-o lăsaţi Încă n-am scăpat de primejdie Va mai fi zarvă pe-aici Trebuie să ne stăpînim Luaţi-vă adio de la biata făptură şi haideţi, repede Cealaltă uşă din camera profesorului Bultek se deschidea spre un mic hol – şi de cealaltă parte a holului se afla salonul Holul era acum plin de lume aţîţată – în cea mai mare parte femei – şi domnul Corvo încerca să creeze o atmosferă mai calmă Domnul Corvo îşi recăpătase pe de-a-ntregul curajul şi vorbea cu glas foarte tare şi plin de încredere în sine – totuşi, de auzit nu prea putea fi auzit, din pricină că vreo nouă, zece femei ţipau mult mai tare decît el Se speriaseră, mai întîi auzind împuşcăturile, apoi, descoperind că se găseau străini în casă – şi se speriaseră o a treia oară la apariţia lui Mister Stevens şi al lui Răboj-Cavaler Doamna Bultek ţipa mai tare ca oricine, pentru că ea credea, pentru o pricină oarecare, că profesorul Bultek fusese împuşcat Apoi îl văzu în cadrul uşii – şi îmbrăţişîndu-l furtunos, leşină pe loc Era cu mult mai voluminoasă decît soţul ei, şi greutatea ei fu mai mult decît putea el suporta Amîndoi se prăbuşiră pe podea, profesorul Bultek, dedesubt Văzînd aceasta, prietenele ei încetară să mai ţipe şi se repeziră s-o ajute Atunci se auzi, din salonul părăsit de oaspeţi, un alt glas Un glas foarte înalt şi subţire, şi foarte strident Era glasul unui prunc ― şi de îndată ce-l auziră, toate femeile din acea adunare uitară de doamna Bultek şi începură să se înghesuie dîndu-se la o parte una pe alta, spre a se duce cît mai repede înapoi în salon Se întîmplase ca doamna Bultek să sărbătorească chiar atunci botezul primei nepoţele – iar copiliţa, fireşte, nu voia să fie lăsată singură într-o împrejurare atît de însemnată Aşa că începuse să ţipe N-avea decît şase săptămîni, dar glasul îi era atît de puternic, încît nimeni nu se putea îndoi că, atunci cînd ea va creşte mare, va şti să ţipe mai tare decît orice altă femeie din Bombardia În trei secunde holul se goli; doar profesorul Bultek şi doamna sa zăceau la pămînt Maiorul Ţinefrîu profită îndată de această situaţie pentru a se duce la uşa principală şi a o deschide Acolo, în faţa casei, văzu un automobil mare, împodobit cu rozete şi panglici albe, care fusese închiriat pentru serbarea botezului ― Dina şi Dorinda! strigă el Corvo, Stevens, Cavalere! Repede, asta-i cea mai bună ocazie! În automobil cu voi! Mister Stevens şi Răboj-Cavaler, care niciodată pînă acum nu se urcaseră într-un automobil, erau mai înclinaţi să deschidă capota şi să se uite la motorul maşinii decît să intre în ea, însă domnul Corvo, plin acum de energie nervoasă, îi împinse pe locurile dindărăt, alături de Dina şi Dorinda, închise uşa trîntind-o şi se urcă pe locul din faţă, alături de maiorul Ţinefrîu ― Cred că ştiu drumul, spuse maiorul ― Chiar pe aici, îi răspunse domnul Corvo, şi cotiră pe după un colţ, în plină viteză Sînteţi pe şoseaua principală spre Gliedermannheim Casa profesorului Bultek era una dintre cele clădite pe coasta dealului, sub castel, şi maiorul Ţinefrîu conduse maşina pe drumul povîrnit în serpentină, într-un asemenea tempo, încît fiecare om pe lîngă care treceau sta locului şi privea uluit în urma lor – şi toate panglicile albe se încordau în curentul stîrnit, ca funiile unui iaht ce goneşte pe apă ― Nu e nevoie să trecem prin oraş, spuse curînd domnul Corvo Cotiţi aici, la dreapta, apoi la stînga, pe lîngă copacii aceia O să ajungem la o şosea mică, ducînd pînă foarte aproape de linia secundară unde se găsesc furgoanele de mobilă Asta, dacă nu cumva au şi fost luate de acolo Douăzeci de minute mai tîrziu, lăsară automobilul într-un drumeag şi merseră peste un cîmp, pînă la o pădurice Dincolo de aceasta se găsea, pe o linie laterală, un scurt tren de marfă cu cele cinci furgoane de mobilă, ataşate laolaltă la un capăt Nu departe era o cutie de semnalizare, şi un bărbat, rezemat la o fereastră, striga ceva altuia care se găsea de cealaltă parte a liniei ― Trebuie să ne ascundem în pădure pînă se lasă întunericul, spuse domnul Corvo ― Cum intrăm în furgon? întrebă maiorul Ţinefrîu Cu siguranţă că vor fi încuiate ― Furgonul nostru are ferestruică amenajată în acoperiş ― Vă daţi seama, bineînţeles, că n-avem nici un fel de provizii pentru călătorie? ― Poate aţi dori o bucată de tortă? spuse Mister Stevens, şi, deschizîndu-şi sacul – el şi Răbojel tot îşi mai purtau toate uneltele – scoase o enormă tortă cu glazură, care trebuie să fi cîntărit cel puţin cinci kilograme ― Torta de la botez! exclamă domnul Corvo Cum a ajuns la dumneavoastră? ― Era pe masă, chiar în odaia unde ţipa copilaşul, spuse Mister Stevens Din întîmplare, cînd am aruncat o privire înăuntru, am dat cu ochii de ea şi ne-am gîndit că ne-ar putea fi de folos ― Noi sîntem foarte pricepuţi la scotocit după ceea ce ne trebuie, spuse Răbojel, vădit mulţumit de sine În clipa aceasta se ivi Şoimul, ca de obicei foşnind din aripi şi lăsîndu-se în jos, în zbor vertiginos ― Sînt foarte bucuros că aţi sosit, spuse Cred că trenul are să plece la noapte Vine acum o locomotivă pe linia asta, dinspre staţia Gliedermannheim Unde e Puma? Dina şi Dorinda, cu ochii încă roşii de plîns, îi istorisiră cele petrecute El ascultă grav, apoi spuse: ― Era o prietenă bună Avea o inimă mare Vestea morţii ei aduce mai multă mîhnire decît credeam că e cu putinţă… Îmi va lipsi mult Dar pentru noi, păsările şi jivinele mari ale lumii, e mai bine să murim în luptă decît să ajungem ca viaţa să ne plictisească şi să ne simţim puterea irosindu-se în bolire înceată Răboj-Cavaler, care se plimbase prin pădure, veni cam în grabă înapoi şi exclamă: ― Mister Stevens, Mister Stevens! Vino să vezi ce-am găsit! ― Ce e, Răbojel? ― O gaură! O gaură frumoasă, adîncă Hai, vino s-o vezi! Gaura, aflată la nu mai mult de treizeci de metri, părea săpată pentru o fîntînă ― E una dintre cele de care v-am vorbit, le spuse domnul Corvo Dinei şi Dorindei Trebuie să fie de pe cînd toată lumea de prin Bombardia săpa după comori Mister Stevens sta culcat pe burtă şi se uita atent în adîncul găurii ― Mi se pare că are o mare adîncime, spuse Iată, într-adevăr, o descoperire binevenită Fixează funia de copacul acela, Răbojel Eu cobor ― N-aveţi acum timp pentru aşa ceva, spuse maiorul Ţinefrîu În cîteva minute va fi întuneric ― destul de întuneric pentru ca să putem intra în furgon ― şi trenul poate să plece în orice clipă Dacă vreţi să vă întoarceţi în Anglia cu noi, nu puteţi coborî în gaura aceea ― Anglia! făcu Mister Stevens Trebuie să fie plăcut s-o revezi… Cred că s-au schimbat multe pe acolo, de cînd am plecat noi în Crimeea ― Mie, unul, nu prea mi-a priit niciodată clima de-acolo – şi cred că asta nu s-a schimbat ― Eu mai datorez nişte bani croitorului meu, zise Mister Stevens Asta ar putea pricinui oarecare neplăceri! ― De multă vreme n-am mai văzut o gaură atît de promiţătoare, spuse Răbojel Ar fi o experienţă cît se poate de interesantă să putem săpa o galerie care să pornească de pe fundul ei ― Bănuiesc că n-am prea avea mulţi cunoscuţi acum în Anglia, spuse Mister Stevens ― Foarte puţini, într-adevăr, fu de părere şi Răbojel ― Şi e cu totul improbabil ca să găsim o gaură mai bună ca asta ― Cît se poate de puţin probabil, spuse Răbojel ― Cred că vom rămîne aici, hotărî Mister Stevens, şi vom continua să săpăm La urma urmei, asta ne e profesia pe care am practicat-o atît de multă vreme – ne-am deprins cu ea şi n-o mai lăsăm Dar dacă vă întîlniţi din întîmplare cu Maiestatea sa regele George al şaselea, sperăm că-l veţi asigura din partea noastră că-i sîntem acum la fel de credincioşi şi supuşi precum am fost vreme atît de îndelungată credincioşi şi ai Maiestăţii sale răposata regină Victoria ― Şi nu uitaţi să transmiteţi respectuosul nostru devotament celor două prinţese, adăugă Răbojell- Apoi, înşfăcînd funia pe care Răboj-Cavaler o fixase de un copac apropiat, Mister Stevens îşi avîntă picioarele înăuntrul găurii şi începu să se lase în jos cu ajutorul mîinilor ― Rămîneţi cu bine! strigă în clipa cînd îi dispărea capul Răboj-Cavaler îl urmă ― Rămîneţi cu bine! strigă şi el, şi nu se mai văzu Dorinda se plecă peste marginea gropii şi strigă: ― Aţi lăsat aici torta de la botez Ce să facem cu ea? ― Luaţi-o cu voi, se auzi un glas de departe, din adînc Noi ne descurcăm şi fără ea Sîntem foarte pricepuţi la scotocit după ce ne trebuie O clipă mai tîrziu auziră bufnete şi zăngănitul sapei şi tîrnăcopului Bătrînii se şi puseseră pe muncă Apoi li se înălţară glasurile, mici şi înăbuşite Cîntau: Săpăm, săpăm, săpăm, mereu săpăm de zor! Săpăm şi iar săpăm, pîn’ oasele ne dor Zi şi noapte, de nădejde tot săpînd, noi om pătrunde Prin piatră seacă – om ajunge orişiunde, orişiunde O! nimic, nicicînd, săpatul nu ne poate-n veci curma Săpăm, săpăm, săpăm – iute, parcă ne-am juca Sapă, scurmă şi străpunge, cu putere! Hai, adună în lopată ce ai strîns – şi-acum, vere — Ia fitilul, ia chibritul-o – uite şi încărcătura, Dinamita – Hai, dă-i foc! Acuma! Ura! Ura! Ce frumos a explodat! Bang! Bang! Pîn’ la cer!… Trăiască ai regelui George vrednici ingineri! Un şuier lung şi strident urmă cîntecului Venea de la oarecare distanţă ― Locomotiva! Maiorul Ţinefrîu se ridică repede, ceilalţi îl urmară şi se întoarseră la marginea pădurii Prin întunericul ce se lăsa, văzură o locomotivă venind de-a-ndăratelea spre trenul ce staţiona ― Nu prea e încă deajuns de întuneric pentru a intra fără să fim văzuţi Unde-i furgonul cu care vom călători? Dina vorbi cu Şoimul, apoi răspunse: ― Cel cu ferestruica în acoperiş este cel mai îndepărtat de locomotivă Locomotiva fu ataşată la tren ― Nu, nu e destul de întuneric, spuse domnul Corvo, îngrijorat, dar va trebui să riscăm ― Am o idee! făcu Dina, şi vorbi iar cu Şoimul ― Kiia, kiia, spuse el, rîzînd Da, pot să fac asta Se înălţă repede şi zbură spre partea din faţă a trenului Apoi, de la o înălţime de o mie de metri, se năpusti asupra locomotivei, foşnind zgomotos din aripi şi ţipînd pătrunzător Mecanicul locomotivei şi fochistul, şi omul de la aparatul de semnalizare, care veniseră să ataşeze locomotiva la tren, ridicară ochii, uluiţi ― Acum! comandă Dina Acum să ne încercăm norocul! N-au să se uite deocamdată la nimic altceva Zoriră spre linie, Dorinda purtînd torta de la botez, şi ajunseră la furgon Şoimul, înălţîndu-se şi năpustindu-se iar în jos, iarăşi şi iarăşi, reţinea întreaga atenţie a mecanicului de locomotivă, a fochistului şi a manipulantului Începură să se enerveze şi aruncau cu bucăţi de cărbune în el, dar Şoimul se ferea cu uşurinţă Maiorul Ţinefrîu, Dina şi Dorinda, şi domnul Corvo se căţărară pe acoperişul furgonului, deschiseră ferestruica şi intrară înăuntu Nimeni nu-i văzu Şoimul mai dete o singură năvală, tot ţipînd, apoi zbură spre depărtările înalte, prin întunericul tot mai des al serii Cinci minute mai tîrziu, trenul pornea Capitolul XXXVIII ― Nu mai e aşa confortabil cum era prima oară, spuse Dorinda ― Nu, fu de acord domnul Corvo Profesorul Bultek ne făcuse nişte odăi bune printre mobile De data asta nu vom călători în condiţii de lux ― Dumneavoastră doriţi într-adevăr să vă înapoiaţi cu noi? Da? îl întrebă Dina pe domnul Corvo Mă gîndesc că, totuşi, Bombardia e ţara dumneavoastră şi nu prea aţi revăzut-o cum trebuie ― Şi dacă aveţi cumva rude şi prieteni… ― Toate rudele mele şi toţi prietenii mei au plecat din ţară cînd contele Huliga a devenit Tiranul ei, spuse domnul Corvo Unii s-au dus în America de Sud, alţii în Africa de Sud, şi alţii la Cap-Sud Eu m-am dus la Băgărici – şi acolo îi am pe numeroşii mei elevi pe care doresc să-i învăţ să cînte şi să danseze Bombardia e o ţară frumoasă, dar Anglia îmi convine mai bine şi sînt foarte bucuros să mă întorc acolo Dar păcat că n-au lăsat cîteva divane şi fotolii în furgon ― Ar fi putut să ne fie mai rău, spuse maiorul Ţinefrîu ― Ar fi putut să fie mult mai rău, spuse şi Dina Am fi putut să ne aflăm acum tot în temniţa subterană De nu ne-ar fi salvat Puma, ar fi trebuit să ne întoarcem acolo ― Haide, spuse maiorul Ţinefrîu, ajutaţi-mă să fac paturile În vagon se afla lepădată foarte multă pînză de sac, în care fusese împachetată mobila, şi nişte paie se găseau, de asemenea, risipite pe jos Strînseră totul laolaltă şi făcură culcuşuri pe podea Nu prea erau moi, dar nu se plînse nimeni şi, după multele emoţii ale zilei, adormiră curînd Trenul mergea domol, oprindu-se adesea, încît călătoria înapoi fu lungă Terminaseră torta de la botez înainte de a intra în Franţa, dar, în aceeaşi seară, domnul Corvo găsi în şura unei mici ferme din apropierea liniei ferate o cloşcă ce şedea pe unsprezece ouă – şi le luă cu el în pălărie Trei dintre ele erau clocite, celelalte însă erau bune de mîncat; le mîncară crude, cîte două fiecare, şi după aceea se simţiră cu mult mai bine În seara următoare se îmbarcară pe ferry-boat-ul care purtă trenul peste Canalul Mînecii şi abia atunci se simţiră în sfîrşit în siguranţă Abia atunci ştiură cu certitudine că, într-adevăr, scăpaseră, în cele din urmă, de temniţă şi de urmărire şi că în curînd aveau să fie acasă Pe cînd vasul ieşea în larg, îi năpădi dintr-o dată o fericire imensă Erau flămînzi şi murdari, şi obosiţi, dar asta părea să nu mai aibă nici o importanţă Erau liberi, se întorceau acasă şi nimic altceva nu mai conta Canalul fu calm ca un lac, şi cînd domnul Corvo se căţără pe spinarea maiorului Ţinefrîu pentru a deschide fereastruica (fiindcă aşa trebuiau să iasă acum: după dînsul veneau la rînd Dina şi Dorinda, iar apoi domnul Corvo se apleca înăuntru, îl prindea de mîinile întinse pe maior şi-l trăgea sus) şi cînd fură cu toţii afară şi şezură în umbra furgonului, unde nu-i putea vedea nimeni, tocmai se înălţa luna deasupra unui nor şi strălucea cu o limpede lumină argintie Norii se mistuiră şi curînd tot cerul fu gol, în afara discului strălucitor al lunii Era foarte palid, cu desăvîrşire calm – şi frumos ― Ţineţi minte, spuse maiorus Ţinefrîu, seara aceea la Băgărici cînd voi v-aţi suit în Măr şi i-aţi legat clopoţei de crengi? Sînt de atunci exact douăsprezece luni Vă amintiţi că luna avea în seara aceea un cerc împrejur, prevestitor de furtună, şi eu v-am spus că dacă bate vînt rău pe lună, ar putea să vă sufle vouă în inimi – şi dacă vă purtaţi rău, să vă facă să vă purtaţi rău timp de un an ― Cred că nu totdeauna ne-am purtat bine, bine de tot, zise Dina, dar am învăţat o mulţime de lucruri pe care nu le-am fi învăţat dacă ne purtam aşa cum se poartă toată lumea ― Şi am petrecut de minune! spuse Dorinda ― Şi te-am eliberat pe tine! spuse Dina ― Da, da, făcu maiorul Ţinefrîu Şi adăugă: În afară c-aţi supărat-o pe biata voastră mamă şi că aţi pierdut atîta timp pe care l-aţi fi putut petrece cu domnioşara Bătrăştie, instruindu-vă, mi-ar fi greu să vă dojenesc ― N-ar avea nici un rost să le dojeniţi, zău! pentu că au venit să vă scape din temniţa subterană a contelui Huliga, spuse domnul Corvo ― Cînd eram mic, trebuia să-mi ascult părinţii şi să mă port în toate cele după cum judecau ei că e bine, răspunse maiorul Ţinefrîu ― Mie-mi place să judec cu capul meu, spuse Dina ― Şi mie la fel, se grăbi să spună Dorinda Numai că uneori e şi asta o belea – da’ cînd nu-i o belea, îmi place ― Luna e acum foarte calmă, spuse maiorul Ţinefrîu, cam cu îndoială Poate că de aici înainte nu se vor mai întîmplă lucruri atît de neobişnuite, cînd o să vă purtaţi după capul vostru Curînd se întoarseră în furgon şi încercară să adoarmă Dar erau acum prea aţîţaţi ca să mai poată dormi, aşa că domnul Corvo le dete o lecţie de dans Îi făcu să execute un joc scoţian în patru, foarte iute – pînă cînd fură cu adevărat istoviţi şi, de cum puseră capul jos, adormiră tun Cînd se treziră, erau în staţia de cale ferată Dover ― Şi acum, zise maiorul Ţinefrîu, cu o voce însufleţită şi foarte firească, o să mergem la un hotel şi o să facem o baie bună, şi o să luăm o gustare Eu am să telefonez la Ministerul de război spre a raporta că m-am întors, şi-o să-i telefonez Mamei, ca s-o vestesc că sîntem bine, sănătoşi şi că vom fi acasă în seara asta Aşa că părăsiră cu toţii furgonul, pe căţărate ― Dar apoi, cînd se uitară unul la altul la lumina zilei, începură să rîdă Pentru că erau cu toţii murdari şi jerpeliţi şi arătau grozav de neîngrijiţi ― Parcă ar fi fost nişte sperietori de ciori Maiorului Ţinefrîu îi crescuse o barbă în toată regula şi domnului Corvo, o jumătate de barbă, şi amîndoi aveau paie în bărbi; iar Dina şi Dorinda aveau şi ele paie în plete şi părul le era ciufulit Feţele le erau soioase de murdărie, îmbrăcămintea prăfuită şi ruptă – şi cu cît se uitau mai bine unii la alţii, cu atît rîdeau mai tare Şi pe cînd tot mai rîdeau, auziră o voce severă spunînd: ― Ei, ce-nseamnă toate astea? Cine sînteţi şi de unde veniţi? Întoarseră capetele şi văzură un poliţist, înalt cît o prăjină, încruntîndu-se la dînşii Maiorul Ţinefrîu începu să explice, dar poliţistul îl întrerupse zicînd: ― O să veniţi cu mine şi-o să-i spuneţi povestea asta inspectorului de poliţie Acum vă rog să nu-mi faceţi complicaţii – că atunci mă enervez şi mă supăr Aşa că o să faceţi bine şi o să veniţi cu mine, frumuşel, fără scandal Neavînd încotro, fură şi ei de aceeaşi părere şi se lăsară conduşi, în marş forţat, la cea mai apropiată secţie de poliţie Dar după ce vorbi maiorul Ţinefrîu cîteva minute cu inspectorul, fură trataţi cu multă bunăvoinţă – şi în timp ce maiorul telefona, un poliţist ospăta pe Dina şi Dorinda şi pe domnul Corvo cu nişte ceşti uriaşe de cacao cu pîine şi dulceaţă Apoi maiorul Ţinefrîu îl chemă pe inspector să vorbească şi el la telefon – şi inspectorul vorbi cîteva minute, foarte respectuos, fiindcă vorbea cu cineva de la Ministerul de război, şi după asta chemă un alt număr de telefon şi, douăzeci de minute mai tîrziu, un domn impunător, cu o pălărie „melon“ în cap, cu o redingotă neagră şi pantaloni vărgaţi, îşi făcu apariţia la secţia de poliţie Acesta era casierul unei bănci din Dover ― şi cu toate că fu foarte surprins de înfăţişarea maiorului Ţinefrîu, îi înmînă 50 de lire sterline, pentru care maiorul îi dădu o adeverinţă de primire Între timp se spălaseră cu toţii ca lumea şi arătau niţel mai respectabili, deşi nu prea mult, aşa că îşi luară rămas bun de la poliţişti şi ieşiră în oraş ca să-şi cumpere haine noi Maiorul Ţinefrîu şi domnul Corvo se duseră la un salon de frizerie unde li se raseră bărbile şi li se tăie părul, în timp ce Dina şi Dorinda, într-o altă încăpere, erau aranjate la păr şi spălate pe cap Pe la orele unu erau cu toţii atît de frumoşi şi îngrijiţi, de parcă s-ar fi dus la o petrecere – şi abia atunci se duseră la un hotel unde li se servi mai întîi o masă foarte îmbelşugată, şi curînd prinseră un tren care mergea la Băgărici Absolut fiecare persoană din Băgărici fu de faţă în gară pentru a-i întîmpina şi, pe cînd trenul trăgea în staţie, vicarul se urcă pe căruciorul unui hamal şi-şi dirijă formaţia cea mare de cor, care cîntă cu această ocazie: Eroii învingători se-ntorc Veniţi cu toţii să-i vedem Doamna Ţinefrîu şi domnişoara Bătrăştie fură primele care le ieşiră în întîmpinare – şi doamna Ţinefrîu îi spuse maiorului Ţinefrîu: ― Dragul de tine, cît de obosit arăţi! Cred că mîine va trebui să-ţi iei micul dejun în pat Iar Dinei şi Dorindei le spuse: Ce bine că-l avem iar acasă pe Tata! Vă mulţumesc din inimă că l-aţi eliberat! V-am iertat în întregime, că mi-aţi pricinuit atîta îngrijorare! Dar domnişoara Bătrăştie zise: ― Trebuie să recuperaţi foarte mult din timpul pierdut Sper că sînteţi pregătite acum să munciţi serios şi să vă învăţaţi cu foarte mare sîrguinţă lecţiile, pentru că eu, una, sînt pregătită să muncesc serios şi să depun foarte mare stăruinţă pentru completarea cunoştinţelor voastre Apoi veni fiecare pe rînd şi le strînse mîinile – şi îndată după aceea alcătuiră un mare alai şi mărşăluiră spre casă cîntînd fel de fel de cîntece, care de care mai însufleţite: Depărtează-te de mine, searbădă grijă Cu voie bună, înainte, şi altele În faţa casei lor, populaţia din Băgărici strigă de trei ori „Ura“ şi „Mulţi ani trăiască!“ – şi încă o dată, într-un glas, le ură noroc, iar după aceea sergentul Bum îi trimise pe toţi acasă Dar fiecare în parte avea atîtea şi atîtea de spus despre toate astea, încît nici din familia Ţinefrîu, nici dintre toţi ceilalţi nu se culcă nimeni înainte de miezul nopţii Cînd, în cele din urmă, Dina şi Dorinda se urcară în camera lor, Şoimul sta pe pragul ferestrei — şi pentru că se gîndise la moartea Pumei şi se simţea trist şi singur, intră în odaie şi petrecu noaptea pe policioara căminului Totuşi, cînd se treziră, era plecat şi cîtăva vreme nu-l mai văzură Capitolul XXXIX Le veni foarte greu să ducă o viaţă aşezată, după săptămînile aventuroase petrecute în Bombardia, dar domnişoara Bătrăştie făcea tot ce putea ca să le ajute, dîndu-le lecţii de dimineaţă pînă seara, în fiecare zi în afară de duminică Duminica se duceau la grădina zoologică şi stăteau de vorbă îndelung cu vechii lor prieteni Luară cu ele cadouri pentru mai mulţi dintre ei – printre care un abonament pe un an întreg la ziarul Times pentru Ursul Bendigo, o pereche de cătuşe pentru Mister Parker, Girafa – care-l făcură să se simtă foarte important – şi nişte panglică albastră pentru fetiţa-struţ a lui Lady Lil, care acum alerga de colo pînă colo şi-l plictisea îndeajuns pe Sir Bobodil Dîndu-şi grozav de multă silinţă, se purtară timp de trei săptămîni atît de bine, încît mama lor era încîntată de ele şi chiar şi domnişoara Bătrăştie deveni drăguţă şi amabilă Dar într-o zi Dorinda zise: ― Nu mai pot să suport! Şi Dina spuse şi ea: ― Nici eu nu mai pot! Aşa că evadară de sub puterea domnişoarei Bătrăştie şi se duseră în Pădurea Cucui Era o zi rece şi copacii îşi pierduseră între timp toate frunzele; ramurile lor subţiri şi înalte se desenau goale pe un cer noros Deşi nu trecuseră decît cîteva săptămîni de cînd doriseră atît de fierbinte să fie iar acasă şi de cînd gîndeau că nimic altceva nu le trebuie pentru ca să fie perfect fericite, atît Dina cît şi Dorinda acum se simţeau cam abătute şi viaţa lor părea întristător de plicticoasă Le lipseau Puma şi Şoimul – şi se simţeau jignite că Şoimul, după cîte se părea, plecase înapoi în Groenlanda fără să-şi ia rămas bun Umblau fără a spune nimic, pentru că nu le venea în gînd nimic care să fi dorit să spună, şi amîndouă erau plictisite şi cam amărîte Atunci, sus, pe deasupra copacilor, auziră un foşnet cunoscut şi, ridicînd ochii, îl văzură pe Şoim prăvălindu-se din văzduh Cobora prin aerul rece, mai iute ca o piatră căzătoare, cu aripile puţin desfăcute – coborî pînă la înălţimea capetelor lor şi apoi pluti iarăşi în sus, doar pînă la înălţimea copacilor, şi curînd se aşeză, cumpănindu-se, pe umărul Dinei, cu aripile-i pe jumătate deschise atingînd obrazul fetei Amîndouă fură cu adevărat încîntate să-l vadă şi-i puseră zeci de întrebări, fără să-i dea timp să răspundă la vreuna ― Credeam că te-ai dus în Groenlanda, spuse Dorinda ― Mă duc, spuse Şoimul După cum dorinţa voastră a fost să vă întoarceţi acasă, aşa e şi-a mea să-mi revăd ţara Visez crestele înalte de gheaţă şi de zăpadă, şi marea îngheţată, visez vînătoarea prin aerul acela de cristal – după lemingi şi iepuri, şi ptarmigani, printre stînci Nu-mi pot alina sufletul pînă nu revăd Groenlanda Dar am pentru voi alte ştiri, mai însemnate decît asta Am zburat înapoi în Bombardia, să văd ce s-a întîmplat după ce am plecat noi A fost revoluţie acolo Toţi numeroşii captivi pe care omul acela îi ţinea în temniţele sale subterane au fost eliberaţi – şi în fiece seară poporul dansează şi cîntă pe străzi Au îngropat-o pe Puma în grădina casei unde a fost ucisă şi i-au ridicat un monument mare, pe care au săpat vorbele acestea: VEŞNIC RECUNOSCĂTOARE AMINTIRE PUMEI AURII CARE L-A DOBORÎT PE CONTELE HULIGA BLUT ŞI NE-A ELIBERAT DE TIRANIA LUI ― Da, mă bucur c-au făcut asta, spuse Dina E o mîngîiere să ştii că oamenii aceia îşi dau seama ce a făcut ea pentru dînşii ― Biata Puma, zise Dorinda Un monument nu prea drege lucrurile, nu credeţi? ― Ea n-ar fi putut trăi aici, spuse Şoimul Şi-ar fi făcut prea mulţi vrăjmaşi Azi-dimineaţă un om a încercat să mă împuşte, pentru că am prins un cocoşel de fazan E mai bine pentru mine să mă înapoiez în Groenlanda, cît îmi sînt aripile nevătămate Mă voi duce pe vechea cale a Vikingilor, pe lîngă insulele Orkney, spre insulele Faroe şi aşa spre Islanda, şi de acolo spre munţii deasupra Godthaab-ului, unde am trăit altă dată Rămîi cu bine, Dina Rămîi cu bine, Dorinda Vă urez noroc amîndorura! ― N-o să te mai vedem niciodată? ― Cine ştie?! strigă Şoimul Argintiu S-ar putea să fiu iar ispitit de zboruri îndepărtate S-ar putea să revin Dar mai întîi trebuie să privesc întinderile cele mari de gheaţă şi de zăpadă Rămas bun, rămas bun! Se înălţă pe aripile-i largi, albe ca zăpada, spre cerul de iarnă, se roti deasupră-le, şi apoi, tot înălţîndu-se zbură repede spre miazănoapte Ele îl urmăriră pînă ce se zări mărunţel ca o gămălie de ac, strălucind pe un nor, şi-apoi pieri ― Şi acum, spuse Dorinda, sîntem mai singure ca oricînd Ne pierdem toţi prietenii ― Mai e domnul Corvo ― A, da! Dar dînsul e o făptură omenească obişnuită, ca şi noi ― Arată foarte frumos în costumul lui nou, cu vesta în carouri ― Şi e foarte bun şi drăguţ, dar totuşi… ― Dorinda! Mi-a venit o idee! ― Ce anume? ― Să mergem s-o vedem pe doamna Zgripţobuna N-o să-i cerem nimic anume, pentru că nu-i place să i se ceară ceva acum, dar o să spunem ce plicticos ne trece timpul de la o vreme şi poate s-o facem să-i fie niţel milă de noi – şi, să vedem, nu cumva ne dă vreun ajutor oarecare? Poate îi dă ei prin gînd ceva ca să ne facă viaţa mai interesantă ― Pot să vin şi eu? ― Da, am promis că te iau data viitoare ― O, Dina, ce idee bună! Sînt grozav de emoţionată! Hai să ne grăbim! Mă şi simt mai bine! O luară mai iute la picior, alergînd în unele părţi ale drumului unde cărarea era netedă, şi, în cele din urmă, văzură căsuţa cea verde cu perdele galbene şi cu o uşă roşie, în care locuia doamna Zgripţobuna Dar cînd se apropiară, văzură altceva În faţa casei era un anunţ şi de la douăzeci de metri distanţă putură citi literele lui mari, negre: DE ÎNCHIRIAT ― A plecat! exclamă Dina ― Şi eu n-am văzut-o niciodată! se văită Dorinda O, toată lumea ne părăsetşe! Nu e îngrozitor? ― Ba da, zise Dina Nu m-aş fi aşteptat la una ca asta! Acum se simţeau mai abătute ca oricînd – şi rămaseră acolo cîteva minute, neştiind ce să facă Apoi Dina se duse la uşa cea roşie şi încercă clanţa Aceasta cedă uşor şi uşa se deschise ― Crezi că se cuvine să intrăm? întrebă Dorinda ― Haide! zise Dina Casa era curată lună şi, la prima vedere, în întregime goală Toată mobila fusese scoasă – parcă n-ar fi trăit niciodată nimeni pe-aici… Pînă cînd, pe policioara căminului, văzură ceasul cu cuc al doamnei Zgripţobuna şi dedesubt o foaie de hîrtie Dina ridică ceasul şi citi ce sta scris pe hîrtie: Dinei şi Dorindei, cu salutări de la doamna Zgripţobuna P S M-am îmbolnăvit rău de reumatism şi doctorul spune că trebuie să mă duc în deşertul Saharei, unde clima e plăcută şi uscată, aşa că nu vă mai pot ajuta – dar o să vă spună Cucul ce să faceţi ― E un cadou Un cadou de adio Asta zău că-i drăguţ din partea ei! ― Nu merge, zise Dorinda S-o fi oprit ― Uite cheia Întoarce-l! Dorinda învîrti ceasul care începu să ticăie cu un sunet puternic, de metal, şi-l puse înapoi la locul lui de pe cămin Atunci uşiţa ceasului se deschise şi Cucul sări afară Era o pasăre cam tăvălită, cu ciocul spart, cu un singur ochi şi cu o aripă tîrîş, însă cu adevărat uluitor era faptul că vorbea Era mai vorbăreţ ca un papagal Mai întîi tuşi de două, trei ori, ca să-şi dreagă glasul, apoi recită o poezie: Scoate-ţi ciorapii şi priveşte-ţi picioarele, (Pămîntul înconjură într-una soarele) Şi tu poţi să mergi mereu – de la Paris la Pireu, Şi-n loc să mergi, poţi şi s-alergi, cînd ţi-e greu Cu doi ochi buni şi urechile treze, (Zidul Chinei are multe metereze) Orice nume de păsărele – şi toate vorbele grele poţi să-nveţi, Ale trăsniţilor de poeţi, cînd ţi-e dor să ţi le repeţi Mai sus decît falca (Ştii tu Unde-i situat Tombuktu?) Cată sacul cel plin al minţii, ce-şi sclipeşte argintii, Că el, Creierul, ţi s-ascunde în cap, nu un biet nap Prin toată lumea-s case, coline, (Pe poliţa-i de jos Atlasul stă bine) La orice poartă poţi bate, te poţi căţăra, explora – Cu încrederea toiag, ajungi pe-orice prag… Apoi Cucul începu să-şi scuture capul atît de disperat, încît mai să cadă din cuşcuţa lui ― Vai, vai, vai! strigă Nu-mi mai amintesc cum e mai departe Vai, ce-ar spune doamna Zgripţobuna!… Mai erau încă zece versuri, toate foarte importante şi tare frumoase – şi eu nu-mi mai amintesc un rînd O, ce pasăre neroadă sînt!… Cu-cu, cu-cu, cu-cu! Din ce în ce mai repede şi mai repede tot striga „Cu-cu!“ pînă cînd, în cele din urmă, cu un bîzîit şi un zdrăngănit, şi un „bang!“ i se rupse arcul şi se făcu tăcere adîncă Dina şi Dorinda au dus imediat ceasul la domnul Rotiţă, ceasornicarul din Băgărici, căruia i-au trebuit trei săptămîni ca să-l repare şi care le-a luat drept plată şapte lire şi cinci peni Cîţiva ani el a ţinut socoteala timpului la fel de bine ca şi clopotul cel mare, „Big Ben“ De vorbit însă Cucul n-a mai vorbit niciodată – decît marţea şi joia, pe la ora ceaiului, cînd obişnuia să apară şi să exclame, cu voce gravă şi mînioasă: ― Cuac, cuac! Cuac, cuac! Oricine îl auzea, spunea: ― Ce pasăre extraordinară! N-am mai auzit niciodată un cuc spunînd „cuac“! Atunci Dina şi Dorinda explicau foarte mîndre, dar cam triste: ― Da, fiindcă, vedeţi, Cucul ăsta a fost altă dată al doamnei Zgripţobuna!… Erik Robert Russel Linklater, poet şi prozator scoţian, s-a născut în anul 1899 la Dounby Studiază medicina, apoi filologia, consacrîndu-se literaturii Este pe rînd ziarist, asistent universitar, iar între anii 1945—1948, rector la Universitatea Aberdeen Întreprinde călătorii lungi prin India, Persia, S U A , China Participant la ambele războaie mondiale, cunoaşte din plin atrocităţile expansiunii imperialiste, devenind, cu acest prilej, un apărător fervent al păcii între popoare Îşi începe cariera literară scriind versuri şi prelucrări ale legendelor scoţiene Publică apoi biografii, eseuri, piese de teatru, romane şi cărţi pentru copii, dintre care romanul umoristic „Juan în America” se bucură de un deosebit succes, fiind tradus în mai multe ţări În anul 1944 scrie „Vîntul din lună”, carte închinată copiilor, în care autorul îşi exprimă, la nivelul de înţelegere al micilor cititori, crezul său umanitarist – dragostea de pace şi libertate CUPRINS CAPITOLUL I 5 CAPITOLUL II 11 CAPITOLUL III 22 CAPITOLUL IV 28 CAPITOLUL V 36 CAPITOLUL VI 42 CAPITOLUL VII 50 CAPITOLUL VIII 60 CAPITOLUL IX 71 CAPITOLUL X 78 CAPITOLUL XI 83 CAPITOLUL XII 89 CAPITOLUL XIII 94 CAPITOLUL XIV 104 CAPITOLUL XV 110 CAPITOLUL XVI 116 CAPITOLUL XVII 126 CAPITOLUL XVIII 133 CAPITOLUL XIX 145 CAPITOLUL XX 153 CAPITOLUL XXI 156 CAPITOLUL XX 163 CAPITOLUL XXIII 173 CAPITOLUL XXIV 178 CAPITOLUL XXV 184 CAPITOLUL XXVI 195 CAPITOLUL XXVII 204 CAPITOLUL XXVIII 207 CAPITOLUL XXIX 221 CAPITOLUL XXX 227 CAPITOLUL XXXI 249 CAPITOLUL XXXII 256 CAPITOLUL XXXIII 260 CAPITOLUL XXXIV 271 CAPITOLUL XXXV 278 CAPITOLUL XXXVI 287 CAPITOLUL XXXVII 292 CAPITOLUL XXXVIII 303 CAPITOLUL XXXIX 309 Lector – ECATERINA SIŞMANIAN Tehnoredactor: ŞTEFANIA MIHAI Apărut 1973 Comanda nr 320 Tiraj, broşate 17 400 Hîrtie tip înalt A de 80 g/m2 Coli de tipar 24,5 Tiparul executat sub comanda nr 9/1973 la Întreprinderea Poligrafică Cluj, Str Brassai 5—7 Republica Socialistă România 